, LT35 
"GERRITSEN 


TESS 
GERRITISEN 


CHIRURGAS 


UDK 820(73)-3 Tess Gerritsen 
Ge336 THuE SURGEON 


Ballantine Books, New York, 2004 


Copyright O 2001 by Tess Gerritsen 
€) Vertimas į lietuvių kalbą, 
Paulina Kruglinskienė, 2008 
ISBN 978-9955-13-188-5 O UAB „Jotema“, 2008 


PADĖKOS ŽODIS 


Esu nepaprastai dėkinga: 

Brus Blake ir Bostono policijos skyriaus detektyvui 
Wayne R. Rock bei medicinos daktarui Chris Michalakes 
už techninę pagalbą; 


Jane Berkey, Don Cleary ir Andrea Cirillo už naudingus 


komentarus apie pirmąjį knygos variantą; 
savo redaktorei Lindai Marrow už švelniai rodomą kelią; 


savo angelui sargui Meg Ruley 
(kiekvienam rašytojui reikia tokios Meg Ruley!) 


ir savo vyrui Jacob. Jam — amžinai. 


Prologas 


Šiandien suras jos kūną. 

Žinau, kaip viskas vyks. Galiu kuo puikiausiai nupasakoti įvykių 
seką. Devintą valandą tos pasipūtusios „Kendall ir Lord“ kelionių agentū- 
ros damos sėdės prie savo stalų ir išpuoselėtais piršteliais tapšnos kompiuterių 
klaviatūras, užsakydamos poniai Smit vietą kruize Viduržemio jūra, ponui 
Džounsui — slidinėjimo atostogas Klosterse. O ponams Braunams — ką 
nors nauja šiais metais, ką nors egzotiška, gal Chiang Mai ar Madagaskarą, 
bet tik nieko pernelyg varginančio, o ne, juk nuotykinga kelionė galų gale 
turi būti patogi. Būtent toks ir yra „Kendall ir Lord“ šūkis: „Patogūs nuo- 
tykiai“. Agentūra labai užsiėmusi, telefonas netyla. 

Tos damos netruks pastebėti, kad Dianos darbo vieta tuščia. 

Kuri nors iš jų paskambins į Bek Bėjų, Dianos gyvenamąją vietą, 
tačiau telefonas skambės, o ragelio niekas nekels. Gal Diana duše ir negirdi. 
Arba gal ji jau pakeliui į darbą, vėluoja. Skambintoja primąstys daugybę 
nekalčiausių priežasčių. Tačiau diena slinks, Dianos telefonas tylės, ir tada 
galvoje šmėstelės kitos, daug didesnį nerimą keliančios priežastys. 

Numanau, kad to pastato komendantas įleis Dianos bendradarbę į 
butą. Jau matau, kaip jis nervingai tarškina raktus klausinėdamas: „Jūs jos 
draugė, taip? Ar tikrai manote, kad ji neprieštaraus? Mat turėsiu pasakyti 
jai, kad jus įleidau“. 

Jis įleis į butą, bendradarbė šūktels: „Diana? Ar tu namie?“ Jie nu- 


žingsniuos per prieškambarį, išdabintą dailiai įrėmintais kelionių plaka- 
tais, 0 komendantas neatsiliks nė per žingsnį, akylai stebėdamas, kad ji ko 
nors nepavogių. 

Tada jis žvilgtelės pro tarpdurį į miegamąjį. Pamatys Dianą Sterling, 
ir jau neberūpės toks neesminis dalykas kaip vagystė. Jam terūpės dingti iš 
buto, kol dar neapsivėmė. 

Labai norėčiau būti ten, kai atvažiuos policija, tačiau aš ne toks kvai- 
las. Žinau, kad jie tyrinės kiekvieną prislenkantį automobilį, kiekvieną vei- 
dą besirenkančių žiūrovų minioje. Jie supranta, kaip aš trokštu ten sugrįžti. 
Netgi dabar, sėdėdamas „Starbucks“ kavinėje ir pro langą žiūrėdamas į 
besigiedrijančią dieną, jaučiu, kaip tas kambarys šaukia mane sugrįžti. 
Tačiau aš esu lyg tas Odisėjas, saugiai pririštas prie savojo laivo stiebo ir 
ilgesingai belaukiantis kerinčios sirenų dainos. Aš nesitėkšiu į uolas. Nepa- 
darysiu tokios klaidos. 

Aš sėdžiu ir geriu kavą, o už langų bunda Bostonas. Įsiberiu tris 
šaukštelius cukraus — mėgstu saldžią kavą. Mėgstu, kad viskas būtų tvar- 
kinga. Idealu. 

Tolumoje suklykia sirena, kviesdama mane. Aš jaučiuosi lyg Odisėjas, 
įtempęs tvirtai jį laikančias virves. 


Šiandien jie ras jos kūną. Šiandien jie sužinos, kad mes sugrįžome. 


Po metų 


Detektyvas Tomas Muras nepakentė latekso kvapo ir maudamasis gu- 
mines pirštines, išsprūdus talko tumului, jau pajuto įprastą kylančio 
pykinimo bangą. Tas kvapas buvo susijęs su dauguma jo darbo aspektų, 
ir tarsi koks Pavlovo šuo, ištreniruotas taip, kad pagal signalą išskirtų 
seiles, jis pats pradėjo sieti tą gumos kvapą su neišvengiamai lydinčiais 
kraujo ir kūno skysčių kvapais. Uoslė įspėja, jog reikia susiimti. 

Jis taip ir darė, prieš įeidamas į prozektoriumą. Įžengė tiesiai iš 
kaitrios gatvės, todėl oda jau pradėjo šiurpti nuo vėstančio prakaito. 
Šiandien — birželio 12 diena, drėgna, miglota penktadienio popietė. 
Visame Bostone tarškėjo ir varvėjo oro kondicionieriai, didėjo susier- 
zinimas. Ant Tobino tilto jau susidariusios automobilių, besiveržiančių 
šiauriau į vėsius Meino valstijos miškus, spūstys. Tiktai Muro ten nebus. 
Jį atšaukė iš atostogų į siaubą, kurio visiškai nenorėjo išvysti. 

Jis jau buvo užsivilkęs sanitaro chalarą, kurį pasiėmė iš lavoninei 
skirtų skalbinių vežimėlio. Dabar užsidėjo popierinę kepurę, sukamšė 
išsikišusius plaukus, užsimovė ant batų popierinius antbačius, nes 
puikiai žinojo, kas kartais išsiliedavo nuo stalo ant grindų — kraujas, 
audinių gniužulai. Jis toli gražu nebuvo tvarkingas žmogus, tačiau ne- 
pageidavo parsinešti ant batų į namus jokių žymių iš prozektoriumo. 
Lukrelėjo kelias sekundes prie durų ir giliai įkvėpė. Pagaliau susitaikęs 


su tuo sunkiu išmėginimu žengė į vidų. 


Ant stalo gulėjo apdengtas lavonas, sprendžiant pagal kūno formą 
— moteris. Muras vengė pernelyg ilgai žiūrėti į auką ir sutelkė dėmesį 
į kambaryje esančius gyvuosius. Teismo medicinos ekspertas gydytojas 
Ešfordas Tirnėjus ir lavoninės darbuotojas dėliojo ant padėklo instru- 
mentus. Priešais Murą prie stalo stovėjo Džeinė Ricoli, ji taip pat iš 
Bostono policijos Žmogžudysčių tyrimo skyriaus. Trisdešimt trejų metų 
Ricoli buvo nedidelio ūgio, kampuoto smakro moteris. Neklusnios 
juodos garbanos slėpėsi po popierine operacinės kepuraite ir nešvelnino 
bruožų, dėl to visas veidas atrodė kampuotas, o tamsios akys — tirian- 
čios ir skvarbios. Ji perėjo iš Nusikalstamo ir amoralaus elgesio grupių 
tyrimo skyriaus į Žmogžudysčių tyrimą prieš pusmetį. Čia ji buvo 
vienintelė moteris, todėl jau kilo problemų tarp jos ir kito detektyvo: 
kaltinimai dėl seksualinio priekabiavimo, priešpriešiniai kaltinimai dėl 
nesiliaujančių niurzgėjimų. Muras negalėjo pasakyti, ar jam patiko Ri- 
coli ir ar jis patiko jai. Kol kas jiedu palaikė griežtai darbinius santykius, 
jam atrodė, kad jai taip labiausiai ir patiko. 

Šalia Ricoli stovėjo jos partneris Baris Frostas, nuolat linksmai nu- 
siteikęs policininkas, dėl savo švelnaus bebarzdžio veidelio atrodantis 
daug jaunesnis negu trisdešimties metų, — o tiek jam ir buvo. Frostas 
dirbo su Ricoli jau du mėnesius be jokio nusiskkundimo — vienintelis 
vyras visame skyriuje, kuriam pakako kantrybės ištverti bjaurias jos 
nuotaikas. 

Kai Muras priėjo prie stalo, Ricoli tarė: 

— Mes svarstėme, kada gi tu pasirodysi. 

— Kai papypsėjai, važiavau Meino greitkeliu. 

— Laukėme čia nuo penkių. 

— O aš kaip tik pradedu vidaus organų tyrimą, — pasakė dak- 
taras Tirnėjus. — Todėl manau, kad detektyvas Muras atsirado pačiu 
laiku. 

Vyras gina vyrą. Jis taip trinktelėjo spintelės dureles, jog tos net 
sužvangėjo. Tai buvo vienas iš tų retų atvejų, kai jis leisdavo pasireikšti 


susierzinimui. Daktaras Tirnėjus buvo vietinis Džordžijos gyventojas, 


riteriškas džentelmenas, įsitikinęs, jog damos turi elgtis kaip damos. Jis 
nesidžiaugė darbuodamasis su dygiąja Džeine Ricoli. 

Lavoninės darbuotojas prie stalo pristūmė instrumentų padėklą. 
Trumpas žvilgrelėjimas į Murą bylojo: „Ir tikite šia boba?“ 

— Gaila, kad žlugo išvyka į žūklę, — tarė Tirnėjus Murui. — Re- 
gis, tavo atostogos atšauktos. 

— Ar tu tikras, kad čia vėl mūsų berniuko darbas? 

Užuot atsakęs, Tirnėjus nutraukė nuo lavono apklotą. 

— Ji vardu Elena Ortiz. 

Nors Muras buvo pasiruošęs tokiam reginiui, vis dėlto pirmasis 
įspūdis prilygo fiziniam smūgiui. Nuo kraujo suskretę juodi moters 
plaukai lyg dygliakiaulės šeriai styrojo aplink veidą, kuris buvo mėlyno- 
mis gyslelėmis išvagoto marmuro spalvos. Lūpos pravertos, tarsi sustin- 
gusios žodžio viduryje. Kraujas nuo kūno jau buvo nuplautas ir pilkoje 
odos kanvoje žiojėjo rausvai violetinės žaizdų proplėšos. Matėsi dvi žaiz- 
dos. Vienas gilus pjūvis skersai gerklę, prasidedantis ties kairiąja ausimi, 
kertantis kairiąją miego arteriją ir atidengiantis gerklinę kremzlę. Coup 
de grūce“ . Antrasis pjūvis ėjo per pilvo apačią. Ne juo siekta nužudyti, jis 
buvo skirtas visiškai kitam tikslui. 

Muras sunkiai nurijo seiles. 

— Suprantu, kodėl atšaukėte mane iš atostogų. 

— Aš vadovauju tyrimui, — pareiškė Ricoli. 

Jis pajuto įspėjimą: ji gynė savo teritoriją. Ir puikiai suprato, kodėl 
nuolatinės kandžios replikos bei skepticizmas, su kuriais susidurdavo 
policininkės, kaipmat jas įžeisdavo. Tačiau jis ir neketino su ja ginčytis. 
Jiems teks drauge dirbti ir buvo per anksti kautis dėl dominavimo. 

Jis pasistengė kalbėti pagarbiu tonu: 

— Gal galėtum informuoti mane apie aplinkybes? 

Ricoli lyg ir linktelėjo. 

— Auka buvo rasta šį rytą devintą valandą savo bute Vusterio 


* Lemiamas smūgis. 


gatvėje, Saut Ende. Paprastai ji ateina į darbą „Šventinėse gėlėse“ apie 
šeštą ryto. Tai vos už kelių kvartalų nuo jos namų. Šeimos firma, kuri 
priklauso tėvams. Kai ji nepasirodė, jie susirūpino. Brolis nuėjo pažiū- 
rėti. Ir rado ją miegamajame. Daktaras Tirnėjus nustatė mirties laiką: 
maždaug tarp vidurnakčio ir ketvirtos valandos ryto. Anot šeimos, šiuo 
metu ji neturėjo vaikino, o ir niekas iš jos kaimynų tame pastate neprisi- 
mena, kad būtų matę vyriškos giminės lankytojų. Ji buvo tiesiog darbšti 
katalikė mergina. 

— Ji buvo pririšta. 

— Taip. Plati lipni juosta ant riešų ir kulkšnių. Ją rado nuogą. Pa- 
likta tik keletas papuošalų. 

— Kokių papuošalų? 

— Vėrinys ant kaklo. Žiedas. Auskarai. Papuošalų dėžutė miega- 
majame nepaliesta. Tikslas — ne apiplėšimas. 

— Ir per liemenį buvo pririšta. 

— Tokia pačia lipnia juosta per liemenį ir viršutinę šlaunų dalį. 
Burna irgi užklijuota. 

Muras sunkiai iškvėpė: 

— Jėzau. 

Žiūrėdamas į Eleną Ortiz, Muras netikėtai prisiminė kitą jauną 
moterį. Kitą lavoną — blondinę, kurios gerklėje ir pilve matėsi mėsos 
raudonumo pjūviai. 

— Diana Sterling, — sumurmėjo jis. 

— Aš jau iškėliau Sterling skrodimo išvadas, — pasakė Tirnė- 
jus. — Jeigu norėtum jas peržiūrėti. 

Murui jų nereikėjo: Sterling byla, kurios tyrimui jis vadovavo, nie- 
kada neišėjo jam iš galvos. . 

Prieš metus trisdešimtmetė Diana Sterling, dirbusi „Kendall č< 
Lord“ kelionių agentūroje, buvo rasta savo namuose pririšta plačia 
lipnia juosta prie lovos. Gerklė ir pilvo apačia perrėžtos. Žmogžudystė 


neištirta. 

Daktaras Tirnėjus nukreipė lempą į Elenos Ortiz pilvą. Kraujas jau 
buvo nuplautas, todėl matėsi rausvi pjūvio kraštai. 

— Pėdsakų rasta? — paklausė Muras. 

— Prieš nuplaudami radome keletą plaušelių. Ir žaizdos pakraštyje 
buvo prikibęs plaukelis. 

Suklusęs Muras pakėlė akis: 

— Aukos? 

— Daug trumpesnis. Šviesiai rudas. 

Elenos Ortiz plaukai buvo juodi. 

Ricoli tarė: 

— Mes jau paprašėme, kad būtų paimti visų, kurie kontaktavo su 
kūnu, plaukų pavyzdžiai. 

Tirnėjus atkreipė dėmesį į žaizdą: 

— Skersinis pjūvis. Chirurgai jį vadina Meilardo incizija. Pilvo sie- 
nelė pjauta pasluoksniui: pirmiausia oda, paskui paviršinio jungiamojo 
audinio plėvė, tada raumuo ir galiausiai pilvaplėvė. 

— Kaip ir Sterling, — pastebėjo Muras. 

— Taip. Kaip ir Sterling. Tačiau yra skirtumų. 

— Kokių? 

— Dianos Sterling pjūvyje buvo keletas įrantų, bylojančių apie 
dvejojimą ar netikrumą. Čia to nesimato. Pastebite, kaip lygiai perpjau- 
ta oda? Visiškai jokių įrantėlių. Jis atliko tai absoliučiai pasitikėdamas 
savimi, — Tirnėjaus ir Muro žvilgsniai susidūrė. — Mūsų veikėjas mo- 
kosi. Jau patobulino savo techniką. 

— Jeigu tai tas pats nežinomas asmuo, — suabejojo Muras. 

— Yra ir kitų panašumų. Matote kvadratėlį šiame žaizdos gale? Tai 
rodo, kad jis pradėjo rėžti iš dešinės į kairę. Kaip ir Sterling kūne. Šiam 
pjūviui naudoti vienabriauniai nedantyti ašmenys. Tokie patys kaip 
Sterling pjūviui. 

— Skalpelis? 

— Gali būti ir skalpelis. Lygus pjūvis rodo, kad ašmenys nebuvo 
kraipomi. Arba auka buvo be sąmonės, arba taip tvirtai pririšta, jog ne- 
galėjo pajudėti, nepajėgė grumtis. 

Atrodė, kad Baris Frostas tuoj apsivems. 

— O Viešpatie. Prašau, pasakykite, kad ji jau buvo nebegyva, kai 
jis ją pjaustė. 

— Deja, manau, kad tai ne pomirtinė žaizda, — virš chirurgo 
kaukės matėsi tiktai žalios piktos Tirnėjaus akys. 

— Priešmirtinis kraujavimas buvo? — paklausė Muras. 

— Pilvo ertmė pilna. Vadinasi, širdis tebepulsavo. Kai ši... proce- 
dūra buvo atliekama, ji tebebuvo gyva. 

Muras pažvelgė į riešus, kuriuos juosė mėlynės. Tokios pat mėlynės 
ant kulkšnių, o aplink klubus — petechijų, tai yra taškinių kraujosruvų, 
lankas. Elena Ortiz bandė priešintis, nors ir pririšta. 

— Yra ir kitas įrodymas, kad ji buvo gyva, kai jai čia pjovė, — pa- 
sakė Tirnėjus. — Įkišk ranką į žaizdą, Tomai. Manau, žinai, ką apriksi. 

Muras nenoriai įkišo pirštinėtą ranką į žaizdą. Kūnas jau buvo at- 
vėsęs, nes keletą valandų išgulėjo šaldytuve. Jis jautėsi taip, tarsi brautųsi 
į kalakuto pilvo ertmę ir knaisiotųsi ieškodamas kogalvių paketėlio. 
Sukišo ranką iki riešo ir pirštais čiupinėjo žaizdos pakraščius. Toks rau- 
simasis po intymią moters vietą buvo asmens išniekinimas. Jis stengėsi 
nežiūrėti į Elenos Ortiz veidą. Tiktai taip galėjo nešališkai elgtis su žmo- 
gaus palaikais, tiktai taip galėjo sutelkti dėmesį į beširdę techniką, kuri 
naudojama sudarkant žmogų. 

— Nėra gimdos, — Muras pažvelgė į Tirnėjų. 

Medicinos ekspertas linktelėjo: 

— Išimta. 
žiotą burną. Dabar ir Ricoli įkišo į ertmę pirštinėtą plaštaką ir pradėjo 
savo trumpais pirštais ją tyrinėti. 

— Daugiau nieko neišėmė? — paklausė ji. 

— Tiktai gimdą, — atsiliepė Tirnėjus. — Šlapimo pūslės ir žarnų 
nelietė. 

— Ką aš čia apčiuopiu? Kažkokį kietą mazgelį kairėje pusėje, — 


nustebo ji. 

— Siūlas. Jis užrišo kraujagysles. 

Apstulbusi Ricoli kilstelėjo galvą: 

— Čia — chirurginis mazgas? 

— Dvidešimtojo numerio paprastas ketgutas, — surizikavo Muras 
ir pažiūrėjo į Tirnėjų, laukdamas patvirtinimo. 

Pastarasis linktelėjo. 

— Tokį pat ketgutą radome ir Dianos Sterling kūne. 

— Dvidešimtojo numerio kergutas? — vos pralemeno Frostas. 

Jis jau buvo atsitraukęs nuo stalo ir stovėjo kampe, pasiruošęs pri- 
reikus pulti prie kriauklės. 

— Ar tai koks nors prekės ženklo pavadinimas? 

— Tai ne prekės ženklo pavadinimas, — atsakė Tirnėjus. — Ket- 
gutas yra operacijose naudojamas siūlas, pagamintas iš karvių arba avių 
žarnų. 

— Tai kodėl jis vadinamas kergutu*? — paklausė Ricoli. 

— Viskas prasidėjo viduramžiais, kai iš žarnų padarytos stygos 
buvo naudojamos muzikos instrumentams. Muzikantai vadindavo 
savo instrumentus kit**, o stygas — kitgutu. Galiausiai kitgutas virto 
ketgutu. Chirurgijoje toks siūlas naudojamas giliems jungiamojo au- 
dinio sluoksniams susiūti. Po tam tikro laiko siūlas kūne ištirpsta ir 
absorbuojasi. 

— O iš kur jis galėjo gauti ketguto siūlą? — paklausė Ricoli 
Murą. — Ar tirdami Sterling bylą nustatėte jo šaltinį? 

— Beveik neįmanoma nustatyti konkretaus šaltinio, — paaiškino 
Muras. — Kerguto siūlus gamina daugybė įvairių firmų, daugiausia 
Azijoje. Jis tebenaudojamas daugelyje užsienio ligoninių. 

— Tiktai užsienio ligoninėse? 

Tirnėjus įsiterpė: 


— Dabar yra geresnių siūlų. Lyginant su sintetiniais, ketgutas nėra 


* Angl. catgut — ketgutas; cat — katė; gut — žarna. 
“* Angl. kit (kitten sutr.) kačiukas. 

nei toks stiprus, nei patvarus. Abejoju, ar šiuo metu daug JAV chirurgų 
jį naudoja. 

— Kodėl mūsų veikėjas jį naudoja? 

— Norėdamas toje vietoje užsitikrinti geresnį matomumą. Kad 
kuo ilgiau sustabdytų kraujavimą ir matytų, ką daro. Mūsų veikėjas la- 
bai tvarkingas žmogus. 

Ricoli ištraukė iš žaizdos ranką. Ant pirštinėto delno gulėjo skais- 
čiai raudonas karoliukas — mažytis kraujo krešulėlis. 

— Įdomu, ar jis labai įgudęs? Ar turime reikalų su daktaru? Ar su 
mėsininku? 

— Aišku, kad jis puikiai išmano anatomiją, — pasakė Tirnėjus. — 
Nėmaž neabejoju, kad tai darė ir anksčiau. 

Muras atsitraukė per žingsnį nuo stalo, stengdamasis negalvoti, ką 
turėjo iškentėti Elena Ortiz, tačiau vaizdinių nepavyko išvengti. Priešais 
jį atmerktomis akimis gulėjo viso to košmaro auka. 

Ant metalinio padėklo sutarškėjo instrumentai, ir krūptelėjęs jis 
atsisuko. Lavoninės darbuotojas pristūmė padėklą prie daktaro Tirnė- 
jaus, kuris jau ruošėsi atlikti Y formos pjūvį. Darbuotojas pasilenkė ir 
įbedė akis į žaizdą pilve. 

— Tuomet kur ji dingsta? — paklausė jis. — Ką jis daro su gimda, 
kai ją išplėšia? 

— Nežinome, — atsakė Tirnėjus. — Tų organų niekada nesu- 


rado. 


Muras stovėjo ant šaligatvio Saut Endo rajone, kur žuvo Elena Ortiz. 
Kadaise šioje gatvėje kiurksojo apskurę namai, kuriuose nuomojo baldais 
apstatytus kambarius: skurdus užkampio mikrorajonas, nuo patrauk- 
lesnės šiaurinės Bostono dalies atskirtas geležinkelio bėgiais. Tačiau 
augantis miestas yra plėšrus padaras, visada tykantis naujų plotų, todėl 
geležinkelis nesustabdė išalkusių žemės ar pastatų supirkėjų žvilgsnių. 
Nauja bostoniečių karta aptiko Saut Endą, o senieji namai su nuomoja- 
mais kambariais pamažu virto daugiabučiais pastatais. 

Būtent tokiame pastate ir gyveno Elena Ortiz. Nors vaizdas iš jos 
buto antrame aukšte nebuvo įkvepiantis, — pro langus matėsi kitapus 
gatvės esanti savitarnos skalbykla, — gyvenant šiame name buvo vienas 
labai branginamas patogumas, kurį retai rastum Bostone: nuomininkų 
automobilių aikštelė, įsprausta greta esančioje gatvelėje. 

Dabar Muras ir ėjo ta garvele, žvalgydamasis į viršutinių aukštų 
langus, svarstydamas, kas šią akimirką pro juos žiūri. Niekas nejudėjo 
už tų stiklinių akių. Visi nuomininkai, kurių langai atsivėrė į garvelę, jau 
buvo apklausti, nė vienas nesuteikė jokios naudingos informacijos. 

Jis sustojo po Elenos Ortiz vonios kambario langu ir žiūrėjo į 
ugniagesių kopėčias, vedančias prie jo. Kopėčios buvo pritrauktos ir 
prikabintos. Tą naktį, kai žuvo Elena Ortiz, vieno nuomininko auto- 


mobilis stovėjo kaip tik po jomis. Vėliau ant automobilio stogo buvo 


15 


rastas aštunto su puse numerio batų atspaudas. Žudikas pasilypėjo ant 
jo, kad pasiektų kopėčias. 

Dabar vonios langas buvo uždarytas. Tą naktį, kai ji susidūrė su 
žudiku, langas buvo atviras. 

Jis grįžo prie paradinių durų ir įėjo į pastatą. 

Prie Elenos Orciz buto durų laisvai kadaravo užkabinta siaura po- 
licijos juosta. Kai jis atrakino duris, nuo delno lyg suodžiai nubyrėjo 
pirštų atspaudams nuimti naudojami milteliai. Įžengiant į butą per 
pečius nuslydo policijos juosta. 

Svetainėje niekas nepasikeitė nuo vakarykštės dienos, kai jis ir 
Ricoli užėjo apžiūrėti. Tai buvo nemalonus vizitas, kupinas paslėptos 
konkurencijos. Ortiz bylos pradžia — Ricoli rankose, ji nesijautė pa- 
kankamai saugi, kai čia pat bet kas galėjo suabejoti jos autoritetu, ypač 
vyresnio amžiaus policininkas vyras. Nors jie dabar dirbo tame pačiame 
būryje, o tas būrys jau pasipildė penkiais detektyvais, Muras jautėsi tarsi 
įsibrovėlis jos valdose, todėl savo pasiūlymus atsargiai pateikdavo pačiais 
diplomatiškiausiais žodžiais. Jis neturėjo jokio noro veltis į egoistišką 
mūšį, bet vis dėlto tai virto mūšiu. Kad ir kaip jis stengėsi vakar susikon- 
centruoti šioje nusikaltimo vietoje, jos nuolatinis piktinimasis sužlugdė 
tokią viltį. 

Tiktai dabar, kai buvo vienas, jis galėjo visą dėmesį sutelkti į vietą, 
kurioje mirė Elena Ortiz. Svetainėje aplink pintą kavos stalelį spietėsi 
nesiderinantys baldai. Kampe stovėjo stalinis kompiuteris. Rusvas ki- 
limėlis išmargintas vijoklių lapais ir rausvomis gėlėmis. Ricoli teigimu, 
po žmogžudystės niekas nepajudinta, niekas nepakeista. Už lango tirpo 
paskutiniai dienos spinduliai, tačiau jis šviesos nejungė. Ilgai stovėjo ne- 
pakrutindamas galvos, laukdamas, kol kambarį apgaubs visiška ramybė 
ir tyluma. Tai buvo pirmas atvejis, kai jis galėjo apsilankyti nusikaltimo 
vietoje vienas, pirmas kartas, kai stovėjo kambaryje neblaškomas gyvųjų 
balsų, veidų. Jis įsivaizdavo, kaip oro molekulės, sujudintos jam įėjus, 
lėtėja, dreifuoja. Norėjo, kad kambarys jam prašnektų. 


Nejautė nieko — jokios blogio srovės, jokių siaubo virpulių. 

Žudikas pateko ne pro duris. Ir neklajojo po savo naujai užvaldytą 
mirties karalystę. Visą savo laiką, visą dėmesį sukoncentravo į miega- 
mąjį. 

Muras iš lėto praėjo pro mažą virtuvėlę ir nužingsniavo koridoriu- 
mi. Pajuto, kaip ant sprando ėmė šiauštis plaukai. Sustojęs prie pirmo 

Ketvirtadienio naktis šilta. Tokia šilta, jog visame mieste langai pa- 
likti atviri, kad įtrauktų menkiausią vėjelio kvėptelėjimą, kiekvieną vėsų 
oro dvelksmą. Tu susigūžei ant ugniagesių kopėčių mirkdamas prakaite po 
savo tamsiu apdaru, ir įbedei akis į vonios kambarį. Tylu. Moteris miega 
miegamajame. Jai tenka keltis anksti ir eiti į darbą gėlių parduotuvėje, 
šią valandą jos miego ciklas pasiekia giliausią, sunkiausiai išbudinamą 
stadiją. 

Ji negirdi, kaip krebždena tavo glaistiklis, atplėšiantis lango tinklelį. 

Muras žiūrėjo į tapetus, nubarstytus mažyčiais raudonais rožių 
pumpurėliais. Moteriškas marginys, vyras tokio nesirinktų. Ši vonia — 
visomis prasmėmis moteriška: pradedant braškių kvapo šampūnu, 
„Tampax“ dėžute po kriaukle ir baigiant vaistų spintele, prikimšta kos- 
metikos. Mergaitė žydrai padažytais akių vokais. 

Tu įlipi pro langą, palikdamas ant rėmo savo tamsiai mėlyno kostiu- 
mo plaušelių. Poliesteris. Ant balto linoleumo grindų — tavo aštunto su 
puse dydžio sportbačių pėdsakai. Smėlio ir gipso krislelių mišinio žymės. 
Tipiškas mišinys, kurio prisirenki vaikščiodamas Bostono gatvėmis. 

Galbūt tu stabteli, klausaisi tamsoje. Įkvepi malonaus erdvės, kurioje 
tarpsta moteris, svetimumo. O gal tu negaišti laiko, skubi tiesiai į tikslą. 

Į miegamąjį. 

Sekant įsibrovėlio pėdsakais, oras tarsi vis labiau švinko, sunkėjo. 
Tai kur kas daugiau negu įsivaizduojamas blogio jausmas: tai — kvapas. 

Jis priėjo prie miegamojo durų. Dabar plaukeliai ant sprando sto- 
vėjo piestu. Jis jau žinojo, ką jame išvys, manė esąs tam pasiruošęs. Ir vis 
dėlto įjungus šviesas siaubas vėl užgriuvo jį, kaip ir išvydus šį kambarį 
pirmąjį kartą. 

Kraujas dabar daugiau kaip dviejų dienų senumo. Valytojos dar 
nebuvo atėjusios. Tačiau netgi jų dezinfekavimo, valymo garais prie- 
monės ir baltų dažų skardinės niekada visiškai nepanaikins to, kas čia 
įvyko, nes pati atmosfera visam laikui persigėrė siaubo. 

Tu įeini į šį kambarį. Užuolaidos plonytės, be pamušalo, tiktai kar- 
tūninės; gatvės žibintų šviesa prasiskverbia pro jas ir krenta ant lovos. Ant 
miegančios moters. Be abejonės, tu turėtum sekundėlę padelsti, patyrinėti 
ją. Su pasitenkinimu apgalvoti laukiančią užduotį. Juk tau malonu, ar ne? 
Tu vis labiau ir labiau užsidegi. Tas jaudulys plinta tavo kraujyje it narko- 
tikas, sužadindamas kiekvieną nervo galūnėlę, kol netgi pirštų galiukuose 
ima pulsuoti lūkestis. 

Elena Ortiz nespėjo suklykti. O jeigu ir spėjo, niekas jos negirdėjo. 
Nei šeima gretimame bute, nei sutuoktinių pora apačioje. 

Įsibrovėlis atsinešė visas priemones. Plačią lipniąją juostą. Chlo- 
roforme sumirkytą skudurą. Chirurginių instrumentų rinkinį. Jis atėjo 
visiškai pasiruošęs. 

Ordalija turėjo užtrukti gerokai ilgiau negu valandą. Bent jau dalį 
to laiko Elena Ortiz nebuvo praradusi sąmonės. Oda ant riešų ir kulkš- 
nių nutrinta, vadinasi, ji priešinosi iš paskutiniųjų. Apimta panikos ir 
agonijos ji apsišlapino; šlapimas, susimaišęs su krauju, susigėrė į čiužinį. 
Tai buvo delikati operacija, jis negalėjo skubėti, jeigu norėjo atlikti ją 
kaip reikiant, pasiimti tik tai, ko jam reikėjo, nieko daugiau. 

Jis jos neišprievartavo: ko gero, nesugebėjo to padaryti. 

Kai baigė siaubingąją eksciziją, ji tebebuvo gyva. Žaizda pilve te- 
bekraujavo, širdis pulsavo. Ar ilgai? Gydytojas Tirnėjus spėjo, kad bent 
jau pusvalandį. Tos trisdešimt minučių Elenai Ortiz turėjo atrodyti kaip 
visa amžinybė. 

Ką tu darei tuo metu? Susirinkai savo instrumentus? Įsidėjai savo 
trofėjų į stiklainį? Ar paprasčiausiai stovėjai, gėrėdamasis reginiu? 

Paskutinis veiksmas buvo greitas ir konkretus. Elenos Ortiz 
kankintojas pasiėmė, ką norėjo, dabar reikėjo viską užbaigti. Jis priėjo 
prie lovos galvūgalio. Kairiąja ranka stvėręs ją už plaukų, taip stipriai 

trūktelėjo galvą, kad net išpešė kuokštą sruogelių. Jas rado vėliau, išsi- 
barsčiusias ant pagalvės ir grindų. Kraujo dėmės akivaizdžiai bylojo apie 
tolesnius įvykius. Užlaužęs galvą ir apnuoginęs kaklą, jis padarė vienin- 
telį gilų pjūvį nuo kairiojo žandikaulio dešinėn, skersai gerklę, perrėžda- 
mas kairiąją miego arteriją ir trachėją. Pliūptelėjo kraujas. Kairėje lovos 
pusėje, ant sienos, matėsi žemyn nubėgusių tirštų apvalių kraujo lašelių 
telkinėliai, būdingi trykštant kraujui iš arterijos ir trachėjos. Pagalvė ir 
paklodės permerktos žemyn tekančių srovių. Kai įsibrovėlis švystelėjo 
ašmenis atgal, keli lašai užtiško ant palangės. 

Elena Ortiz dar spėjo pamatyti savo pačios kraujo čiurkšles, trykš- 
tančias iš kaklo, tarsi išspjautas iš kulkosvaidžio ir atsimušančias į sieną. 
Dar buvo gyva, kai įsiurbė kraują į perrėžtą trachėją, išgirdo, kaip jis 
nugurgėjo į plaučius, sprogiai iškosėjo tamsiai raudonų skreplių pliūps- 
nius. 

Ji išgyveno pakankamai ilgai, kad suprastų, jog miršta. 

O kai viskas buvo atlikta, kai jos agoniškos kančios baigėsi, tu palikai 
mums savo vizitinę kortelę. Dailiai sulankstei aukos naktinius marškinius 
ir palikai juos ant tualetinio staliuko. Kodėl? Ar tai yra iškrypusios pagarbos 
išraiška moteriai, kurią ką tik paskerdei? O gal taip tyčiojiesi iš mūsų? Gal 
taip pasakai mums, kad viską kontroliuoji? 

Muras grįžo į svetainę ir susmuko fotelyje. Nors bute buvo karšta 
ir tvanku, jis drebėjo. Nesuprato, ar tai fizinis, ar emocinis šaltis. Maudė 
strėnas ir pečius — gal tiesiog kibo virusas. Koks nors bjauriausias vasa- 
rinis gripas. Jis permetė mintyse visas vietas, kuriose šiuo metu sutiktų 
būti. Dreifuoti kokiame nors Meino ežere ir švysčioti meškerę. Arba 
stovėti ant jūros kranto ir stebėti atsiritantį rūką. Bet kur, tik ne šitoje 
mirties scenoje. į 

Krūptelėjo išgirdęs pranešimų gaviklio pyptelėjimą. Išjungęs jį 
pajuto, kaip stipriai plaka širdis. Pasėdėjęs ir prisivertęs nusiraminti, 
išsiėmė mobilųjį telefoną ir surinko numerį. 

— Ricoli, — it šūvis nuskambėjo toks jos pasisveikinimas po pir- 


mojo signalo. 


19 


— Tu ieškojai manęs. 

— Niekada man nesakei, kad atakavai VZCAP, — pasakė ji. 

— Kaip arakavau? 

— Dėl Dianos Sterling. Dabar žiūriu jos žmogžudystės bylą. 

VICAP, Smurtinių nusikaltėlių susekimo programa, buvo naciona- 
linė informacijos apie žmogžudystes ir smurtą duomenų bazė. Informa- 
cijos, kuri surinkta apie tokius įvykius visos šalies mastu. Dažnai žudikai 
naudodavo tuos pačius metodus. Remdamiesi ta informacija, krimina- 
listai galėjo atsekti nusikaltėlius. Pagal įprastą tvarką Muras ir tuometis 
jo partneris Rastis Stivakas ir buvo ėmęsi paieškos per V/CAP. 

— Naujojoje Anglijoje neaprikome jokių panašių atvejų, — pa- 
mais, kur aukos buvo veržtos plačia lipniąja juosta. Niekas neprimena 
Sterling atvejo. 

— O kaip ta žmogžudysčių serija Džordžijoje? Prieš trejus me- 
tus — keturios aukos. Viena — Atlantoje, kitos trys — Savanoje. Visos 
pateko į V/CAP duomenų bazę. 

— Peržiūrėjau ir jas. Anas nusikaltėlis — ne mūsiškis veikėjas. 

— Dabar paklausyk, Murai. Dora Sikoni, dvidešimt dvejų metų 
Emorio koledžo magistrantė. Pirmiausia auką apsvaigino rohipnoliu, 
paskui pririšo prie lovos nailonine virve... 

— Mūsiškis bernelis naudojo chloroformą ir lipniąją juostą. 

— Jis perpjovė jai pilvą. Išėmė gimdą. Coup de grūce — vienintelis 
pjūvis per gerklę. Ir galiausiai, — atkreipk dėmesį, — jis sulankstė jos 
naktinius marškinius ir padėjo ant kėdės prie lovos. Sakau tau, kad labai 
jau sumautai panašu. 

— Džordžijos bylos baigtos, — pasakė Muras. — Jau dveji metai 
kaip baigtos. To nusikaltėlio nebėra tarp gyvųjų. 

— O jeigu Savanos policija prašovė? O jeigu jis 2ebuvo tikrasis 
žudikas? 

— Jie rėmėsi DNR tyrimo rezultatais. Audinio pluošteliai, plau- 


kai. Be to, buvo ir liudininkė. Auka juk išgyveno. 

— Taigi taigi. Išgyveno. Auka numeris penki, — Ricoli balse nu- 
skambėjo pašaipi gaidelė. 

— Ji patvirtino nusikaltėlio tapatybę, — nenusileido Muras. 

— Ir ji kuo patogiausiai jį nušovė. 

— Tai ką, gal nori areštuoti jo vėlę? 

— Ar tu kada nors kalbėjaisi su ta išgyvenusia auka? — paklausė 
Ricoli. 

— Ne. 

— Kodėl ne? 

— Kokia prasmė? 

— Ogi tokia, kad galbūt būtum sužinojęs ką nors įdomaus. Pa- 
vyzdžiui, faktą, jog ji išvyko iš Savanos išsyk po užpuolimo. Ir spėk, kur 
dabar gyvena? 

Garsus mobiliojo telefono tinkle nustelbė jo paties ūžtelėjęs 
pulsas. 

— Bostone? — glebiai paklausė jisą 


— Ir nepatikėsi, kuo ji verčiasi. 


Sportukų padai nugirgždėjo linoleumu, kai daktarė Katerina Kordel 
bėgo ligoninės koridoriumi ir pro dvivėres priimamojo duris. 

Seselė šūktelėjo: 

— Jie — antrajame traumų skyriuje, daktare Kordel! 

— Lekiu, — tarstelėjo Katerina, šaudama ton pusėn lyg valdomoji 
raketa. 

Koks pustuzinis veidų atsisuko į ją su palengvėjimu, kai ji įžengė 
į skyrių. Vienu žvilgtelėjimu įvertino situaciją, pamatė ant padėklo 
blizgančių instrumentų krūvą, lašelinių strypus, ant kurių kyburiavo 
maišeliai su Ringerio tirpalu — tarsi sunkūs vaisiai ant medžių su 
plieninėmis šakomis, kraujuotą marlę ir ant grindų išmėtytus pakuočių 
skutus. Širdies veiklos monitoriuje konvulsingai trūkčiojo padažnėjęs 
širdies ritmas — elektrinis širdies, besiveržiančios pabėgti nuo įkandin 
sėlinančios mirties, matas. 

— Ką turime? — paklausė ji prisiartindama. 

Darbuotojai prasiskyrė, padarydami jai taką. 

Vyresnysis rezidentas chirurgas Ronas Litmenas skubiai rapor- 
tavo: 

— Džonas Dou*, pėsčiasis; vairuotojas pabėgo iš avarijos vietos. 


* Džonas Dou — asmuo, kurio pavardė nežinoma. 

Atvežtas į ligoninės priimamąjį be sąmonės. Vyzdžiai ramūs ir reaguoja, 
plaučiai švarūs, tačiau pilvas išpūstas. Žarnyne garsų nėra. Kraujospūdis 
60/0. Atlikau paracentezę*. Pilve yra kraujo. Įvedėme centrinę liniją, 
Ringerio tirpalas leidžiamas visu greičiu, tačiau kraujospūdžio negalime 
padidinti. 

— Ar 0-** ir plazma jau nešami? 

— Tuoj bus čia. 

Ant stalo gulintis vyras buvo visiškai nurengtas, visos intymiosios 
kūno dalys negailestingai apnuogintos. Jam galėjo būti daugiau kaip še- 
šiasdešimt metų, jau intubuotas, prijungtas dirbtinio kvėpavo prietaisas. 
Prakaulių galūnių raumenys suglebę, susiklostę, šonkauliai išsikišę lyg 
lanku išlenktos mentės. Įsisenėjusi chroniška liga, galvojo ji, greičiausiai 
vėžys. Dešinioji ranka ir klubas nubrozdinti griūvant ant gatvės, krau- 
juoti. Dešinėje apatinėje krūtinės ląstos dalyje — sumušimas, baltame 
odos pargamente virtęs violetiniu žemėlapiu. Jokių aiškių žaizdų. 

Ji užsidėjo stetoskopą, norėdama patikrinti tai, ką pasakė reziden- 
tas. Pilve — jokių garsų. Nei bruzdėjimo, nei spragsėjimo. Traumuoto 
žarnyno tyla. Perkėlusi stetoskopo membraną ant krūtinės, ji klausėsi 
kvėpavimo garsų, kurie patvirtino, jog endotrachėjinis vamzdelis buvo 
įvestas taisyklingai ir abu plaučiai ventiliuojami. Širdis tarsi kumštis 
daužėsi į krūtinės ląstą. Jos tyrimas truko vos kelias sekundes, tačiau jai 
atrodė, kad judėjo labai lėtai, o aplink susispietę kolegos sustingę laukė 
kito jos veiksmo. 

Seselė sušuko: 

— Sistolinis vos penkiasdešimt! 

Laikas ėmė bėgti bauginamu greičiu. 

— Paduokite chalarą ir pirštines, — įsakė Katerina. — Paruoškite 
laparotomijos*** padėklą. 


— O gal nuvežti jį į operacinę? — pasiūlė Litmenas. 


* Paracentezė — pradūrimas. 
** O kraujo grupė; Rh faktorius -. 


*** Laparotomija — pilvo ertmės atvėrimo operacija. 

— Visos operacinės užimtos. Laukti negalime. 

Kažkas mestelėjo jai popierinę kepurėlę. Ji skubiai susikišo po ja 
pečius siekiančius rudus plaukus ir užsirišo kaukę. Paruošiamojo seselė 
jau laikė sterilų operacinės chalarą. Katerina įkišo į rankoves rankas ir 
užsimovė pirštines. Ji nebeturėjo laiko nusiplauti rankų, nebebuvo kada 
dvejoti. Ji buvo atsakinga už Džoną Dou, kuris geso jos akyse. 

Sterilios paklodės jau dengė paciento krūtinę ir dubenį. Čiupo 
nuo padėklo sąvaržas kraujavimui sustabdyti ir užtikrintais „spragt 
spragt“ pritvirtino plieniniais danteliais audeklus. 

— Kur tas kraujas? — šūktelėjo ji. 

— Dabar aiškinuosi su laboratorija, — atsakė seselė. 

— Ronai, tu būsi mano pirmasis asistentas, — nurodė Litmenui 
Katerina. 

Ji apžvelgė kambarį ir stabtelėjo ties nesveikai išblyškusiu vaikinu, 
kuris stovėjo prie durų. Jo vardinėje kortelėje perskaitė: „Jeremijus Ba- 
rousas, studentas medikas“. 

— Tu, — nurodė ji, — būsi antrasis asistentas! 

Vaikino akyse žybrelėjo panika. 

— Bet... aš tik antrakursis. Aš čia esu tiktai... 

— Ar galime pakviesti kitą chirurgą rezidentą? 

Litmenas papurtė galvą: 

— Visi išsiskirstę. Pirmajame traumų skyriuje — sužeista galva, 
kažkur koridoriuje — kritinė padėtis. 

— Gerai, — ji vėl atsigręžė į studentą: — Barousai, tu būsi. Sesele, 
paduok jam chalatą ir pirštines. 

— Ką aš turėsiu daryti? Nes aš iš tikrųjų nežinau... 

— Klausyk, ar nori būti gydytoju? Tuomet wžsimauk pirštines! 

Jis išraudo lyg uoga ir atsisuko į ištiestą chalarą. Bernužėlis persi- 
gandęs, tačiau daugeliu atvejų Karerinai labiau patiko ne arogantiški, 
o tokie susirūpinę studentai kaip Barousas. Savo praktikoje jai teko 
regėti daug pacientų, kuriuos pražudė pernelyg didelis gydytojo pasi- 
tikėjimas. 


Garsiakalbyje sutreškėjo balsas: 

— Alio, Antrasis traumų? Čia laboratorija. Turiu Džono Dou 
hematokritinį*. Penkiolika. 

Jis nukraujuos, šmėstelėjo Katerinai. 

— Mums reikia to nulinio minus tuojau pat! 

— Jis pakeliui. 

Katerina paėmė skalpelį. Korelio svoris, plieno išlenkimas buvo 
toks jaukus. Tiesiog jos pačios rankos, jos pačios kūno tąsa. Ji greitai 
įkvėpė, įtraukdama į plaučius spirito ir pirštinių talko kvapo. Tada pri- 
spaudė prie odos ašmenis ir padarė pjūvį pačiame pilvo centre. 

Baltos odos kanvoje skalpelis nubrėžė ryškų kraujuotą brūkšnį. 

— Paruoškite siurbimą ir laparotomijos tamponus, — nurodė 
ji. — Pilvas pilnas kraujo. 

— Kraujospūdis vos apčiuopiamas, penkiasdešimt. 

— Kas nors sekite ritmą. Informuokite apie jį, — nurodė Katerina. 

— Sinuso tachikardija. Dažnis — šimtas penkiasdešimt. 

Ji prapjovė odą ir poodinį riebalų sluoksnį, nekreipdama dėmesio 
į kraują, srūvantį iš pilvo sienelės. Negaišo laiko kitiems kraujavimams: 
pilvo ertmėje sunkiausia hemoragija, kurią būtina sustabdyti. Labiausiai 
tikėtina priežastis — plyšusi blužnis arba trūkusios kepenys. 

Pilvaplėvė išsipūtusi, nuo kraujo sustandėjusi. 

— Tuoj pasipils, — įspėjo ji, paruošusi skalpelį punkcijai. 

Nors ir buvo nusiteikusi išvysti čiurkšlę, po pirmojo dūrio į plėvę 
pliūptelėjo toks srautas, jog ji vos nepuolė į paniką. Kraujas plūstelėjo 
ant paklodžių, nutekėjo ant grindų. Trykštelėjo ant jos chalato. Į ran- 
koves gėrėsi variu atsiduodanti šiluma. Ir tas atlasinis upelis nesiliovė 
tekėjęs. 

Ji įspraudė retraktorius, praplėsdama žaizdą ir atidengdama tą plo- 
tą. Litmenas įkišo išsiurbimo vamzdelį. Kraujas nugurgėjo į jį ir į stiklinį 


indą pasipylė skaisčiai raudona srovė. 


* Hematokritinis tyrimas nustato eritrocitų ir plazmos tūrių santykį. 

— Dar laparotomijos tamponų! — šūktelėjo Katerina, perrėkda- 
ma siurblio garsus. 

Ji prikimšo į žaizdą daugybę sugeriamųjų tamponų, šie jos akyse 
ėmė magiškai raudonuoti. Vos per kelias sekundes permirko. Ji pakeitė 
juos naujais, užkamšydama kiekvieną plyšelį. 

Seselė informavo: 

— Monitoriuje matau centrinį veninį spaudimą! 

— Velniai griebtų, aš jau prisiurbiau du litrus į indą, — sunerimo 
Litmenas. 

Katerina pakėlė akis į lašintuvą, į kurį greitai tekėjo 0- kraujas ir 
kraujo plazma. Rodės, jog kraujas tekėjo į rėtį. Įtekėjo į venas, ištekėjo 
per žaizdą. Šitaip negalėjo tęstis. Ji negalėjo užspausti kraujo ežere pa- 
skendusių kraujagyslių, negalėjo veikti aklai. 

Ištraukė permirkusius varvančius tamponus ir prikimšo naujų. Per 
tas kelias neįkainojamas sekundes spėjo įžvelgti kritiškiausius taškus. 
Kraujas sruvo iš kepenų, tačiau jose nesimatė jokio akivaizdaus sužaloji- 
mo. Atrodė, kraujas tekėjo iš viso to organo paviršiaus. 

— Dingsta spaudimas! — riktelėjo seselė. 

— Spaustuvą! — šūktelėjo Katerina ir bemat instrumentas atsidūrė 
jos rankoje. — Pabandysiu Pringlo manevrą. Barousai, grūsk dar tam- 
ponų! 

Persigandęs studentėlis tiesė ranką į padėklą ir numetė visą krūvą 
laparotomijai skirtų tamponų. Pasibaisėjęs jis stebėjo, kaip tie verčiasi 
kūliais. 

Seselė praplėšė naują paketą. 

— Jie turi keliauti pas pacientą, o ne ant grindų, — burbtelėjo ji. 

Dirstelėjusi į Kateriną pamatė, kad jos akyse šmėkštelėjo ta pati 
mintis. 

Šitas žada būti gydytoju? 

— Kur man juos dėti? — paklausė Barousas. 

— Tiesiog valyk tą plotą. Per kraują nieko nematau! 

Ji luktelėjo kelias sekundes, kol jis valė žaizdą, tada perskyrė ma- 

žąją taukinę. Atitraukusi spaustuvą nuo kairiojo krašto, pamatė kepenų 
stiebelį, per kurį ėjo kepenų arterija ir vartų vena. Nors tai tebuvo lai- 
kinas sprendimas, tačiau jeigu jai pavyktų tame taške sustabdyti kraujo 
tekėjimą, tuomet gal galėtų suvaldyti kraujavimą. Jie laimėtų brangaus 
laiko kraujospūdžiui stabilizuoti, į kraujo apytaką būtų galima pripum- 
puoti daugiau kraujo ir plazmos. 

Ji užspaudė spaustuvą, atkirsdama kraujagysles tame stiebelyje. 

Jos nusivylimui, kraujo tekėjimas nė kiek nesusilpnėjo. 

— Ar tu tikrai atkirtai tą stiebelį? — paklausė Litmenas. 

— Zinau, kad atkirtau. Ir žinau, kad jis neina iš užpilvaplėvinės 
dalies. 

— Gal kepenų vena? 

Ji čiupo nuo padėklo du tamponus. Šis manevras — paskutinė 
išeitis. Uždėjusi tamponus ant kepenų paviršiaus, suspaudė jas pirštinė- 
tomis rankomis. 

— Ką ji daro? — nesuprato Barousas. 

— Kepenų kompresija, — paaiškino Lirmenas. — Kartais taip už- 
sispaudžia nematomų įplyšimų pakraščiai. Sulaiko nukraujavimą. 

Įsitrempė kiekvienas jos pečių ir rankų raumenėlis, besistengiant 
stabilizuoti kraujospūdį ir užgniaužti kraujo srautą. 

— Tebesiveržia, — konstatavo Litmenas. — Niekas negelbsti. 

Ji žvelgė į žaizdą, į vėl besikaupiantį kraują. „Iš kur, po velnių, jis 
teka?“ — pagalvojo ji. Ir staiga pastebėjo, kaip kraujas nuolat veržiasi 
ir iš kitų vietų. Ne vien iš kepenų, bet ir iš pilvo sienelės, žarnaplėvės. 
Įpjautos odos kraštų. 

Žvilgrelėjo į paciento kairiąją ranką, kyšančią iš po sterilių uždan- 
gų. Ten, kur buvo įvesta lašelinė, marlė persisunkė krauju. 

— Man reikia šešių vienetų trombocitų ir šviežiai šaldytos kraujo 
plazmos. Dabar! — įsakė ji. — Ir pradėkite heparino infuziją. Dešimt- 
ies tūkstančių vienetų intraveninį boliusą, po to — po tūkstantį vienetų 
per valandą. 


— Heparino? — visiškai sutriko Barousas. — Juk jis kraujuoja... 

— Tai DJC, — pasakė Katerina. — Jam reikia antikoaguliantų. 

Nustebęs Litmenas spoksojo į ją. 

— Mes dar negavome laboratorinių tyrimų. Iš kur žinai, kad tai 
DIC? 

— Kol sulauksime kraujo krešėjimo rezultatų, bus per vėlu. Turi- 
me veikti dabar, — ji linktelėjo seselei. — Leisk. 

Seselė įkišo adatą į intraveninės injekcijos kateterį. Heparinas buvo 
iš nevilties metama paskutinioji korta. Jeigu Katerinos diagnozė teisin- 
ga, jeigu pacientui tikrai D/C — difuzinė intravaskulinė koaguliacija, 
tuomet visame kraujyje masiškai formuotųsi trombai, užvirtę tarsi mik- 
roskopinė kruša, ir jie sunaikintų visus jo neįkainojamus koaguliacijos 
faktorius bei kraujo plokšteles, arba trombocitus. Sunki trauma arba 
užsislėpęs vėžys ar infekcija sukeltų nevaldomą trombų formavimosi 
kaskadą. Kadangi D/C prarytų koaguliacijos faktorius ir trombocitus, 
būtinus kraujo krešėjimui, pacientas pradėtų kraujuoti. Norėdami 
sustabdyti D/C, jie privalėjo skirti hepariną, antikoaguliantą. Keistai 
paradoksalus gydymas. Ir rizika. Jeigu Katerinos diagnozė neteisinga, 
heparinas tik dar labiau padidins kraujavimą. 

Tarsi dar galėtų būti blogiau. Besistengiant išlaikyti vienodą kepenų 
spaudimą, jai įskaudo nugara, ėmė drebėti rankos. Skruostu nuriedėjo 
prakaito lašelis ir įsigėrė į kaukę. 

Garsiakalbyje vėl pasigirdo balsas iš laboratorijos: 

— Traumų antrasis, jau turiu skubiai užsakyto Džono Dou kraujo 
tyrimo rezultatus. 

— Sakyk, — paliepė seselė. 

— Trombocitų skaičius nukritęs iki tūkstančio. Protrombino lai- 
kas maždaug ties 30, be to, jūsų paciento kraujyje rasta fibrino degrada- 
cijos produktų. Regis, jūsų pacientui smarkus D/C. 

Katerina sugavo nustebusį Barouso žvilgsnį. Studentams medikams 
taip lengva imponuoti. 

— V tachikardija! Jam V tachikardija! 

Katerinos akys šovė į monitorių. Ekrane bėgo nelygi dantyra linija. 

— Kraujospūdis? 

— Nėra. Nebėra. 

— Pradėk CPR*. Litmenai, tu atsakingas už kodą. 

Chaosas, virtęs audra, dar stipriau šėlo aplink ją. Kurjeris įlėkė 
nešinas kraujo plazma ir trombocitais. Katerina girdėjo, kaip Lirmenas 
komandavo dėl vaistų širdžiai, matė, kaip seselė, uždėjusi rankas ant 
krūtinkaulio, pradėjo pumpuoti krūtinės ląstą, linksėdama lyg koks 
mechaninis paukštelis, gurkšnojantis vandenį. Sulig kiekvienu spūstelė- 
jimu jie siuntė kraują į smegenis, palaikydami jose gyvastį. Kartu skatino 
ir kraujavimą. 

Katerina įsmeigė akis į paciento pilvo ertmę. Ji vis dar tebegniaužė 
kepenis, užkirsdama kelią kraujo bangai. Ar jai tik pasirodė, ar kraujas, 
sruvenantis pro pirštus it blizgios juostelės, iš tiesų lyg ir lėtėjo? 

— Duokime šoką, — pasiūlė Litmenas. — Šimtą džaulių... 

— Ne, palauk. Jo ritmas grįžta! 

Karerina dirstelėjo į monitorių. Sinuso tachikardija! Širdis vėl pul- 
savo, tačiau ir kraujas buvo stumiamas į arterijas. 

— Ar vyksta perfuzija? — šūktelėjo ji. — Koks kraujospūdis? 

— Kraujospūdis... 90/40. Valio! 

— Ritmas stabilus. Sinuso tachikardija palaikoma. 
kraujas vos sunkėsi. Ji stovėjo suspaudusi kepenis ir klausėsi ritmingo 
pypsėjimo monitoriuje. Tikra muzika ausims. 


— Žmonės, — ištarė ji. — Regis, išgelbėjome. 


Katerina nuplėšė nuo savęs kraujuotą chalatą bei pirštines ir nusekė pa- 
skui vežimėlį, išvežantį Džoną Dou iš Antrojo traumų skyriaus. Jos pe- 
čių raumenys virpėjo nuo nuovargio, tačiau gero nuovargio. Išsekimas 


dėl pergalės. Seselės įstūmė vežimėlį į liftą: pacientą vežė į intensyviosios 


* Cardiopulmonary resuscitation — širdies ir plaučių reanimacija. 

terapijos skyrių. Katerina jau kėlė koją į liftą, kai išgirdo kažką šaukiant 
ją vardu. 

Atsisukusi pamatė ateinančius vyrą ir moterį. Moteris — neaukš- 
to ūgio, nuožmios išvaizdos, juodų akių brunetė, verianti žvilgsniu it 
lazeriu. Apsirengusi paprastu mėlynu kostiumėliu, suteikiančiu vos ne 
karišką išvaizdą. Ji atrodė tarsi nykštukė šalia savojo gerokai aukštesnio 
kompaniono. Vyriškis galėjo būti įpusėjęs penktąją dešimtį, tamsiuose 
plaukuose matėsi sidabrinės gijos. Amžius jau buvo įspaudęs ganėtinai 
ryškias linijas vis dar stulbinamai gražiame veide. Kateriną patraukė jo 
akys. Pilkšvos, neįskaitomos. 

— Daktarė Kordel? — paklausė jis. 

— Taip. 

— Aš esu detektyvas Tomas Muras. O čia — detektyvė Ricoli. 
Abu esame iš Žmogžudysčių tyrimo skyriaus, — jis iškėlė savo ženklelį, 
kuris galėjo būti ir koks nors plastikinis daikčiukas iš pigių prekių par- 
duotuvės. 

Ji vos dirstelėjo į ženklelį, nes visas dėmesys buvo sutelktas į 
Murą. 

— Ar galėtume pasikalbėti su jumis asmeniškai? — paklausė jis. 

Katerina žvilgtelėjo į seseles, kurios tebelaukė lifte su Džonu 
Dou. 

— Važiuokite, — šūktelėjo joms. — Daktaras Lirmenas nurodys, 
ką daryti. 

Ji kreipėsi į detektyvą Murą tik po to, kai užsivėrė lifto durys: 

— Ar tai dėl to sužalotojo kelyje, kurį mums ką tik atvežė? Nes, 
regis, jis išgyvens. 

— Mes atvykome čia ne dėl paciento. 

— Ber sakėte, kad esate iš Žmogžudysčių tyrimo skyriaus? 

— Taip. 

Tas ramus balso tonas ją sukrėtė. Malonus įspėjimas, jog reikia 
pasiruošti blogai žiniai. 

— Ar tai... o Dieve, tikiuosi, kad kalbėsite ne apie kokį nors mano 
pažįstamą Žmogų? 

— Apie Endrių Kaprą. Ir apie tai, kas jums atsitiko Savanoje. 

Sekundėlę ji neteko žado. Kojos netikėtai suglebo, ji skubiai atsi- 
rėmė į sieną, tarsi bijodama parvirsti. 

— Daktare Kordel? — staiga susirūpino Muras. — Ar jūs gerai 
jaučiatės? 

— Manau... manau, kad turėtume pasikalbėti mano kabinete, — 
sušnabždėjo ir staigiai pasisukusi išėjo iš priimamojo. 

Ji neatsigręžė pažiūrėti, ar detektyvai sekė paskui ją, tiktai skubriai 
žingsniavo, norėdama kuo greičiau panirti į saugų savo kabineto glėbį. 
Kabinetas buvo gretimame klinikos pastate. Skubėdama plačiai išsi- 
driekusio komplekso — Piligrimų medicinos centro — labirintais, visą 
kelią girdėjo įkandin jos aidinčius jų žingsnius. 

Kas jums atsitiko Savanoje? 

Ji nenorėjo apie tai kalbėti. Vylėsi, jog niekada nebeteks kalbėtis 
apie Savaną. Tačiau jie — policijos darbuotojai, jų klausimų nepavyks 
išvengti. 


Pagaliau jie pasiekė duris, ant kurių kabėjo lentelė: 


Piteris Falkas, medicinos daktaras 
Katerina Kordel, medicinos daktarė 


Bendroji ir kraujagyslių chirurgija 


Įžengus į pirmąjį kabinetą, ją pasitiko dirbtinė sekretorės šypsena, 
kuri sustingo, kai ji išvydo papilkėjusį Katerinos veidą ir du ją atsekusius 
nepažįstamuosius. 

— Daktare Kordel? Ar kas nors atsitiko? 

— Mes būsime mano kabinete, Helena. Prašau sulaikyti visus 
skambučius. 

— Dešimtą ateina jūsų pirmasis pacientas. Ponas Isang — pasi- 
tikrinimas po blužnies operacijos... 

— Atšauk. 


— Tačiau jis atvažiuoja iš paties Niuberio. Turbūt jau kelyje. 

— Gerai, tuomet tegul palaukia. Bet prašau manęs su niekuo ne- 
jungti. 

Nekreipdama dėmesio į suglumusį Helenos veidą, Katerina pa- 
traukė tiesiai į savo kabinetą. Muras ir Ricoli neatsiliko. Ji išsyk ištiesė 
ranką į savo baltąjį chalatą, kuris visada kabodavo ant durų — jo ten 
nebuvo. Paprastai tai būtų sukėlę šiokį tokį susierzinimą, tačiau dėl visos 
ją smelkusios nerimasties šis menkniekis pasidarė nepakeliamas. Ji dai- 
rėsi po kambarį taip, tarsi visas jos gyvenimas priklausytų nuo chalato. 
Išvydusi jį užmestą ant spintelės su bylomis, pajuto kvailą palengvėjimą 
ir stvėrusi nuėjo prie rašomojo stalo. Užsibarikadavusi žvilgančiu pali- 
sandro stalviršiu pasijuto saugesnė. Saugesnė, pajėgi valdyti padėtį. 

Kabinetas buvo itin rūpestingai sutvarkytas — kaip ir viskas jos 
gyvenime. Ji negalėjo pakęsti netvarkos. Visos bylos buvo gražiai su- 
dėtos dviejose krūvose ant stalo. Lentynose knygos išrikiuotos abėcėlės 
tvarka pagal autorių pavardes. Tyliai dūzgė kompiuteris, jo ekrane drie- 
kėsi skraidančių geometrinių figūrų užsklanda. Katerina užsimetė cha- 
latą ir paslėpė krauju suteptą palaidinę. Papildomas uniformos sluoksnis 
tapo dar vienu apsauginiu skydu, dar vienu barjeru, skiriančiu ją nuo 
suveltų ir pavojingų gyvenimo vingrybių. 

Sėdėdama už stalo ji stebėjo, kaip Muras ir Ricoli dairėsi po kabi- 
netą, neabejotinai trokšdami perprasti jo šeimininkę. Gal policininkai 
taip elgdavosi automatiškai? Greita vizuali apžvalga, subjekto asmeny- 
bės įvertinimas? Katerina jautėsi apnuoginta, pažeidžiama. 

— Aš suprantu, kad grįžimas į praeitį jums skaudus, — pasakė 
atsisėsdamas Muras. 

— Jūs nė nenumanote, koks skaudus. Praėjo dveji metai. Kodėl 
dabar viskas iškilo? 

— Tai susiję su dviem neišaiškintomis žmogžudystėmis čia, Bos- 
tone. 

Katerina susiraukė. 

— Tačiau mane užpuolė Savanoje. 


— Taip, žinome. Yra sukurta nacionalinė duomenų apie žmog- 

žudystes bazė, vadinama VZCAP. Kai mes joje ieškojome nusikaltimų, 
panašių į čia įvykdytas žmogžudystes, iškilo Endriaus Kapros pavardė. 

Katerina minutėlę parylėjo, stengdamasi suvokti informaciją. Telk- 
dama drąsą užduoti kitą logišką klausimą. Jai pavyko ramiai paklausti: 

— Apie kokius panašumus kalbate? 

— Metodą, kuris buvo taikomas moterims imobilizuoti ir valdy- 
ti. Naudotą instrumentą pjūviams. Ir... — Muras nutilo, ieškodamas 
tinkamų žodžių, kuo delikatesnės išraiškos. — Sudarkymo būdo pasi- 
rinkimas, — tyliai užbaigė jis. 

Katerina stvėrėsi rankomis už stalo, grumdamasi su staiga užplū- 
dusiu šleikštuliu. Jos žvilgsnis užkliuvo už bylų, kurios gulėjo priešais 
tokioje tvarkingoje krūvelėje. Pastebėjo, kad ant chalato rankovės nu- 
tįsęs mėlyno rašalo brūkšnys. Kad ir kaip stengtumeisi palaikyti tvarką 
savame gyvenime, kad ir koks būtum atsargus, stengdamasis išvengti klaidų 
ir trūkumų, visada pro akis prasprūsta kokia nors dėmė, koks nors defektas. 
Ir laukia, kol staiga tave užklups. 

— Papasakokite apie jas, — paprašė ji. — Apie tas dvi moteris. 

— Mes neturime teisės atskleisti daug informacijos. 

— Ką galite pasakyti? 

— Tik tiek, kiek buvo paskelbta sekmadienio G/obe laikraštyje. 

Praėjo gal kelios sekundės, kol Katerina suvokė, ką jis pasakė. Ir 
suakmenėjo nepatikėdama. 

— Šios Bostono žmogžudystės — jos įvyko neseniai? 

— Pastaroji — ankstyvą penktadienio rytmetį. 

— Ber tai neturi nieko bendra su Endriumi Kapra. Neturi nieko 
bendra su manimi. 

— Yra akivaizdžių panašumų. 

— Tuomet tai paprasčiausias atsitiktinumas. Kitaip negali būti. Aš 
maniau, kad jūs turėjote galvoje senus nusikaltimus. Tai, ką Kapra pa- 
darė prieš daugelį metų. Ne praėjusią savaitę, — ji šiurkščiai atsistūmė 
su kėde. — Nesuprantu, kaip galėčiau jums padėti. 

— Daktare Kordel, šis žudikas žino detales, kurios nebuvo iškeltos 

į viešumą. Jis turi informacijos apie Kapros įvykdytus užpuolimus — 
apie juos daugiau niekas nežino, tik tyrusieji Savanos bylą. 

— Tuomet su tais žmonėmis ir kalbėkite. Su tais, kurie žino. 

— Jūs esate vienas iš jų, daktare Kordel. 

— Gal pamiršote — aš buvau auka. 

— Ar jūs kam nors smulkiai pasakojote apie tą įvykį? 

— Tiktai Savanos policijai. 

— Nediskutavote apie tai su jokiais savo draugais? 

— Ne. 

— Su šeimos nariais? 

— Ne. 

— Kažkas juk turi būti, kam patikite savo paslaptis. 

— Aš apie tai nekalbu. Niekada apie tai nekalbu. 

Į ją įsmeigtas žvilgsnis tuo nepatikėjo. 

— Niekada? 

Ji nusuko akis. 

— Niekada, — sušnabždėjo. 

Tyla užsitęsė. Paskui Muras tyliai paklausė: 

— Ar jums teko girdėti apie Elena Ortiz? 

— Ne. 

— Dianą Sterling? 

— Ne. Ar čia tos moterys... 

— Taip. Aukos. 

Ji sunkiai nurijo seiles. 

— Nesu girdėjusi šių pavardžių. 

— Jūs nežinojote apie šias žmogžudystes? 

— Aš vengiu skaityti apie bet kokius tragiškus įvykius. Nepajė- 
giu, — ji atsiduso. — Turite suprasti: ligoninės priimamajame matau 
tiek daug baisių dalykų. Kai po dienos darbų grįžtu namo, noriu tik 
ramybės. Noriu jaustis saugi. Tai, kas vyksta pasaulyje, visi žiaurumai — 
man nebereikia apie tai skaityti. 

Muras ištraukė iš švarko kišenės dvi nuotraukas ir pastūmė jas per 
stalą. 

— Ar kurią nors iš šių moterų atpažįstate? 

Katerina įsižiūrėjo į veidus. Kairiojoje nuotraukoje į ją žvelgė 
tamsios akys, lūpos juokėsi, plaukuose žaidė vėjas. Kitoje — nežemiška 
blondinė svajingu, nutolusiu žvilgsniu. 

— Tamsiaplaukė — Elena Ortiz, — paaiškino Muras. — Ant- 
roji — Diana Sterling. Dianą nužudė prieš metus. Ar bent teko matyti 
šiuos veidus? 

Ji papurtė galvą. 

— Diana Sterling gyveno Bek Bėjuje, tik už pusmylės nuo jūsų 
namų. Elenos Ortiz butas yra vos už dviejų kvartalų į pietus nuo šios li- 
goninės. Labai tikėtina, kad jums teko jas matyti. Ar esate visiškai tikra, 
kad nė vienos neatpažįstate? 

— Man niekada neteko jų matyti, — ji ištiesė nuotraukas Murui 
ir staiga pamatė, kaip virpa ranka. 

Be jokios abejonės, jis turėjo tai pastebėti, kai ėmė nuotraukas, kai 
prisilietė prie jos pirštų. Juk kiekvienas policininkas pastebi aibę dalykų. 
Ji buvo taip sumišusi, jog mažai kreipė dėmesį į šį vyrą. Jis buvo ramus, 
malonus ir neatrodė, kad galėtų jai kelti grėsmę. Tik dabar suprato, kad 
jis atidžiai ją tyrinėjo, laukė, kol pasirodys vidinis Katerinos Kordel „aš“. 
Ne prityrusi traumatologijos skyriaus chirurgė, ne šaltakraujė elegantiš- 
ka rudaplaukė, bet moteris, slypinti po tuo paviršiumi. 

Dabar prašneko detektyvė Ricoli. Priešingai negu Muras, ji nesi- 
stengė švelninti savo klausimų. Jai paprasčiausiai reikėjo atsakymų, ji 
neketino gaišti laiko, laukdama jų. 

— Kada jūs persikėlėte čia gyventi, daktare Kordel? 

— Aš išvykau iš Savanos praėjus mėnesiui, kai mane užpuolė, — 
atsakė Katerina tokiu pat dalykišku tonu kaip ir Ricoli. 

— Kodėl pasirinkote Bostoną? 

— O kodėl ne? 

— Gana toli nuo pietinių valstijų. 

— Mano motina užaugo Masačusetse. Ji kiekvieną vasarą atvežda- 


vo mus į Naująją Angliją. Atrodė, tarsi... aš važiavau namo. 


35 


— Vadinasi, jūs gyvenate čia daugiau kaip dvejus metus. 

— Taip. 

— Ką tuos dvejus metus veikėte? 

Suglumusi dėl tokio klausimo, Katerina suraukė antakius. 

— Dirbau Piligrimuose su daktaru Falku. Traumatologijos skyriuje. 

— Manau, tuomet Gbbe suklydo. 

— Atsiprašau? 

— Prieš keletą savaičių skaičiau apie jus straipsnį. Jame rašė apie 
moteris chirurges. Tarp kitko, jūsų nuotrauka nuostabi. Rašoma, kad 
jūs išdirbote Piligrimuose tiktai vienerius metus. 

Katerina parylėjo, paskui ramiai atsakė: 

— Straipsnyje rašė teisingai. Po Savanos aš neskubėjau... — ji atsi- 
krenkštė. — Pradėjau dirbti pas daktarą Falką tiktai praėjusią liepą. 

— O pirmaisiais metais Bostone? 

— Nedirbau. 

— Ką veikėte? 

— Nieko. 

Viskas, šis kategoriškas atsakymas bus paskutinis. Daugiau jie ne- 
sulauks nieko. Ji nesiruošė atskleisti žeminančios tiesos, kokie buvo tie 
pirmieji metai. Visos tos dienos, virstančios savaitėmis, kai ji bijodavo 
išlįsti iš namų. Naktys, kai kiekvienas krepštelėjimas keldavo siaubą ir 
paniką. Ilga ir skausminga kelionė atgal į pasaulį, kai vien kylant ar 
leidžiantis liftu, einant nakčia prie automobilio prireikdavo didžiausios 
drąsos. Tuomet jai buvo gėda dėl tokio silpnumo. Tebesigėdino ir dabar, 
išdidumas niekada neleis to parodyti. 

Ji pažiūrėjo į laikrodėlį. 

— Aš laukiu pacientų. Tikrai nebeturiu ko pridurti. 

— Leiskite patikslinti turimus faktus, — Ricoli atsivertė mažą už- 
rašų knygutę su spiraliniu įrišimu. — Šiek tiek daugiau kaip prieš dvejus 
metus, birželio penkioliktosios naktį, jūsų pačios namuose jus užpuolė 
daktaras Endrius Kapra. Vyras, kurį jūs pažinojorte. Internas, su kuriuo 


kartu dirbote ligoninėje, — ji pakėlė akis į Kateriną. 

— Jūs jau žinote atsakymus. 

— Jis apsvaigino jus narkotikais, apnuogino. Pririšo prie lovos. 
Terorizavo. 

— Aš nesuprantu, ką jūs... 

— Išprievartavo jus. 

Nors ir kaip tyliai pasakyti, žodžiai skėlė lyg brutalus antausis. Ka- 
terina tylėjo. 

— Ir tai dar ne viskas, ką jis planavo daryti, — tęsė Ricoli. 

Viešpatie mieliausias, nutildyk ją. 

— Jis ruošėsi kaip įmanoma labiau jus sužaloti. Kaip sudarkė kitas 
keturias moteris Džordžijoje. Jis perskrodė jas. Sunaikino jų moteriš- 
kumą. 

— Užtenka, — nutildė ją Muras. 

Tačiau Ricoli buvo negailestinga: 

— Tas pars būtų nutikę ir jums, daktare Kordel. 

Katerina purtė galvą. 

— Kodėl jūs su manimi taip elgiatės? 

— Daktare Kordel, aš nieko labiau nenoriu, kaip sugauti tą žmo- 
gų, manyčiau, jūs irgi norėsite mums padėti. Nenorėsite leisti, kad nu- 
kentėtų kitos moterys. 

— Tai neturi nieko bendra su manimi! Endrius Kapra miręs. Jau 
dveji metai, kaip jo nebėra tarp gyvųjų. 

— Taip, aš skaičiau skrodimo išvadas. 

— Na, aš galiu garantuoti, kad jis miręs, — atšovė Katerina. — 


Kadangi aš jį nudėjau. 


Pro oro kondicionieriaus angą plūdo šiltas oras, Muras ir Ricoli sėdėjo 
automobilyje išpilti prakaito. Jau dešimt minučių jie stovėjo įstrigę ke- 
lyje, o automobilis nė kiek nepravėso. 

— Mokesčių mokėtojai gauna tai, už ką moka, — pareiškė Rico- 
li. — O šis automobilis tinka tik metalo laužui. 

Muras išjungė kondicionierių ir nuleido langą. Į vidų ėmė srūti 
įkaitusio asfalto ir išmetamųjų dujų smarvė. Jis jau maudėsi savo pra- 
kaite ir nesuprato, kaip Ricoli galėjo ištverti nenusivilkusi bleizerio. 
Muras nusimetė švarką tuoj pat, kai jie uždarė „Piligrimų“ medicinos 
centro duris ir paniro į tirštą drėgmę. Matėsi, kad ir jai karšta, nes 
viršutinė lūpa blizgėjo nuo prakaito. Lūpa, kuriai, ko gero, niekada 
neteko pasipuošti dažais. Ricoli atrodė neblogai, tačiau jeigu kitos 
moterys pasidailindavo kosmetika ar įsisegdavo auskarus, Ricoli, regis, 
buvo pasiryžusi sumenkinti savo patrauklumą. Nešiojo niūrius tamsius 
kostiumėlius, kurie nė kiek nepagražindavo jos miniatiūrinės figūrėlės, 
o šukuosena buvo bet kaip suverstas juodų garbanų šiaušalas. Ji buvo 
tokia, kokia buvo, tad arba turėjai ją priimti, arba tiesiog eiti velniop. 
Jis puikiai suprato, kodėl ji laikėsi tokios maištingos nuostatos: matyt, 
jai to reikėjo, kad ištvertų būdama moterimi policininke. Svarbiausia, 
kad Ricoli ir ištvėrė. 

Kaip ir Katerina Kordel. Tačiau daktarė Kordel griebėsi kitokios 

taktikos. Užsisklendimo. Atstumo. Pokalbio metu jis jautėsi taip, tarsi 
žiūrėtų į ją pro matinį stiklą — tokiu skydu ji atrodė užsitvėrusi. 

Būtent šis užsitvėrimas ir erzino Ricoli. 

— Kažkas jai negerai, — pasakė ji. — Kažko trūksta jos emoci- 
niam blokui. 

— Ji — Traumatologijos skyriaus chirurgė. Išmoko būti šaltak- 
raujė. 

— Viena — būti šaltai, kita — ledinei. Prieš porą metų ją pririšo, 
išžagino ir vos neišskrodė. O dabar toks prakeiktas ramumas. Stebiuosi. 

Muras sustojo priešais raudonai šviečiantį šviesoforą ir sėdėjo 
spoksodamas į kamšatį sankryžoje. Juosmeniu varvėjo prakaitas. Karš- 
tymečiu jo smegenys veikė prastai — jautėsi vangus ir bukas. Norėjo, 
kad greičiau baigtųsi vasara, kad greičiau apgaubtų pirmojo žiemos 
sniego tyrumas... 

— Ei, — pasigirdo Ricoli balsas. — Ar tu klausaisi? 

— Ji nepaprastai moka tvardytis, — pripažino jis. 

Tačiau ne ledinė, pagalvojo prisiminęs, kaip virpėjo Katerinos 
Kordel ranka, kai grąžino tų dviejų moterų nuotraukas. 

Jau sėdėdamas prie savo stalo jis gurkšnojo drungną kokakolą ir 
vėl skaitė straipsnį, kuris prieš kelias savaites buvo išspausdintas Boston 
Globe laikraštyje: „Moterys su skalpeliais rankose“. Jame rašė apie tris 
Bostono chirurges — jų pergales ir sunkumus, tam tikras problemas, su 
kuriomis susiduria darbe. Kordel nuotrauka buvo pati įspūdingiausia. Ir 
ne vien dėl to, kad ji buvo patraukli: būtent žvilgsnis — išdidus ir tiesus 
— tarsi metė iššūkį fotoaparatui. Ir nuotrauka, ir straipsnis tik sustipri- 
no įspūdį, kad ši moteris tvirtai valdė savo gyvenimą. 
pirmieji įspūdžiai. Kaip lengvai skausmą galima pridengti šypsena, 
aukštyn kilstelėtu smakru. 

Dabar atsivertė kitą bylą ir giliai įkvėpęs dar sykį perskaitė Savanos 
policijos raportą apie gydytoją Endrių Kaprą. 

Pirmąją žinomą žmogžudystę Kapra įvykdė būdamas Atlantos 

Emorio universiteto aukštesniojo kurso studentas medikas. Auka — 
Dora Sikoni, dvidešimt dvejų merų Emorio universiteto magistrantė. 
Jos kūną, pririštą prie lovos, rado bute. Ji negyveno studentų miestelyje. 
Skrodimo metu organizme rasta trumpai veikiančio narkotinio vaisto 
rohipnolio pėdsakų. Bute nebuvo maryti jokių įsilaužimo pėdsakų. 

Auka pasikvietė žudiką į namus. 

Apsvaigintą vaistais Dorą Sikoni žudikas pririšo prie lovos nai- 
lonine virve, o klyksmus užslopino plačia lipniąja juosta. Pirmiausia 
išžagino, paskui pradėjo pjaustyti. 

Visos operacijos metu ji buvo gyva. 

Baigęs eksciziją ir pasiėmęs savo suvenyrą, jis padarė coup de grūce: 
vienintelį gilų pjūvį per kaklą iš kairės į dešinę. Nors policija atliko 
rastos žudiko spermos DNR tyrimą, tuo viskas ir baigėsi. Tyrimą kom- 
plikavo faktas, jog Dora buvo žinoma pobūvių mėgėja — šlaistydavosi 
po vietinius barus ir dažnai parsivesdavo į namus vyrus, su kuriais ką tik 
susipažindavo. 

Tą naktį, kai buvo nužudyta, jos svečias buvo studentas medikas, 
vardu Endrius Kapra. Tačiau Kapros pavardė policijos dėmesį patraukė 
tiktai tada, kai už dviejų šimtų mylių, Savanos mieste, buvo paskerstos 
trys Moterys. 

O vieną tvankią birželio naktį žudymai baigėsi. 

Trisdešimt vienerių metų amžiaus Katerina Kordel, vyriausioji 
rezidentė chirurgė, dirbanti Savanos Riverlendo ligoninėje, krūptelėjo 
išgirdusi beldimą į duris. Jas atidariusi verandoje išvydo stovintį Endrių 
Kaprą, vieną iš savo operacinės internų. Tą dieną ligoninėje ji buvo pa- 
reiškusi jam papeikimą už padarytą klaidą ir dabar jis žūtbūt norėjo su- 
žinoti, kaip galėtų išpirkti savo kaltę. Gal jis galėtų užeiti ir pasikalbėti? 

Gurkšnodami alų jiedu apžvelgė Kapros kaip interno darbą — vi- 
sas klaidas, kurias jis padarė dėl aplaidumo ir dėl kurių galėjo nukentėti 
pacientai. Ji buvo griežta: jeigu Kapra nesusidoros su darbu, jam nebus 
leista baigti chirurgijos kurso. Bėgant vakarui kartą Katerina išėjo iš 
kambario į tualetą, o grįžusi tęsė pokalbį ir baigė gerti alų. 

Atgavusi sąmonę ji išvydo save nuogą, pririštą prie lovos nailonine 
virve. 

Policijos ataskaitoje buvo aprašyta kiekviena siaubinga po to vyku- 
sio košmaro detalė. 

Ligoninėje padarytose nuotraukose matėsi moteris paklaikusiomis 
akimis, sumuštu, baisiai ištinusiu skruostu. Tai, ką jis regėjo šiose nuo- 
traukose, buvo įvertinta bendru žodžiu: auka. 

Šis žodis visiškai netiko tai be galo santūriai, susikaupusiai mote- 
riai, su kuria šiandien susipažino ligoninėje. 

Dabar, vėl skaitydamas Kordel pareiškimą, tarsi girdėjo jos balsą. 
Tie žodžiai nebepriklausė kažkokiai beveidei aukai, o moteriai, kurios 


veidą jis jau pažinojo. 


Aš nežinau, kaip išlaisvinau ranką. Dabar mano riešas visas nu- 
brozdintas, matyt, kažkaip ištraukiau jį pro virvę. Labai gaila, tačiau 
nieko aiškiai neprisimenu. Teprisimenu tiek, kad tiesiau ranką į skalpelį. 
Žinojau, kad turėjau pagriebti skalpelį nuo padėklo. Kad turėjau nupjauti 
virves, kol nesugrįžo Endrius... 

Pamenu, kaip pasiverčiau lovos krašto link. Beveik nukritau ant 
grindų ir susitrenkiau galvą. Paskui stengiausi surasti pistoletą. Tas pisto- 
letas — mano tėvo. Po to, kai Savanoje buvo nužudyta trečia moteris, jis 
primygtinai reikalavo, kad laikyčiau jį prie savęs. 

Prisimenu, kaip kišau ranką po lova. Sugriebiau pistoletą. Prisimenu, 
kaip išgirdau artėjančius žingsnius. Po to — nebežinau. Matyt, tada ir šo- 
viau į jį. Taip, manau, kad taip ir buvo. Sakė, kad aš šoviau į jį du kartus. 
Ko gero, taip ir buvo. 


Muras susimąstė. Balistikos ekspertai nustatė, jog abi kulkos pa- 
leistos iš ginklo, registruoto Katerinos tėvo vardu, ir kad Kaprą rado 
gulintį šalia lovos. Ligoninėje atlikti kraujo tyrimai patvirtino, jog 
kraujyje buvo rohipnolio — atmintį blokuojančio vaisto, vadinasi, jos 


atmintyje galėjo būti spragų. Kai Kordel atvežė į ligoninės priimamąjį, 

gydytojai teigė, kad ji viską painiojo, matyt, nuo vaistų arba nuo gali- 
mo smegenų sutrenkimo. Toks sudaužytas, sutinęs veidas galėjo būti 
tiktai patyrus smarkų smūgį į galvą. Ji neprisiminė, kaip ar kada tai 
atsitiko. 

Muras vėl grįžo prie nuotraukų, padarytų nusikaltimo vietoje. Ant 
miegamojo grindų gulėjo negyvas Endrius Kapra. Aukštielninkas. Į jį 
šauta du kartus: į pilvą ir į akį, abu kartus — iš arti. 

Jis ilgai tyrinėjo nuotraukas, užfhiksuodamas Kapros kūno padėtį, 
kraujo dėmių išsidėstymą. 

Paskui pasiėmė skrodimo išvadas. Du kartus perskaitė. 

Vėl pažiūrėjo į nusikaltimo vietos nuotrauką. 

Kažkas ne taip, pagalvojo. Kordel pareiškime kažko trūksta. 

Staiga prieš jį ant stalo nusileido ataskaita. Krūptelėjęs pakėlė galvą 
ir pamatė Ricoli. 

— Ar matei šitą? — paklausė ji. 

— Kas čia? 

— Išvados apie plauką, rastą ant Elenos Ortiz žaizdos kraštelio. 

Muras atidžiai perskaitė iki paskutinio sakinio ir pasakė: 

— Nesuprantu, ką tai reiškia. 


1997 metais įvairūs Bostono policijos poskyriai buvo perkelti po vienu 
stogu į visiškai naują kompleksą, kurio adresas 1 Šrioder Plaza, peš- 
tynėmis ir netvarka pagarsėjusiame Bostono Roksberio mikrorajone. 
Savo naujuosius apartamentus policininkai vadino „marmuro pilimi“, 
mat vestibiuliui nebuvo pagailėta nugludinto granito. „Duokite mums 
kelerius metelius, apniokosime šią vietelę, tada galėsime jaustis kaip na- 
mie“, — juokavo jie. Šrioder Plaza vargiai ar buvo bent kiek panašus į 
aptriušusias policijos nuovadas, kurias rodo televizijos hlmuose: aprakių 
formų šiuolaikinis pastatas su didžiuliais langais ir stoglangiais. Žmog- 
žudysčių tyrimo skyrių kilimine danga išklotomis grindimis ir apstatytą 
kompiuteriais lengvai galėjai palaikyti kokia nors korporacine įstaiga. 

Labiausiai Šrioder Plaza policininkams patiko dėl to, kad jame buvo 
sujungti įvairūs Bostono policijos poskyriai. 

Įkalčių tyrimo laboratoriją kriminalistai galėjo mikliai pasiek- 
ti — tereikėjo paėjėti koridoriumi į pietinį pastato Aygelį. 

Plaukų ir pluošto tyrimo sekcijoje Muras ir Ricoli stebėjo, kaip 
Erina Volčėko, teismo medicinos ekspertė, perkratinėjo savo vokų su 
įkalčiais kolekciją. 

— Man tereikėjo padirbėti su tuo vieninteliu plaukeliu, — kal- 
bėjo Erina. — Nuostabu, ką vienas plaukas gali atskleisti. Na, štai ir 
jis, — ji surado voką, ant kurio buvo užrašytas Elenos Ortiz bylos 
numeris, ir paėmė mikroskopo objektinį stiklelį. — Aš tik parodysiu 
jums, kaip jis atrodo po didinamuoju stiklu. Skaitmeniniai rezultatai 
yra ataskaitoje. 

— Šitie skaičiai? — paklausė Ricoli, žiūrėdama į puslapyje nusi- 
driekusią simbolių seriją. 

— Taip. Kiekvienas kodas pateikia įvairias plauko savybes — pra- 
dedant spalva, garbanotumu ir baigiant mikroskopinėmis savybėmis. 
Būtent šis plaukas yra „A01“ — tamsi blondinė. Garbanotumas — 
„B01“. Banguotas plaukas, kurio skersmuo mažesnis negu aštuonias- 
dešimt. Beveik, tačiau ne visiškai tiesus. Kamieno ilgis — keturi cen- 
timetrai. Deja, ši sruogelė yra telofazėje, todėl prie jos nėra epitelinio 
audinio. 

. — Vadinasi, nėra DNR. 

— Teisingai. Telogenas yra paskutinė šaknies augimo fazė. Ši 
sruogelė iškrito natūraliai, plaukų kritimo proceso metu. Kitaip tariant, 
ji nebuvo išpešta. Jeigu ant šaknies būtų epitelio ląstelių, galėtume jų 
branduolius panaudoti DNR tyrimui. Tačiau ši sruogelė neturi tokių 
ląstelių. 

Ricoli ir Muras nusivylę susižvalgė. 

— Tačiau, — pridūrė Erina, — kai ką turime, ir tai pašėlusiai ge- 
ras dalykas. Ne toks geras kaip DNR, tačiau sučiupus įtariamąjį teisme 


tas dalykėlis labai pasitarnautrų. Gaila, nėra nė vieno plauko iš Sterling 

bylos, tuomet galėtume palyginti, — ji nustatė mikroskopo objektyvą ir 
pasitraukė į šalį. — Pažiūrėkite. 

Mikroskope buvo okuliaras, skirtas mokymo tikslams, todėl Ricoli 
ir Muras galėjo tyrinėti skaidrę tuo par metu. Žiūrėdamas pro lęšį Muras 
išvydo plaukelį, aplipusį mažyčiais mazgeliais. 

— Kas tie maži gumbeliai? — paklausė Ricoli. — Tai nėra nor- 
malu. 

— Ne tik nenormalu, bet ir reta, — patikslino Erina. — Jis va- 
dinamas Trichorrbexis invaginata, dar žinomas kaip „bambukinis plau- 
kas“. Nesunku nuspėti, kodėl jis įgijo tokį pavadinimą. Juk tie maži 
gumbeliai labai primena bambuko kamieną, tiesa? 

— Kas yra tie mazgeliai? — paklausė Muras. 

— Židininiai plauko pluošto defektai. Silpnos vietos, kur plauko 
kamienas atsilenkia ir suformuoja kažką panašaus į rutuliuką ir lizdą. O 
maži gumbeliai ir yra tos silpnos vietos, kur plauko kamienas susistūmė 
kaip teleskopas ir taip atsirado išsikišimas. 

— Kodėl taip atsitinka? 

— Kartais tai atsitinka dėl per didelio plaukų apdorojimo — da- 
žant ar darant ilgalaikes šukuosenas. Tačiau mes, reikia tikėtis, turime 
reikalų su vyriškos lyties nenustatytu asmeniu ir aš nematau jokių po- 
žymių, kad plaukai būtų dirbtinai pašviesinti, todėl esu linkusi manyti, 
kad tai ne išorinio poveikio plaukams padarinys, o kažkokia genetinė 
anomalija. 

— Pavyzdžiui, kokia? 

— Pavyzdžiui, Netertono sindromas. Tai autosominė recesyvinė 
būklė, kada sutrinka keratino formavimasis. Keratinas yra tvirtas skai- 
dulinis baltymas, randamas plaukuose ir naguose. Jis sudaro ir išorinį 
mūsų odos sluoksnį. 

— Jeigu tai genetinis defektas ir jeigu sutrinka keratino gamyba, 
tuomet plaukas susilpnėja? 

Erina linktelėjo. 

— Taip pažeidžiami ne tik plaukai. Žmonių, turinčių Netertono 
sindromą, gali ir oda būti pažeista — išberta, lupasi. 

— Ieškome labai pleiskanoto nusikaltėlio? — paklausė Ricoli. 

— Gali būti kur kas akivaizdesnis požymis. Kai kuriems ligoniams 
pasireiškia sunki forma, žinoma kaip žcthyosis. Jų oda būna tokia sausa, 
kad atrodo lyg krokodilo. 

Ricoli nusijuokė: 

— Vadinasi, ieškosime ropojančio žmogaus! Tai bent susiaurės pa- 
ieškos ratas. 

— Nebūtinai. Dabar vasaros metas. 

— Karštis ir drėgmė padeda sausai odai. Šiuo metų laiku jis gali 
atrodyti kaip sveikas žmogus. 

Ricoli ir Muras susižvalgė, nes abiem vienu metu šovė į galvą ta 
pati mintis. 

Abi aukos buvo nužudytos vasarą. 

— Kol karštis nesiliaus, — pasakė Erina, — jis tikriausiai neišsi- 
skirs iš kitų. 

— Dar tik liepos mėnuo, — pratarė Ricoli. 

Muras linktelėjo: 


— Jo medžioklės sezonas tik prasidėjo. 


Džonas Dou jau įgijo vardą ir pavardę. Ligoninės priimamojo seselės 
rado jo asmens kortelę, prikabintą prie raktų žiedo. Jis — Hermanas 
Gvadovskis, šešiasdešimt devynerių metų amžiaus. 

Katerina stovėjo Intensyviosios terapijos skyriuje prie atitvertos 
lovos ir metodiškai tikrino aplinkui išdėstytus monitorius bei aparatūrą. 
Osciloskope pypsėjo normalus EKG ritmas. Arterinės bangos žymėjo 
110/70. Centrinės veninio spaudimo linijos parodymai kilo ir krito 
tarsi bangos audringoje jūroje. Sprendžiant iš skaičių, pono Gvadovskio 
operacija pavyko. 

Tačiau jis neprabunda, mąstė Katerina, pašviesdama siauru žibin- 

valandos po operacijos, o jis tebebuvo gilios komos būsenos. 

Atsitiesusi stebėjo, kaip padedant dirbtinio kvėpavimo aparatui 
kilo ir leidosi jo krūtinė. Jai pavyko išgelbėti jį nuo mirtino nukrauja- 
vimo. Tačiau ką ji iš tiesų išgelbėjo? Kūną, kuriame plakė širdis ir ne- 
funkcionavo smegenys. 

Katerina išgirdo beldimą į stiklą. Langelyje išvydo jai mojantį savo 
kolegą daktarą Piterį Falką, o paprastai linksmame jo veide matėsi susi- 
rūpinimas. 

Vieni chirurgai įniršę operacinėje paleidžia vadžias. Kiti arogantiš- 
kai įžingsniuoja į operacinės patalpas ir apsirengia chalatus tarsi karališ- 
kus apdarus. Dar kiti būna šalti, dalykiški specialistai, jiems pacientai 
tėra paprasčiausias mechaninių detalių, kurias reikia suremontuoti, 
gniutulas. 

Ir buvo Piteris. Smagus, gyvas Piteris, kuris operacinėje nepataiky- 
damas į toną kurtinamai traukdavo Elvio dainas, kabinete organizuo- 
davo popierinių lėktuvėlių varžybas ir laimingas puldavo keturpėsčias 
padėlioti lego su savo pacientais vaikų skyriuje. Katerina buvo įpratusi 
matyti šypsenos nutviekstą Piterio veidą. Pamačiusi už langelio paniu- 
rusį Piterį, ji nuskubėjo pas jį. 

— Ar viskas gerai? — paklausė jis. 

— Jau baigiu vizitaciją. 

Piteris varstė akimis visus vamzdelius ir aparatus aplink pono Gva- 
dovskio lovą. 

— Girdėjau, kaip nuostabiai išgelbėjai. Visiškai nukraujavusį. 

— Nežinau, ar tai galima pavadinti išgelbėjimu, — ji atsigręžė į 
savo pacientą. — Viskas veikia, išskyrus pilkąsias ląsteles. 

Abu kurį laiką tylėjo žiūrėdami, kaip kilnojasi pono Gvadovskio 
krūtinė. 

— Helena man sakė, kad šiandien pas tave buvo užėję policinin- 
kai, — pasakė Piteris. — Kas atsitiko? 

— Nieko ypatinga. 

— Pamiršai susimokėti už automobilio stovėjimo vietą? 


Ji prisivertė nusijuokti: 

— Taigi, ir viliuosi, kad mane išpirksi. 

Išėję iš Intensyviosios terapijos skyriaus, jie patraukė koridoriumi. 
Išstypęs Piteris liuoksėjo šalia jos savo įprastiniu žingsniu. Jau įlipus į 
liftą jis paklausė: | 

— Ar gerai jautiesi, Katerina? 

— Kodėl klausi? Atrodau nekaip? 

— Ar tikrai gerai? — jis savo žydromis akimis taip tyrinėjo jos 
veidą, tarsi skverbtųsi į ją. — Man regis, tau praverstų vyno taurė ir gera 
vakarienė. Gal prisidėtum prie manęs? į 

— Viliojantis pasiūlymas. 

— Tačiau? 

— Tačiau manau, kad pasiliksiu čia nakčiai. 

Piteris stvėrėsi sau už krūtinės, lyg būtų mirtinai sužeistas. 

— Ir vėl atstumtas! Pasakyk man, ar yra koks nors būdas tave 
įtikinti? 

Ji nusišypsojo: 

— Tai jau pats ir išsiaiškink. 

— O kaip šitas? Vienas paukščiukas man pačiulbėjo, kad šeštadie- 
nį — tavo gimimo diena. Leisk tave paskraidinti. 

— Negaliu. Tą dieną budžiu. 

— Gali susikeisti su Eimiu. Aš pakalbėsiu su juo. 

— Oi, Piteri. Pats žinai, kad aš nemėgstu skraidyti. 

— Tik jau nesakyk, kad turi bėdų dėl skraidymo tobijų. 

— Aš tik negaliu prarasti kontrolės. 

Jis liūdnai palinksėjo: 

— Klasikinis chirurgo pavyzdys. 

— Labai gražiai apibūdinta. Norėjai pasakyti, kad esu įsitempusi. 

— Vadinasi, pasimatymas ore atmestas? Neperkalbėsiu? 

— Nemanau. 

Jis atsiduso: 

— Viskas, mano repertuaras išsemtas, daugiau neberandu žodžių. 


— Žinau. Dabar jau pradedi juos perdirbinėti. 

— Ir Helena taip sako. 

Ji pažiūrėjo nustebusi. 

— Helena sufleruoja tau, kaip mane kur nors ištempti? 

— Ji sakė negalinti pakęsti apgailėtino vaizdo, kai vyras daužo 
galvą į nepajudinamą sieną. 

Juokdamiesi jie išėjo iš lifto ir pasuko į savo skyrių. Smagu juoktis 
dviem kolegoms, žinantiems, kad toks dantų galandymas tėra žaidimas. 
Kai gali taip bendrauti, tuomet ir jausmų neužgauni, ir emocijos nesu- 
šlubuoja. Mažytis nekaltas flirtas saugojo juos nuo rimto įsipainiojimo. 
Jis žaismingai ją kur nors pakviesdavo, ji lygiai taip pat žaismingai jį 
atstumdavo, o visas biuras žinojo apie jų pokštus. 

Jau buvo pusė šešių, bendradarbiai išsiskirstė namo. Piteris patrau- 
kė į savo kabinetą, ji — į savo, nes reikėjo pakabinti chalatą, pasiimti 
rankinę. Ant durų kablio bekabinant chalatą, staiga jai šovė mintis. 

Katerina nužingsniavo į kitą koridoriaus pusę ir kyštelėjo galvą į 
Piterio kabinetą. Jis vartė ligos istorijas. Skaitymo akiniai styrojo ant 
nosies. Lyginant su jos tvarkingu kabinetu, čia viešpatavo chaosas. 
Šiukšlių dėžė buvo pilna popierinių lėktuvėlių. Knygos ir chirurgijos 
žurnalai suversti ant kėdžių. Vieną sieną beveik visiškai stelbė išsi- 
kėtojusi monstera. Šiose lapijos džiunglėse slėpėsi Piterio diplomai: 
Masačusetso technologijos institute įgytas aeronautikos inžinerijos 
diplomas, Harvardo medicinos universitete gautas medicinos daktaro 
laipsnis. 

— Piteri? Toks kvailas klausimas... 

Jis pažiūrėjo pro akinių viršų. 

— Tuomet pataikei ateiti pas tinkamą žmogų. 

— Ar buvai užėjęs į mano kabinetą? 

— Ar man prieš atsakant jau kviestis advokatą? 

— Liaukis. Aš rimtai. 

Jis atsitiesė, žvilgsnis paaštrėjo. 

— Ne, nebuvau. Kodėl klausi? 


— Tiek to. Nieko tokio. 

Ji pasisuko eiti ir išgirdo, kaip sugirgždėjo jo kėdė. Pakilęs Piteris 
nusekė paskui į jos kabinetą. 

— Kas — nieko tokio? — paklausė jis. 

— Esu beviltiškai apsėsta, ir tiek. Susierzinu, kai daiktai atsiranda 
ne ten, kur turėtų būti. 

— Kokie? 

— Mano chalatas. Visada pakabinu jį ant durų, bet jis kažkaip 
atsiduria ant spintelės su bylomis arba ant kėdės. Žinau, čia ne Helenos 
ir ne kitų sekretorių kaltė. Jau klausiau. 

— Turbūt valytoja perkelia. 

— Ir mane varo iš proto dingęs stetoskopas. 

— Dar neatsirado? 

— Turėjau pasiskolinti iš vyriausiosios seselės. 

Suraukęs antakius jis apsižvalgė aplinkui. 

— Va, kur jis. Ant knygų lentynos. — Piteris nuėjo prie lentynė- 
lės, kur prie knygų atramėlės buvo padėtas susuktas stetoskopas. 

Katerina paėmė jį iš jo rankų tylėdama ir žiūrėdama lyg į kokį ne- 
matytą daiktą. Į juodą žaltį, nukarusį per jos plaštaką. 

— Eli, kas yra? 

Katerina giliai įkvėpė. 

— Matyt, tiesiog pavargau. 

Ji įkišo steroskopą į kairiąją chalato kišenę — ten, kur visada jį 
palikdavo. 

— Ar tikrai tik tiek? Daugiau nieko neįvyko? 

— Turiu keliauti namo. 

Katerina išėjo iš kabineto, Piteris nusekė paskui į koridorių. 

— Ar tai turi ką nors bendra su tais policininkais? Klausyk, jeigu 
turi bėdų, jeigu galiu kuo nors padėti... 

— Man nereikia jokios pagalbos, dėkui. 

Jos atsakymas nuskambėjo šalčiau negu norėjo, ir ji iš karto pasi- 
gailėjo. Piteris to nenusipelnė. 


— Žinai, aš neprieštaraučiau, jeigu kartkarčiais tikrai paprašytum 

kokių paslaugų, — tyliai pasakė jis. — Juk taip ir turi būti, kai dirbame 
drauge. Esame kolegos. Ar taip nemanai? 

Ji neatsakė. 

Jis pasuko savo kabineto link. 

— Iki ryt ryto. 

— Piteri? 

— Taip? 

— Dėl tų dviejų policininkų. Ir kodėl jie atėjo pas mane... 

— Tu neprivalai man pasakoti. 

— Ne, privalau. Jeigu nepasakysiu, tu tiesiog imsi svarstyti. Jie at- 
ėjo paklausti manęs apie vieną žmogžudystės bylą. Ketvirtadienio naktį 
buvo nužudyta moteris. Jie manė, kad aš galbūt pažinojau ją. 

— Ar pažinojai? 


— Ne. Jie apsiriko, ir tiek, — ji atsiduso. — Tiesiog apsiriko. 


Katerina pasuko įleistinę spyną, pajuto, kaip ji užtikrintai dunkstelėjo, 
tada užkišo grandinėlę. Dar vienas gynybos būdas nuo bevardžio siau- 
bo, kuris tykojo už šių sienų. Saugiai užsibarikadavusi bute, nusiavė 
batelius, ant vyšnios medžio stalelio padėjo rankinę, automobilio 
raktelius ir nuėjo vienomis kojinėmis per storą baltą svetainės kilimą. 
Puiki centrinė oro kondicionavimo sistema bute palaikė malonią vėsą. 
Lauke buvo dvidešimt aštuoni laipsniai, bet čia temperatūra buvo 
daugiau kaip dvidešimt du vasarą arba mažiau kaip dvidešimt žiemą. 
Gyvenime taip mažai ką galima iš anksto nuspręsti, pakreipti tam tik- 
ra linkme, tad ji dėjo visas pastangas, stengdamasi išlaikyti tvarką api- 
brėžtose savo gyvenimo ribose. Ji išsirinko šį dvylikabutį kooperatinį 
namą Taurų Sandraugos prospekte dėl to, kad jis buvo visiškai naujas 
ir turėjo saugų automobilių garažą. Nors ir ne toks išvaizdus, kaip 
tos istorinę reikšmę turinčios raudonų plytų rezidencijos Bek Bėjuje, 
bet nekamuoja abejonės dėl santechnikos gedimų ar elektros tiekimo, 


kurių neįmanoma išvengti senesniuose pastatuose. Katerina nega- 

lėjo pakęsti nežinios. Jos butas buvo švarutėlis, o nepai-sant keleto 
stulbinamų spalvinių pamarginimų, ji norėjo matyti jį kuo baltesnį. 
Balta sofa, balti kilimai, baltos plytelės. Tyrumo spalva. Nepaliesta, 
nekalta. 

Miegamajame ji nusirengė: sijoną pakabino, palaidinukę atidėjo 
į šalį, nes reikėjo nunešti į cheminę valyklą. Apsimovė laisvas kelnes, 
apsirengė berankovę šilko palaidinukę. Pėdindama basa į virtuvę jautėsi 
rami ir užtikrinta. 

Kaip cik to jai šiandien ir trūko. Tų dviejų detektyvų apsilankymas 
taip sukrėtė, kad visą popietę nutverdavo save darant žioplas klaidas. 
Tai paėmė ne tą laboratorijos blanką, tai neteisingai užrašė datą ligos 
istorijoje. Menkos klaidos, tačiau jos lyg vilnelės nuribuliuoja vandens 
paviršiumi, kai jį gerai sujudini. Per praėjusius dvejus metus Katerinai 
pavyko užgniaužti mintis apie įvykius, nutikusius Savanoje. Retsykiais 
be jokio įspėjimo tas vaizdas švystelėdavo lyg aštrus peilio dūris, tačiau 
ji nuo jo pabėgdavo, staigiai mesdamasi prie kitų minčių. Šiandien ne- 
begalėjo apsimesti, jog Savanos niekada nebuvo. 

Basos kojos traukė virtuvės plytelių vėsą. Ji pasiruošė gėrimą — į 
apelsinų sultis įpylė degtinės, įdėjo ledo — ir gurkšnojo tarkuodama 
parmezano sūrį, pjaustydama pomidorus, svogūnus, prieskonines žole- 
les. Išskyrus pusryčius, nieko nebuvo valgiusi, užtat alkoholis iškart įsi- 
liejo į kraują. Degtinė veikė maloniai, anestezuojamai. Vienodas peilio 
bilsnojimas į lentelę, šviežias baziliko ir česnako kvapas teikė jaukumą, 
nusiraminimą. Valgio gaminimas — tarsi terapija. 

Už virtuvės lango kunkuliavo perkaitęs Bostono katilas su visa 
automobilių kamšatimi ir plieskiančia erzelyne, tačiau čia, už sandarių 
stiklų, ji ramiai alyvų aliejuje kepino pomidorus, įsipylė taurę „Chianti“ 
vyno, užkaitė puodą vandens šviežiems plonyčiams spagečiams. Pro 
kondicionieriaus angą sklido vėsus oras. 

Ji atsisėdo prie paruoštų makaronų, salotų ir vyno, valgė supama 
Debiusi muzikos garsų, atsklindančių iš kompaktinių plokštelių grotu- 


vo. Nors buvo praalkusi, nors taip rūpestingai ruošė valgį, viskas atrodė 


51 


be skonio. Prisivertė valgyti, tačiau gerklė užsikimšo, lyg būtų prarijusi 
riebų lipnų kąsnį. To gumulo nenustūmė netgi antroji vyno taurė. Ji 
padėjo šakutę ir spoksojo į pusiau suvalgytą vakarienę. Muzika tvino ir 
plakėsi į ją dūžtančiomis bangomis. 

Katerina užsikniaubė rankomis galvą. Iš pradžių neprasiveržė joks 
garsas. Atrodė, kad visa jos širdgėla taip ilgai išbuvo užkimšta butelyje, 
jog kamštis įstrigo amžiams. Paskui iš gerklės ištrūko plonytis surypavi- 
mas, plonytėlis garso siūlelis. Ji truktelėjo į save oro, ir tuoj pat išsiveržė 
verksmas, staiga pliūptelėjo dvejus metus nešiotas skausmas. Ji persi- 
gando dėl tokios savo jausmų jėgos, nes neįstengė jų sulaikyti, negalėjo 
aprėpti skausmo gilumo ir suvokimo, ar jis kada nors liausis. Raudojo, 
kol ėmė peršėti gerklę, kol spazmai sugniaužė plaučius. Raudos garsai 
užsisklendė tame hermetiškame bute. 

Kai jau visos ašaros išsiliejo, prigulė ant sofos ir iškart paniro į gilų 
išsekinto žmogaus miegą. 

Pabudo staiga. Tamsoje. Širdis daužėsi, palaidinukė buvo permir- 
kusi nuo prakaito. Gal kas nors sušlamėjo? Trakštelėjo stiklas? Žingsnio 
garsas? Gal tai ir privertė krūptelėti, prabundant iš gilaus miego? Ji 
nedrįso pajudinti nė raumenėlio, bijodama, kad neišgirs įsibrovėlį iš- 
duodančio garso. 

Langu nuslydo šviesos — pravažiuojančio automobilio žibintai. 
Svetainė trumpam nušvito ir vėl paskendo tamsoje. Ji klausėsi, kaip pro 
liuką šnypščia vėsus oras, kaip virtuvėje urzgia šaldytuvas. Jokio svetimo 
garso. Nieko, kas galėtų įžiebti šį nepakeliamą baimės jausmą. 

Atsisėdo ir įsidrąsinusi įjungė šviestuvą. Švelni šviesa akimirksniu 
ištirpdė įsivaizduotus siaubus. Pakilusi nuo sofos atsargiai ėjo iš kamba- 
rio į kambarį uždegdama šviesas, praverdama kiekvieną spintą. Protu 
suvokė, kad nebuvo jokio įsibrovėlio, kad jos namai su visa modernia 
apsaugos sistema, įleistinėmis spynomis ir sandariai užsklęstais langais 
buvo saugūs, kaip ir bet kurio kito žmogaus namai. Tačiau nenurimo, 
kol neatliko šio ritualo, neapieškojo kiekvieno kampelio. Tik įsitikinusi, 


jog jos saugumas nepažeistas, leido sau vėl laisvai kvėpuoti. 

Buvo pusė vienuoliktos. Trečiadienis. Turiu su kuo nors pasikalbėti. 
Šiąnakt aš nepajėgsiu viena susidoroti. 

Ji atsisėdo prie rašomojo stalo, įjungė kompiuterį ir stebėjo, kaip 
blyksi ekranas. Kompiuteris buvo jos gelbėjimosi lynas, jos terapeutas, 
vienintelė saugi vieta, kur galėjo išlieti savo skausmą. 

Ji įrašė savo internetinį vardą — KKORD, įsijungė internetą ir 
keliskart paspaudusi pelę, surinkusi klaviatūroje kelis žodžius pateko į 
pokalbių liniją, pavadintą labai paprastai: pagalbamoteriai. 

Čia jau buvo pustuzinis pažįstamų internetinių vardų. Beveidės, 
bevardės moterys, radusios saugų anoniminį prieglobstį kibernetinėje 
erdvėje. Ji pasėdėjo kelias minutes, stebėdama ekrane nutįstančias eilu- 
tes. Girdėdama — mintyse — sužeistus balsus moterų, kurių niekada 


neteko sutikti kitur, tiktai šioje tariamoje „svetainėje“. 


LAURIE45: Tai ką tu darei po to? 

VOTIVE: Pasakiau jam, kad nesu pasiruošusi. Kad prisimenu praeitį. 
Pasakiau, kad jeigu jam rūpiu, tai ir išlauks. 

HBREAKER: Šaunuolė. 

VINKY'986: Tik nesileisk, kad tave skubintų. 

LAURIE45: Kaip jis reagavo? 

VOTIVE: Pasakė, kad aš turiu paprasčiausiai ĮVEIKTI SAVE. Lyg bū- 
čiau kokia ištižėlė ar panašiai. 

VINKY98: Vyrus reikėtų išžaginti!!! 

HBREAKER: Prireikė dvejų metų, kol pasiruošiau. 

LAURIE45: Man tai daugiau kaip metų. 

VINKY98: Tie vyrai tegalvoja vien apie savo gaidukus. Vien tik apie 
juos. Jiems terūpi, kad jų DAIKČIUKAS būtų patenkintas. 

LAURIE45: Oi. Šįvakar tu užsiutusi, Vinke. 

VINKY98: Gal ir taip. Kartais pagalvoju, kad Lorena Bobit turėjo tei- 
singą sumanymą. 


HBREAKER: Vinkė jau traukia kapoklę. 

VOTIVE: Abejoju, ar jis ketina laukti. Manau, kad jis jau nusivylė 
manimi. 


VINKY98: Tu verta, kad tavęs lauktų. Tu VERTA! 

Susirašinėjimas kelioms sekundėlėms nutrūko. Paskui pasirodė: 
LAURIE45: Sveika, KKord. Smagu, kad pasirodei. 

Katerina įsitraukė į pokalbį. 


KKORD: Matau, kad vėl kalbate apie vyrus. 
LAURIE45: Taigi. Ir kodėl mes nesugebame atsikratyti šitos nutrintos 
temos? 


VOTIVE: Ogi todėl, kad būtent jie mus skaudina. 
Ir vėl ilga pauzė. Katerina giliai įkvėpė ir parašė: 


KKORD: Šiandien man buvo prasta diena. 
LAURIE45: Papasakok mums, KK. Kas atsitiko? 


Katerina beveik girdėjo, kaip eteriu atplaukia moteriškų balsų 


burkavimas — švelnus, raminamas šnaresys. 


KKORD: Šį vakarą buvo apėmusi panika. Esu užsirakinusi namuose, 
kur niekas negali manęs pasiekti, bet vis tiek niekas negelbsti. 
VINKY98: Neleisk, kad jis tave įveiktų. Neleisk, kad per jį taprum 

kaline. 
KKORD: Per vėlu. Jau tapau. Nes šįvakar supratau kai ką šiurpaus. 
VINKY98: Kas čia dabar? 
KKORD: Blogis neišnyksta. Niekada nedingsta. Tiesiog įgyja kitą veidą, 
kitą vardą. Dar nereiškia, kad jeigu kartą jis mus palietė, jau įgyja- 


me imunitetą kitam įskaudinimui. Žaibas gali kirsti du kartus. 

Nė viena nieko neparašė. Nė viena neatsiliepė. 

Kad ir kokie būtume atsargūs, blogis žino, kur gyvename, mąstė ji. 
Žino, kaip mus surasti. 

Jos nugara nuslydo prakaito lašas. 


Ir jaučiu jį dabar. Besiartinantį. 


Nina Peiton niekur neina, su niekuo nesimato. Jau daug savaičių nebuvo 
darbe. Šiandien paskambinau į jos kontorą Brukline, kur ji dirba pardavi- 
mų skyriuje, ir jos bendradarbė pasakė, kad nežino, kada ji pas juos grįš. Ji 
— tarsi sužeistas žvėris, lindintis savo oloje, bijantis iškelti koją į naktį. Ji 
žino, kas jos tyko naktyje, nes kartą ta pragaištis jau palietė ją, netgi dabar 
jautė, kaip pro namo sienas ji smelkėsi it garas. Užuolaidos užtrauktos, nėra 
jokio plyšelio, bet jos plonos, todėl aš matau, kaip ji juda viduje. Dabar si- 
luetas susirietęs į kamuoliuką, rankos prispaustos prie krūtinės, tarsi visas 
kūnas būtų susimetęs į save. Jos judesiai mėšlungiški, mechbaniški, kai ji 
vaikštinėja pirmyn ir atgal. 

Ji patikrina durų užraktus, langų užšovus. Stengiasi užsitverti nuo 
EANSOS. 

Tame namelyje turėtų būti trošku. Naktis — tikras šutas, o jos lan- 
guose nesimato nė vieno oro kondicionieriaus. Ji visą vakarą prasėdėjo 
viduje neaiverdama langų, nors karštis nepakeliamas. Įsivaizduoju, kaip 
ji blizga nuo prakaito, visą ilgą dieną ir vakarą pramirkusi tvankume, 
beviltiškai trokšdama įsileisti gryno oro, tačiau bijodama, kad kartu gali 
įsileisti ir dar kai ką. 

Ji vėl praeina pro langą. Sustoja. Lūkuriuoja įrėminta tame šviesos 
kvadrate. Staiga užuolaidos švysteli į šalis ir ji tiesia ranką prie užšovo. Pa- 
kelia langą aukštyn. Stovi priešais jį, alkanai rydama gryną orą. Pagaliau 
karštis ją įveikė. 

Medžiotojo niekas taip nesužadina, kaip sužeisto grobio kvapas. Aš 
beveik užuodžiu atsklindantį kvapą, sužeisto žvėries, užterštos mėsos kvapą. 


Ji įkvepia nakties oro, 0 aš įkvepiu jos kvapo. Jos baimės. 

Mano širdis suplaka greičiau. Kišu ranką į krepšį, glamonėju instru- 
mentus. Netgi plienas įšyla, kai prisiliečiu. 

Ji su trenksmu uždaro langą. Išdrįso įtraukti vos keletą gilių oro gurkš- 
nių. Ir dabar užsisklendžia savo tvankaus namelio kančioje. 

Kiek vėliau susitaikau su nusivylimu ir nueinu, palikdamas ją visą 
naktį prakaituoti miegamojo krosnyje. 

Sako, kad rytoj bus netgi dar karščiau. 


— Šis veikėjas yra klasikinis pikeristas, — pasakė Lorensas Zukeris. — 
Tas, kuris griebiasi peilio, kad netiesiogiai pasiektų lytinį atsipalaidavi- 
mą. Pikerizmas yra dūrimo arba pjovimo veiksmas, pakartotinis odos 
pažeidimas aštriu daiktu. Peilis yra falo simbolis — vyro lytinio organo 
pakaitalas. Užuot atlikęs normalų lytinį aktą, mūsų nenustatytasis as- 
muo išsilieja sukeldamas savo aukai skausmą arba siaubą. Jį įaudrina 
būtent valdžia. Absoliutus gyvenimo ir mirties valdymas. 

Detektyvę Džeinę Ricoli nelengva įbauginti, tačiau gydytojas 
Zukeris jai kėlė šiurpą. Jis atrodė panašus į išblyškusį dramblotą Džo- 
ną Malkovičių, o balsas — šnabždantis, beveik moteriškas. Kalbant 
jo pirštai vinguriavo su gyvatiška elegancija. Jis buvo ne policininkas, 
o kriminalistikos psichologas iš Nortisterno universiteto, dirbantis 
konsultantu Bostono policijos skyriuje. Kartą Ricoli teko dirbti su juo 
tiriant vieną žmogžudystės bylą, tuomet jis kėlė jai šiurpą. Ne išvaizda, 
bet gebėjimu įsiskverbti į nusikaltėlio psichiką ir patiriamu akivaizdžiu 
malonumu, kai klajodavo toje satanistiškoje dimensijoje. Tokia kelionė 
jam teikė malonumą. Ji tiesiog girdėjo jo balse tą beveik pasąmoninį su- 
sijaudinimą. 

Ji nužvelgė kitus keturis detektyvus, sėdinčius pasitarimų kamba- 
ryje, mąstydama, ar šitas tipas šiurpino dar kurį nors iš jų, tačiau matė 


tiktai išvargusius veidus ir įvairaus ilgio atžėlusius šeriukus ant smakro. 

Jie visi išvargę. Ir ji pati praėjusią naktį numigo vos keturias valan- 
das. Šį rytą prabudo tamsų priešaušrio metą, o mintys iškart nušvilpė 
ketvirtuoju greičiu, apdorodamos vaizdinių ir garsų kaleidoskopą. Ją 
taip paveikė Elenos Ortiz byla, jog sapnuose ėmė kalbėtis su nukentė- 
jusiąja, — nesvarbu, kad absurdiškai. Jų pokalbyje nebuvo jokių ant- 
gamtinių apreiškimų, jokių iš kapo atsklindančių užuominų, vien tik 
vaizdiniai, sukurti trūkčiojant smegenų ląstelėms. Vis dėlto Ricoli laikė 
sapną reikšmingu. Jis bylojo, kiek daug jai reiškė ta byla. Būti vado- 
vaujančiąja detektyve atsakingame tyrime yra tas pats, kaip eiti aukštai 
ištemptu lynu, kai apačioje nėra tinklo. Sučiupsi nusikaltėlį — visi pa- 
plos. Susimausi — visas pasaulis žiūrės, kaip tu ištikši. 

Ši byla — atsakinga, ji atkreipė daugelio dėmesį. Prieš dvi dienas 
vietos laikraščio pirmajame puslapyje pasirodė antraštė: „Chirurgas vėl 
pjausto“. Boston Herald laikraštis išsigimėliui suteikė pravardę, kurią 
vartojo ir policininkai. Chbirurgas. 

Dievaž, ji buvo pasiruošusi eiti tuo įtemptu lynu, pasiruošusi pa- 
kilti arba su trenksmu kristi ant savo nuopelnų. Prieš savaitę įžengusi į 
Elenos Ortiz butą kaip vadovaujančioji detektyvė, Ricoli tą pat akimirką 
suprato, kad nuo šios bylos priklausys jos karjera. Ji troško įrodyti, ko 
verta. 

Kaip greitai viskas pasikeitė. 

Per vieną dieną jos byla išaugo į daug didesnės apimties tyrimą, 
kuriam vadovavo skyriaus leitenantas Marketis. Elenos Ortiz byla buvo 
prijungta prie Dianos Sterling bylos, o grupė padidėjo iki penkių de- 
tektyvų: be Markečio, dabar buvo Ricoli ir jos partneris Baris Frostas, 
Muras ir jo sunkiasvoris partneris Džeris Sliperis, o penktasis — detek- 
tyvas Darenas Krovis. Ricoli grupėje buvo vienintelė moteris. Žinoma, 
ji buvo vienintelė moteris visame Žmogžudysčių tyrimų skyriuje, ir kai 
kurie vyrai nė nemanė leisti jai to pamiršti. O, ji puikiai sutarė su Bariu 
Frostu, nepaisant jo erzinamai linksmo būdo. Džeris Sliperis buvo per 
daug Aegmatiškas, kad ką nors užsiutintų ar pats ant ko nors užsiustų. 


O Muras, na, nepaisant pirminių jos abejonių, jis netgi pradėjo jai pa- 

tikti, ji ėmė gerbti jį už ramų metodišką darbą. Svarbiausia, atrodė, jog 
jis gerbia ją. Kad ir kada ji kalbėjo, matėsi, jog Muras klausėsi. 

Jai kilo klausimų būtent dėl to penktojo jų būrio policininko Da- 
reno Krovio. Rimtų klausimų. Dabar jis sėdėjo priešais ją už stalo. Įde- 
gusiame veide vis ta pati kvaila šypsena. Ji užaugo tarp tokių berniukų 
kaip jis. Tarp berniukų, turinčių gausybę raumenų ir gausybę panelių. 
Gausybę savimeilės. 

Jiedu su Kroviu neapkentė vienas kito. 

Aplink stalą keliavo šūsnis popierių. Ricoli pasiėmė vieną kopi- 
ją, — čia buvo nupasakotas nusikaltėlio psichologinis portretas, kurį ką 
tik baigė daktaras Zukeris. 

— Žinau, jog kai kurie manote, kad mano darbas tėra akių dūmi- 
mas, — pasakė Zukeris. — Tad leiskite paaiškinti savo samprotavimus. 
Apie mus dominantį subjektą žinome štai tokius dalykus: jis parenka į 
aukos namus pro atvirą langą tarp vidurnakčio ir antros valandos ryto. 
Jis netikėtai užklumpa ją lovoje. Iš karto apsvaigina chloroformu. Nu- 
rengia. Pririša prie lovos, plačia lipniąja juosta apsuka riešus ir kulkšnis. 
Kad būtų tvirčiau, priveržia juostomis per šlaunis ir liemenį. Galiausiai 
užklijuoja burną. Jis visiškai ją užvaldo. Kai netrukus auka prabunda, 
ji negali pajudėti, negali rėkti. Ji tarsi paralyžiuota, tačiau visiškai są- 
moninga ir mato viską, kas vyksta. O vyksta tai, kas kiekvienam būtų 
pats baisiausias košmaras, — Zukerio balsas ėmė virsti monotonišku, 
blankiu. 

Kuo detalės baisesnės, tuo balsas tylesnis, visi palinko į priekį, gau- 
dydami jo žodžius. 

— Tas veikėjas pradeda pjaustyti, — kalbėjo Zukeris. — Re- 
miantis skrodimo išvadomis, jis neskuba. Dirba skrupulingai. Iš lėto, 
sluoksnis po sluoksnio, prapjauna apatinę pilvo dalį. Pirma — odą, pas- 
kui — poodinį sluoksnį, jungiamąją plėvę, raumenį. Kraujavimą stabdo 
susiūdamas. Jis suranda ir išima tiktai tą organą, kurio jam reikia. Nieko 
daugiau. O jam reikia gimdos. 


Zukeris apžvelgė sėdinčiuosius, stebėdamas jų reakciją. Jo žvilgsnis 


59 


stabtelėjo ties Ricoli — vienintele moterimi policininke šiame kamba- 
ryje, galinčią turėti minėtąjį organą. Ji atrėmė jo žvilgsnį pasipiktinusi, 
kad jos lytis atkreipė jo dėmesį. 

— Ką visa tai apie jį byloja, detektyve Ricoli? — paklausė jis. 

— Jis nekenčia moterų, — pasakė ji. — Jis išrėžia moterišką or- 
ganą. 

Zukeris linktelėjo, o nuo jo šypsenos ji pašiurpo. 

— Pamišėlis Džekas būtent taip padarė Anei Čepman. Išima gim- 
dą — atima savo aukai moteriškumą. Pagrobia jos galią. Jis ignoruoja 
papuošalus, pinigus. Jam tereikia vienintelio dalyko, o kai jau išplėšia 
savo suvenyrą, tuomet gali eiti toliau finalo link. Tačiau pirmiausia pa- 
daro pauzę prieš pagrindinį virpulį. Abiejų aukų skrodimas rodo, kad 
čia jis sustoja. Turbūt praeina kokia valanda, kol aukos iš lėto kraujuoja. 
Jų žaizdose susitelkia kraujo klanas. Ką jis veikia tuo metu? 

— Patiria malonumą, — tyliai pratarė Muras. 

— Nori pasakyti, kad jis nukrato? — kaip visada storžieviškai pa- 
klausė Darenas Krovis. 

— Nė vienoje nusikaltimų vietoje nebuvo jokių ejakuliacijos pėd- 
sakų, — nurodė Ricoli. 

Krovis metė jai „na, argi tu ne šaunuolė“ žvilgsnį. 

— E-ja-ku-lia-ci-jos ženklų neradimas, — jis sarkastiškai pabrėžė 
kiekvieną skiemenį, — dar nerodo, kad jis nenukratė. 

— Aš netikiu, kad jis iš tikryjų masturbavosi, — pasakė Zuke- 
ris. — Šitas asmuo neprarastų kontrolės nežinomoje aplinkoje. Manau, 
jis laukia, kol atsidurs saugioje vietoje, ir ten išlieja spermą. Viskas toje 
nusikaltimo vietoje byloja apie savitvardą, kontrole. Kai imasi paskutinio 
veiksmo, atlieka jį pasitikėdamas ir valdingai. Jis perrėžia aukai gerklę 
vieninteliu giliu pjūviu. Ir po to įvykdo paskutinį ritualą. 

Zukeris įkišo ranką į savo lagaminėlį ir išėmė dvi nuotraukas, da- 
rytas nusikaltimo vietose. Jas padėjo ant stalo. Vienoje matėsi Dianos 
Sterling, kitoje — Elenos Ortiz miegamasis. 


— Jis skrupulingai sulanksto jų naktinius drabužius ir padeda prie 

kūno. Žinome, kad sulanksto po skerdynių, nes ant vidinių klosčių rasta 
kraujo dėmių. 

— Kodėl jis taip daro? — paklausė Frostas. — Ką tai simbolizuoja? 

— Irgi kontrolę, — pastebėjo Ricoli. 

Zukeris linktelėjo: 

— Be abejo, iš dalies — taip. Šiuo ritualu jis demonstruoja, jog 
valdo situaciją. Bet kartu ritualas valdo jį. Tai — impulsas, jam jis ne- 
sugeba atsispirti. 

— O kas būtų, jeigu jam sutrukdytų tai atlikti? — paklausė Fros- 
tas. — Tarkime, kas nors atsitiktų ir jis nebegalėtų visko baigti? 

— Jis susierzintų ir įpyktų. Galbūt pasijustų priverstas kuo sku- 
biausiai medžioti kitą auką. Tačiau kol kas jam pavykdavo užbaigti ri- 
tualą. Ir kiekvienas žudymas jį ilgam patenkindavo, — Zukeris nužvelgė 
kambarį. — Šis žudiko tipas mums pats sudėtingiausias. Tarp jo atakų 
praėjo vieneri metai, o tai ypač retas atvejis. Vadinasi, jis gali medžioti 
auką daug mėnesių. Mes galime nusiplūkti ieškodami jo, o jis ramiau- 
siai sėdi ir kantriai laukia kito laimikio. Jis atsargus. Organizuotas. Jis 
paliks — jeigu apskritai paliks — mažai pėdsakų. 

Zukeris dirstelėjo į Murą, laukdamas patvirtinimo. 

— Nė vienoje nusikaltimo vietoje neradome nei pirštų atspaudų, 
nei DNR, — pasakė Muras. — Tėra vienintelis plaukas, išimtas iš Ortiz 
žaizdos. Ir keli tamsaus poliesterio plaušeliai nuo palangės. 

— Manau, neradote nė liudininkų. 

— Tirdami Sterling bylą, apklausėme tūkstantį tris šimtus. Ir šim- 
tą aštuoniasdešimt — dėl Orrtiz. Nė vienas nematė įsibrovėlio. Nė vienas 


nežinojo apie jokį persekiotoją. 


— Tačiau trys prisipažino, — priminė Krovis. — Visi atėjo iš 
gatvės. Paėmėme jų pareiškimus, o juos paleidome, — jis nusijuo- 
kė. — Trenkti. 

— Šis veikėjas nėra psichiškai nesveikas, — tarė Zukeris. — Spė- 


čiau, kad jis absoliučiai normalus. Esu įsitikinęs, kad jis — baltosios ra- 


sės vyriškis, bebaigiąs trečiąją dešimtį arba šiek tiek vyresnis negu trisde- 

šimties metų. Labai tvarkingas, prisižiūrintis, aukštesnio negu vidutinio 
intelekto. Beveik neabejotinai įgijęs vidurinį išsilavinimą, galbūt baigęs 
koledžą ar netgi daugiau. Abi nusikaltimo vietas skiria daugiau kaip my- 
lia; žmogžudystės įvykdytos tokiu paros metu, kai visuomeninio trans- 
porto mažai. Taigi jis vairuoja automobilį. Švarutėlį, gerai prižiūrimą. 
Galbūt jo ligos istorijoje ir nėra jokių įrašų apie psichikos problemas, 
tačiau gali būti apie paauglystėje įvykdytą įsilaužiamąją vagystę ar vuja- 
rizmą. Jeigu jis dirbantis, tuomet tai bus darbas, kuriam reikalingas ir 
intelektas, ir kruopštumas. Mes žinome, kad jis — planuotojas, tai rodo 
faktas, jog nešiojasi su savimi žmogžudystės įrankių komplektą: skalpelį, 
siūlus žaizdoms, plačią lipniąją juostą, chloroformą. Ir kažkokią tarą, 
kurioje parsineša namo suvenyrą. Tai gali būti ir paprasčiausias „Ziploc“ 
maišelis. Jis dirba tokioje srityje, kur reikia begalinio atidumo. Kadangi 
akivaizdu, jog jis gerai išmano anatomiją ir turi chirurginių įgūdžių, ko 
gero, susidūrėme su profesionaliu mediku. 

Ricoli ir Muro žvilgsniai susitiko, abu pervėrė ta pati mintis: Bos- 
tone turbūt yra daugiau gydytojų vienam žmogui negu bet kur kitur 
pasaulyje. 

— Jis protingas, — tęsė Zukeris, — žino, kad mes slapta stebi- 
me nusikaltimo vietas. Ir jis nepasiduos pagundai ten sugrįžti. Tačiau 
pagunda kyla, todėl pravartu bent jau kurį laiką toliau stebėti Ortiz 
namus. Be to, jis yra pakankamai nuovokus, kad vengtų rinktis auką 
artimiausioje kaimynystėje. Jis yra, kaip mes vadiname, „važinėjanty- 
sis, o ne „marodierius *. Jis medžioja ne savo apylinkėje. Kol neturime 
daugiau duomenų, tikrai negaliu charakterizuoti geografinės padėties. 
Negaliu tiksliai nurodyti, į kuriuos miesto rajonus turėtumėte sukon- 
centruoti dėmesį. 

— Kiek jums dar reikia duomenų? — paklausė Ricoli. 

— Mažiausiai penkių. 


— Vadinasi, mums reikia dar penkių žmogžudysčių? 


* Plėšikautojas. 

— Nusikaltėlių geografinės padėties nustatymo programai, kuria 
naudojosi, reikia penkių, tik tuomet išvada būna pagrįsta. Esu taikęs šią 
programą turėdamas tik keturis faktus, ir kartais pavyksta prognozuoti 
nusikaltėlio gyvenamąją vietą, tačiau ji nebūna tiksli. Privalome žinoti 
daugiau apie jo judėjimą. Koks jo veiklos plotas, kur pagrindiniai taš- 
kai. Kiekvienas žudikas veikia tam tikroje patogioje zonoje. Jie yra tarsi 
medžiojantys mėsėdžiai gyvūnai — turi savo teritoriją, savo žvejojimo 
eketes, kur randa grobį, — Zukeris nužvelgė detektyvų veidus, kurie 
nerodė jokios reakcijos. — Kol kas nėra pakankamai žinių apie šį veikė- 
ją, kad galėtume ką nors prognozuoti. Belieka sukoncentruoti dėmesį į 
aukas. Kas jos tokios buvo ir kodėl jas pasirinko. 

Zukeris ištraukė iš lagaminėlio du aplankus: ant vieno priklijuota 
kortelė su užrašu „Sterling“, ant kito — „Ortiz“. Jis paskleidė ant stalo 
daugybę nuotraukų. Abiejų moterų atvaizdai, kai jos dar buvo gyvos, 
kelios netgi iš vaikystės laikų. 

— Kai kurių nuotraukų jūs nematėte. Aš paprašiau, kad artimieji 
mums jas duotų, nes turime suvokti šių moterų gyvenimo istoriją. Pa- 
žiūrėkite į jų veidus. Paryrinėkite, kas jos buvo kaip žmonės. Kodėl sker- 
dikas pasirinko jas? Kur jas pamatė? Kodėl jos patraukė jo akį? Juokas? 
Šypsena? Jų eisena miesto gatve? 

Jis pradėjo skaityti iš spausdinto lapo: 

— Diana Sterling, trisdešimties metų amžiaus. Blondinė, mėlynos 
akys. Ūgis: 5'7", svoris: 125 svarai. Užsiėmimas: kelionių agentė. Dar- 
bovietė: Niuberio garvė. Gyvenamoji vieta: Malboro garvė, Bek Bėjus. 
Baigusi Smito koledžą. Abu tėvai — teisininkai, gyvena dviejų milijonų 
dolerių vertės name Konektikute. Vaikinai: prieš mirtį neturėjo. 

Jis padėjo lapą ir paėmė kitą. 

— Elena Orriz, dvidešimt dvejų metų amžiaus. Ispanų kilmės. 
Juodi plaukai, rudos akys. Ugis: 5'2". Svoris: 104 svarai. Užsiėmimas: 
dirba pardavėja jos šeimai priklausančioje gėlių parduotuvėje Saut 
Ende. Gyvenamoji vieta: butas Saut Ende. Išsilavinimas: vidurinis. Visą 


gyvenimą gyveno Bostone. Vaikinai: prieš mirtį neturėjo. 

Jis pakėlė akis. 

— Dvi moterys, kurios gyveno tame pačiame mieste, tačiau judė- 
jo skirtingose erdvėse. Eidavo apsipirkti į skirtingas parduotuves, valgė 
skirtinguose restoranuose, neturėjo bendrų draugų. Kaip mūsų veikėjas 
jas surado? Kur jas surado? Jos ne tik viena į kitą nepanašios, jos skiriasi 
ir nuo įprastinių lytinių nusikaltimų aukų. Dauguma nusikaltėlių puo- 
la silpnąsias visuomenės nares — prostitutes ar keliautojas autostopu. 
Kaip bet kuris medžiojantis mėsėdis, jie griebia tą gyvūną, kuris yra 
kaimenės pakraštyje. Tad kodėl pasirinko šias dvi? — Zukeris pakraipė 
galvą. — Aš nežinau. 

Ricoli apžiūrinėjo ant stalo gulinčias nuotraukas. Jos dėmesį pa- 
traukė Dianos Sterling atvaizdas: spinduliuojanti mergina, ką tik bai- 
gusi Smito koledžą, su kepuraite ir mantija. Žydinti panelė. Kažin kaip 
jautiesi, kai esi žydinti panelė, svarstė Ricoli. Ji neturėjo jokio supra- 
timo — užaugo šalia dviejų dailių žaliūkų brolių, kurie nuolat tyčiojosi 
iš savo sesers, ir buvo pašėlusi maža padauža, tenorinti būti tos šutvės 
nare. Be abejo, Diana Sterling su savo aristokratiškais skruostikauliais ir 
gulbės kaklu niekada nepatyrė, ką reiškia būti atstumtai, nepriimtai. Ji 
niekada nežinojo, ką reiškia būti ignoruojamai. 

Ricoli žvilgsnį patraukė auksinis pakabutis ant Dianos kaklo. Ji pa- 
ėmė nuotrauką, kad galėtų geriau įsižiūrėti. Plazdančia širdimi apmetė 
akimis kambarį, žiūrėdama, ar kuris nors policininkas užfiksavo tai, ką 
ji ką tik pastebėjo, tačiau nė vienas nežiūrėjo nei į ją, nei į nuotraukas, 
— visų žvilgsniai buvo nukreipti į gydytoją Zukerį. 

Jis išskleidė Bostono žemėlapį. Dviejose vietose miesto gatvių tin- 
klas buvo užtušuotas: aplinkui Bek Bėjų ir ant Saut Endo. 

— Tai tos vietos, tas rajonas, kur gyveno ir dirbo abi mūsų aukos. 
Mes visi linkę leisti savo kasdienį gyvenimą žinomose vietose. Tarp tų, 
kurie nustatinėja nusikaltėlių lokaciją, paplitęs toks posakis: Kur vaikš- 
tome, priklauso nuo to, ką pažįstame, o tai, ką pažįstame, priklauso nuo to, 
kur vaikštome. Tai tinka ir mūsų aukoms, ir nusikaltėliams. Žiūrėdami 
į šį žemėlapį, matome, kokiuose skirtinguose pasauliuose gyveno abi 


moterys. Jos niekur nesusidūrė. Jokių bendrų sąlyčio taškų, kur jų gy- 

venimai galėjo susikirsti. Tai man ir yra didžiausias galvosūkis. Ir raktas 
tyrimui. Kas sieja Sterling ir Ortiz? 

Ricoli akys vėl nukrypo į nuotrauką. Į auksinį pakabutį ant Dianos 
kaklo. Aš galiu ir apsirikti. Negaliu nieko sakyti, kol nebūsiu tikra, antraip 
Darenas Krovis turės dar vieną progą paėsti mane. 

— Jūs žinote, kad šioje byloje yra dar viena detalė? — pasakė Mu- 
ras. — Gydytoja Katerina Kordel? 

Zukeris linktelėjo. 

— Auka, kuri išliko gyva Savanoje. 

— Tam tikros detalės apie Endriaus Kapros žmogžudysčių seriją 
niekada nebuvo viešai paskelbtos. Ketguto siūlo panaudojimas susiu- 
vimui. Aukų naktinių drabužių sulankstymas. Vis dėlto mūsų veikėjas 
atkuria tas pačias detales. 

— Žudikai palaiko ryšį vienas su kitu. Tai tartum iškrypusi bro- 
lystė. 

— Jau dveji metai, kaip Kapra miręs. Jis negali su niekuo ben- 
drauti. 

— Tačiau galėjo papasakoti mūsų veikėjui apie tas siaubingas de- 
tales, kai dar buvo gyvas. Labai norėčiau, kad toks ir būtų paaiškinimas. 
Antraip tektų gerokai sunerimti. 

— Kad mūsų veikėjas skaitė Savanos policijos protokolus, — pa- 
sakė Muras. 

Zukeris linktelėjo: 

— O tai reikštų, kad jis dirba teisėsaugos srityje. 

Visi nutilo. Ricoli nesusilaikė neapžvelgusi savo kolegų. Visi — vy- 
rai. Ji pagalvojo, koks turi būti vyras, kad jį patrauktų darbas policijoje. 
Toks vyras, kuriam labai patinka galia ir valdžia, ginklas ir ženklelis. 
Galimybė valdyti kitus. Būtent tai, ko geidžia mūsų veikėjas. 


Kai susirinkimas baigėsi, Ricoli palaukė, kol visi detektyvai išėjo, ir pri- 


siartino prie Zukerio. 

— Ar galėčiau pasiskolinti šią nuotrauką? — paklausė ji. 

— Ar galiu paklausti kodėl? 

— Intuicija. 

Zukeris nusišypsojo šiurpia Džono Malkovičiaus šypsena: 

— Pasidalysi ja su manimi? 

— Aš nesidaliju savo nuojauta. 

— Kad nenusigręžtų sėkmė? 

— Saugau savo teritoriją. 

— Čia yra grupinis tyrimas. 

— Tas komandinis darbas — keistokas. Kai tik pasidaliju savo 
nuojauta, kas nors kitas būtinai visada susišluoja sau garbę. 

Paėmusi nuotrauką ji išėjo iš kambario ir iškart pasigailėjo, kad 
išrėžė paskutinį sakinį. Tačiau ji jau nebegalėjo pakelti pažeminimų, 
kuriuos nuolat patirdavo: tų pastabėlių ir šiurkščių pertraukimų jai ne- 
gailėjo tik kolegos vyrai. Paskutinis lašas — Elenos Ortiz artimiausios 
kaimynės apklausa, kurią ji atliko drauge su Darenu Kroviu. Krovis 
įsiterpdamas vis nutraukdavo Ricoli klausimus. Kai ji išgrūdo jį iš kam- 
bario ir apšaukė dėl tokio elgesio, jis išrėžė vyrams būdingą klasikinę 
užgaulią frazę: 

— Mavyr, tave užgriuvo „tavo dienos“. 

O taip, savo nuojautą ji pasilaikys sau. Jeigu neišdegs, bent jau nie- 
kas neužgaulios. O jeigu pasitvirtins, teisėtai pasiims nuopelnus. 

Grįžusi į darbo vietą, sėdo atidžiau patyrinėti Dianos Sterling nuo- 
traukos, padarytos diplomo įteikimo proga. Tiesiant ranką į didinamąjį 
stiklą, žvilgsnis netikėtai užkliuvo už mineralinio vandens butelio, kurį 
visada laikė ant stalo, ir Ricoli užvirė pykčiu, išvydusi, kas buvo įkišra 
į vidų. 

Nereaguok, susitramdė ji. Neparodyk, kad jiems pavyko pasiekti 
tikslą. 

Ignoruodama butelį ir jame esantį šlykštų daiktą, nukreipė didina- 
mąjį stiklą į Dianos Sterling kaklą. Kambaryje tvyrojo neįprasta tyla. Ji 
beveik jautė Dareno Krovio spoksojimą, belaukiant, kol ji pratrūks. 

Nesulauksi, subingalvi. Šį kartą išliksiu šalta ir abejinga. 

Ricoli atidžiai apžiūrėjo Dianos vėrinį. Iš pradžių beveik nepa- 
stebėjo šios detalės, nes visą dėmesį buvo sutelkusi į veidą — iškilūs 
skruostikauliai, dailūs antakių išlenkimai. Dabar tyrinėjo du karulius, 
kybančius ant dailios grandinėlės. Vienas buvo spynelės formos, kitas — 
mažytis raktelis. Raktas į mano širdį, pamąstė Ricoli. 

Ji panaršė ant stalo gulinčias bylas ir surado Elenos Ortiz nužu- 
dymo vietos nuotraukas. Prikišusi didinamąjį stiklą apžiūrinėjo iš arti 
nufotografuotą aukos torsą. Pro sukepusio kraujo sluoksnį ant kaklo 
sunkiai pastebimi. 

Ji pakėlė ragelį ir surinko teismo medicinos ekspertų kabineto nu- 
merį. 

— Gydytojas Tirnėjus išėjęs ir popiet nebus, — pasakė jo sekreto- 
rė. — Gal aš galiu padėti? 

— Tai dėl skrodimo, kurį jis atliko praėjusį penktadienį. Elena 
Ortiz. 

— Taip? 

— Kai nužudytąją atvežė į lavoninę, ant jos kaklo buvo papuoša- 
las. Ar dar tebeturite jį? 

— Tuojau patikrinsiu. 

Ricoli laukė, baksnodama pieštuku į stalą. Butelis su vandeniu 
tebestovėjo priešais, tačiau ji tvirtai jį ignoravo. Jos pyktis užleido vietą 
susijaudinimui. Pakiliai sekimo nuotaikai. 

— Detektyve Ricoli? 

— Klausau. 

— Šeima pareikalavo visų asmeninių daiktų. Tai buvo įveriami 
auksiniai auskarai, vėrinys ir žiedas. 

— Kas pasirašė juos pasiimdamas? 

— Ana Garsija, aukos sesuo. 

Ana Garsija gyveno kažkur Danverse. Vadinasi, teks važiuoti piko 
metu... 


— Gal žinai, kur Frostas? — paklausė Muras. 

Apstulbusi Ricoli pakėlė galvą: jis stovėjo prie jos stalo. 

— Ne, nežinau. 

— Jo čia nebuvo? 

— Aš nelaikau to berniuko už pavadžio. 

Po pauzės jis paklausė: 

— Kas čia? 

— Ortiz nuotraukos iš nusikaltimo vietos. 

— Ne. Tas daiktas butelyje. 

Ji vėl pakėlė galvą ir pamatė surauktus antakius. 

— O kaip tau atrodo? Tai sušiktas tamponas. Kažkuris iš čia esan- 
čiųjų tikrai turi savitą humoro jausmą, — ji demonstratyviai įbedė akis 
į Dareną Krovį, kuris užgniaužė prunkštimą ir nusisuko. 

— Aš tuo užsiimsiu, — pasakė Muras ir paėmė butelį. 

— Ei. 571 — suspirgėjo ji. — Po velnių, Murai. Baik! 

Jis nuėjo į leitenanto Markečio kabinetą. Pro stiklinę pertvarą ma- 
tėsi, kaip Muras padėjo butelį su tamponu ant Markečio stalo. Marketis 
atsisuko ir žiūrėjo Ricoli link. 

Šrai ir vėl. Dabar jie sakys, kad šita boba nesupranta praktinio po- 
būdžio išdaigos. 

Ji stvėrė rankinę, susirinko nuotraukas ir išmovė iš skyriaus. 

Jau stovėjo prie liftų, kai Muras šūktelėjo: 

— Ricoli? 

— Palik mano sušiktus reikalus spręsti man pačiai, gerai? — at- 
šovė ji. 

— Tu nesprendei. Tik sėdėjai su tuo... daiktu ant stalo. 

— Tamponas. Gal galėtum gražiai ir garsiai ištarti tą žodį? 

— Kodėl siunti ant manęs? Aš stengiuosi tave apginti. 

— Klausyk, Šventasis Tomai, žinai, kaip nutinka moterims rea- 
liame pasaulyje? Aš paduodu skundą, ir ne kas kitas, o aš pati ir būnu 
nubausta. Raštas nukeliauja į mano asmens bylą. Prastai sutaria su ber- 
niukais. Jeigu vėl pasiskundžiu, mano reputacija užantspauduota. Rico- 
li — zirzlė. Ricoli — bailė. 


— Jeigu nesiskysi, leisi jiems nugalėti. 

— Jau kartą bandžiau. Nepavyko. Todėl man nereikia tavo paslau- 
gų, aišku? — ji švystelėjo per petį rankinę ir įšoko į liftą. 

Kai durys užsivėrė, jau tą pačią akimirką ji norėjo atsiimti savo 
žodžius. Muras nenusipelnė tokių priekaištų. Jis visada buvo mandagus, 
visada džentelmenas, o apėmus pykčio priepuoliui ji šveitė jam į veidą 
skyriaus sugalvotą pravardę. Šventasis Tomas. Policininkas, kuris niekada 
neperžengė ribos, niekada nesikeikė, niekada nesikarščiavo. 

O ir jo asmeninis gyvenimas susiklostė liūdnai. Prieš dvejus metus 
jo žmonai Merei į smegenis išsiliejo kraujas. Pusę metų ji. kybojo komos 
sutemų zonoje, tačiau iki pat tos dienos, kai mirė, Muras neprarado 
vilties, kad ji atsigaus. Netgi dabar, praėjus pusantrų metų nuo Merės 
mirties, neatrodė, kad jis būtų su tuo susitaikęs. Tebenešiojo sutuoktu- 
vių žiedą, ant rašomojo stalo tebestovėjo jos nuotrauka. Ricoli matė, 
kiek daug kitų policininkų santuokų subyrėjo, matė, kaip ant jos kolegų 
stalų keitėsi moterų nuotraukų galerija. Ant Muro rašomojo stalo stovė- 
jo Merės atvaizdas, nuolat švietė jos šypsena. 

Šventasis Tomas? Ricoli ciniškai krestelėjo galvą. Jeigu pasaulyje būrų 
tikrų šventųjų, garantuotai nė su žiburiu nerastum jų tarp policininkų. 


Vienas norėjo, kad jis gyventų, kita — kad jis mirtų, ir abu dievagojosi, 
kad myli jį labiau. Hermano Gvadovskio sūnus ir dukra stovėjo vienas 
priešais kitą abipus tėvo lovos ir nė vienas nemanė nusileisti. 

— Ne tau teko rūpintis tėčiu, — kalbėjo Marlena. — Aš ruošiau 
jam valgį. Aš valiau jo namus. Aš veždavau jį pas gydytoją kiekvieną mė- 
nesį. O kada tu bent ap/ankei jį? Tau visada buvo svarbesnių reikalų. 

— Dėl Dievo meilės, aš gyvenu Los Andžele, — atšovė Ivanas. — 
Aš turiu verslą. 

— Galėjai atskristi bent kartą per metus. Ar tai labai sunku? 

— Na, dabar esu čia. 

— O, kaip gerai. Ponas Didysis Viršininkas surengia reidą, kad 
rastų išeitį iš padėties. Anksčiau tau nerūpėjo apsilankyti. Užtat dabar 
jau nori, kad viskas būtų atlikta. 

— Negaliu patikėti, kad tu nori leisti jam mirti. 

— Aš nenoriu, kad jis ilgiau kentėtų. 

— O gal tiesiog nori, kad baigtų tirpti jo banko sąskaita. 

Įsirempė kiekvienas Marlenos veido raumenėlis. 

— Tu, šunsnuki. 

Nebegalėdama daugiau klausytis, Katerina įsikišo: 

— Čia ne vieta apie tai diskutuoti. Gal galėtumėte abu išeiti iš 
palatos? 

Minutėlę brolis ir sesuo varstė vienas kitą akimis atšiauriai tylėda- 
mi, tarsi tas, kuris išeis pirmas, bus kapituliavęs. Tada Ivanas išdidžiai 
išstypino — grėsminga figūra, vilkinti pagal užsakymą pasiūtu kostiu- 
mu. Jo sesuo Marlena, tikrų tikriausia suvargusi namų šeimininkė iš 
provincijos, paspaudė tėvui ranką ir nusekė paskui brolį. 

Koridoriuje Katerina išdėstė liūdnus faktus: 

— Visą laiką po nelaimingo atsitikimo jūsų tėvas buvo komos bū- 
senos. Inkstų funkcija jau silpnėja. Jie jau buvo pažeisti, nes jis yra sirgęs 
diabetu, o trauma dar labiau viską pablogino. 

— Kiek pakenkė operacija? — paklausė Ivanas. — Anestetikai, 
kuriuos jam skyrėte? 

Katerina nurijo kylantį pyktį ir ramiai paaiškino: 

— Kai jį atvežė, jis buvo be sąmonės. Anestezija su tuo nesusijusi. 
Tačiau audinių pažeidimas turi didelį poveikį inkstams, jie jau silpsta. 
Be to, jam diagnozuotas prostatos vėžys, kuris jau pasklido į kaulus. 
Netgi jei jis atsibus, šios problemos išliks. 

— Jūs norite, kad mes pasiduotume, ar ne? — pasakė Ivanas. 

— Aš tik noriu, kad jūs apsvarstytumėte jo būklę. Jeigu jo širdis 
sustotų, mes neturėtume jo atgaivinti. Galime jam leisti ramiai išeiti. 

— Turite galvoje, tiesiog leisti jam numirti? 

— Taip. 

Ivanas sušnarpštė: 

— Leiskite jums kai ką pasakyti apie savo tėtį. Jis nepasiduoda. 


Nepasiduodu ir aš. 

— Dėl Dievo, Ivanai, čia kalbama ne apie laimėjimą ar pralaimėji- 
mą! — nerimo Marlena. — Kalbama, kada leisti jam išeiti. 

— O tu tuoj pulsi ir taip padarysi, ar ne? — jis atsisuko į sese- 
rį. — Vos tik pakvimpa bėda, mūsų Marlenytė iškelia rankas aukštyn 
ir leidžiasi, kad tėvelis ištrauktų ją už ausų. Na, manęs jis niekada nėra 
traukęs už ausų. 

Marlenos akyse sužibo ašaros. 

— Kalbi ne apie tėtį, tiesa? Kalbi apie tai, kad tu turi nugalėti. 

— Ne, kalbu apie tai, jog reikia duoti jam galimybę kovoti, — Iva- 
viskas. Tikiuosi, aiškiai pasakiau. 

Marlena nubraukė nuo veido ašaras ir akimis nulydėjo nueinantį 
brolį. 

— Kaip jis gali sakyti, kad jį myli, jeigu niekada nearvažiuodavo jo 
aplankyti? — ji pažvelgė į Kateriną. — Aš nenoriu, kad argaivintumėte 
tėtį. Ar galite įrašyti tai į jo ligos lapą? 

Būtent tokios etiškos dilemos gydytojai ir bijodavo. Nors Katerina 
palaikė Marleną, paskutinieji jos brolio žodžiai reiškė grasinimą. 

Ji pasakė: 

— Aš nieko negaliu pakeisti, kol jūs su broliu nesutarėte. 

— Jis niekada nesutiks. Pati girdėjote. 

— Tuomet turite dar kartą su juo pasikalbėti. Įtikinti. 

— Jūs bijote, kad jis gali iškelti bylą, tiesa? Dėl to ir nepakeisite 
nurodymų. 

— Suprantu, kad jis yra piktas. 

Marlena liūdnai linktelėjo: 

— Šitaip jis ir laimi. Šitaip jis visuomet nugali. 

Aš galiu susiūti žmogaus kūną ir priversti funkcionuoti, — pagal- 
vojo Katerina. — Tačiau šios sudarkytos šeimos negaliu sulopyti. 

Kai po pusvalandžio išėjo iš ligoninės, ją tebelydėjo to susitikimo 
kančia ir priešiškumas. Buvo penktadienio popietė, prieš akis — laisvas 
savaitgalis, tačiau išvažiuodama iš medicinos centro automobilių garažo 


ji nejautė atsipalaidavimo. Siandien buvo dar karščiau negu vakar, dau- 

giau kaip trisdešimt du laipsniai, ji tik ir laukė, kada galės panirti į savo 
buto vėsą, atsisėsti priešais televizorių su atšaldytos arbatos puodeliu ir 
įsijungti „Discovery“ kanalą. 

Katerina laukė prie pirmos sankryžos, kol užsidegs žalia šviesa, kai 
staiga žvilgsnis nukrypo į susikertančios gatvės pavadinimą. Vusterio. 

Garvė, kurioje gyveno Elena Ortiz. Nukentėjusiosios adresas buvo 
paminėtas Boston Globe straipsnyje, kurį Katerina pagaliau prisivertė 
perskaityti. 

Šviesoforo spalva pasikeitė. Katerina impulsyviai pasuko į Vusterio 
gatvę. Anksčiau neturėjo dingsties važiuoti į tą pusę, tačiau dabar kažkas 
traukė. Liguistas poreikis pamatyti, kur žudikas smogė, pamatyti pastatą, 
kur jos asmeninis košmaras atgijo per kitos moters tragediją. Jos rankos 
sudrėko, jautė, kaip greitėja pulsas sekant didėjančius namų numerius. 

Pasiekusi Elenos Ortiz gyvenamąją vietą, ji sustojo prie kelkraščio. 

Pastatas nebuvo kuo nors ypatingas, nesimatė nieko, kas bylotų 
apie siaubą ir mirtį. Prieš ją tik paprastas triaukštis plytų namas. 

Katerina išlipo iš automobilio ir įdėmiai apžiūrinėjo viršutinių 
aukštų langus. Kuris Elenos butas? Tas, kur matosi dryžuotos užuolai- 
dos? Ar tas, kur kabo ištisas gėlių brūzgynas? Ji priėjo prie paradinių 
durų ir perskaitė nuomininkų pavardes. Čia buvo šeši butai. Buto Nr. 
2A gyventojo pavardė nenurodyta. Eleną jau ištrynė, auka išdildyta iš 
gyvųjų sąrašo. Niekas nenorėjo, kad mirtis badytų akis. 

Anot Globe, žudikas pasinaudojo ugniagesių kopėčiomis. Paėjėjusi 
atgal ant šaligatvio, Katerina pastebėjo metalines groteles, besirangan- 
čias į viršų toje pastato pusėje, pro kurią ėjo siaura gatvelė. Ji žengė kelis 
žingsnius į niūrią gatvelę ir staiga sustojo. Atsisuko į gatvę, pamatė pra- 
dardantį sunkvežimį, nurisnojančią moterį. Kažkokia pora lipo į auto- 
mobilį. Nebuvo nieko, kas verstų jausti grėsmę, bet vis dėlto ji negalėjo 
nekreipti dėmesio į tylų panikos šauksmą. 

Grįžo prie automobilio, atrakino dureles ir sėdėjo suspaudusi vai- 
rą, kartodama sau: „Nieko neatsitiko. Nieko neatsitiko“. Pro groteles 
pūtė vėsus vėjelis, ji pajuto, kaip pulsas pamažu lėtėjo. Pagaliau atsi- 
dususi atsilošė. 

Žvilgsnis dar kartą nukrypo į pastatą, kuriame buvo Elenos Ortiz 
butas. 

Tik tada atkreipė dėmesį į gatvelėje stovintį automobilį. Į jo nu- 
merio lentelę ant užpakalinio buferio. 

POSEYS. 

Tą pačią akimirką ji puolė raustis rankinėje, ieškodama detektyvo 
vizitinės kortelės. Drebančiais pirštais surinko numerį automobilio te- 
lefone. 

Jis atsiliepė oficialiai: 

— Detektyvas Muras. 

— Čia Katerina Kordel, — prisistatė ji. — Jūs buvote užėję pas 
mane prieš keletą dienų. 

— Taip, daktare Kordel. 

— Ar Elena Ortiz važinėjo žalia honda? 

— Atsiprašau? 

— Man reikia sužinoti jos automobilio numerį. 

— Bijau, kad nesuprantu... 

— Prašau pasakyti man! — jos griežta komanda jį apstulbino. 

Ragelyje ilgai buvo tylu. 

— Tuojau pažiūrėsiu, — pasakė jis. 

Katerina girdėjo vyrų balsus, skambančius telefonus. Muras grįžo 
prie telefono. 

— Tai nestandartinė numerio lentelė, — prabilo jis. — Esu įsi- 
tikinęs, kad ji žymi jų šeimos gėlių verslą. 

— POSEY5, — sušnabždėjo ji. 

Tyla. 

— Taip, — patvirtino jis, tik jo balsas keistai pritilo. Pasidarė 
budrus. 

— Kai anądien kalbėjomės, jūs klausėte, ar pažinojau Eleną Orriz. 

— Ir jūs atsakėte, kad nepažinojote. 

Katerina virpėdama iškvėpė. 


— Aš klydau. 


Ji neramiai žingsniavo po ligoninės priimamąjį: veidas išblyškęs, įsitem- 
pęs, vario spalvos plaukai — ant pečių išsidraikę gaurai. Pakėlė akis, kai 
Muras įžengė į laukiamąjį. 

— Aš teisi? — ištarė ji. 

Jis linktelėjo: 

— POSEY5 buvo jos internetinis vardas. Mes patikrinome jos 
kompiuterį. Dabar pasakykite, iš kur jūs tai žinote. 

Ji apsižvalgė po bruzdantį priimamąjį ir pasakė: 

— Eime į kurį nors poilsio kambarį. 

Jį atvedė į tamsų belangį kambarėlį, kuriame tebuvo lova, kėdė ir 
rašomasis stalas. Išvargusiam gydytojui, kuriam tereikia kur nors pri- 
glausti galvą ir sumerkti akis, tokio kambarėlio visiškai pakanka. Tačiau 
tik užsidarius durims Muras suvokė, kokia ta paralpėlė mažytė, ir pa- 
svarstė, ar ir ji, kaip ir jis pats, jautėsi nesmagiai dėl tokio priverstinio 
artumo. Jiedu apsižvalgė, kur atsisėsti. Pagaliau ji įsitaisė ant lovos, o jis 
atsisėdo ant kėdės. 

— Iš tiesų aš niekada Elenos nebuvau sutikusi, — pasakė Kateri- 
na. — Aš netgi nežinojau, kad jos toks vardas. Mes susitikdavome toje 
pačioje interneto pokalbių svetainėje. Ar žinote, kokia tai svetainė? 

— Ji leidžia tiesiogiai šnekučiuotis per kompiuterį. 


— Taip. Grupė žmonių, kurie yra prisijungę tuo pačiu metu, 


74 


gali bendrauti internetu. Ši svetainė — uždara, skirta tiktai moterims. 
Norint į ją patekti, reikia žinoti tam tikrus reikšminius žodžius. O 
kompiuterio ekrane tematai tik internetinius slapyvardžius. Jokių tikrų 
vardų ar veidų, todėl visos galime likti anonimiškos. Taip mes jaučiamės 
pakankamai saugios, kad galėtume dalytis savo paslaptimis, — ji patylė- 
jo. — Jums niekada neteko taip daryti? 

— Bijau, kad pokalbiai su beveidžiais nepažįstamaisiais man ne- 
labai prie širdies. 

— Kartais, — ji tyliai pasakė, — beveidis nepažįstamasis tėra vie- 
nintelis asmuo, su kuriuo tu ga// pasikalbėti. 

Jis nugirdo skausmo gaidelę ir nesusizgribo, ką pasakyti. 

Po sekundėlės ji giliai įkvėpė ir įbedė akis ne į jį, bet į savo rankas, 
sunertas ant kelių. 

— Mes susitinkame kartą per savaitę, trečiadienio vakarais, de- 
vintą valandą. Pirmiausia aš prisijungiu prie interneto, nuspaudžiu 
pokalbių svetainės ženklą, įrašau PTSD, o paskui pagalbamoteriai. Ir 
patenku ten. Aš bendrauju su kitomis moterimis, rašydama žinutes ir 
siųsdama jas internetu. Mūsų žodžiai pasirodo ekrane, visos juos ma- 
tome. 

— PTSD? Manyčiau, kad tai reiškia... 

— Potrauminio streso sukeltas sutrikimas. Gražus klinikinis ter- 
minas. Čia susitinkančios moterys ir kenčia nuo to. 

— Apie kokią traumą kalbame? 

Ji pažvelgė jam tiesiai į akis. 

— Išprievartavimą. 

Tas žodis kybojo virš jų įelektrinęs orą. Keli skiemenys — tarsi 
fizinis smūgis. 

— Ir jūs ten lankotės dėl Endriaus Kapros, — švelniai ištarė 
jis. — Dėl to, ką jis jums padarė. 

Ji sumirksėjo, nusuko akis. 

— Taip, — sušnabždėjo ji. 


Ir vėl žiūrėjo į rankas. Muras stebėjo ją jausdamas, kaip kyla pyktis 

dėl to, kas kadaise atsitiko Katerinai. Ką Kapra išplėšė iš jos sielos. Jis 
mąstė, kaip ji galėjo atrodyti prieš užpuolimą. Šiltesnė, draugiškesnė? 
O gal visada buvo atsiribojusi nuo žmogiško sąlyčio, kaip tas šerkšnu 
apsitraukęs žiedelis? 

Ji atsitiesė ir išbėrė: 

— Tad štai, kur aš sutikau Eleną Ortiz. Be abejo, aš nežinojau 
tikrojo jos vardo. Mačiau tiktai jos slapyvardį: POSEYS. 

— Kiek moterų toje svetainėje lankosi? 

— Kas savaitę tas skaičius kinta. Kai kurios dingsta. Pasirodo keli 
nauji vardai. Šiaip mūsų gali būti maždaug nuo trijų iki tuzino. 

— Kaip sužinojote apie tai? 

— Radau brošiūroje, skirtoje išprievartavimo aukoms. Visame 
mieste jas dalija moterų klinikose ir ligoninėse. 

— Vadinasi, šios moterys pokalbių svetainėje visos iš Bostono? 

— Taip. 

— O POSEYS5 buvo nuolatinė lankytoja? 

— Pastaruosius du mėnesius ji tai pasirodydavo, tai dingdavo. Per 
daug nebendraudavo, bet ekrane matydavau jos vardą, todėl ir žinoda- 
vau, kad ji ten būdavo. 

— Ar ji pasakojo apie išprievartavimą? 

— Ne. Ji tiktai sekdavo mūsų pokalbius. Mes pasisveikindavome 
su ja. Ir ji atsakydavo. Tačiau apie save nepasakojo. Tarytum būtų bijo- 
jusi. Arba tiesiog gėdijosi prasitarti. 

— Vadinasi, jūs nežinote, ar ji buvo išprievartauta. 

— Žinau, kad buvo. 

— Iš kur? 

— Nes Elena Orctiz buvo šiame priimamajame. 

Jis išplėtė akis. 

— Jūs radote jos ligos kortelę? 

Ji linktelėjo. 

— Man šovė į galvą, kad po užpuolimo jai galėjo prireikti medikų 


pagalbos. Ši ligoninė jai arčiausiai. Aš patikrinau mūsų ligoninės kom- 

piuterį. Jame yra kiekvieno čia, priimamajame, apsilankiusio paciento 
pavardė. Ir radau ją, — ji atsistojo. — Parodysiu jos kortelę. 

Muras nusekė paskui Kateriną į priimamąjį. Buvo penktadienio 
vakaras, nukentėjusieji tiesiog plūdo pro duris. Šlitiniuojantis girtuok- 
lis, spaudžiantis maišelį su ledu prie sudaužyto veido. Nerimstantis 
paauglys, lenktyniavęs su geltonu šviesoforu. Iš tamsos išnyranti penk- 
tadieninio vakaro sumuštųjų ir krauju pasruvusiųjų armija. Piligrimų 
medicinos centro priimamasis Bostone buvo labiausiai apkrautas. Mu- 
ras jautėsi patekęs į patį chaoso centrą ir vis stengėsi atsitraukti į šalį, kad 
nesusidurtų su seselėmis ir vežimėliais, taikėsi neįlipti į ką tik nutiškusio 
kraujo dėmę. 

Katerina atvedė jį į priimamojo kambarėlį — jame buvo laikomos 
pacientų kortelės — drabužių spintos dydžio paralpėlę, palei kurios sie- 
nas stovėjo lentynos, o ant jų — segtuvai su žiedais trijose vietose. 

— Čia neilgai laikomos pacientų priėmimo formos, — paaiški- 
no Katerina ir ištraukė segtuvą, pažymėtą „Gegužės 7 d. — gegužės 14 
d.“ — Kiekvieną kartą, kai pacientas priimamas šiame skyriuje, užpil- 
doma forma. Ji teužima vieną puslapį: gydytojas parašo savo pastabas ir 
skiria gydymą. 

— Ar nepildoma kiekvieno paciento ligos istorija? 

— Jeigu apsilankoma tik vieną kartą, ligos istorija netęsiama. 
Vienintelis įrašas — atsitiktinio apsilankymo forma. Po kurio laiko jos 
siunčiamos į šios ligoninės registratūrą, kur saugomos ligos istorijos, ten 
jos nuskaitomos ir įrašomos į diską, — ji atvertė gegužės 7 d. — gegužės 
14 d. segtuvą. — Štai. 

Muras atsistojo už jos ir žiūrėjo pro petį. Jos plaukų kvapas trum- 
pam sutrikdė pusiausvyrą, todėl teko rimtai susiimti, kad matytų, kas 
parašyta lape. Apsilankymo data: gegužės 9 d., laikas: 1 val. ryto. Viršuje 
išspausdinti paciento vardas ir pavardė, adresas ir duomenys dėl atsi- 
skaitymo; likusioje lapo dalyje rašyta ranka, rašalu. Medikų stenografija, 
pagalvojo jis, stengdamasis iššifruoti žodžius, o įveikė tiktai pirmą pa- 


straipą, kurią parašė seselė: 

22 metų amžiaus ispanų kilmės moteris, prieš dvi valandas patyrusi 
seksualinį smurtą. Nealergiška, vaistų nevartoja. Kraujospūdis: 
105/70, pulsas: 100, temperatūra: 37,2. 


Likusioji įrašo dalis — neiššifruojama. 

— Jūs turėsite man išversti, — pasakė jis. 

Ji dirstelėjo per petį, ir jų veidai atsidūrė taip arti, jog jam net kva- 
pą užgniaužė. 

— Negalite įskaityti? — paklausė ji. 

— Galiu įskaityti padangų pėdsakus ir kraujo dėmių raštą. Šito 
neįkandu. 

— Tai Keno Kimbolo rankraštis. Pažįstu jo parašą. 

— Net nepasakyčiau, kad čia parašyta anglų kalba. 

— Bet kuris gydytojas laisvai įskaitytų. Tereikia žinoti kodą. 

— Ar tai mokoma medicinos universitete? 

— Kartu su tuo, kaip slapta paspausti ranką, ir su dešifravimo 
instrukcijomis. 

Buvo keista šmaikštauti esant tokioms niūrioms aplinkybėms, dar 
keisčiau girdėti humorą iš daktarės Kordel lūpų. Jis pirmąsyk dirstelėjo 
po šios moters kiautu. Į tą moterį, kokia ji buvo prieš tai, kai Endrius 
Kapra ją sužalojo. 

— Pirmame skirsnyje nurodyta medicininė apžiūra, — paaiškino 
ji. — Jis vartoja medikų santrumpas. GAANG reiškia „galva, ausys, 
akys, nosis ir gerklė“. Ant jos kairiojo skruosto buvo mėlynė. Plaučiai 
švarūs, širdyje ūžesių ar šuolių nėra. 

— Tai reiškia? 

— Normalu. 

— Gydytojas negali paprasčiausiai parašyti: „Širdis normali“? 

— Kodėl policininkai sako „transporto priemonė“, o ne papras- 
čiausiai „automobilis“? 

Jis linktelėjo: 


— Supratau. 

— Pilvas lygus, minkštas, organomegalijos nėra. Kitaip tariant... 

— Normalu. 

— Jau suprantate. Toliau jis apibūdina... dubens apžiūrą. Čia si- 
tuacija nėra normali. — Ji parylėjo, o kai vėl prabilo, balsas buvo tyles- 
nis, neliko nė lašo humoro. Ji įkvėpė, tarsi įtraukdama drąsos, kad galėtų 
tęsti: — Įeigoje — kraujas. Ant abiejų šlaunų — įdrėskimai ir mėlynės. 
Makšties įplėšimas rodo, kad aktas vyko ne konsenso pagrindu. Šioje 
vietoje daktaras Kimbolas sako, kad jis nutraukė apžiūrą. 

Muras sutelkė dėmesį į paskutinį skirsnį. Šitą jis įskaitė. Jame ne- 


buvo medicininių santrumpų. 


Pacientė sunerimo. Nesutiko, kad būtų paimtas išprievartavimo 
tyrimui reikalingas pavyzdžių komplektas. Atsisakė bendradarbiauti 
dėl bet kokios tolesnės intervencijos. Po to, kai buvo atliktas pradinis 
patikrinimas dėl ŽIV ir paimtas kraujas dėl venerinių ligų nustaty- 


mo, ji apsirengė ir išėjo, nespėjus iškviesti administracijos. 


— Vadinasi, išprievartavimas nebuvo užfiksuotas, — pastebėjo 
jis. — Nepaimti makšties tepinėliai. Nepaimta DNR. 

Katerina tylėjo. Ji stovėjo nuleidusi galvą, spausdama segtuvą. 

— Daktare Kordel? — jis palietė jai petį. 

Ji krūptelėjo, tarsi būtų nudeginta, ir jis skubiai atitraukė ranką. 
Kai ji pakėlė akis, jos degė pykčiu. Tą akimirką nuo jos sklidęs įniršis 
buvo lygiai toks pat, kokį jautė ir jis. 

— Išprievartauta gegužę, paskersta liepą, — tarė ji. — Nuostabus 
moters likimas, argi ne? 

— Mes kalbėjomės su kiekvienu jos šeimos nariu. Nė vienas neuž- 
siminė apie išprievartavimą. 

— Vadinasi, ji nesisakė jiems. 

Kiek moterų nuryli? — svarstė jis. Kiek yra tokių skaudžių paslap- 
čių, kuriomis jos negali pasidalyti su mylimais žmonėmis? Žvelgdamas į 


Kateriną jis pagalvojo, kad ir ji ieškojo paguodos tarp svetimų. 

Ji išsegė iš segtuvo lapą ir padavė jam, kad pasidarytų kopiją. 
Imant blanką jo žvilgsnis užkliuvo už gydytojo pavardės ir į galvą šovė 
netikėta mintis. 

— K galite pasakyti apie gydytoją Kimbolą? — paklausė jis. — 

— Jis puikus terapeutas. 

— Jis paprastai dirba naktinėje pamainoje? 

— Taip. 

— Gal žinote, ar jis budėjo praėjusio ketvirtadienio naktį? 

Praėjo minutė, kol ji suprato užuominą. O kai suprato, Muras pa- 
matė, kaip ją sukrėtė ši potekstė. 

— Juk jūs iš tikrųjų nemanote... 

— Tai įprastas klausimas. Mes visada patikriname visus buvusius 
aukos kontaktus. 

Tačiau ji suprato, kad tas klausimas nebuvo tik formalumas. 

— Endrius Kapra buvo gydytojas, — tyliai pasakė ji. — Tai ar jūs 
manote, kad kitas gydytojas... 

— Tokia galimybė mums atėjo į galvą. 

Ji nusisuko. Trūkčiojamai įkvėpė. 

— Savanoje, kai nužudė tas kitas moteris, aš net nenumaniau, kad 
pažįstu žudiką. Maniau, jeigu jį sutikčiau, iš karto atpažinčiau. Pajus- 
čiau. Endrius Kapra įrodė man, kaip klydau. 

— Blogio banalumas. 

— Būtent to ir pasimokiau. Kad blogis gali būti toks paprastas. 
Kad vyras, kurį kasdien matydavau, su kuriuo kasdien sveikindavausi, 
galėjo atsakyti į mano šypseną šypsniu, — o paskui tyliai pridūrė, — ir 


tuo pačiu metu apgalvoti visus būdus, kaip norėtų mane nužudyti. 


Jau temo, kai Muras grįžo prie savo automobilio, tačiau nuo asfalto 
tebegaravo dienos karštis. Laukė dar viena varginanti naktis. Visame 
mieste moterys miegos prie atvirų langų, kad įsileistų užklydusį nakties 
vėjelį. Ir nakties niekšybes. 

Jis stabtelėjo ir atsigręžė į ligoninę. Lyg švyturio žibintas švietė 
skaisčiai raudonos „ER“* raidės. Vilties ir išgydymo simbolis. 

Ar Čia tavo medžioklės plotas? Būtent ta vieta, kur moterys kreipiasi, 
kad joms padėtų? 

* Išsutemų atsklendė greitosios pagalbos automobilis su blyksinčiais 
švyturėliais. Jis mąstė apie visus tuos žmones, kurie per dieną praeina 
pro ligoninės priimamąjį: skubios pagalbos medikų brigados, gydytojai, 
sanitarai, prižiūrėtojai. 

Ir policininkai. Jis niekada nenorėjo nė svarstyti tokios prielaidos. 
Vis dėlto jos niekada negalėjai ir atmesti. Teisėsaugininko profesija 
keistai masina tuos, kurie medžioja kitus žmones. Ginklas, ženklelis yra 
svaiginantys dominavimo simboliai. Ir kaip tu geriau išreikši valdžią, 
kaip parodydamas savo kankinimo ir žudymo galią? Tokiam medžiotojui 
pasaulis yra neaprėpiama lyguma, kurioje knibždėte knibžda grobio. 
Tereikia tik išsirinkti. 


Čia buvo pilna vaikų. Ricoli stovėjo virtuvėje, kuri atsidavė prarūgusiu 
pienu bei talko milteliais, ir laukė, kol Ana Garsija baigs valyti nuo grin- 
dų obuolių sultis. Vienas vos pradedantis vaikščioti vaikas laikėsi įsitvė- 
ręs Anos kojos; antrasis traukė iš spintelės puodų dangčius ir žvangino 
jais lyg cimbolais. Kūdikis buvo pasodintas į aukštą kėdutę ir šypsojosi 
pro špinatų tyrės kaukę. Kitas ant grindų šliaužiojantis kūdikis su persi- 
kreipusia kepurėle tik ir taikėsi nugriebti ką nors pavojingo ir įsigrūsti į 
godžią burną. Ricoli nemėgo vaikų ir visada nervindavosi patekusi į jų 
apgultį. Ji jautėsi tarsi Indiana Džounsas gyvačių lizde. 

— Jie ne visi mano, — skubėjo pasiaiškinti Ana, šlubčiodama 
kriauklės link, nes ant kojos lyg grandinė su rutuliu kabėjo kūdikis. Ji 
išgręžė purviną kempinę ir nusiplovė rankas. — Tiktai šitas mano, — 


parodė ant kojos prilipusį vaiką. — Tas prie puodų ir tas, kuris sėdi 


* Angl. emergency room — ligoninės priimamasis. 

kėdutėje, — mano sesers Lupės. O kuris šliaužioja, — pusseserės, aš tik 
prižiūriu jį. Pagalvojau, kol sėdžiu namuose su savu, galiu prižiūrėti ir 
daugiau. 

Aha, baisus čia dalykas, jeigu dar vienas kvaršins tau galvą, pama- 
nė Ricoli. Tačiau keisčiausia, kad Ana neatrodė nelaiminga. Tiksliau, 
ji beveik nepastebėjo nei tų pančių ant kojos, nei puodų tarškesio ant 
grindų. Tokioje situacijoje Ricoli pakriktų nervai, o Ana buvo romu- 
tėlė, tarytum tik čia ir norėtų būti. Ricoli svarstė, ar ir Elena Ortiz 
būtų tapusi tokia, jeigu būtų gyvenusi. Virtuvėje besisukanti mama, 
patenkinta valydama išlietas sultis ir seilėtas burneles. Ana atrodė labai 
panaši į savo jaunesniąją seserį nuotraukose, tiktai šiek tiek apkūnesnė. 
O kai ji atsisuko į Ricoli ir virtuvės lempa pašvietė tiesiai jai į kaktą, 
Ricoli net aptirpo: tai buvo tas pats veidas, kurį ji matė ant skrodimo 
stalo. 

— Kai šitie vaikinukai sukiojasi aplinkui, net ir mažiausias darbelis 
užtrunka galybę laiko, — pasakė Ana. 

Ji pakėlė kūdikį, prilipusį prie kojos, ir meistriškai įtaisė jį sau ant 
klubo. 

— Na, dabar pažiūrėkime. Jūs atėjote vėrinio. Tuojau atnešiu pa- 
puošalų skrynelę. 

Jai išėjus iš virtuvės, Ricoli apėmė siaubas, likus vienai su trimis 
kūdikiais. Netrukus ant jos kulkšnies nusileido lipni rankelė. Palenkusi 
galvą išvydo, kaip šliaužiojantis vaikas įniko čiulpti jos kelnių atvartą. Ji 
nupurtė jį ir skubiai atsitraukė nuo bedantės burnos saugiu atstumu. 

— Štai jis, — Ana grįžo su dėžute ir padėjo ją ant virtuvės sta- 
lo. — Mes nenorėjome jos palikti bute, kai ten sukiojosi tie nepažįstami 
žmonės ir jį švarino. Iodėl mano broliai pamanė, kad bus geriau, jeigu 
aš palaikysiu dėžutę, kol šeima nuspręs, ką daryti su papuošalais. 

Ji pakėlė dangtelį ir iš karto pasigirdo dainos „Kažkur mano meilė“ 
melodija. Aną ta muzika pribloškė. Ji sustingo, akyse susitvenkė ašaros. 

— Ponia Garsija? 


Ana sunkiai nurijo. 

— Atsiprašau. Turbūt mano vyras ją prisuko. Nesitikėjau išgirs- 
ti 

Melodija lėtėjo ir po kelių paskutinių švelnių garsų nutilo. Ana ty- 
lėjo, gedulingai palenkusi galvą, įsmeigusi akis į skrynelę. Ji lėtai pakėlė 
ranką, atidarė vieną aksomu išklotą skyrelį ir iš jo išėmė vėrinį. 

Ricoli pajuto, kaip survanksėjo širdis, jai paėmus iš Anos vėrinį. Tą 
patį, kurį prisiminė mačiusi ant Elenos kaklo lavoninėje: mažytė spynelė 
ir raktelis, kabantys ant auksinės grandinėlės. Apvertusi spynelę kitoje 
pusėje išvydo aštuoniolikos karatų ženklą. 

— Ir kur jūsų sesuo gavo šį vėrinį? 

— Nežinau. 

— Gal žinote, kiek laiko jį turėjo? 

— Jis turbūt naujas. Aš pamačiau jį tik tą dieną... 

— Kurią dieną? 

Ana nurijo seiles ir tyliai ištarė: 

— Tą dieną, kai paėmiau jį iš lavoninės. Kartu su kitais jos pa- 
puošalais. 

— Ten dar buvo auskarai ir žiedas. Juos matėte anksčiau. 

— Taip. Juos ji seniai turėjo. 

— O šitą vėrinį? 

— Kodėl jūs apie jį klausinėjate? Ką tai turi bendra su... — Ana 
nutilo, o akyse pasirodė siaubas. — O, Dieve. Jūs manote, kad jis už- 
kabino jį? 

Kėdutėje sėdintis vaikas, pajutęs kažką negera, pradėjo klykti. Ana 
paleido savo sūnų ant grindų ir pribėgo paimti verkiančio kūdikio. Stip- 
riai priglaudusi prie krūtinės, nusisuko nuo vėrinio, tarytum norėdama 
apsaugoti vaiką nuo to blogio talismano. 

— Prašau, neškitės jį, — sušnabždėjo ji. — Nenoriu, kad jis būtų 
mano namuose. 

Ricoli įdėjo vėrinį į „Ziploc“ maišelį. 

— Išrašysiu jums kvitą. 


— Ne, greičiau neškite jį iš čia! Man nerūpi, kad paimate. 

Ricoli vis tiek parašė raštelį ir padėjo ant virtuvės stalo šalia špinatų 
tyrės indelio, iš kurio valgė vaikas. 

— Noriu dar kai ko paklausti, — švelniai pasakė ji. 

Ana suko ratus po virtuvę, nervingai krarydama vaiką. 

— Prašau, patikrinkite sesers papuošalų dėžutę, — paprašė Rico- 
li. — Pasakykite, ar nieko netrūksta. 

— Jau klausėte praėjusią savaitę. Netrūksta nieko. 

— Ne taip paprasta pastebėti, jeigu ko nors nėra. Akį greičiau pa- 
traukia nematytas daiktas. Turite dar kartą gerai apžiūrėti šią dėžutę. 
Prašau. 

Ana vėl sunkiai nurijo. Ji nenoriai atsisėdo, laikydama vaiką ant 
kelių, ir ėmė atidžiai žiūrėti į papuošalus, paskui pradėjo traukti po vie- 
ną ir dėti ant stalo. Tai buvo menkas universalinėje parduotuvėje pirktų 
niekučių rinkinys. Dirbtiniai briliantai, krištolo karoliai, dirbtiniai per- 
lai. Eleną viliojo ryškūs ir akį traukiantys blizgučiai. 

Ana padėjo ant stalo paskutinį daiktą — žydrą draugystės žiedą. 
Minutėlę pasėdėjus, jos kakta ėmė rauktis. 

— Apyrankė, — pratarė ji. 

— Kokia apyrankė? 

— Turėjo būti apyrankė su mažyčiais karuliais. Arkliukais. Kai 
ji mokėsi vidurinėje mokykloje, nešiojo kiekvieną dieną. Elena buvo 
pamišusi dėl žirgų... — apstulbusi Ana pakėlė galvą. — Ta apyrankė 
bevertė! Paprasta, alavinė. Kodėl jis imtų tokią? 

Ricoli žiūrėjo į „Ziploc“ maišelį, kuriame gulėjo vėrinys — vėri- 
nys, kuris, kaip ji dabar įsitikino, kadaise priklausė Dianai Sterling. Ir 
pagalvojo: Aš tiksliai žinau, kur rasime Elenos apyrankę — ant kitos aukos 


riešo. 


Ricoli stovėjo Muro fasado verandoje ir triumfuojamai mosavo „Ziploc“ 
maišeliu su vėriniu. 

— Jis priklausė Dianai Sterling. Aš ką tik kalbėjau su jos tėvais. Jie 
net nepastebėjo, kad jis dingo, kol nepaskambinau. 

Muras paėmė maišelį, tačiau jo nepraskleidė. Tik laikė įsmeigęs 
akis į viduje susirangiusią auksinę grandinėlę. 

— Abi šias bylas sieja fizinis ryšys, — kalbėjo ji. — Jis pasiima su- 
venyrą iš vienos aukos ir uždeda jį kitai. 

— Ei, mes nepražiūrėjome jos. 

— Tiksliau, :4 nepražiūrėjai. 

Nuo jo žvilgsnio ji net dešimčia pėdų ūgtelėjo. Muras nebuvo iš 
tų, kurie tau paploja per petį ar apipila pagyrimais. Tiesą pasakius, ji 
neprisiminė, kad būtų kada nors girdėjusi jį pakeliant balsą — iš pykčio 
ar malonaus susijaudinimo. Ber kai jis pažiūrėdavo šitaip, — vienas an- 
takis pritariamai kilstelėjęs, lūpos kryptelėjusios šypsenėlei, — geresnės 
pagyros jai ir nereikėjo. 

Paraudusi iš džiaugsmo Ricoli ištraukė iš krepšelio nupirktą pa- 
ruoštą maistą. 

— Nori vakarienės? Aš sustojau prie kinų restorano, kuris yra šioje 
gatvėje. 

— Nereikėjo. 

— Taigi kad reikėjo. Nusprendžiau, kad privalau tavęs atsiprašyri. 

— Už ką? 

— Už šią popietę. Už tai, kad taip kvailai užsipuoliau dėl to tam- 
pono. Tu užstojai mane, stengeisi padaryti gera. O aš nesusigaudžiau. 

Abu nesmagiai tylėjo. Stovėjo ir nežinojo, ką sakyti. Du žmonės, 
kurie dar nespėjo gerai susipažinti ir stengėsi išvengti pirmųjų duobelių 
kelyje į draugystę. 

Ir jis nusišypsojo: visada rimtas veidas taip nušvito, jog net gerokai 
atjaunėjo. 

— Mirštu badu, — pasakė jis. — Greičiau nešk čia tą valgį. 

Juokdamasi ji įėjo į namą. Jai dar neteko čia būti, todėl stabtelėjo 
apsidairyti, pastebėdama kiekvieną moteriškos rankos prisilietimą. Kar- 
tūninės užuolaidos, ant sienų — gėlėtos akvarelės. Šito ji nesitikėjo. Po 


perkūnais, šias būstas daug moteriškesnis negu jos pačios. 

— Eime į virtuvę, — pakvietė Muras. — Ten visi mano popieriai. 

Kai jiedu ėjo per svetainę, ji pamatė spinetą“. 

— Oho. Tu groji? — paklausė ji. 

— Ne, jis yra Merės. Aš nemuzikalus. 

Jis yra Merės. Esamasis laikas. Tiktai dabar ji suprato, kodėl šis 
namas toks moteriškas: ogi Merė vis dar tebėra esamajame laike, namas 
laukia nepasikeitęs, kol jo šeimininkė grįš namo. Ant pianino stovėjo 
Muro žmonos nuotrauka. Saulėje įdegusi moteris besišypsančiomis 
akimis ir vėjo išdraikytais plaukais. Merė, kurios kartūninės užuolaidos 
tebekabėjo name, į kurį ji niekada nebesugrįš. 

Virtuvėje Ricoli maistą padėjo ant stalo, šalia segtuvų krūvos. Mu- 
ras vartė aplankus, kol surado tą, kurio ieškojo. 

— Elenos Orciz kortelė, užpildyta ligoninės priimamajame, — pa- 
sakė jis, tiesdamas jai aplanką. 

— Kordel ją atkasė? 

Jis ironiškai šyptelėjo: 

— Regis, mane supa moterys, daug kompetentingesnės negu aš 
pats. 

Arvertusi aplanką ji pamatė lapo, prirašyto lyg vištos koja, foto- 
kopiją. 

— Ar kas nors išvertė šią raizgalynę? 

— Beveik viską pasakiau tau telefonu. Išžaginimas, apie kurį po- 
licijai nebuvo pranešta. Jokie pavyzdžiai nepaimti, DNR nėra. Elenos 
šeima apie tai nežinojo. 

Ji užvertė aplanką ir padėjo jį ant kitų popierių. 

— Jėzau, Murai. Čia tokia pati netvarka, kaip ir ant mano stalo. 
Nėra vietos net kur pavalgyti. 

— Ir tavo gyvenimą užvaldė, ar ne? — pasakė jis nuimdamas seg- 
tuvus, kad būtų vietos pavakarieniauti. 

— Koks dar gyvenimas? Ši byla man yra viskas. Miegi. Valgai. 


* Spinetas — klavikordo rūšis. 

Dirbi. Ir jeigu pavyksta, prieš miegą — valandėlė su senu bičiuliu Deivu 
Letermanu. 

— Jokių vaikinų? 

— Vaikinų? — ji suprunkštė, kraudama ant stalo dėžutes su mais- 
tu, servetėles ir lazdeles valgyti. — Iš tikrųjų. Tarytum aš nebegalėčiau 
jų atsiginti, — pasakė ir tuoj pat išsigando, kad jos žodžiai galėjo nu- 
skambėti kaip savęs gailėjimasis — visiškai ne tai, ką turėjo galvoje. 
Todėl skubiai pridūrė: — Aš nesiskundžiu. Jeigu man reikia paskirti 
savaitgalį darbui, bent jau niekas neunkščia aplinkui. Nelabai pakenčiu 
zirzlių. 

— Nesistebiu, nes pati esi tikra jų priešingybė. Tai šiandien skaus- 
mingai ir įrodei man. 

— Gerai gerai. Regis, už tai jau atsiprašiau. 

Muras išėmė iš šaldytuvo dvi skardinėles alaus ir atsisėdo priešais. 
Jai dar neteko maryti jo tokio: rankovės atraitotos, atsipalaidavęs. Toks 
jis jai patiko. Ne tas rūstus Šventasis Tomas, o vyrukas, su kuriuo galėtų 
tauzyti niekus, vyrukas, kuris drauge su ja juoktųsi. Vyrukas, kuris pasi- 
stengęs savo žavesiu galėtų kirsti per pakinklius ne vienai panelei. 

— Žinai, tau nebūtina visada būti kietesnei už kitus, — pasakė 
jis. 

— Aišku, kad būtina. 

— Kodėl? 

— Todėl, kad jie nemano, kad tokia esu. 

— Kas nemano? 

— Tokie kaip Krovis. Leitenantas Marketis. 

Jis gūžtelėjo pečiais. 

— Vienas kitas visada atsiras. 

— Ir kodėl man nuolat tenka su jais dirbti? — Ji atidarė savo alų 
ir gurkštelėjo. — Užtat tau pirmam ir pasakiau apie vėrinį. Tu nesusi- 
grobsi garbės. 

— Prastai, kai tenka spręsti klausimą, kas pretenduoja į garbę dėl 
vieno ar kito dalyko. 

Ji pasiėmė lazdeles ir kibo į 4wng pao viščiuką dėžutėje. Burna degė 
nuo prieskonių, — būtent tai, ką ji ir mėgo. Ricoli nebuvo lepšė, net kai 
aštrūs pipirai įsisukdavo į jos racioną. Ji pasakė: 

— Kai dirbau Nusikalstamo ir amoralaus elgesio grupių tyrimų 
skyriuje, tirdama savo gyvenime pačią pirmąją ir tikrai rimtą bylą aš 
buvau vienintelė moteris penkių vyrų grupėje. Kai ją įveikėme, surengė 
spaudos konferenciją. TV kameros nusidriekusios per devynis jardus. Ir 
žinai? Jie išvardijo visas toje grupėje dirbusiųjų pavardes, o mano nepa- 
minėjo. Kiekvieną prakeiktą pavardę, — ji vėl gurkštelėjo alaus. — Aš 
užsitikrinu, kad daugiau taip neatsitiktų. Jūs, vyrai, galite sutelkti visą 
dėmesį parodymams ir įkalčiams. O aš ištaškau daugybę energijos vien 
tik tam, kad mane išgirstų. 

— Aš tave kuo puikiausiai girdžiu, Ricoli. 

— Maloni permaina. 

— O kaip Frostas? Turi problemų su juo? 

— Frostas kietas, — ji susiraukė, nes neplanavo šitaip pašmaikš- 
tauti. — Jo žmona gerai jį išmuštravo. 

Jie abu nusijuokė. Tereikėjo nugirsti, kaip jis nuolankiai šnekėdavo 
telefonu su žmona: „Taip, mieloji, ne, mieloji“, — ir nebelikdavo abejo- 
nių, kas Frosto namuose bosas. 

— Užtat jis aukštai neužkops, — pasakė ji. — Trūksta ugnies. 
Šeimos žmogus. 

— Nieko blogo, jeigu esi šeimos žmogus. Gaila, kad aš nebuvau 
geresnis. 

Pakėlusi akis nuo dėžutės su mongoliška jautiena, pastebėjo, kad 
triko, nežinojo ką pasakyti. Ir nutarė, kad bus geriausia patylėti. 

Ji lengviau atsikvėpė, kai jis grįžo prie ankstesnio klausimo. Jų pa- 
saulyje žmogžudystė — visada saugi tema. 

— Kažkas čia ne taip, — pasakė jis. — Niekaip nesuprantu, ką šis 
papuošalas galėtų reikšti. 


— Jis pasiima suvenyrą atminčiai. Gana paprasta. 

— Tačiau kokia prasmė jį pasiimti, jeigu ketini kažkam atiduoti. 

— Kai kurie nusikaltėliai nuima nuo aukos papuošalą ir padova- 
noja savo žmonoms arba meilužėms. Jie patiria slaptą jaudulį, matydami 
jį ant meilužės kaklo ir žinodami, kad tik jie vieni gali pasakyti, iš kur 
jis gautas. 

— Tačiau mūsų bernelis daro kitaip. Jis palieka tą suvenyrą Kitos 
žmogžudystės vietoje. Neilgai jį remato. Nelieka nuolatinės ekstazės, 
niekas nebeprimena apie žudymą. Nematau jokios emocinės naudos. 

— Nuosavybės simbolis? Lyg šuo, pasižymintis savo teritoriją. 
Skirtumas tas, kad jis papuošalu pasižymi savo naują auką. 

— Ne. Ne tai. — Muras paėmė „Ziploc“ maišelį ir pasvėrė jį del- 
ne, tarsi burtų ir taip atspėtų jo paskirtį. 

— Svarbiausia, kad mes aptikome orientyrą, — pasakė ji. — Tik- 
sliai žinosime, ko tikėtis kitoje nusikaltimo vietoje. 

— Tu ką tik atsakei į klausimą. 

— Kokį? 

— Jis nepažymi aukos. Jis pažymi nusikaltimo vietą. 

Ricoli nutilo. Ir iš karto suprato skirtumą. 

— Jėzau. Pažymėdamas vietą... 

— Tai ne suvenyras. Ir ne nuosavybės žyma. — Jis padėjo vėri- 
nį — susinarpliojusį auksinį juvelyrinį dirbinį, kuris glaudėsi prie dviejų 
mirusių moterų kūnų. 

Ricoli nusipurtė. 

— Tai — vizitinė kortelė, — sušnabždėjo ji. 

Muras linktelėjo. 


— Chirurgas bendrauja su mumis. 


Vieta, kur pučia stiprūs vėjai ir užlieja pavojingi potvyniai. 
Šitaip Edita Hamilton savo knygoje „Mitologija“ aprašo Graikijos 
uostą Aulidę. Čia stūkso antikinė medžioklės deivės Artemidės šventykla. 


89 


Tai Aulidėje susirinko tūkstantis juodų graikų laivų, pasiruošusių pulti Tro- 

ją. Tačiau papūtė šiaurės vėjas, ir laivai negalėjo pakelti burių. Ėjo dienos, 
vėjas nesiliovė, 0 graikų armija, vadovaujama karaliaus Agamemnono, vis 
labiau irzo ir nerimo. Žynys atskleidė rūsčių vėjų priežastį: tai pyko deivė 
Artemidė, nes Agamemnonas užmušė vieną jos numylėtų būtybių — kiškį. 
Ji leistų graikams pajudėti tiktai su viena sąlyga: Agamemnonas turėjo pa- 
aukoti siaubingą auką — savo dukterį Ifigeniją. 

Taip jis iškvietė Ifigeniją, tvirtindamas, kad suruošė jai didingas vedy- 
bas su Acbilu. Ji nežinojo, kad eina pasitikti savo mirties. 

Ją dieną, kai mudu ėjome jūros pakraščiu netoli Aulidės, nuožmūs 
šiaurės vėjai nepūtė. Buvo ramu, vanduo spindėjo tarsi žalias stiklas, o po 
mūsų kojomis smėlis buvo toks karštas, lyg balti pelenai. O, kaip mes pavy- 
dėjome graikų berniukams, kurie lakstė basi saulės iškepinta pakrante! Kad 
ir kaip saulė svilino mūsų išblyškusius turistiškus kūnus, mes mėgavomės ta 
kančia, nes norėjome būti kaip tie berniukai, nors padų oda ir sudiržo. Tik 
nuo skausmingo trynimo susidaro nuospaudos. 

Vakare, kai oras atvėso, mes nuėjome į Artemidės šventyklą. 

Vaikščiojome tarp ilgėjančių šešėlių, kol priėjome altorių, ant kurio 
buvo paaukota Ifigenija. Kad ir kaip ji meldėsi ir šaukė: „Tėve, pasigailėk 
manęs! — kariai atnešė mergaitę prie altoriaus. Ištiesė ją ant akmens, 
apnuogino kaklą kirčiui. Antikos laikų dramaturgas Euripidas rašo, kad 
jos skaistus kraujas. Nenorėdami tapti to siaubo liudininkais. 

O, aš tai žiūrėčiau! Ir tu taip pat. Ir su didžiausiu susidomėjimu. 

Aš įsivaizdavau nebylius, tamsoje susirinkusius karius. Įsivaizdavau 
tratančius būgnus, — ne gyvą vestuvių ceremonijai skirtą gaudesį, bet niū- 
rų maršą, lydintį į mirtį. Regėjau procesiją, nuvingiuojančią į giraitę. Baltą 
kaip gulbę mergaitę, apsuptą karių ir žynių. Būgnai nuryla. 

Jie neša ją klykiančią prie altoriaus. 

Mano vaizduotėje pats Agamemnonas laiko peilį, nes kaipgi pava- 
dinsi tai auka, jeigu ne pats paleisi kraują? Regiu, kaip jis prisiartina prie 
altoriaus, kur guli jo duktė, o visiems prieš akis šviečia švelnus kūnas. Ji 


meldžia palikti ją gyvą — deja. 

Žynys griebia ją už plaukų ir užlaužia galvą, atidengdamas kaklą. Po 
baltute oda pulsuoja arterija — žymė, kur turi kirsti peilis. Agamemnonas 
stovi prie dukters ir žiūri į mylimą veidą. Jos venomis teka jo kraujas. Jos 
akyse regi savąsias. Rėždamas jos gerklę, jis rėš savo paties kūną. 

Jis pakelia peilį. Kariai stovi tylėdami — statulos šventoje giraitėje. 
Mergelės kakle plazda pulsas. 

Artemidė reikalauja aukos, ir Agamemnonas privalo atnašauti. 

Jis prispaudžia ašmenis prie mergelės kaklo ir skrodžia gilyn. 

Išsiveržia raudonų čiurkšlių fontanas, aprėkšdamas jo veidą karšto 
lietaus lašais. 

Ifigenija dar gyva, akys išvirtusios iš siaubo, kai kraujas paplūsta iš 
kaklo. Žmogaus kūne yra penki litrai kraujo, turi praeiti laiko, kol toks kie- 
kis ištekės per vieną perkirstą arteriją. Kol plaka širdis, tol kraujas pumpuo- 
jamas lauk. Smegenys dirba mažiausiai kelias sekundes, o gal net minutę ar 
ilgiau. Galūnės daužosi. 

Kai jos širdis suplazda paskutinį kartą, Ifigenija mato, kaip aptemsta 
dangus, ir pajunta, kaip ant veido trykšteli jos pačios kraujo karštis. 

Antikos gyventojai sako, kad Šiaurys beveik išsyk nustojo šėlti. Ar- 
temidė buvo patenkinta. Pagaliau graikų laivai pajudėjo, armijos kovėsi, 
Troja krito. Lyginant su tokiu dideliu kraujo praliejimu, vienos nekaltos 
mergaitės nužudymas nieko nereiškia. 

Bet kai aš mąstau apie Trojos karą, matau ne medinį arklį, ne kardų 
žvangėjimą ar tūkstantį juodų laivų su išskleistomis burėmis. Ne, tai kitoks 
vaizdinys: mergaitės kūnas be kraujo lašo ir šalia stovintis tėvas, sugniaužęs 
kruviną peilį. 


Kilnusis Agamemnonas su ašaromis akyse. 


— Jis pulsuoja! — pranešė seselė. 

Katerinos burna išdžiūvo nuo siaubo, žiūrint į vyrą, gulintį ant 
traumų stalo. Jo krūtinėje styrojo pėdos ilgio geležinis strypas. Vienas 
studentas medikas jau apalpo, išvydęs tokį reginį, trys seselės stovėjo 
prasižiojusios. Strypas buvo giliai įsmigęs į žmogaus krūtinę ir pulsavo 
tuo pačiu ritmu, kaip ir jo širdis. 

— Koks kraujospūdis? — paklausė Katerina. 

Regis, visi atgijo nuo jos balso. Kraujospūdžio matavimo aparato 
rankovė išsipūtė ir vėl subliūško. 

— 70/40. Pulsas — 150! 

— Iki galo atidarau abi lašelines! 

— Ruošiu torakotomijai*. 

— Kas nors SKUBIAI iškvieskite daktarą Falką. Man reikės pagal- 
bos, — Katerina įsmuko į sterilų chalatą ir užsimovė pirštines. 

Delnai jau buvo slidūs nuo prakaito. Tai, kad strypas pulsavo, 
rodė, jog jo galiukas yra visai prie pat širdies arba netgi blogiau — įsmi- 
gęs į ją. Blogiausia, ką ji galėjo padaryti, — jį ištraukti. Atsivertų skylė ir 
jis per kelias minutes nukraujuotų. 


Skubios pagalbos grupė priėmė tinkamą sprendimą: prijungė la- 


* Torakotomija — krūtinės ląstos arvėrimas. 

šelinę, intubavo nukentėjusįjį ir arvežė į ligoninės priimamąjį nelietę 
strypo. Dabar viskas priklausė nuo jos. 

Ji jau tiesė ranką į skalpelį, kai atsivėrė durys. Pakėlusi akis su paleng- 
vėjimu atsiduso: pasirodė Piteris Falkas. Jis stabtelėjo, žvelgdamas į pa- 
ciento krūtinę, kurioje tarsi mietas, pervėręs vampyro širdį, kyšojo strypas. 

— Nagi, ne kasdien išvysi tokį vaizdą, — ištarė jis. 

— Kraujospūdis visiškai nukrito! — sušuko seselė. 

— Šuntuoti nebėra laiko. Lendu gilyn, — pasakė Katerina. 

— Aš tuoj pat prisidėsiu, — Piteris pasisuko ir beveik abejingai 
pasiteiravo: — Ar galima chalatą? 

Katerina skubiai padarė priekinį šoninį pjūvį, kad geriausiai atsi- 
dengtų krūtinės ertmėje esantys gyvybiniai organai. Piteriui pasirodžius 
ji apsiramino. Piteris — ne vien papildoma patyrusių rankų pora. Už- 
teko pamatyti, kaip jis įėjo ir žvilgsniu įvertino situaciją. Ir jis niekada 
nepakeldavo balso operacinėje, niekada neparodydavo nė krislelio pani- 
kos. Jis turėjo penkeriais metais didesnę patirtį negu ji, dirbdama prie- 
šakinėse traumų chirurgijos fronto linijose, ir būtent tokiais siaubingais 
atvejais ta jo patirtis ir pasireiškė. 

Jis atsistojo priešais Kateriną kitapus stalo ir iš karto įsmeigė žvilgs- 
nį į pjūvį. 

— Puiku, šaunu. Jau linksminsimės? 

— Kvatosimės. 

Jis iškart ėmėsi darbo, rankos sutartinai darbavosi drauge su jos, 
kai teko vos ne brutalia jėga įsiveržti į krūtinės ląstą. Jiems teko tiek 
daug kartu operuoti, jog kiekvienas be žodžių žinojo, ko antram reikėjo, 
ir jau iš anksto numatydavo, koks bus kitas žingsnis. 

— Kokia jo istorija? — paklausė Piteris. 

Trykštelėjo kraujas, ir jis ramiai užspaudė tą vietą gnybtu. 

— Statybininkas. Užkliuvo, parvirto aikštelėje ir pasismeigė. 

— Tau bus pragaištinga diena. Paduokite Burfordo retraktorių“. 


* Retraktorius — žaizdų plėstuvas. 

— Burfordas. 

— Kokia situacija dėl kraujo? 

— Laukiame nulinės minus, — atsiliepė seselė. 

— Ar daktaras Murata vietoje? 

— Jo šuntavimo grupė jau eina. 

— Vadinasi, mums tereikia laimėti mažumėlę laiko. Koks mūsų 
ritmas? 

— Sinuso tachikardija, šimtas penkiasdešimt. Keli PVC*. 

— Sistolinis nukrito iki 50! 

Katerina dirstelėjo į Piterį. 

— Neišlaikysime iki šuntavimo, — tarė ji. 

— Tuomet pažiūrėkime, ką galime padaryti. 

Mirtinoje tyloje jis įdėmiai žiūrėjo į pjūvį. 

— O Dieve, — aiktelėjo Katerina. — Jis prieširdyje. 

Strypo galiukas buvo pervėręs širdies sienelę ir su kiekvienu širdies 
plastelėjimu pro pradurtos vietos kraštus trykšteldavo šviežias kraujas. 
Krūtinės ertmėje jau buvo susikaupę daug kraujo. 

— Jeigu jį ištrauksime, paleisime visą fontaną, — pasakė Piteris. 

— Jis jau kraujuoja ir pro jį. 

Seselė įspėjo: 

— Sistolinis vos apčiuopiamas! 

— Ge-rai, — pasakė Piteris. 

Balse — jokios panikos. Absoliučiai nė krislelio baimės. Jis kreipėsi 
į seselę: 

— Gal sumedžiorum man šešiolikto dydžio prancūzo Folio kate- 
terį su trisdešimties kubinių centimetrų balionu? 

— E, daktare Falkai? Ar jūs pasakėte Fo/io? 

— Mhm. Šlapimo kaceterį. 

— Ir mums reikės švirkšto su dešimčia kubinių centimetrų fiziolo- 


ginio tirpalo, — nurodė Katerina. — Būkime pasiruošę suleisti. 


* PVC — centrinis veninis spaudimas. 

Jai ir Piteriui nieko nereikėjo vienas kitam aiškinti — abu suprato 
planą. 

Piteriui padavė Folio kateterį — vamzdelį, kuris įvedamas į šla- 
pimo pūslę šlapimui drenuoti. Jie ketino panaudoti jį visiškai kitam 
tikslui, negu jis buvo skirtas. 

— Pasiruošusi? 

— Pradedam. 

Jos pulsas daužėsi žiūrint, kaip Piteris suspaudė geležinį strypą. 
Matė, kaip jis švelniai traukė jį iš širdies sienelės. Vos ištraukus, iš skylės 
plūstelėjo kraujas. Katerina nedelsdama kyštelėjo ten šlapimo kateterio 
galą. | 

— Išpūsk balioną! — nurodė Piteris. 

Seselė įsmeigė švirkštą į balioną prie Folio kateterio galo ir suleido 
dešimt kubinių centimetrų tirpalo. 

Piteris atitraukė kateterį, įgrūsdamas balioną prie vidinės priešir- 
džio sienelės pusės. Kraujo srautas buvo sustabdytas. Jis vos vos sunkėsi 
iš žaizdos. 

— Būklė? — šūktelėjo Katerina. 

— Sistolinis vis dar ties penkiasdešimt. Jau atnešė nulinę, neigia- 
mą. Dabar kabiname. 

Katerinos širdis tebesidaužė krūtinėje, o kai ji dirstelėjo į Piterį, tas 
mirktelėjo jai pro savo apsauginius akinius. 

— Na, argi nebuvo smagu? — pasakė jis ir paėmė gnybtą su šir- 
džiai skirta adata. — Gal perimsi valdžią? 

— Žinoma. 

Jis padavė jai adatos laikiklį. Ji turėjo susiūti skylės kraštus, ištrauk- 
ti Folį ir visiškai užsiūti žaizdą. Sulig kiekvienu dygsniu jautė pritariamą 
Piterio žvilgsnį. Jautė, kaip plieskiasi veidas, atspindėdamas džiugią per- 
galę. Ji buvo visiškai tikra, kad šis pacientas išgyvens. 

— Geras būdas pradėti dieną, ar ne? — pasakė jis. — Draskant 
krūtinės. 


— Sito gimtadienio niekada nepamiršiu. 


95 


— Mano pasiūlymas šiam vakarui tebegalioja. Tai kaip? 

— Aš budžiu. 

— Įkalbinsiu Eimį, kad tave pavaduotų. Nagi. Vakarienė ir šokiai. 

— Aš maniau, kad siūleisi paskraidinti savo lėktuvu. 

— Kaip tik panorėsi. Po velnių, susitepkime sumuštinių su žemės 
riešutų sviestu. Aš argabensiu „Skipį . 

— Cha! Taip ir žinojau, kad esi baisus švaistūnas. 

— Katerina, aš rimtai. 

Ji net pakėlė galvą, išgirdusi, kaip pasikeitė jo balso tonas, ir sutiko 
rimtą žvilgsnį. Staiga pastebėjo, kad visi aplinkui nuščiuvo, klausėsi ir 
laukė, bene nepasiekiamoji gydytoja Kordel galų gale neatsilaikys gydy- 
tojo Falko kerams. 

Ji bedė kitą dygsnį galvodama apie tai, kad Piteris patinka jai kaip 
kolega, kad jie abu gerbia vienas kitą. Ji nenorėjo, kad tai pasikeistų. 
Bijojo, kad žengdama nelemtą žingsnį intymumo link sukels pavojų 
tokiems brangiems santykiams. 

Tačiau kaip ji pasiilgo tų dienų, kai galėdavo praleisti vakarą ne 
namuose! Kai laukdavo vakaro, o ne bijodavo jo. 

Visi teberylėjo. Laukė. 

Pagaliau ji pakėlė į jį akis. 


— Užvažiuok paimti manęs aštuntą. 


Katerina įsipylė taurę „Merlot“ ir atsistojo prie lango, gurkšnodama 
vyną ir žvelgdama į naktį. Girdėjosi juokas; apačioje, Tautų Sandraugos 
aveniu, vaikštinėjo žmonės. Prašmatni Niuberio gatvė tebuvo už vieno 
kvartalo ir vasarą penktadienio vakarais Bek Bėjaus rajonas lyg magnetas 
traukdavo turistus. Katerinai buvo gera žinoti, kad aplinkui yra žmonių, 
tegul ir nepažįstamų — dėl to ji ir pasirinko Bek Bėjų. Muzikos ir juoko 
garsai reiškė, kad ji ne viena, ne izoliuota. 

Ir vis dėlto ji čia, už aklinai uždarytų langų, vieniša gurkšnojo vyną, 


stengdamasi save įtikinti, kad jau pasiruošusi įsilieti štai į tą pasaulį. 

Pasaulį, kurį Endrius Kapra pagrobė iš mang. 

Ji priglaudė plaštaką prie lango, išrietė lanku pirštus, tarsi norėda- 
ma prasidrėksti sau kelią iš šio sterilaus kalėjimo. 

Vienu gurkšniu ištuštino taurę ir padėjo ant palangės. Aš neliksiu 
auka, galvojo ji. Neleisiu, kad jis nugalėtų. 

Nuėjo į miegamąjį ir atsidarė spintą. Apžiūrėjusi drabužius, nuka- 
bino žalio šilko suknelę ir įsmuko į ją. Kiek laiko nebuvo jos apsivilkusi? 
Nebeprisiminė. 

Iš kito kambario ataidėjo linksmas „Gavote laišką!“ — pranešimas 
kompiuteryje. Nekreipdama dėmesio nuėjo į vonią pasidažyti. Karo 
spalvos, pagalvojo ji, brūkšteldama per antakius ir blakstienas, teptel- 
dama lūpas. Drąsos kaukė, padėsianti jai atsigręžti į pasaulį. Kiekvienu 
kosmetikos glostelėjimu ji tepė ant savęs pasitikėjimą. Iš veidrodžio 
žvelgė vos atpažįstama moteris. Moteris, kurios ji nematė dvejus metus. 

— Sveika sugrįžusi, — tarė ji ir nusišypsojo. 

Išjungusi vonioje šviesą, nuėjo į svetainę. Kojos pratinosi prie 
aukštakulnių kankynės. Piteris vėlavo: jau buvo ketvirtis po aštuonių. Ji 
prisiminė kompiuteryje nuskambėjusį pranešimą ir nuėjusi į miegamąjį 
įsijungė elektroninį paštą. 

Rado vieną laišką: siuntėjas, vardu SavvyDoc*, antraštė — „Labo- 


ratorijos ataskaita“. Ji atsivertė laišką. 


Daktare Kordel, 
pridedamos patologijos nuotraukos, kurios jus sudomins. 


Siuntėjas nepasirašęs. 

Ji užvedė žymiklį ant ikonos „atidaryti laikmeną“ ir susvyravo, 
nepaspaudė pelės. Šis siuntėjas, SavvyDoc, jai nepažįstamas; paprastai 
ji neatidarydavo prikabintų laikmenų, kurias siuntė nežinomi asmenys. 
Tačiau šis pranešimas buvo aiškiai susijęs su jos darbu, be to, kreiptasi 


į ją pavarde. 


“ Amer. Savvy — supratingas; doc — gydytojas. 

Katerina spustelėjo pelę. 

Ekrane pasirodė spalvota nuotrauka. 

Aiktelėjusi tarsi nuplikyta ji pašoko nuo kėdės. Kėdė apvirto. Susi- 
ėmė už burnos ir nuklupiniavo atatupsta. 


Ir metėsi prie telefono. 


Tomas Muras stovėjo tarpduryje įsmeigęs į ją akis. 

— Ar ta nuotrauka tebėra ekrane? 

— Aš nieko neliečiau. 

Ji pasitraukė, įleisdama jį į vidų. Tokį dalykišką, tokį amžiną po- 
licininką. Jis iš karto nužvelgė prie kompiuterio stovintį vyrą. 

— Čia daktaras Piteris Falkas, — pasakė Katerina. — Mano ko- 
lega iš darbo. 

— Daktare Falkai, — pasisveikino Muras, ir abu vyrai paspaudė 
rankas. 

— Mes su Katerina planavome šį vakarą eiti pavakarieniauti, — 
pasakė Piteris. — Užtrukau ligoninėje. Atėjau prieš pat jums pasirodant 
atšaukiama. 

Ji vos linktelėjo. 

Muras atsisėdo prie kompiuterio. Užsklanda atgijo, ekranu nu- 
plaukė ryškios tropinių kraštų žuvelės. Jis bakstelėjo pelę. 

Pasirodė nuotrauka. 

Katerina iš karto nusisuko ir nuėjo prie lango. Ji stovėjo ten, ap- 
glėbusi save rankomis, bandydama atsitverti nuo monitoriuje matyto 
reginio. Girdėjo, kaip už nugaros Muras spaudė klaviatūros klavišus. 
Girdėjo, kaip jis kažkam paskambino, kaip pasakė: „Aš ką tik nusiun- 
čiau tą laikmeną. Gavai?“ Tamsa po langu kažkaip keistai nutilo. Ne- 
jaugi taip vėlu, nusistebėjo ji. Žiūrėdama žemyn į ištuštėjusią garvę, ji 
vos galėjo patikėti, kad prieš valandą buvo pasiryžusi žengti į naktį, vėl 


susitikti su pasauliu. 

Dabar tetroško užsisklęsti duris ir pasislėpti. 

Piteris tarė: 

— Kas, po perkūnais, galėjo atsiųsti tau tokį dalyką? Žiauru. 

— Aš nenoriu apie tai kalbėti, — atsiliepė Katerina. 

— Ar anksčiau esi gavusi ką nors panašaus? 

— Ne. 

— Tai kodėl įtraukta policija? 

— Prašau, /aukis, Piteri. Aš nenoriu apie tai diskutuoti! 

Pauzė. 

— Nori pasakyti, kad su manimi nenori diskutuoti? 

— Ne dabar. Ne šiąnakt. 

— "Tačiau kalbėsiesi su policija? 

— Daktare Falkai, — įsiterpė Muras, — būtų išties geriau, jeigu 
dabar išeitumėte. 

— Katerina? O kaip tu nori? 

Balsas įsižeidęs, tačiau ji neatsigręžė. 

— Norėčiau, kad eitum. Prašau. 

Jis nieko neatsakė. Tik užsiveriančių durų garsas pranešė, kad Pi- 
teris išėjo. 

Tyla užtruko. 

— Jūs jam nepasakojote apie Savaną? — paklausė Muras. 

— Ne. Negalėjau prisiversti. 

Išžaginimo tema yra per daug intymi, per daug gėdinga, kad galėtum 
apie tai kalbėti. Netgi su tuo, kuris neabejingas tau. 

Ji paklausė: 

— Kas ta moteris nuotraukoje? 

— Tikėjausi, kad jūs galėsite pasakyti. 

Ji papurtė galvą. 

— Aš nežinau nė kas ją atsiuntė. 

Jam stojantis sugirgždėjo kėdė. Ranka nusileido jai ant peties, pro 
žalią šilką prasiskverbė jos šiluma. Ji dar nepersirengė, tebebuvo pasi- 


puošusi, išsipusčiusi vakarui. Pati mintis iškelti koją į miestą dabar atro- 

dė verta pasigailėjimo. Ir ką ji sau manė? Kad vėl taps tokia kaip ir visi? 
Kad vėl bus tokia, kokia buvo? 

— Katerina, — tarė Muras. — Jums reikia pasikalbėti su manimi 
apie šią nuotrauką. 

Jo pirštai suspaudė petį, ir tik dabar ji susigaudė, kad jis kreipėsi 
į ją vardu. Stovėjo taip arti, kad jautė jo kvėpavimą, bet ji nė kiek ne- 
išsigando. Kito vyro prisilietimas būtų atrodęs tarsi kėsinimasis, tačiau 
Muro — tikrai nuraminantis. 

Ji linktelėjo: 

— Pabandysiu. 

Jis pritraukė kitą kėdę, jiedu susėdo priešais kompiuterį. Ji prisi- 
vertė sukoncentruoti dėmesį į nuotrauką. 

Garbanoti moters plaukai išsidraikę ant pagalvės tarsi spiralės. 
Lūpos užklijuotos plačia sidabro spalvos lipniąja juosta, tačiau akys at- 
merktos, gyvastingos, raudonos nuo fotoaparato blyksnio. Matėsi tiktai 
viršutinė kūno dalis iki pusiaujo. Pririšta prie lovos; nuoga. 

— Ar atpažįstate ją? — paklausė jis. 

— Ne. 

— Gal kokia detalė šioje nuotraukoje ką nors primena? Kambarys, 
baldai? 

— Ne. Bet... 

— Kas? 

— Jis taip darė ir man, — sušnabždėjo ji. — Endrius Kapra mane 
fotografavo. Pririšo prie lovos... 

Ji sunkiai nurijo: pajuto tokį pažeminimą, tarsi tai būtų buvęs jos 
kūnas, apnuogintas priešais Muro akis. Jos rankos nevalingai susinėrė 
ant krūtinės, apsaugodamos krūtis nuo dar didesnio išniekinimo. 

— Ši rinkmena persiųsta 19 valandą 55 minutės. Siuntėjas — Sav- 
vyDoc. Pažįstare jį? 

— Ne, — ji vėl sutelkė dėmesį į moterį, kuri žvelgė į ją skaisčiai 
raudonomis lėliukėmis, — ji turi sąmonę. Žino, ką jis ketina daryti. Jis 
to ir telaukia. Jis 2077, kad ji suprastų, kad jaustų skausmą. Tu privalai 

turėti visą sąmonę, antraip jis nepatirs malonumo... 

Nors ji kalbėjo apie Endrių Kaprą, kažkodėl išsprūdo esamasis 
laikas, tarytum Kapra tebebūtų gyvas. 

— Iš kur jis galėjo sužinoti jūsų elektroninio pašto adresą? 

— Aš net nežinau, kas jis toks. 

— Jis atsiuntė ją jums, Katerina. Jis žino, kas jums atsitiko Savano- 
je. Gal prisimintumėte bent vieną, kuris taip galėtų pasielgti? 

Tėra vienintelis toks. Tačiau jis miręs. Endrius Kapra nebegyvas. 

Suskambo Muro mobilusis telefonas. Ji vos nepašoko ant kojų. 

— Jėzau, — ištarė drebančia širdimi ir vėl susmuko atgal. 

Jis atsiliepė. 

— "Taip, aš dabar su ja... 

Murs kurį laiką klausėsi ir staiga atsisuko į Kateriną. Ją išgąsdino 
jo žvilgsnis. 

— Kas yra? — paklausė Katerina. 

— Tai detektyvė Ricoli. Ji sako, kad nustatė šio elektroninio pašto 
šaltinį. 

— Kas siuntė? 

— Jūs pati. 

Jis tarsi skėlė jai antausį. Katerina buvo taip pritrenkta, kad nebe- 
sugebėjo nieko atsakyti, tik papurtė galvą. 

— Vardas „SavvyDoc“ buvo sukurtas šį vakarą, naudojantis jūsų 
„America Online“ paskyra, — paaiškino jis. 

— Ber aš turiu dvi atskiras paskyras. Viena yra mano asmeniniam 
naudojimuisi... 

— O kita? 

— Mano darbuotojams, naudotis per... — ji nutilo. — Kabinetas. 
Jis naudojosi kompiuteriu, kuris stovi mano kabinete. 

Muras pakėlė prie ausies savo mobilųjį telefoną: 

— Girdėjai, Ricoli? — parylėjo ir vėl pasakė: — Susitiksime 


tenai. 

Detekryvė Ricoli laukė jų prie Katerinos darbo vietos. Koridoriuje jau 
buvo susibūrusi nedidelė grupelė: pastato apsaugos darbuotojas, du po- 
licininkai ir keli neuniformuoti vyrai. Detektyvai, pamanė Karerina. 

— Kabinetą apieškojome, — pasakė Ricoli. — Jo jau seniai nėra. 

— Vadinasi, jis čia išties buvo? — pasitikslino Muras. 

— Abu kompiuteriai įjungti. Vardas „SavvyDoc“ tebėra išlikęs 
„America Online“ registracijos lange. 

— Kaip jis pateko į vidų? 

— Neatrodo, kad durys būtų išlaužtos. Šiuos kabinetus valo pagal 
sutartį dirbančios valytojos, todėl nemažai atsarginių raktų visada eina 
per rankas. Be to, dar yra darbuotojai, kurie dirba šiose patalpose. 

— Sąskaitų tvarkytoja, registratorė ir dvi klinikos asistentės, — pa- 
aiškino Katerina. 

— Ir jūs su daktaru Falku. 

— Taip. 

— Vadinasi, vienas iš šių papildomų šešių raktų buvo arba pames- 
tas, arba pasiskolintas, — šiurkščiai pastebėjo Ricoli. 

Katerinai nepatiko ši moteris, ji pagalvojo, ar tik tas jausmas ne- 
buvo abipusis. 

Ricoli mostelėjo tų patalpų link. 

— Gerai, dabar eisime su jumis, daktare Kordel, per šiuos kabine- 
tus ir pažiūrėsime, ar ko nors netrūksta. Tik nieko nelieskite, gerai? Nei 
durų, nei kompiuterių. Nuo jų bus nuimti pirštų atspaudai. 

Katerina pažiūrėjo į Murą, kuris raminamai apglėbė ją per pečius. 
Jie įėjo į jos teritoriją. 

Ji trumpai apmetė akimis pacientų laukiamąjį ir įėjo į registratūrą, 
kur sėdėjo visi jos darbuotojai. Apskaitininkės kompiuteris buvo įjung- 
tas. Diskelių lizdas tuščias: įsibrovėlis nepaliko nė vieno. 

Muras bakstelėjo tušinuku į pelę, aktyvuodamas ekrano užsklan- 
dą. Pasirodė įjungtas AOL puslapis. „Pasirenkamo vardo“ langelyje 
tebebuvo įrašytas „SavvyDoc“. 

— Ar niekas šiame kabinete nepasikeitę? — paklausė Ricoli. 

Katerina papurtė galvą. 

— Gerai. Eikime į jūsų kabinetą. 

Širdis nerimo, kai ji ėjo koridoriumi pro du pacientų apžiūros 
kambarius. Įžengus į savo kabinetą, žvilgsnis iš karto nukrypo į lubas. 
Aiktelėjusi ji metėsi argal, vos neatsitrenkdama į Murą. Šis ją sugavo ir 
laikė tvirtai apkabinęs. 

— Mes čia jį ir radome, — pasakė Ricoli, rodydama į stetoskopą, 
kyburiuojantį ant viršutinės lempos. — Kabantį. Manau, jį tikrai pa- 
likote ne ten. 

Katerina papurtė galvą. 

— Jis buvo atėjęs čia ir anksčiau, — pasakė ji. 

Nuo patirto šoko jos balsas skambėjo dusliai. 

Ricoli įsmeigė skvarbų žvilgsnį. 

— Kada? 

— Pastarosiomis dienomis. Aš vis ko nors nerasdavau. Arba būda- 
vo padėta kitoje vietoje. 

— Kokie daiktai? 

— Stetoskopas. Mano chalatas. 

— Gerai apsidairykite, — švelniai pasakė Muras. — Ar dar kas 
nors pasikeitė? 

Ji apžvelgė knygų lentynas, rašomąjį stalą, spintelę su bylomis. Tai 
buvo jos asmeninė valda, kiekvienas colis sutvarkytas jos pačios ranko- 
mis. Ji žinojo, kur kas turėjo ir kur neturėjo būti. 

— Kompiuteris įjungtas, — pasakė ji. — Aš visada išjungiu bai- 
gusi darbo dieną. 

Ricoli bakstelėjo į pelę, ekrane pasirodė AOL puslapis, o langely- 
je — Katerinos ekrano vardas „KKord“. 

— Štai kaip jis rado jūsų elektroninio pašto adresą, — pasakė Ri- 
coli. — Jam tereikėjo įsijungti jūsų kompiuterį. 

Ji negalėjo atitraukti nuo klaviatūros akių. Tu /ietei šiuos klavišus. 
Sėdėjai mano kėdėje. 

Katerina krūptelėjo, išgirdusi Muro balsą. 

— Ar ko nors trūksta? — paklausė jis. — Kokio nors mažo daik- 
telio, kažko labai asmeniško. 

— Kodėl klausiate? 

— Toks jo stilius. 

Vadinasi, taip atsitiko ir toms kitoms moterims, pagalvojo ji. Ki- 
toms aukoms. 

— Galbūt to, ką jūs nešiojate, — dėstė Muras. — Ko nors, ką tik jūs 
viena naudojate. Kokio nors papuošalo. Šukų, grandinėlės su raktais. 

— O Dieve, — tą pat sekundę ji ištiesė ranką, norėdama atidaryti 
viršutinį rašomojo stalo stalčių. 

— Ei! — sulaikė Ricoli. — Aš liepiau nieko neliesti. 

Tačiau Katerina jau rausėsi stalčiuje, įsiutusi vartė tušinukus ir 
pieštukus. 

— Jų čia nėra. 

— Ko nėra? 

— Aš čia laikau grandinėlę su atsarginiais raktais. 

— Kokie tai raktai? 

— Atsarginis automobilio raktelis. Nuo mano spintelės ligoninė- 
je... — ji užsikirto, pajutusi, kaip išdžiūvo gerklė. — Jeigu jis čia buvo 
dieną, tada rausėsi ir mano rankinėje, — ji pakėlė akis į Murą. — Ten 


buvo mano namų raktai. 


Kai Muras sugrįžo, laborantai jau rinko pirštų atspaudus. 

— Apkamšei ją lovoje, ar ne? — pasakė Ricoli. 

— Ji miegos ligoninės priimamajame, medikų poilsio kambaryje. 
Nenorėjau, kad važiuotų namo, kol ten dar nesaugu. 

— Pats asmeniškai ir pakeisi visus jos užraktus? 

Jis susiraukė, suprasdamas Ricoli užuominas. Ir nepatiko jos veido 
išraiška. 

— Tau kažkas nepatinka? 


— Ji graži moteris. 

Žinau, kur viskas krypsta, pagalvojo jis ir sunkiai atsiduso. 

— Šiek tiek pažeista. Šiek tiek nesaugi, — porino Ricoli. — Die- 
važ, vyrukas tik ir pultų ją ginti. 

— Ar tai ne mūsų darbas? 

— Ar tai tik tiek ir tereiškia — darbą? 

— Aš nesiruošiu apie tai kalbėti, — pasakė jis ir išėjo pro duris. 

Ricoli nusekė paskui į koridorių tarsi buldogas, graibstantis už 
kulnų. 

— Ji yra pagrindinė šio tyrimo fhgūra, Murai. Mes nežinome, ar ji 
atvira su mumis. Tik, prašau, nesakyk, kad įsipainiojai su ja. 

— Aš neįsipainiojau. 

— Aš ne akla. 

— Ir ką gi tu matai? 

— Matau, kaip tu į ją žiūri. Matau, kaip ji į tave žiūri. Matau po- 
licininką, prarandantį objektyvumą, — ji parylėjo. — Policininką, kuris 
patirs skausmą. 

Jeigu ji būtų pakėlusi balsą, jeigu būtų nusiteikusi priešiškai, jis 
gal būtų atsakęs tuo pačiu. Tačiau ji ištarė tuos žodžius ramiai, todėl jis 
neišdrįso pasipiktinti ir atrėžti, kaip derėjo. 

— Aš to nesakyčiau bet kam, — tęsė Ricoli. — Tačiau manau, 
kad esi doras žmogus. Jeigu būtum kaip Krovis ar kitas pliuškis, ne- 
dvejodama sakyčiau: keliauk ir leiskis, kad tau sudirbtų širdį — man 
nusispjauti. Tačiau nenoriu, kad šitaip atsitiktų tau. 

Minutėlę jų žvilgsniai susirėmė. Murui net dilgrelėjo sąžinė, kad 
nesugebėjo nepastebėti Ricoli neišvaizdumo. Kad ir kaip jis žavėjosi jos 
skvarbiu protu, nepaliaujamu sėkmės siekimu, jam visada pirmiausia 
užkliūdavo jos vidutiniškų bruožų veidas ir beformis švarkas bei kelnės. 
Tam tikra prasme jis buvo neką geresnis už Dareną Krovį, neką geresnis 
už tuos bukagalvius, kurie sugrūdo tamponus į jos mineralinį vandenį. 
Jis nenusipelnė jos žavėjimosi. 

Jiedu išgirdo, kaip kažkas krenkštelėjo, ir atsisukę pamatė tarpdu- 


ryje stovintį nusikaltimo vietos tyrimo grupės laborantą. 


105 


— Atspaudų nėra, — pasakė jis. — Ištyriau abiejų kompiuterių 
paviršius. Klaviatūras, peles, diskasukius. Viskas nuvalyta, pėdsakų ne- 
palikta. 

Suskambėjo Ricoli mobilusis telefonas. Prieš atsiliepdama ji su- 
murmėjo: | 

— To ir reikėjo tikėtis. Turime reikalų ne su silpnapročiu. 

— O kaip durys? — paklausė Muras. 

— Dalinių atspaudų yra, — pasakė laborantas. — Tačiau kai 
praeina šitiek žmonių — pacientų, darbuotojų, nieko nepavyks išsi- 
aiškinti. 

— Klausyk, Murai, — pasakė Ricoli pasibaigus pokalbiui. — Ju- 
dame. 


— Kur? 


— Į būstinę. Brodis žada parodyti pikselių stebuklą. 


— Aš perkėliau vaizdinę rinkmeną į „Photoshop“ programą, — dėstė 
Synas Brodis. — Rinkmena užima tris megabaitus, o tai reiškia, kad 
joje yra daugybė detalių. Šis nusikaltėlis nedaro neryškių nuotraukų. 
Jis nusiuntė aukštos kokybės atvaizdą — matosi kiekviena aukos blaks- 
tienėlė. | 

Brodis buvo Bostono policijos skyriaus technikos žinovas, dvide- 
šimt trejų metų išblyškusio veido berniokas. Dabar jis sukumpęs sėdėjo 
priešais kompiuterį, o ranka buvo beveik suaugusi su pele. Muras, Rico- 
li, Frostas ir Krovis stovėjo už jo ir pro petį žiūrėjo į monitorių. Brodžio 
juokas buvo erzinantis, tarsi kokio šakalo, ir manipuliuodamas tuo at- 
vaizdu ekrane jis vis sukikendavo iš džiaugsmo. 

— Čia yra visa nuotrauka, — pasakė Brodis. — Auka pririšta prie 
lovos. Nemiega, atsimerkusi, akys raudonos nuo fotoaparato blyksnio. 
Ant burnos užklijuota lyg ir plati lipnioji juosta. Dabar pažiūrėkite čia: 
kairiajame nuotraukos kampe matyti naktinio staliuko kraštas. Ant 


dviejų knygų padėtas žadintuvas. Padidinu, matote laiką? 

— Dvidešimt po dviejų, — pasakė Ricoli. 

— Teisingai. Dabar kyla klausimas, ar tai rytinis laikas, ar popie- 
tinis? Kylame į nuotraukos viršų, kur matosi lango kampas. Užuolaidos 
užtrauktos, bet štai vos pastebimas plyšelis, kur medžiagos kraštai ne 
visai susiliečia. Pro jį neprasiskverbia saulės šviesa. Jeigu laikrodis rodo 
teisingai, šis vaizdas nufotografuotas 2 val. 20 min. ryto. 

— Aba, o kurią dieną? — paklausė Ricoli. — Galėjo būti praėju- 
sią naktį, galėjo būti pernai. Prakeikimas, mes netgi nežinome, ar pats 
Chirurgas padarė šią nuotrauką. 

Brodis metė į ją pasipiktinusį žvilgsnį: 

— Aš dar nebaigiau. 

— Gerai, kas dar? 

— Dabar keliaukime dar žemiau. Pažiūrėkite į dešinįjį moters rie- 
šą. Tik lipnioji juosta užstoja. Ber matote, kas tenai toks? — parodęs tą 
vietą, jis paspaudė mygtuką ir ją padidino. 

— Vis tiek nieko nesimato, — pareiškė Krovis. 

— Gerai, dar padidinsiu, — jis paspaudė dar kartą, ir dabar tam- 
susis gumbas įgijo atpažįstamą formą. 

— Jėzau, — teišrarė Ricoli. — Atrodo, lyg būtų mažas arkliukas. 
Juk čia Elenos Ortiz apyrankės karulys! 

Brodis žiūrėdamas į ją iki ausų išsišiepė: 

— Gerai suveikiau, ar ne? 

— Tai jis, — tarė Ricoli. — Chirurgas. 

Muras pasakė: 

— Grįžk prie staliuko. 

Brodis vėl sugrąžino visą vaizdą ir nuvedė žymiklį į apatinį kairįjį 
kampą. 

— Į ką norėtumėte pažiūrėti? 

— Laikrodis rodo dvidešimt po dviejų. Ir dar po tuo laikrodžiu yra 
dvi knygos. Pažiūrėkite į jų nugarėles. Matote, kaip viršutinės knygos 
aplankas atspindi šviesą? 

— Aha. 

— Ant jos yra permatomas plastikinis viršelis. 

— Gerai... — pasakė Brodis, dar iki galo nesusigaudydamas, ką 
visa tai reiškia. 

— Padidink viršutinės nugarėlę, — nurodė Muras. — Gal pavyks 
perskaityti knygos pavadinimą. 

Brodis taip ir padarė. 

— Lyg ir du žodžiai, — spėjo Ricoli. — Matau artikelį. 

Brodis dar labiau padidino vaizdą. 

— Antrasis žodis prasideda raide „Ž“, — pasakė Muras. — Ir pa- 
žiūrėkite čia, — jis bakstelėjo į ekraną. — Matote tą mažą baltą kvadra- 
tėlį nugarėlės apačioje? 

— Suprantu, ką nori pasakyti! — susijaudinusi atsiliepė Rico- 
li. — Pavadinimas. Nagi, mums reikia to prakeikto pavadinimo! 

Brodis paskutinį kartą padidino. 

Muras įsmeigė akis į antrąjį žodį ant nugarėlės. Staiga nusisuko ir 
griebė telefono ragelį. 

— Ką aš pražiūrėjau? — paklausė Krovis. 

— Knygos pavadinimas — „Žvirblis“, — tarė Muras, bakstelda- 
mas į raidę „O“ ant telefono aparato. — O tas kvadratėlis ant nugarė- 
lės — kertu lažybų, kad tai užsakymo numeris. 

— Bibliotekos knyga, — ištarė Ricoli. 

Linijoje pasigirdo balsas: 

— Operatorė. 

— (Čia detektyvas Tomas Muras iš Bostono policijos skyriaus. 
Man reikia Bostono viešosios bibliotekos telefono numerio, skirto sku- 


biai susisiekti. 


— Jėzuitai kosmose, — pasakė Frostas, sėdintis ant užpakalinės sėdy- 
nės. — Stai apie ką rašoma toje knygoje. 
Jie lėkė Centrine gatve; Muras vairavo įjungęs avarinius švyturė- 


lius,-Du policijos automobiliai važiavo priekyje. 

— Matote, mano žmona priklauso šiai skaitytojų grupei, — pa- 
aiškino Frostas. — Prisimenu, kaip ji kalbėjo apie „Žvirblį“. 

— Tai mokslinė fantastika? — paklausė Ricoli. 

— Nece, greičiau rimtas religinis reikalas. Kas yra Dievas? Tokie 
dalykai. 

— Tuomet man nereikia jos skaityti, — pareiškė Ricoli. — Aš 
žinau visus atsakymus. Esu katalikė. 

— Jau artėjame, — pasakė Muras, dirstelėjęs į sankryžą. 

Gautas adresas turėjo atvesti juos į Jamaika Pleiną — Bostono 
vakarinį rajoną, įsispraudusį tarp Franklino parko ir Bruklino, gretimo 
miesto, ribos. Moters vardas Nina Peiton. Praėjusią savaitę ji pasiėmė 
„Žvirblį“ iš Jamaika Pleino bibliotekos — Bostono viešosios bibliotekos 
filialo. Iš visų Bostono srities bibliotekos lankytojų, kurie buvo pasisko- 
linę tas knygas, vienintelė Nina Peiton neatsiliepė į telefono skambutį 
antrą valandą ryto. 

— Atvažiavome, — pasakė Muras, kai vienas policijos automo- 
bilis, važiavęs prieš pat juos, įsuko į Elioto gatvę. Jis pasuko paskui ir 
pravažiavęs dar vieną kvartalą sustojo už jo. 

Lemputė, blyksinti ant policijos automobilio stogo, siuntė į nak- 
ties tamsą siurrealistiškus žybsnius. Muras, Ricoli ir Frostas įėjo pro 
vartelius ir pasuko namo link. Viduje matėsi blausi švieselė. 

Muras dirstelėjo į Frosrą, tas linktelėjęs nuėjo už namo. 

Ricoli pabeldė į paradines duris ir šūktelėjo: 

— Policija! 

Jie palaukė kelias sekundes. 

Ricoli vėl pabeldė, stipriau. 

— Panele Peiton, čia policija! Atidarykite duris! 

Ir vėl cyla. Staiga jų ryšio aparatuose sutraškėjo Frosto balsas: 

— Nuo užpakalinio lango nuplėštas tinklelis! 

Muras ir Ricoli susižvalgė ir be žodžių priėmė sprendimą. 

Muras skėlė žibintuvėlio galu į langelį prie durų ir įkišęs ranką ati- 
traukė skląstį. 

Ricoli pirmoji įsiveržė į namą ir pusiau pritūpusi apvedė lanku 
ginklą. Pajutęs adrenalino antplūdį, Muras, stovintis čia pat už jos, 
skubiai fiksavo aplinką. Medinės grindys. Sieninė spinta atidaryra. 
Virtuvė — priekyje, svetainė — dešinėje. Ant gale esančio stalo švietė 
vienintelė lempa. 

— Miegamasis, — tarstelėjo Ricoli. 

Pirmyn. 

Jiedu patraukė koridoriumi. Ricoli — priekyje, dairydamasi į kairę 
ir į dešinę, kai ėjo pro vonią ir laisvą miegamąjį, — abu tušti. Durys 
koridoriaus gale buvo šiek tiek praviros, tačiau pro tamsų tarpdurį nie- 
ko nesimatė. 

Sudrėkusiomis rankomis gniauždamas ginklą, besidaužančia širdi- 
mi Muras prislinko prie durų. Spirtelėjo jas koja. 

Ir jam iš karto į veidą tvoskė kraujo rvaikas — karštas ir šleikštus. 
Sugraibė jungiklį, uždegė šviesą. Netgi prieš pasirodant vaizdui, jis jau 
žinojo, ką išvys. Tačiau tokiam siaubui nebuvo pasiruošęs. 

Perskrostas moters pilvas išvirtęs. Plonųjų žarnų ringės kadaravo 
nuo lovos krašto lyg groteskiniai kaspinai. Kraujas varvėjo iš atviros 
žaizdos kakle į besiplečiantį klaną ant grindų. 

Rodės, praėjo amžinybė, kol Murui pavyko užfiksuoti tai, ką iš- 
vydo. Tik tada, kai įsiminė detales, suprato jų reikšmę. Kraujas dar švie- 
žias, tebelašėjo. Ant sienos nesimatė ištryškusio arterinio kraujo purslų. 
Vis labiau platėjantis tamsaus, beveik juodo kraujo klanas. 

Jis išsyk puolė prie kūno, žengdamas tiesiai per kraujo balą. 

— Ei! — riktelėjo Ricoli. — Tu darkai įvykio vietą! 

Muras prispaudė pirštus prie sveikosios kaklo pusės. 

Lavonas atmerkė akis. 


Dieve švenčiausias. Ji dar gyva. 


Katerina krūptelėjo ir gulėjo pastėrusi lovoje. Širdis daužėsi, kiekvienas 
nervas įsielektrinęs iš baimės. Stebeilijo į tamsą, stengdamasi užgniaužti 
paniką. 

Kažkas daužė poilsio kambarėlio duris. 

— Daktare Kordel? — Katerina atpažino vienos priimamojo sese- 
lės balsą. — Daktare Kordel? 

— Taip? — atsiliepė Katerina. 

— Artveža vieną su trauma! Didžiulis nukraujavimas, pilvo ir kaklo 
žaizdos. Žinau, kad šiąnakt jus vaduoja daktaras Eimis, tačiau jis užtru- 
ko pakeliui. Daktarui Kimbolui praverstų jūsų pagalba! 

į laikrodį: 2 val. 45 min. ryto. Ji miegojo tik tris valandas. Žalia šilkinė 
suknelė tebekabojo ant kėdės. Ji atrodė lyg kažkoks svetimas daiktas, iš 
kitos moters pasaulio, ne jos pačios. 

Prieš guldamasi Katerina apsirengė aptarnaujančiojo personalo 
nešiojamą kostiumą, kuris dabar buvo permirkęs nuo prakaito, tačiau 
neturėjo laiko persirengti. Surišo susitaršiusius plaukus į uodegėlę ir 
nuėjo prie kriauklės pakišti veido po šaltu vandeniu. Iš veidrodžio į ją 
žiūrėjo nepažįstama šokiruota moteris. Susikaupk. Laikas atsikratyti bai- 
mės. Laikas eiti dirbti. Ji išsitraukė iš savo spintelės sportinius batelius, 


įsispyrė į juos basnirčia ir giliai įkvėpusi išėjo iš poilsio kambarėlio. 

— ETA* — dvi minutės! — šūktelėjo priimamojo tarnautojas. — 
Greitoji sako, jog sistolinis spaudimas nukritęs iki sepryniasdešimties! 

— Daktare Kordel, ruošiamas Traumų pirmasis. 

— Kas priims? 

— Daktaras Kimbolas ir du internai. Dėkui Dievui, kad jūs esate 
vietoje. Daktaro Eimio automobilis subyrėjo, jis negali atlėkti... 

Katerina įsiveržė į Traumatologijos pirmąjį skyrių. Iš pirmo žvilgs- 
nio jai pasidarė aišku, kad brigada pasirengusi pačiam blogiausiam 
atvejui. Ant trijų strypų kabėjo Ringerio tirpalas, lašelinės paruoštos. 
Kurjeris laukė, kada reikės skubiai nunešti kraujo pavyzdžius į labora- 
toriją. Du internai stovėjo abipus stalo su lašeliriės kateteriais rankose, 
o Kenas Kimbolas, budintis priimamojo gydytojas, jau atplėšė juostelę 
nuo laparotomijai skirto padėklo. 

Katerina užsimovė chirurgo kepuraitę ir įkišo rankas į sterilaus 
chalato rankoves. Seselė surišo chalatą už nugaros ir ištiesė pirmąją 
pirštinę. Kiekviena uniformos detalė buvo tarsi atskiras kompetencijos 
sluoksnis, ir sulig kiekvienu ji jautėsi vis stipresnė, vis labiau susitvar- 
džiusi. Čia ji buvo gelbėtoja, o ne auka. 

— Ką žinote apie pacientą? — paklausė ji Kimbolo. 

— Smurtas. Kaklo ir pilvo traumos. 

— Šūviai? 

— Ne. Durtinės žaizdos. 

Kacerina užtruko, prieš įkišdama ranką į antrąją pirštinę. Staiga jos 
skrandis susitraukė. Kaklas ir pilvas. Durtinės žaizdos. 

— Greitoji jau atvažiuoja! — šūktelėjo tarpduryje seselė. 

— Žūtbūtinės kovos meras, — tarė Kimbolas ir žengė pasitikti 
paciento. 

Katerina jau buvo apsirengusi steriliais drabužiais, todėl pasiliko 
kur stovinti. Kambarys staiga nuščiuvo. Nei abu internai prie stalo, 


nei paruošiamojo seselė neskubėjo paduoti Katerinai chirurginių ins- 


* ETA — numatomas atvykimo laikas. 

trumentų, nei vienas nepratarė nė žodžio. Visi klausėsi, kas vyko už 
durų. 

Jie išgirdo Kimbolo riksmą: 

— Greičiau, greičiau, greičiau! 

Virstelėjo durys, pasirodė vežimėlis. Priešais Katerinos akis švys- 
telėjo krauju permirkusios paklodės, susivėlę rudi moters plaukai ir 
vos įžiūrimas veidas, nes ant jo buvo juostele pritvirtintas intubacinis 
vamzdelis. 

Po komandos vienas, du, trys! pacientė buvo perkelta ant stalo. 

Kimbolas atidengė paklodę, apnuogindamas nukentėjusiosios lie- 
menį. 

Patalpoje buvo toks chaosas, jog niekas nenugirdo, kaip Katerina 
šiurkščiai įkvėpė į plaučius oro. Niekas nepastebėjo, kaip ji susverdėju- 
si žengė žingsnį atgal. Ji neatitraukė akių nuo aukos kaklo — tvarstis 
ant jo buvo visas permirkęs tamsiai raudonu krauju. Paskui dirstelėjo 
į pilvą — kitas greitosiomis uždėtas tvarstis jau atsilupo ir nuogu šonu 
sruveno kraujas. Visi suskubo dirbti, prijungdami lašelinės sistemas ir 
širdies veiklos stebėjimo prietaisus, aprūpindami plaučius oru, tik Kate- 
rina stovėjo suparalyžiuota siaubo. 

Kimbolas nuplėšė nuo pilvo tvarstį. Ant stalo išvirto plonojo žar- 
nyno vijos. 

— Sistolinis vos jaučiamas ties 60! Sinuso tachikardija... 

— Negaliu įvesti lašelinės! Nesimato venos! 

— Eik į poraktikaulinę! 

— Pamesk man kitą kateterį! 

— Velniai griebrų, visa sritis užteršta... 

— Daktare Kordel? Daktare Kordel? 

Vis dar neatsitokėjanti Katerina atsisuko, išgirdusi seselės balsą, ir 
pamatė virš jos kaukės surauktus antakius. 

— Ar jums reikia laparotomijos tamponų? 

Katerina sunkiai nurijo. Giliai įkvėpė. 


— Taip. Laparotomijos tamponų. Ir siurbimo... 

Ji vėl pažvelgė į pacientę. Jauna moteris. Blykstelėjo praeities vaiz- 
das, kitas ligoninės priimamasis, naktis Savanoje, kur ji pati buvo ta 
moteris, gulinti ant stalo. 

Aš neleisiu tau mirti. Neleisiu, kad jis atimtų tau gyvybę. 

Katerina stvėrė nuo padėklo su instrumentais saują tamponų ir 
hemostarą. Dabar ji buvo jau visiškai susikaupusi ir profesionaliai valdė 
situaciją. Kaipmat atgijo visa per tuos metus chirurgijos praktikoje įgyta 
patirtis. Pirmiausia ji palinko prie kaklo žaizdos ir nulupo tvarstį. Tam- 
sus kraujas pradėjo varvėti ir tikšti ant grindų. 

— Miego arterija! — išsprūdo vienam internui. 

Katerina skubiai užspaudė ant žaizdos tamponą ir giliai įkvėpė. 

— Ne. Ne, jeigu tai būtų miego arterija, ji jau būtų mirusi, — ji 
dirstelėjo į seselę. — Skalpelį. 

Instrumentas tuoj pat atsirado jos rankoje. Luktelėjo, susitelkė šiam 
delikačiam darbui ir prie kaklo pridėjo skalpelio galiuką. Vis dar spaus- 
dama žaizdą, Katerina greitai įpjovė odą ir prarėžė aukštyn žandikaulio 
link, atidengdama jungo veną. 

— Jis taip giliai neįpjovė, kad pasiektų miego arteriją, — pasakė 
ji. — Bet pažeidė jungo veną. Ir šis galas atsitraukė į minkštąjį audi- 
nį, — ji numetė skalpelį ir stvėrė arterinę užvaržą. — Interne? Reikia, 
kad nuvalytum kempine. Šve/piai 

— Jūs ruošiatės iš naujo sujungti? 

— Ne, mes tiktai ją užrišime. Jai susiformuos šalutinis nubėgimas. 
Turiu atidengti veną tiek, kad galėčiau ją sukabinti. Kraujagyslių spaus- 
tuvą. 

Instrumentas akimirksniu atsidūrė jos rankoje. 

Katerina pasiruošė spaustuvą ir užspaudė juo atidengtą kraujagys- 

— Šita jau nebekraujuos. Užrišiu ją vėliau. 

Dabar ji sužiuro į pilvą. Kimbolas ir antrasis internas jau buvo iš- 
valę žaizdą, todėl ji puikiai matėsi. Katerina atsargiai stumtelėjo žarnų 
kilpas ir įsmeigė akis į atvirą pjūvį. Vaizdas, kurį pamatė, sukėlė tokį 
įniršį, jog ją pradėjo pykinti. 

Iš kitapus stalo į ją žvelgė apstulbusios Kimbolo akys. 
— Kas galėjo šitaip padaryti? — tyliai prabilo jis. — Su kuo, po 
perkūnais, susidūrėme? 


— Su monstru, — pasakė ji. 


— Nukentėjusioji tebėra operacinėje. Vis dar gyva, — Ricoli uždarė 
mobiliojo telefono dangtelį ir pakėlė akis į Murą bei gydytoją Zuke- 
rį. — Dabar turime liudininkę. Mūsų veikėjas darosi neatsargus. 

— Jis nėra neatsargus, — pataisė Muras. — Veikia paskubomis. 
Neturėjo laiko užbaigti darbo. 

Muras stovėjo prie miegamojo durų ir tyrinėjo ant grindų kraują. 
Jis tebebuvo šviežias, tebeblizgėjo. Dar nespėjo išdžiūti. Chirurgas ką tik 
buvo Čia. 

— Nuotrauka Kordel nusiųsta 19 val. 55 min., — pasakė Rico- 
li. — Nuotraukoje laikrodis rodė dvi dvidešimt, — ji mostelėjo į 
laikrodį ant naktinio staliuko. — Jis rodo teisingą laiką. Vadinasi, jis 
nufotografavo praėjusią naktį. Laikė auką gyvą šiame name ilgiau kaip 
parą. 

Prasitęsdamas malonumą. 

— Jis jau darosi įžūlus, — pastebėjo gydytojas Zukeris. 

Jo balse nuskambėjo nerimą kelianti susižavėjimo gaidelė. Pripa- 
žinimas, kad tai — dėmesio vertas oponentas. 

— Jis ne tik laiko auką gyvą visą dieną, bet netgi palieka ją Čia 
kuriam laikui, kad galėtų išsiųsti elektroninį laišką. Mūsų berniukas 
žaidžia su mumis proto žaidimus. 

— Arba su Katerina Kordel, — pataisė Muras. 

Nukentėjusiosios rankinė gulėjo ant tualetinio staliuko. Pirštinėta 
ranka Muras perkratė jos turinį. 

— Piniginėje — trisdešimt keturi doleriai. Dvi kreditinės kor- 
telės. Trijų „A“ kortelė. Darbuotojo tarnybinis ženklelis — „Lorenso 


moksliniai ištekliai, Pardavimų skyrius“. Vairuotojo pažymėjimas: Nina 

Peiton, 29 merų amžiaus, 5'4“, šimtas trisdešimt svarų, — ji atvertė kitą 
pažymėjimo pusę. — Organų donoras. 

— Manau, kad ji ką tik padovanojo, — įsiterpė Ricoli. 

Jis atitraukė šoninės kišenėlės užtrauktuką. 

— Darbų kalendorius. 

Ricoli susidomėjusi atsisuko: 

— Na? 

Muras atvertė einamąjį mėnesį. Tuščia. Vertė atgal, kol rado įrašą, 
padarytą beveik prieš aštuonias savaites: „Sumokėti nuomą“. Toliau 
buvo daugiau įrašų: „Sido gimdienis“, „Cheminis'valymas“, „Koncertas 
20 val.“, „Darbuotojų susirinkimas“. Kasdienės detalės, iš kurių susi- 
deda gyvenimas. Kodėl visi įrašai staiga baigėsi prieš aštuonias savaites? 
Jis mąstė apie moterį, tvarkingai parašiusią šiuos žodžius mėlynu rašalu. 
Moterį, kuri tikriausiai ne kartą buvo atsivertusi tuščią gruodžio mėnesio 
puslapį ir įsivaizdavo Kalėdas bei sniegą, nė neabejodama, kad išgyvens 
iki jų. 

Užvertęs knygutę Muras buvo toks susikrimtęs, kad kurį laiką ne- 
galėjo ištarti žodžio. 

— Ant paklodžių iš viso nieko nepalikta, — pasakė Frostas pri- 
tūpęs prie lovos. — Jokių palaidų chirurginių siūlų, jokių instrumen- 
tų — nieko. 

— Turint galvoje vyruką, kuris, matyt, skubėjo išsinešdinti, — pa- 
sakė Ricoli, — jis labai gražiai viską sutvarkė. 

Ji parodė į medvilninius naktinius marškinius, kurie buvo tvarkin- 
gai sulankstyti ir padėti ant kėdės. 

— Kažkaip nesiderina su jo skubėjimu. 

— Tačiau jis paliko savo auką gyvą, — pasakė Muras. — Pati kvai- 
liausia klaida, kokia tik gali būti. 

— Kažkaip nesueina galai, Murai. Jis sulanksto naktinius marš- 
kinius, viską sutvarko. Ir staiga pasidaro toks neatsargus, kad palieka 
liudininkę? Jis per daug gudrus, kad padarytų tokią klaidą. 

— Netgi patys gudriausi susimauna, — pareiškė Zukeris. — Ga- 
liausiai ir Tedas Bandis pamiršo atsargumą. 

Muras žvilgtelėjo į Frostą: 

— Tai tu skambinai nukentėjusiajai? 

— Aha. Kai gavome iš bibliotekos telefonų numerių sąrašą, pra- 
dėjau visoms iš eilės skambinti. Čia susukau apie antrą ar ketvirtis po 
antros. Atsiliepė atsakiklis. Aš nepalikau jokios žinutės. 

Muras apsidairė, tačiau atsakiklio niekur nesimatė. Jis nuėjo į 
svetainę, ten ant galinio stalo ir stovėjo telefonas. Jame buvo atminties 
įrenginys, o mygtukas išteptas krauju. 

Jis spustelėjo jį pieštuko galu. Langelyje pasirodė paskutinio skam- 


binusiojo telefono numeris. 
Bostono PS 2:14 


— Gal tai jį ir išgąsdino? — paklausė Zukeris, atsekęs iš paskos į 
svetainę. 

— Jis buvo čia, kai Frostas paskambino. Atsakiklio mygtukas su- 
kruvintas. 

— Vadinasi, suskambo telefonas, o mūsų žudikas dar nebuvo visko 
iki galo užbaigęs. Dar nebuvo patyręs pasitenkinimo. Tačiau skambutis 
viduryje nakties turbūt jį išgąsdino. Jis atėjo čia, į svetainę, ir pamatė 
atsakiklyje skambinusiojo numerį. Pamatė, kad skambino policija, kuri 
bandė susisiekti su auka, — Zukeris stabtelėjo. — Ką r4 darytum? 

— Dingčiau iš čia. 

Zukeris linktelėjo ir šyptelėjo. 

Tau tai tėra žaidimas, pagalvojo Muras. Jis nuėjo prie lango ir 
pažvelgė į garvę, kuri dabar pavirto blyksinčių mėlynų švieselių kalei- 
doskopu. Priešais namą stovėjo koks pustuzinis policijos automobilių. 
Ir žiniasklaida atskubėjo: matėsi vietinės TV furgonai, kuriuose jau re- 
guliavo palydovinius kanalus. 

— Jis nebespėjo pasidžiaugti, — pasakė Zukeris. 

— Jis atliko eksciziją. 


— Ne, tai tik suvenyras. Menkutis atminimas apie vizitą. Jis buvo 

čia ne vien tam, kad išsineštų kūno dalį. Jis atkeliavo, kad patirtų di- 
džiausią virpulį — pajustų, kaip išsenka moters gyvastis. Tiktai šį kartą 
jam nepavyko. Baimė, kad gali pasirodyti policija, sutrukdė jam, ati- 
traukė. Jis neturėjo galimybės stebėti, kaip miršta jo auka, — Zukeris 
patylėjo. — Labai greitai pasirodys kita. Mūsų veikėjas susierzinęs, jis 
nebepakels įtampos. Tai reiškia, kad jis jau ieško naujos aukos. 

— Arba ją jau surado, — pataisė jį Muras. 

Ir pagalvojo — Kateriną Kordel. 

Pirmieji aušros ruoželiai jau skaidrino dangų. Muras nesudėjo akių 
beveik visą parą, įtemptai dirbo visą naktį ir gaivinosi tiktai kava. Ta- 
čiau žiūrėdamas į švintantį dangų jis nejautė išsekimo, tik atsinaujinusį 
nerimą. Kateriną ir Chirurgą siejo kažkoks ryšys, kurio jis nesuprato. 
Kažkokia nematoma gija, jungianti ją su tuo pabaisa. 

— Murai. 


Atsigręžęs jis pamatė Ricoli ir akimirksniu sugavo susijaudinusį 


žvilgsnį. 

— Ką tik skambino iš Lytinių nusikaltimų tyrimų skyriaus, — pa- 
sakė ji. — Mūsų nukentėjusioji yra labai nelaiminga ponia. 

— Ką tai reiškia? 


— Prieš du mėnesius Nina Peiton patyrė seksualinį smurtą. 

Ši žinia Murą pribloškė. Jis pagalvojo apie tuščius puslapius nu- 
kentėjusiosios kalendoriuje. Prieš aštuonias savaites ji liovėsi rašyti. Štai 
kada Ninos Peiton gyvenime suspiegė stabdžiai. 

— Yra raportas? — paklausė Zukeris. 

— Netiktai raportas, — pasakė Ricoli. — Buvo paimti išžaginimo 
įkalčiai. 

— Dvi išžaginimo aukos? — nusistebėjo Zukeris. — Argi galėtų 
būti taip paprasta? 

— Manai, kad jų prievartautojas sugrįžta jas nužudyti? 

— Tai galbūt daugiau negu grynas atsitiktinumas. Dešimt pro- 
centų serijinių prievartautojų vėliau bendrauja su savo aukomis. Šitaip 


nusikaltėliai pratęsia kankinimą. Manija. 


118 


— Išžaginimas — žmogžudystės preliudija, — prakošė pasipikti- 
nusi Ricoli. — Gražu. 

Murui staiga šovė netikėta mintis: 

— Tu sakei, kad buvo paimti išžaginimo įkalčiai. Vadinasi, buvo 
ir makšties tepinėlis? 

— Taip. Laukiama DNR tyrimo rezultato. 

— Kas paėmė tą tepinėlį? Ar ji atvyko į ligoninės priimamąjį? — 
Jis beveik garantavo, kad ji pasakys: „Į Piligrimų ligoninę“. 

"Tačiau Ricoli papurtė galvą: 

— Ne į priimamąjį. Ji kreipėsi į Forest Hilso moterų kliniką. Čia 


pat, netoliese. 


Ant vienos tos klinikos laukiamojo sienos kabojo spalvingas plaka- 
tas, kuriame buvo pavaizduotas moters lytinių organų traktas, o virš 
jo žodžiai: „Moteris. Nepaprastas grožis“. Nors Muras ir sutiko, kad 
moters kūnas yra stebuklingas kūrinys, tačiau spoksodamas į tą detalią 
schemą jis jautėsi lyg bjaurus vujaristas*. Pastebėjo, kaip keletas moterų 
laukiamajame varstė jį akimis — lyg tos gazelės, išvydusios savo pulke 
grobuonį. Nors šalia jo žingsniavo Ricoli, faktas liko faktu: jis buvo at- 
eivis iš kitos planetos. 

Atsipūtė, kai registratorė pagaliau pasakė: 

— Ji dabar priims jus, detektyvai. Paskutinės durys dešinėje. 

Ricoli pirma ėjo koridoriumi pro plakatus su užrašais: „10 požy- 
mių, rodančių, kad jūsų partneris elgiasi šiurkščiai“ ir „Kaip žinoti, ar 
tai — išprievartavimas?“ Su kiekvienu žingsniu jis jautė, tarsi dar viena 
vyriškos kaltės dėmė prilimpa prie jo tarsi koks purvas, išterliojantis jo 
drabužius. Ricoli tokie dalykai nė motais: ji — savoje zonoje. Moterų 
teritorijoje. Ji pabeldė į duris su užrašu: „Sara Deli, praktikuojanti se- 


selė“. 


* Vujaristas — žmogus, patiriantis malonumą žiūrėdamas erotines scenas. 

— Užeikite. 

Moteris, atsistojusi pasisveikinti su jais, buvo jauna ir atrodė kaip 
hipė. Po baltu chalatu matėsi mėlyni džinsai ir juodi marškinėliai, o 
berniokiškai kirpti plaukai išryškino tamsias padaužiškas akis ir dailius 
skruostikaulius. Ber Muro dėmesį prikaustė mažas auksinis lankelis jos 
kairėje šnervėje. Vos ne viso pokalbio metu jis jautėsi, tarsi būtų kalbėjęs 
tai kilpai. 
sakė Sara. — Žinau, kad policijoje 4wvo pradėta byla. 

— Mes ją skaitėme, — pasakė Ricoli. 

— Ir dėl kokios priežasties atvažiavote? 

— Praėjusią naktį Niną Peiton užpuolė jos pačios namuose. Dabar 
ji kritinės būklės. 

Pirmoji šios moters reakcija — šokas. Ir iš karto jis virto įsiūčiu. 
Muras tai suprato pamatęs, kaip jos smakras atsikišo į priekį, kaip su- 
žybsėjo akys. 

— Tai jis? 

— Jis? 

— Tas pats, kuris išprievartavo? 

— Mes svarstome tokią galimybę, — tarė Ricoli. — Deja, auka 
yra komos būklės ir negali su mumis kalbėtis. 

— Nevadinkite jos auka. Ji turi vardą ir pavardę. 

Dabar ir Ricoli smakras kyštelėjo į priekį, ir Muras žinojo, ką tai 
reiškė: įsiuto. Ne kokia pokalbio pradžia. - 

Jis tarė: 

— Ponia Deli, tai neįtikėtinai brutalus nusikaltimas, ir mums 
būtina... 

— Nieko čia neįtikėtino, — atrėžė Sara. — Tik jau ne tada, kai 
kalbame apie tai, ką vyrai padaro moterims, — ji paėmė nuo stalo ap- 
lanką ir ištiesė jam. — Jos medicininė kortelė. Ji atėjo į šią kliniką rytą, 
po to, kai ją išprievartavo. Tai aš ją tą dieną priėmiau. 


— Ar jūs ir tyrėte? 

— Aš padariau viską. Pokalbis, dubens ištyrimas. Paėmiau makš- 
ties tepinėlius ir patvirtinau, kad po mikroskopu buvo sperma. Apieško- 
jau gaktos plaukus, paėmiau nagų nuokarpas visam įkalčių komplektui. 
Daviau tabletę nuo pastojimo. 

— Ji nenuėjo į ligoninės priimamąjį, kad būtų padaryti kiti ty- 
rimai? 

— Išžaginimo auka, kuri įeina pro šias duris, gauna viską, kas bū- 
tina, šiame pastate ir iš vieno asmens. Jai mažiausiai reikia veidų parado. 
Taigi aš paimu kraują ir nusiunčiu jį į laboratoriją. Ir pranešu policijai. 
Jeigu auka to nori. 

Muras atsivertė aplanką ir pamatė pacientės duomenų lapą. Ninos 
Peiton gimimo diena, adresas, telefono numeris ir darbovietė. Kitas 
lapas buvo prirašytas smulkia, glausta rašysena. Pirmojo įrašo data: 


gegužės 17 diena. 


Pagrindinis nusiskundimas: seksualinis smurtas. 

Esamos ligos istorija: 29 metų baltosios rasės moteris įsitikinusi, kad 
Ji patyrė seksualinį smurtą. Praėjusį vakarą išgėrimo metu Gremersio 
bare pajuto, kaip svaigsta galva, ir prisimena, kad nuėjo į tualetą. 
Daugiau neprisimena, kas įvyko po to... 


— Ji atsibudo namuose, savo lovoje, — pasakė Sara. — Neprisi- 
minė, kaip parsirado namo. Neprisiminė, kaip nusirengė. Ir, be abejo, 
neprisiminė, kad suplėšė savo palaidinukę. Bet ji gulėjo nuogutėlė. Šlau- 
nys apkepusios, kaip ji galvojo, sperma. Viena akis sutinusi, ant abiejų 
riešų — mėlynės. Ji netruko susigaudyti, kas įvyko. Ir sureagavo taip, 
kaip ir visos išžagintos aukos. Ji pagalvojo: „Tai mano kaltė. Reikėjo būti 
atsargesnei “. Bet moterys jau tokios yra, — ji pažiūrėjo Murui tiesiai 
į akis. — Mes kaltiname save dėl visko, netgi tada, kai ne kas kitas, o 
vyras sušika reikalus. 

Kai liejosi šitoks pyktis, jam beliko nudelbti į kortelę akis ir skai- 


tyti fizinius duomenis. 

Pacientė yra sutrikusi, užsisklendusi savyje moteris, kalba monotonis- 


kai. Jos niekas neatlydėjo, atėjo į kliniką iš namų... 


— Ji vis kalbėjo apie savo automobilio raktelius, — tęsė Sara. — Ji 
buvo apdaužyta, viena akis sutinusi, užmerkta, o jai terūpėjo vienintelis 
dalykas: rakteliai, būtinai reikėjo juos surasti, nes be jų negalės važiuoti 
į darbą. Reikėjo gerokai pavargti, kol pavyko nutraukti tą tiradą ir ją 
prakalbinti. Šiai moteriai dar niekada nebuvo nieko tikrai blogo atsitikę. 
Ji išsilavinusi, nepriklausoma. „Lorenso mokslinių išteklių“ pardavimų 
skyriaus darbuotoja. Ji kiekvieną dieną bendrauja su žmonėmis. Ir še 
tau — faktiškai paralyžiuota. Apsėsta minties, kad reikia surasti tuos 
kvailus automobilio raktelius. Galiausiai mes atidarėme jos rankinę ir 
apieškojome visas kišenėles. Ir radome juos. Tik tada ji pažvelgė į mane 
ir papasakojo, kas nutiko. 

— Ir ką ji pasakė? 

— Apie devintą valandą ji nuėjo į Gremersio barą susitikti su 
drauge. Draugė nepasirodė, tad Nina dar kurį laiką pasisukiojo. Užsi- 
sakė martinio, pasišnekučiavo su keliais vyrukais. Klausykite, man teko 
ten užeiti — kiekvieną vakarą pilna žmonių. Moteris jaučiasi saugi, — ir 
paskui su nuoskauda pridūrė: — Tarsi dar kur nors yra ta saugi vieta. 

— Ar ji prisiminė vyrą, kuris parvežė ją namo? — pasiteiravo Ri- 
coli. — Mums būtina tai žinoti. 

— Viskas dėl to nusikaltėlio, ar ne? Tie du farai iš Lytinių nusi- 
kaltimų skyriaus tik apie tai ir tenorėjo išgirsti. Tas veikėjas susilaukė 
dėmesio. 

Muras pajuto, kaip kambarys įkaito nuo Ricoli įsiūčio, ir kuo 
skubiausiai ištarė: 

— Detektyvai sakė, kad ji negalėjo jo apibūdinti. 

— Aš buvau su ja, kai jie klausinėjo. Ji paprašė, kad neišeičiau, 
todėl girdėjau visą istoriją du kartus. Jie vis klausė, kaip jis atrodė, o ji 
nieko negalėjo pasakyti. Ji nieko apie jį neprisiminė. 

Muras atvertė kitą ligos istorijos lapą. 

— Antrą kartą jūs matėte ją liepos mėnesį. Vos prieš savaitę. 

— Ji arėjo padaryti pakartotinio kraujo tyrimo. Po kontakto turi 
praeiti šešios savaitės, tiktai tada ŽIV testas tampa teigiamas. Baisiau 
būti negali. Pirmiausia tave išžagina, o paskui turi bėgioti ir aiškintis, ar 
užpuolikas neužkrėtė mirtina liga. Toms moterims tenka išgyventi šešių 
savaičių agoniją, kol sužino, ar neserga AIDS. Svarstant, ar tavyje yra tas 
kraujyje besidauginantis priešas. Kai jos ateina atlikti tyrimo, aš turiu jas 
padrąsinti, įkvėpti. Ir prisiekti, kad vos tik sulaukusi rezultatų tą pačią 
sekundę paskambinsiu. 

— Jūs čia neatliekate tų tyrimų? 

— Ne. Viskas siunčiama į klinikines patologijos laboratorijas. 

Muras atvertė paskutinį kortelės lapą ir išvydo rezultatus: „ŽIV 
patikrinimas: neigiamas. VDRL (sifilis): neigiamas“. Lapas plonytis, 
formos kopija per kalkę. Pačios svarbiausios žinios mūsų gyvenime, 
galvojo jis, taip dažnai atskrieja ant tokio plono popierėlio. Telegramos. 
Egzaminų balai. Kraujo tyrimai. 

Jis užvertė ligos kortelę ir padėjo ant stalo. 

— Kai jūs pamatėte Niną antrą kartą, tą dieną, kai ji atėjo padaryti 
tolesnio tyrimo, kaip ji jums atrodė? 

— Klausiate, ar ji vis dar buvo traumuota? 

— Aš neabejoju, kad ji tokia ir buvo. 

Regis, jo ramus atsakymas pradūrė Saros išpūstą pykčio burbulą. Ji 
atsilošė kėdėje, lyg išgaravus pykčiui būtų netekusi gyvybiškai svarbaus 
užtaiso. Gerai pasvarsčiusi jo klausimą pasakė: 

— Kai pamačiau Niną antrą kartą, ji atrodė lyg vaikščiojanti nu- 
mirėlė. 

— Kaip? 

— Ji sėdėjo toje kėdėje, kur dabar sėdi detektyvė Ricoli, ir aš paju- 
tau, tarsi kiaurai permatyčiau ją. Tarsi ji būtų permatoma. Po išžaginimo 
ji nėjo į darbą. Manau, jai buvo sunku matyti žmones, ypač vyrus. Visos 


tos keistos fobijos ją paralyžiavo. Bijojo gerti vandenį iš krano ar ką nors 

kita, kas nebuvo sandariai uždaryta. Butelis ar skardinėlė privalėjo būti 
neatidaryti, kad juose nebūtų įpilta nuodų ar narkotikų. Ji bijojo, kad 
pakaks vyrams į ją pažiūrėti, ir šie supras, jog ji buvo išniekinta. Buvo 
įsitikinusi, kad jos žagintojas paliko spermos ant jos paklodžių ir drabu- 
žių, todėl kasdien nuolat viską skalbdavo. Ta moteris, ankstesnioji Nina 
Peiton, buvo mirusi. Aš mačiau šmėklą, — Saros balsas nutrūko. 

Ji sėdėjo nekrurėdama, įbedusi akis į Ricoli, matydama toje kėdėje 
kitą moterį. Daugybę moterų, įvairius veidus, įvairias šmėklas, sužalo- 
tųjų paradą. 

— Ar ji ką nors minėjo, kad buvo persekiojama? Kad užpuolikas 
vėl pasirodė jos gyvenime? 

— Žagintojas iš tavo gyvenimo niekada nedingsta. Nes kol gyva, 
amžinai išlieki jo nuosavybe. — Sara patylėjo. O paskui karčiai pridū- 
rė: — Galbūt jis tiesiog atėjo pareikalauti, kas jam priklauso. 


Vikingai aukojo ne nekaltas mergeles, bet ištvirkėles. 

922-aisiais mūsų eros metais arabų pasiuntinys Ibn Fadlanas kaip tik 
tokį aukojimą ir matė tarp tų žmonių, kuriuos jis vadino rusais. Jis sakė, 
kad jie buvo aukšti, šviesiaplaukiai, nepriekaištingo kūno sudėjimo vyrai, 
iš Švedijos keliavę Rusijos upėmis žemyn į pietines Kazarijos prekyvietes ir 
kalifatą, kur į Bizantijos šilką bei sidabrą keitė gintarą ir kailius. Būtent tos 
prekybos kelyje, toje vietoje, kuri vadinama Bulgara, ties Volgos upės vingiu, 
miręs didžiai žymus vikingas buvo paruoštas paskutinei kelionei į Valbalą. 

Ibn Fadlanas buvo tų laidotuvių liudininkas. 

Mirusio vyro valtis buvo ištraukta į krantą ir užkelta ant beržinių 
stulpų. Ant denio pastatyta palapinė, o joje padarytas guolis, apdengtas 
graikišku brokatu. Tada buvo iškastas lavonas, palaidotas prieš dešimt 
dienų. 

Didžiam Ibn Fadlano nustebimui, pajuodęs kūnas nedvokė. 

Ką tik iškastą lavoną išpuošė puikiausiais drabužiais: kelnėmis, 
kojinėmis, batais ir tunika, brokato kaftanu su auksinėmis sagomis. Toje 
palapinėje jį užkėlė ant čiužinio ir apkamšė pagalvėlėmis, kad sėdėtų. Ap- 
linkui padėjo duonos, mėsos, svogūnų, svaigiojo gėrimo ir kvapiųjų augalų. 
Jie užmušė šunį, du arklius, gaidį ir vištą, visus sukrovė į palapinę, kad 
patenkintų jo reikmes Valbaloje. 

Ir paskiausiai atvedė vergę mergaitę. 

Tas dešimi dienų, kurias mirusysis išgulėjo palaidotas žemėje, mergai- 
tė buvo atiduota ištvirkavimui. Apsvaigintą gėrimu, ją nešė iš palapinės į 
palapinę, kad suteiktų paslaugas kiekvienam stovyklavietės vyrui. Ji tysojo 
po visais išbrakaitavusiais, kriuksinčiais vyrais, o puikiai panaudojamas 
kūnas tapo bendru indu, į kurį buvo pilama visų genties vyrų sėkla. Taip ji 
buvo išniekinta, kūnas sugadintas ir paruoštas aukai. 

Dešimtąją dieną ją nunešė į laivą. Mergaitę lydėjo sena moteris, kurią 
vadino Mirties Angelu. Mergaitė nusimovė visas apyrankes ir nuo pirštų 
žiedus. Ji labai daug gėrė, kad apsvaigtų. Tada ją nunešė į palapinę, kur 
sėdėjo numirėlis. 

Tenai, ant brokatu užkloto čiužinio, ją ir vėl išniekino. Šešis kartus 
šeši vyrai dalijosi jos kūnu lyg bendra mėsa. O kai viskas buvo baigta, kai 
vyrai pasisotino, mergaitę paguldė šalia jos mirusio šeimininko. Du vyrai 
laikė jos kojas, du vyrai — rankas, o Mirties Angelas užrišo ant kaklo vir- 
vinę kilpą. Kai vyrai įtempė virvę, Angelas iškėlė plačiaašmenį durklą ir 
suvarė jį į mergaitės krūtinę. 

Ašmenys kirto ir kirto, liedami kraują taip, kaip kriūkiantis vyras iš- 
lieja sėklą: kai aštrus metalas varstė minkštą kūną, durklas atkūrė prieš tai 
vykusį prievartavimą. 


Brutalus rujojimas, paskutiniu dūriu sukėlęs mirties ekstazę. 


— Jai reikėjo masinių kraujo ir šviežiai užšaldytos plazmos transfuzi- 
jų, — pasakė Katerina. — Kraujospūdis stabilizavosi, tačiau ji dar be 
sąmonės ir kvėpuoja prijungus dirbtinio kvėpavimo prietaisą. Teks būti 
kantriam, detektyve. Ir tikėtis, kad ji prabus. 

Katerina ir detektyvas Darenas Krovis, išėję iš Intensyviosios 
terapijos skyriaus palatos, kur gulėjo Nina Peiton, stebėjo tris linijas, 
bėgančias per širdies veiklos kontrolės prietaisą. Krovis laukė prie ope- 
racinės durų, kai ligonę išvežė, sėdėjo prilipęs prie jos ir pooperacinėje 
palatoje, ir vėliau, kai vežė į Intensyviosios terapijos skyrių. Jo vaidmuo 


buvo kur kas svarbesnis negu paprasčiausia apsauga: jis nekantriai laukė, 

kada galės išgirsti nukentėjusiosios pareiškimą, ir per kelias pastarąsias 
valandas jau įkyrėjo, nuolat reikalaudamas pranešimų apie jos būklę ir 
sukinėdamasis aplink palatą. 

Ir dabar jis vėl pakartojo tą patį klausimą, kurį uždavinėjo visą 
rytą: 

— Ar ji išgyvens? 

— Aš tik galiu pasakyti, kad pagrindiniai organizmo būklės rodik- 
liai stabilūs. 

— Kada galėsiu su ja pasikalbėti? 

Katerina atsiduso. 

— Neatrodo, kad jūs suprantate, kokios ji kritinės būklės. Kai at- 
vežė, ji buvo praradusi trečdalį kraujo. Smegenys galėjo netekti būtino 


maitinimo. Gali būti, kad jeigu ir atgaus sąmonę, nieko neprisimins. 

būtų parodęs nerimą dėl Ninos Peiton; ne, ji reikalinga kaip liudininkė, 
kaip kažkas, kuo jis galėtų pasinaudoti. Nė karto per visą rytą jis nepa- 
vadino jos vardu. Vien tiktai „auka“ arba „liudininkė“. Žiūrėdamas į 
palatą, jis matė ne moterį, bet paprasčiausią priemonę tikslui pasiekti. 

— Kada ji bus perkelta iš Intensyviosios terapijos skyriaus? — pa- 
klausė Krovis. 

— Dar per anksti užduoti tokį klausimą. 

— Gal būtų galima perkelti ją į uždarą palatą? Jeigu laikysime 
uždarytas duris, apribosime personalą, niekas nė nežinos, kad ji negali 
kalbėti. 

Katerina puikiai suprato, kur link viskas krypsta. 

— Aš neleisiu, kad mano pacientė būtų naudojama kaip masalas. 
Ji privalo likti čia, kad galėtume prižiūrėti ją visą parą. Matote tas linijas 
monitoriuje? Tai EKG, veninis spaudimas ir arterinis spaudimas. Aš pri- 
valau žinoti kiekvieną jos būklės pasikeitimą. Šis skyrius — vienintelė 


vieta, kur galima tai atlikti. 

— Kiek moterų galėtume išgelbėti, jeigu dabar jį sustabdytume;? 
Ar jūs apie tai pagalvojote? Daktare Kordel, tik jūs težinote, ką šios 
moterys turėjo patirti. 

Ji pastėro iš pykčio. Krovis smogė į pačią skaudžiausią vietą. Tai, 
ką Endrius Kapra padarė jai, buvo taip asmeniška, taip intymu, jog ji 
negalėjo apie tai kalbėti netgi su savo tėvu. Detektyvas Krovis praplėšė 
jos žaizdą. 

— Ji gali būti vienintelis siūlo galas, padėsiantis jį sučiupti, — pri- 
dūrė Krovis. 

— Nieko geresnio nebegalite pasiūlyti? Panaudoti komos būklėje 
esančią moterį kaip masalą? Kelti pavojų kitiems čia gulintiems ligo- 
niams, kviečiant pasirodyti žudiką? 

— O kodėl nemanote, kad jis jau čia? — išrėžė Krovis ir nuėjo. 

Jau čia. Katerina nejučia apsidairė. Seselės bėgiojo nuo vieno 
ligonio prie kito. Prie kontrolės prietaisų bloko susirinko chirurgų re- 
zidentų grupė. Flebotomistė nešė padėklą su kraujo tyrimams skirtais 
mėgintuvėliais ir švirkštais. Kiek žmonių kasdien ateidavo į šią ligoninę 
ir išeidavo? Kiek iš jų ji tikrai pažinojo? Nė vieno. To išmokė ją Endrius 
Kapra: ji niekada nebegalėjo žinoti, kas slypėjo žmogaus širdyje. 

Sanitarė pašaukė: 

— Daktare Kordel, jums skambina. 

Katerina nuėjo į seselių kambarį ir pakėlė ragelį. 

Muras. 

— Girdėjau, kad ją išgelbėjote. 

— Taip, ji dar gyva, — atsakė ji stačiokiškai. — Ir ne, nes dar ne- 
kalba. 

Pauzė. 

— Regis, ne laiku paskambinau. 

Ji susmuko į kėdę. 

— Atsiprašau. Ką tik kalbėjausi su detektyvu Kroviu ir esu ne- 
kokios nuotaikos. 


— Jis bene visada taip veikia moteris. 

Jie abu nusijuokė. Pavargęs juokas ištirpdė bet kokį priešiškumą. 

— Kaip laikotės, Katerina? 

— Buvo kelios siaubingos akimirkos, bet manau, kad man pavyko 
ją stabilizuoti. 

— Ne, aš turiu galvoje jus. Ar viskas gerai? 

Tai nebuvo vien mandagus pasiteiravimas: jo balse ji išgirdo nuo- 
širdų susirūpinimą ir nebežinojo, ką atsakyti. Suprato tik tiek, kad gera, 
kai kas nors rūpinasi. Kad nuo jo žodžių nukaito skruostai. 

— Jūs nevažiuosite namo, ar ne? — kalbėjo jis. — Kol nebus pa- 
keisti užraktai. 

— Man taip pikta. Jis atėmė iš manęs vienintelę vietą, kurioje 
jaučiausi saugi. 

— Mes ją vėl padarysime saugią. Nusiųsiu ten spynų meistrą. 

— Šeštadienį? Jūs — stebukladaris. 

— Ne. Tiktai turiu puikų „Rolodex“. 

Ji atsilošė, įtampa pečiuose pradėjo slūgti. Skyrius ūžė, almėjo nuo 
darbų, tačiau jos dėmesys buvo sutelktas tiktai į tą vyrą, kurio balsas 
ramino, teikė pasitikėjimą. 

— O kaip jūs? — paklausė ji. 

— Bijau, kad mano diena dar tik prasideda. 

Jis nutilo, nes prireikė atsakyti į kažkieno klausimą, kažką apie tai, 
kurį įkaltį dėti į maišelį. Girdėjosi kiti balsai. Ji įsivaizdavo jį Ninos Pei- 
ton miegamajame, kur buvo pilna baisių įkalčių. Tačiau jo balsas buvo 
ramus, lygus. 

— Jūs paskambinsite man tą pačią sekundę, kai ji prabus? — pa- 
klausė Muras. 

— Detektyvas Krovis sukiojasi čia lyg mairvanagis. Garantuoju, 
kad jis sužinos apie tai greičiau negu aš. 

— Kaip jums atrodo, ar ji prabus? 

— Nuoširdžiai? — pasakė Katerina. — Nežinau. Tą parį kartoju ir 
detektyvui Kroviui, bet jam to neužtenka. 

— Daktare Kordel? — šaukė Ninos Peiton seselė iš palatos. 

Jos balso tonas iškart sukėlė Katerinai nerimą. 

— Kas yra? 

— Jūs turite ateiti pasižiūrėti. 

— Ar kas nors atsitiko? — paklausė Muras. 

— Palaukite. Aš tuojau patikrinsiu, — ji paliko ragelį ant stalo ir 
nuskubėjo į palatą. 

— Aš valiau ją frotiniu rankšluosčiu, — aiškino seselė. — Atvežė 
iš operacinės visą aplipusią sudžiūvusiu krauju. Kai paverčiau ant šono, 
štai ką pamačiau. Ant kairės šlaunies, užpakalyje. 

— Parodyk. 

Seselė suėmė ligonę už peties ir klubo ir pavertė ant šono. 

— Štai, — sušnabždėjo ji. 

Kateriną sukaustė siaubas. Ant Ninos Peiton odos juodu flomaste- 


riu buvo pakeverzotas smagus užrašas: 


SU GIMIMO DIENA. AR TAU PATINKA MANO DOVANA? 


Muras rado ją ligoninės užkandinėje. Katerina sėdėjo prie kampinio 
staliuko nugara į sieną taip, kaip žmogus, žinantis, jog jam gresia pa- 
vojus, ir norintis matyti, kada jį puls. Tebevilkėjo chirurgo drabužius, 
į uodegėlę surišti plaukai atidengė stulbinamai kampuotus bruožus, nė 
kiek nepadailintą veidą, spindinčias akis. Ji turėjo būti beveik tokia pat 
išvargusi kaip ir jis, tačiau baimė sustiprino jos budrumą, ji atrodė lyg 
sulaukėjusi katė, sekanti kiekvieną jo žingsnį, kai jis artėjo prie stalo. 
Priešais ją stovėjo pusiau nugertas kavos puodelis. Kiek puodelių jau iš- 
gėrė? — pagalvojo Muras ir pastebėjo, kaip dreba jos ranka, kai ją tiesia 
paimti puodelio. Ne tvirta chirurgo, o persigandusios moters ranka. 

Jis atsisėdo priešais. 

— Prie jūsų namo visą naktį budės patrulių automobilis. Ar gavo- 
te naujus raktus? 


Ji linktelėjo. 

— Spynų meistras užvežė. Jis sakė, kad įdėjo aukščiausios kokybės 
įleistines spynas. 

— Viskas bus gerai, Katerina. 

Ji nudelbė į kavą akis. 

— Tas užrašas buvo skirtas man. 

— Dar neaišku. 

— Vakar buvo mano gimtadienis. Jis žinojo. Ir jis žinojo, kad buvo 
numatytas mano budėjimas. 

— Jeigu tai jis parašė. 

— Užteks mane kvailinti. Pars žinote, kad tai jis. 

Po pauzės Muras linktelėjo. 

Jiedu sėdėjo tylėdami. Jau buvo vėlyva popietė, dauguma stalų 
tušti. Už prekystalio užkandinės darbuotojai tvarkė prikaistuvius, kilo 
lengvi garų stulpai. Kasininkė praplėšė naują monetų pakelį ir sužėrė jas 
į kasos aparato stalčiuką. 

— Kaip mano kabinetas? — paklausė ji. 

— Jis nepaliko pirštų atspaudų. 

— Vadinasi, neturite jokių įrodymų. 

— Neturime nieko, — pripažino Muras. 

— Jis įsiveržia į mano gyvenimą ir dingsta iš jo tarsi oro gūsis. Nie- 
kas jo nemato. Niekas nežino, kaip jis atrodo. Negelbėtų nė grotos ant 
langų — vis tiek bijočiau užmigti. 

— Jums nebūtina važiuoti namo. Aš nuvešiu jus į viešbutį. 

— Visai nesvarbu, kur aš pasislėpsiu. Jis žinos, kur esu. Kažkodėl 
jis pasirinko mane. Jis sakė, kad dabar bus mano eilė. 

— Aš taip nemanau. Labai jau neįtikėtinai kvailas žingsnis įspėti 
savo naują auką. Chirurgas nėra kvailas. 

— Kodėl jis atsiuntė man žinutę? Kodėl rašinėja man raštelius 
ant... — ji nurijo seiles. 

— Tai galėtų būti iššūkis 72425. Būdas patampyti policijai nervus. 

— Tuomet tas šunsnukis turėjo rašinėti juzs! — ji taip garsiai iš- 


rėžė, jog net seselė, besipilanti į puodelį kavą, atsisuko. 

Paraudusi Katerina atsistojo. Šis protrūkis ją taip sutrikdė, jog 
išeidama iš ligoninės tylėjo. Muras norėjo paimti ją už rankos, tačiau 
nesiryžo, nes įtarė, jog tai galėjo būti įsiteikimo gestas. Svarbiausia, jis 
nenorėjo, jog ji taip galvorų. Lyginant su kitomis jo sutiktomis moteri- 
mis, ji pelnė jo pagarbą. 

Jau sėdėdama automobilyje Katerina tyliai ištarė: 

— Aš nesusivaldžiau. Atsiprašau. 

— Bet kam taip nutiktų tokiomis aplinkybėmis. 

— Tik ne jums. 

Jis ironiškai šyptelėjo: 

— Aš, be abejo, niekada neprarandu blaivaus proto. 

— Taip, pastebėjau. 

Ir ką gi tai reiškė? — svarstė jis, kai jiedu jau važiavo į Bek Bėjų. 
Kad ji manė, jog jis geba atsispirti visoms negandoms, kurios sujaukia 
normalaus žmogaus sielą? Nuo kada grynoji logika reiškė, kad žmogus 
nebeturi jausmų? Jis žinojo, kad jo bendradarbiai Žmogžudysčių tyrimo 
skyriuje vadino jį Romiuoju Šventuoju Tomu. Tokiu žmogumi, kurio 
ramaus balso prireikia iškilus ekstremaliai situacijai. Jie nepažinojo kito 
Tomo Muro, to, kuris stovėjo naktį prie žmonos spintos ir traukė į save 
baigiantį nykti jos drabužių kvapą. Jie tematė kaukę, kurią jis leido 
matyti. 

Ji ištarė šiek tiek apmaudžiai: 

— Jums lengva išlikti ramiam šioje situacijoje. Ne jus jis pasi- 
rinko. 

— Pabandykime pažvelgti į tai racionaliai... 

— Pažvelgti į savo pačios mirtį? Žinoma, aš galiu būti racionali. 

— Chirurgas susikūrė sau patogų šabloną. Jis puola naktį, ne die- 
nos metu. Širdyje jis yra bailys, nesugebantis stoti prieš moterį, prilygti 
jai. Jis nori, kad jo grobis būtų silpnas, pažeidžiamas. Lovoje, kai miega. 
Kai negali priešintis. 

— Vadinasi, aš niekada negaliu užmigti? Labai paprastas spren- 


„dimas. 

— Aš tik noriu pasakyti, kad jis vengs pulti šviesiuoju paros metu, 
kai auka bus pajėgi apsiginti. Visai kas kita sutemus. 

Jis privažiavo prie namo, kuriame gyveno Katerina. Nors šis pastatas 
įspūdingumu negalėjo prilygti senesnėms plytinėms Tautų Sandraugos 
prospekto rezidencijoms, čia buvo užrvertas, puikiai apšviestas požemi- 
nis garažas. Įeiti į namą galima tik turint raktą ir žinant apsaugos kodą, 
kurį Katerina surinko pultelyje. 

Vestibiulis buvo papuoštas veidrodžiais ir išblizgintomis marmuro 
grindimis. Elegantiška, bet sterilu. Šalta. Nervinamai tykus liftas kilste- 
lėjo juodu į antrą aukštą. 

Laikydama rankoje naujuosius raktus, ji nesiryžo liesti buto durų. 

— Jeigu jums nuo to bus geriau, aš galiu eiti ir pirmas viską ap- 
žiūrėti, — pasiūlė jis. 

Atrodė, kad ji priėmė tokį pasiūlymą kaip asmeninį įžeidimą. Užuot 
atsakiusi, kyštelėjo į spyną raktą, atidarė duris ir įėjo. Tarsi norėdama 
sau įrodyti, kad Chirurgas nenugalėjo. Kad ji vis dar yra savo gyvenimo 
šeimininkė. 

— Kodėl mums neperėjus visų kambarų iš eilės, — pasiūlė jis. — 
Tiesiog įsitikinsime, kad niekas nepaliesta. 

Ji linktelėjo. 

Jie drauge nuėjo į svetainę, į virtuvę. Ir galiausiai į miegamąjį. Ji 
žinojo, kad iš kitų moterų Chirurgas pasiimdavo suvenyrų, todėl labai 
kruopščiai patikrino papuošalų dėžutę, tualetinio staliuko stalčius, 
ieškodama bent menkiausio pėdsako, kurį galėjo palikti įsibrovėlio 
rankos. Muras stovėjo tarpduryje ir stebėjo, kaip ji peržiūrinėja palai- 
dinukes, megztinius, apatinį trikotažą. Staiga jam iškilo prisiminimas: 
kitos moters drabužiai, toli gražu ne tokie dailūs, sulankstyti lagamine. 
Pilkas megztinis, išblukusi rausva palaidinukė. Medvilniniai naktiniai 
marškiniai su mėlynomis rugiagėlėmis. Nieko naujutėlio, nieko bran- 
gaus. Kodėl jis niekada nenupirko Merei ko nors prabangaus? Ką jis sau 
galvojo? Kad taupė? Kam? Ne tam, kam galiausiai prireikė pinigų — gy- 


dytojams, slaugos namams, fizioterapeutams. 

Jis atsitraukė nuo miegamojo durų ir nuėjęs į svetainę atsisėdo 
ant sofos. Pro langą sruvo akinanti vėlyvos popietės saulė. Muras pasi- 
trynė akis ir užsikniaubė rankomis galvą, susisielojęs, jog per visą dieną 
nė karto neprisiminė Merės. Ir susigėdo. Dar didesnė gėda apėmė, kai 
pakėlęs galvą pamatė Kateriną ir visos mintys apie Merę akimirksniu iš- 
tirpo. Pagalvojo: „Prieš mane stovi pati gražiausia moteris iš visų, kurias 
pažinojau. Pati narsiausia moteris iš visų mano pažįstamų 

— Niekas nedingo, — tarė ji. — Bent jau nepastebėjau. 

— Ar jūs tikrai norite čia likti? Mielai nuvežčiau jus į viešbutį. 

Ji nuėjo prie lango ir užsižiūrėjo pro jį. Profilį išryškino auksiniai 
saulėlydžio gaisai. 

— Aš dvejus metus gyvenau bijodama. Užsirakindama nuo pa- 
saulio įleistinėmis spynomis. Nuolat tikrindama, ar kas netūno už durų, 
tyrinėdama spintas. Jau gana, — ji atsigręžė. — Noriu susigrąžinti savo 
gyvenimą. Šį sykį nesileisiu, kad jis laimėtų. 

Šį sykį, pasakė ji, tarsi tai buvo mūšis kur kas ilgesniame kare. 
Tarsi Chirurgas ir Endrius Kapra susilydė į vieną esybę, tą, kurią ji prieš 
dvejus metus trumpam nuslopino, tačiau iš tikrųjų neįveikė. Kapra. 
Chirurgas. Dvigalvis monstras. 

— Jūs sakėte, kad šiąnakt lauke stovės policijos patrulinis auto- 
mobilis, — pasakė ji. 

— Taip. 

— Jūs garantuojate? 

— Visiškai. 

Ji giliai įkvėpė ir nusišypsojo. Ta šypsena — tarsi tikros drąsos 
aktas. 


— Tuomet man nėra ko baimintis, tiesa? — pasakė ji. 


Tą vakarą kaltės jausmas neleido jam traukti tiesiai namo, bet ginė 
Niutono link. Murą sukrėtė jo reakcija į Kordel ir dabar kamavo sąžinė, 


kad ši moteris taip užvaldė jo mintis. Per tuos pusantrų metų po Merės 

mirties jis gyveno lyg vienuolis, praradęs bet kokį domėjimąsi moteri- 
mis, visas aistras paskandinęs širdgėloje. Jis nežinojo, ką daryti su šia 
šviežia aistros kibirkštimi. Suprato tik viena, kad esant tokiai situacijai 
tai — nedera. Ir kad tai buvo neištikimybės ženklas moteriai, kurią 
anksčiau mylėjo. 

Todėl jis traukė į Niutoną, kad apramintų sąžinę. 

Rankoje spausdamas ramunių puokštę, Muras įėjo į kiemelį ir už- 
šovė geležinių vartelių skląstį. Tas pats, kaip nešti į upę vandenį, pagal- 
vojo jis dairydamasis po sodelį, jau skęstantį vakaro šešėliuose. Kaskart, 
kai jis apsilankydavo, tame mažame plotelyje tarsi rasdavosi vis daugiau 
gėlių. Pelėvirkščių sukučių ir vijoklinių rožių stiebai vijosi namo šonu 
aukštyn ir atrodė, kad gėlynas plečiasi dar ir padangių link. Jis lyg ir 
sutriko dėl tokios skurdžios savo puokštelės. Tačiau Merė visada labiau- 
siai mėgo ramunes, todėl dabar jis ir įprato išsirinkti jas gėlių kioske. 
Ji mėgo jų džiugų paprastumą, tuos baltus spurgelius aplink citrinines 
saulutes. Ir kvapą mėgo — ne saldų ir šleikštų kaip kitų gėlių, o aštrų. 
Kategorišką. Jai patiko, kaip jos užplūsdavo tuščius plotus, pakeles ir 
primindavo, jog tikrasis grožis yra spontaniškas ir nesuvaldomas. 

Kaip ir pati Merė. 

Jis paspaudė skambutį. Po sekundėlės durys virstelėjo ir jam nusi- 
šypsojo veidas — toks panašus į Merės, jog jį nudiegė pažįstama širdgė- 
la. Roza Koneli turėjo savo dukros mėlynas akis ir apvalius skruostelius, 
ir nors jos plaukai buvo beveik visiškai pražilę, o metai įsirėžę į veidą, 
galėjai nė neabejoti, kad tai Merės motina. 

— Kaip smagu matyti tave, Tomai, — pasakė ji. — Jau senokai 
buvai užsukęs. 

— Labai atsiprašau, Roza, pastaruoju metu sunku nurverti laiko. 
Beveik nebežinau, kuri savaitės diena. 

— Aš sekiau per televiziją, kas vyksta. Baisu, kuo tau tenka užsi- 
imti. 

Jis įėjo į vidų ir įteikė jai ramunes. 


— Ne dėl to, kad jums dar trūktų gėlių, — nusišypsojo jis. 

— Gėlių niekada nebūna per daug. Be to, ir pats žinai, kaip aš 
mėgstu ramunes. Gal norėtum šaltos arbatos? 

— Labai ačiū, mielai išgerčiau. 

Jiedu sėdėjo svetainėje ir gurkšnojo arbatą. Kvapią ir giedrą, to- 
kią, kokią gerdavo Pietų Karolinoje, kur gimė Roza. Tai ne tas niaurus 
Naujosios Anglijos užpilas, kurį Muras siurbė augdamas. Ir kambarys 
buvo mielas, beviltiškai ssnamadiškas, lyginant su Bostono standartais. 
Per daug visokių kartūnų, per daug mažmožių. Ber, ak, kaip jis priminė 
Merę! Ji buvo visur. Ant sienų kabojo jos nuotraukos. Ant lentynėlių 
išdėlioti jos laimėti prizai už plaukimą. Svetainėje stovėjo jos vaikystės 
dienų pianinas. Čia, šiame name, kur ji užaugo, to vaiko dvasia tebe- 
buvo gyva. Ir Roza, aukuro saugotoja, čia tokia panaši į savo dukrą, jog 
Murui kartais atrodydavo, kad pati Merė žiūri į jį pro mėlynas Rozos 
akis. 

— Atrodai išvargęs, — pasakė ji. 

— Tikrai? 

— Taip ir neatostogavai, ar ne? 

— Mane atšaukė. Jau sėdėjau automobilyje, traukiau Meino greit- 
keliu. Ir meškeres buvau susidėjęs. Nusipirkęs naują žvejybos reikmenų 
dėžutę, — jis atsiduso. — Pasiilgstu ežero. Tik jo ir telaukiu visus metus. 

Merė irgi tik jo telaukdavo. Jis dirstelėjo į lentynėlėje išdėliotus 
prizus. Merė buvo tvirta undinėlė, kuri būtų laimingai gyvenusi vande- 
nyje, jeigu tik būtų gimusi su žiaunomis. Jis prisiminė, kokiais galingais, 
tiksliais mostais ji irdavosi per ežerą. Prisiminė, kaip tos pačios rankos 
suvyto slaugos namuose. 

— Kai ištirsite tą bylą, — kalbėjo Roza, — vis tiek galėtum nu- 
važiuoti prie ežero. 

— Nežinau, ar ją ištirsime. 

— Najau, šitaip dar niekada nekalbėjai. Taip jau nuleidai rankas. 

— Šis nusikaltimas kitoks, Roza. Čia veikia toks žudikas, kad net 
nežinau, nuo ko pradėti. 


— Tu visada susidorodavai. 

— Visada? — jis papurtė galvą ir nusišypsojo. — Per daug gerai 
apie mane galvojate. 

— Šitaip sakydavo Merė. Žinok, ji mėgdavo tavimi girtis. Jis visa- 
da nutveria savo veikėją. 

Užtat kokia kaina, pagalvojo jis gęstant šypsenai. Muras prisiminė 
visas naktis, praleistas nusikaltimų vietose, prarastas vakarienes, savait- 
galius, kada visos mintys sukdavosi vien apie darbą. O Merė laukdavo, 
kantriai laukdavo jo dėmesio. Jeigu galėčiau susigrąžinti bent vieną dieną, 
praleisčiau kiekvieną jos minutę su tavimi. Nepaleisčiau iš lovos. Slaptingai 
šnabždėčiau po šiltomis antklodėmis. 

Deja, Dievas nedovanoja tokių galimybių. 

— Ji taip tavimi didžiavosi, — pridūrė Roza. 

— O aš didžiavausi ja. 

— Jūs išgyvenote drauge dvidešimt metų. Nedaug kas gali tuo 
pasigirti. 

— Aš besotis, Roza. Norėjau daugiau. 

— Ir pyksti, kad nepavyko. 

— Taip, ko gero, taip. Man pikta, kad būtent ji susirgo aneurizma. 
Kad būtent jos negalėjo išgelbėti. Man pikta, kad... — jis stabtelėjo, 
sunkiai iškvėpė. — Atleiskit. Tiesiog sunku. Viskas taip sunku šiomis 
dienomis. 

— Mums abiem, — tyliai ištarė ji. 

Jie tylomis žiūrėjo vienas į kitą. Taip, be abejo, Rozai buvo netgi 
sunkiau, nes ji neteko ne tik vyro, bet ir vienintelės dukters. Jam kilo 
klausimas, ar ji atleistų jam, jeigu jis kada nors vėl vestų. Laikytų tai iš- 
davyste? Jos dukters atminimo užkasimu į dar gilesnį kapą? 

Staiga jis nebegalėjo išlaikyti jos žvilgsnio ir kaltai nusuko akis. Ta 
pati kaltė, kurią jau juto šiandien žiūrėdamas į Kateriną Kordel ir aiškiai 
pabudindamas aistrą. 

Jis padėjo tuščią stiklinę ir pakilo. 

— Reikia judėti. 

— Jau atgal į darbą? 

— Jis nesibaigs, kol jo nesučiupsime. 

Ji palydėjo jį iki durų ir stovėjo, kol jis žingsniavo pro jos gėlynėlį 
vartelių link. Muras atsisuko ir įspėjo: 

— Užsirakinkite duris, Roza. 

— O, tu visada taip pasakai. 

— Aš visada sakau rimtai, — jis pamojavo jai ir nuėjo, galvoda- 


mas: šiandien netgi rimčiau negu paprastai. 


Kur vaikštome, priklauso nuo to, ką pažįstame, o tai, ką pažįstame, pri- 
klauso nuo to, kur vaikštome. 

Šios eilutės skambėjo Džeinės Ricoli galvoje lyg kokia erzinanti 
vaikystės dainelė, o ji tuo metu studijavo Bostono žemėlapį, prismeigtą 
ant didelės kamštinės lentos, kuri kabojo jos bute ant sienos. Ji prisi- 
smeigė žemėlapį tą pačią dieną, kai buvo rastas Elenos Ortiz kūnas. 
Tyrimui judant į priekį, smaigstė į jį vis daugiau spalvotų smeigtukų. 
Trims skirtingoms moterims — trys skirtingos spalvos. Balta — Elenai 
Ortiz. Mėlyna — Dianai Sterling. Žalia — Ninai Peiton. Kiekvienas 
žymėjo žinomą moters veiklos sferos išsidėstymą. Jos gyvenamąją vietą, 
darbovietę. Artimų draugų arba giminaičių namus. Sveikatos skyrius, 
kuriuose lankėsi. Trumpai tariant, aukos arealą. Kažkur kasdieniam gy- 
venime kiekvienos moters ir Chirurgo visatos susikirsdavo. 

Kur vaikštome, priklauso nuo to, ką pažįstame, 0 tai, ką pažįstame, 
priklauso nuo to, kur vaikštome. 

Ir kurgi vaikščiojo Chirurgas? — svarstė ji. Kas sudaro jo pasaulį? 

Studijuodama žemėlapį ji kramtė savo šaltą vakarienę — sumuš- 
tinį su tunu ir traškučius, viską užgerdama alumi. Žemėlapis kabojo 
prie valgomojo stalo, kiekvieną rytą gerdama kavą, kiekvieną vakarą 
vakarieniaudama, — jeigu parsirasdavo namo vakarienei, — ji nutver- 
davo save, prikausčiusią žvilgsnį prie tų spalvotų smeigtukų. Kitos mo- 
terys pasikabintų paveikslus su gėlėmis ar gražiais peizažais arba kino 
filmų plakatus, o ji spoksojo į mirtininkų žemėlapį ir sekė mirusiųjų 
judėjimą. 

Štai kaip susiklostė jos gyvenimas: valgymas, miegas ir darbas. Šia- 
me bute ji išgyveno trejus metus, tačiau ant sienų tebuvo tik vienas kitas 
puošmuo. Jokių augalėlių (kas turės laiko juos laistyti?), jokių kvailų 
niekučių ir netgi jokių užuolaidų. Ant langų tiktai pakeliamosios žaliu- 
zės. Namai, kaip ir gyvenimas, buvo organizuoti produktyviam darbui. 
Ji mėgo savo darbą ir gyveno dėl jo. Jau būdama dvylikos žinojo, kad 
nori būti policininkė, — nuo to laiko, kai profesinės orientacijos dieną į 
mokyklą atėjo detekryvė. Pirmiausia jie klausėsi medicinos seselės ir tei- 
sininko, paskui — kepėjos ir inžinieriaus. Mokiniai vis labiau muistėsi. 
Tarp eilių ėmė lakstyti iš gumelių paleisti popierėliai, per visą klasę pra- 
sklendė persmeigtas popierinis sviedinukas. Ir tada atsistojo policininkė 
su pistoleto dėklu ant liemens. Klasė iškart nutilo. | 

Ricoli niekada to nepamiršo. Nepamiršo, kaip netgi berniukai pa- 
garbiai spoksojo į moterį. 

Dabar ji pati policininkė; ir jeigu ji uždegdavo dvylikamečių ber- 
niūkščių akyse pagarbią baimę, suaugusių vyrų pagarba dažniausiai ją 
aplenkdavo. | 

Būk geriausia — tokia buvo jos strategija. Pralenk juos darbe, 
užgožk juos. Užtat dabar ir dirbo vakarieniaudama. Žmogžudystė ir 
sumuštinis su tunu. Ji gerokai patraukė alaus, atsilošė ir toliau tyrinėjo 
žemėlapį. Žvalgymasis į buvusią mirusiųjų geografinę padėtį kėlė šiurpą. 
Kur jos leido savo gyvenimo dienas, kurios vietos joms buvo svarbios. 
Vakarykščiame susirinkime kriminalinio skyriaus psichologas daktaras 
Zukeris pamėtėjo keletą terminų, kuriuos jis vartojo sudarydamas psi- 
chologinius portretus. Atramos taškai. Veiklos mazgai. Tiksliniai fonai. 
Na, jai nereikėjo Zukerio sparnuotų žodžių ar kompiuterio programos, 
kurie pasakytų jai, į ką ji žiūrėjo ir kaip tai interpretuoti. Varstydama aki- 
mis žemėlapį, įsivaizdavo ne ką kita, o savaną, kurioje knibždėjo grobis. 
Spalvoti smeigtukai žymėjo asmenines trijų nelaimingų gazelių visatas. 
Diana Sterling sukosi šiaurinėje dalyje, Bek Bėjuje ir Bikon Hile. Elena 
Ortiz — pietinėje, Saut Ende. Nina Peiton — pietvakarinėje, Jamaika 


Pleino pakraštyje. Trys atskiros teritorijos, viena su kita nesusieina. 

O kur tavo buveinė? 

Ji bandė žiūrėti į miestą jo akimis. Marė dangoraižių kanjonus. 
Žalius parkus, tarsi ganyklų ruožus. Takus, kuriuos mynė kvaišų aukų 
kaimenės, neįtardamos, jog jas stebi medžiotojas. Plėšrus keliauninkas, 
kuris naikina nepaisydamas nei nuotolio, nei laiko. 

Kai suskambėjo telefonas, ji taip krūptelėjo, jog net apvertė alaus 
butelį. Velnias. Čiupdama ragelį sugriebė popierinių rankšluostėlių ru- 
loną ir puolė baksnoti šlapią stalą. 

— Ricoli. 

— Alio, Džeini? 

— O. Labas, mama. 

— Tu taip ir neatsakei į mano skambutį. 

— Ką? 

— Aš skambinau tau prieš kelias dienas. Sakei, paskambinsi, bet 
nepaskambinai. 

— Tiesiog pamiršau. Aš prasmegusi darbe. 

— Kitą savaitę Frankas parvažiuoja namo. Argi ne smagu? 

— Aha, — Ricoli atsiduso. — Smagu. 

— Mataisi su broliu tik kartą per metus. Ar negalėtum bent labiau 
apsidžiaugti? 

— Mama, aš pavargusi. Chirurgo paieškos vyksta visą parą. 

— Ar policija jį nutvėrė? 

— Aš ir es4 policija. 

— Pati supranti, ką aš turiu galvoje. 

Taip, ji suprato. Mama turbūt įsivaizdavo Dženytę, atsakinėjančią 
į telefonų skambučius ir nešiojančią kavutę tiems be galo, be krašto 
svarbiems vyriškos giminės detektyvams. 

— Tu arvažiuosi vakarienės, taip? — mama tuoj pat pakeitė te- 
mą. — Kitą penktadienį. 

— Negarantuoju. Priklausys nuo to, kaip seksis tyrimas. 

— Najau, juk gali pasirodyti dėl savo brolio. 


— Jeigu čia atmosfera įkais, turėsiu atidėti kitai dienai. 

— Mes negalime atidėti kitai dienai. Maikas jau sutiko atvažiuoti 
penktadienį. 

Na, žinoma. Juk reikia įtikti broleliui Maikui. 

— Džeini? 

— Aha, mama. Penktadienį. 

Ji padėjo ragelį, o neišspjautas pyktis net suko vidurius — labai 
pažįstamas jausmas. Jėzau, ir kaip ji ištvėrė savo vaikystę? 

Ji pasiėmė alų ir išsiurbė likusius lašelius. Ir vėl įsmeigė žvilgsnį į 
žemėlapį. Šią minutę Chirurgo sučiupimas buvo kaip niekad svarbus. 
Visi tie metai, kai ji jautėsi ignoruojama seserimi, nereikšminga mergy- 
te, vertė nukreipti visą įsiūtį į 77. 

Kas tu toks? Kur tu? 

Ji sustingo, įbedė akis į žemėlapį. Mąstė. Tada paėmė maišelį su 
smeigtukais ir išsirinko naują spalvą. Raudoną. Vieną įsmeigė į Tautų 
Sandraugos prospektą, kitą ten, kur buvo Piligrimų ligoninė, Saut 
Ende. 

Raudoni smeigtukai žymėjo Katerinos Kordel buveinę. Ji kirtosi 
su Dianos Sterling ir Elenos Ortiz teritorijomis. Kordel buvo bendras 
daliklis. Ji judėjo abiejų aukų pasauliuose. 

O trečiosios aukos, Ninos Peiton gyvybė dabar jos rankose. 

Netgi pirmadienio vakare Gremersio barui neteko snausti. Buvo sep- 
tinta valanda vakaro, ir visi nevedę ir netekėjusios kolektyviai traukė į 
miestą pasiruošę linksmybėms. Čia ir buvo jų žaidimų aprvarėlis. 

Ricoli sėdėjo prie stalelio netoli įėjimo ir kaskart, kai tik atsiver- 
davo durys, įleidžiančios dar vieną Gremersio karalijos kloną, dar vieną 
kanceliarijos barbę, siūbuojančią ant trijų colių aukščio kulniukų, jautė į 
vidų pliūptelinčius karštus miesto oro tumulus. Ricoli, apsirengusi savo 
įprastiniu plačiu kelnių kostiumu ir apsiavusi patogiais lygiapadžiais, 
jautėsi lyg iš vidurinės mokyklos atkeliavusi vadovė, prižiūrinti, kad vai- 
kučiai gražiai elgtųsi pobūvyje. Štai įėjo dvi moterys, susilaižiusios kaip 
katės, skleidžiančios kvepalų mišinio aromatus. Ricoli nesikvepino. Ji 
turėjo vieną lūpų dažų tūbelę, kurią laikė kažkur įkišusi į spintelės galą 
vonioje kartu su išdžiūvusiu blakstienų tušu ir Dewy Satin makiažo pa- 
grindo buteliuku. Nusipirko juos prieš penkerius metus universalinėje 
parduotuvėje prie kosmetikos prekystalio manydama, jog net ji galėtų 
atrodyti kaip ta gražuolė Elizabeta Harli ant viršelių, jeigu turėtų tam 
tikslui skirtus iliuzionisto įnagius. Pardavėja tepė, pudravo ir braukė, o 
kai viską baigė, triumfuodama padavė Ricoli veidrodėlį ir šypsodamasi 
paklausė: 

— Ką manote apie savo naująją išvaizdą? 


O žiūrėdama į savo atvaizdą Ricoli galvojo, jog nuo tos akimirkos 

ji neapkęs Elizabetos Harli dėl to, kad suteikia moterims apgaulingą 
viltį. Bjauriausia tiesa buvo ta, kad kai kurioms moterims nelemta būti 
gražioms, ir Ricoli buvo viena iš jų. 

Taigi ji sėdėjo nepastebima, gurkšnojo imbierinį alų ir stebėjo, 
kaip baras pamažu prisipildo žmonių. Čia buvo triukšminga publi- 
ka — tarškėjo, dzingčiojo ledo gabalėliai, girdėjosi šiek tiek per garsus ir 
mažumėlę forsuotas juokas. 

Ji atsistojo ir pasuko baro link. Ten barmenui kyštelėjo savo žen- 
klelį ir pasakė: 

— Aš turiu keletą klausimų. 

Jis vos dirstelėjo į jos ženklelį ir išmušė kasos aparatu už gėrimą 
mokamą sumą. 

— Gerai, skelk. 

— Gal prisimenate, ar čia lankėsi ši moteris? — Ricoli padėjo 
Ninos Peiton nuotrauką ant prekystalio. 

— Aba, ir jūs ne pirmoji apie ją besiteiraujanti policininkė. Prieš 
kokį mėnesį ar seniau buvo užėjusi ir kita detektyvė. 

— Lytinių nusikaltimų tyrimo skyriaus? 

— Ko gero. Norėjo sužinoti, ar mačiau ką nors, kas norėjo užka- 
binti šią moterį nuotraukoje. 

— Ar matėte? 

Jis gūžtelėjo pečiais. 

— Čia niekas negaišta veltui laiko. Aš neseku. 

— Tačiau jūs prisimenate šią moterį? Ji vardu Nina Peiton. 

— Mačiau ją keletą kartų, paprastai būdavo su drauge. Nežinojau, 
kuo ji vardu. Jau senokai nebeužeina. 

— Ar žinote kodėl? 

— Ne, — jis pasiėmė skepetrą ir pradėjo šluostyti baro stalviršį, 
aiškiai nukreipdamas dėmesį kitur. 

— Aš tuoj pasakysiu kodėl, — plykstelėjo Ricoli. — Kadangi 
kažkoks subingalvis nusprendė šiek tiek pasismaginti. Taigi jis atėjo čia 


susimedžioti aukos. Apsidairė, pamatė Niną Peiton ir pagalvojo: „Miela 

katytė“. Aišku, jis žiūrėjo į ją ne kaip į žmogų. Joje jis tematė daiktą, 
kuriuo galės pasinaudoti ir išmesti. 

— Klausykite, man nebūtina viso šito pasakoti. 

— Aišku, kad būtina. Ir privalote išklausyti, nes viskas atsitiko po 
pat jūsų nosimi, tiktai nepanorote matyti. Kažkoks subingalvis įmeta 
narkotikų į moters gėrimą. Ji sunegaluoja ir nusvirduliuoja į tualetą. 
Tada tas subingalvis čiumpa ją už rankos ir išsitempia laukan. Ir jūs mie- 
ko nematėte? 

— Ne, — atšovė jis. — Nemačiau. 

Baras nuščiuvo. Ji pastebėjo, kaip visi žiūrėjo įsmeigę į ją akis. Ne- 
tarusi nė žodžio, išdidžiai nužingsniavo atgal prie staliuko. 

Tuojau pat vėl sugaudė šnekos. 

Ricoli stebėjo, kaip barmenas pastūmė kažkokiam vyrui du stiklus 
viskio, matė, kaip tas vieną padavė moteriai. Žiūrėjo, kaip taurės kilo 
prie lūpų, kaip liežuviai lyžčiojo nuo margaritų druską, kaip užsiversda- 
vo galvos, ir degtinė, tekila bei alus slinko žemyn. 

Ir matė, kaip vyrai spoksojo į moteris. Ji siurbčiojo savo imbierinį 
alų ir pasijuto apsvaigusi, — ne nuo alkoholio, o nuo pykčio. Ji, vieniša, 
kamputyje sėdinti moteris, stulbinamai aiškiai išvydo, kokia iš tikrųjų 
buvo ši vieta. Girdykla, kur susitinka grobuonis ir jo grobis. 

Supypsėjo jos pranešimų gaviklis. Ieškojo Baris Frostas. 

— Kas ten skandalija? — Frosto balsas buvo vos girdimas jos mo- 
biliuoju telefonu. 
ką, kur ką tik pratrūko juokas. — Ką sakei? 

— ... gydytoją iš Malboro gatvės. Aš gavau jos ligos istorijos ko- 
piją. 

— Kieno ligos istorijos? 

— Dianos Sterling. 

Ricoli iš karto pasilenkė, įtempė klausą, kad girdėtų silpną Frosto 
balsą. 

— Pakartok dar sykį. Kas tas gydytojas ir kodėl Sterling pas jį ėjo? 

— Gydytoja, o ne gydytojas. Gydytoja Boni Džilespi. Ginekologė 
iš Malboro gatvės. 

Ir vėl nugriaudėjęs juokas paskandino jo žodžius. Ricoli užsidengė 
ausį, kad girdėtų, ką jis atsakys. 

— Kodėl Sterling pas ją ėjo? — rėkė ji. 

Tačiau ji jau žinojo atsakymą: jis buvo tiesiai prieš ją, bare, kur du 
vyrai atakavo moterį lyg kokie liūtai, persekiojantys zebrą. 

— Seksualinis smurtas, — pasakė Frostas. — Ir Dianą Sterling 


išprievartavo. 


— Visos trys buvo seksualinio smurto aukos, — pasakė Muras. — Ta- 
čiau nei Elena Ortiz, nei Diana Sterling nepranešė apie užpuolimus. 
Mes sužinojome apie Sterling išžaginimą tik todėl, kad tikrinome visas 
vietines moterų klinikas ir ginekologus, norėdami sužinoti, ar ji kur 
nors dėl to kreipėsi. Sterling net tėvams nepasakojo apie užpuolimą. Kai 
šįryt jiems paskambinau, pritrenkiau šia žinia. 

Nors rytas buvo tik įpusėjęs, posėdžių kambaryje susirinkusiųjų 
veidai atrodė išsekę. Jie dirbo miego sąskaita, o dar laukė ilga diena. 

Leitenantas Marketis tarė: 

— Vadinasi, vienintelis žmogus, žinojęs apie Sterling išžaginimą, 
buvo ši ginekologė iš Malboro gatvės? 

— Gydytoja Boni Džilespi. Tai buvo vienintelis Dianos Sterling 
apsilankymas. Ji kreipėsi, nes bijojo, kad nebūtų užsikrėtusi AIDS. 

— Ką gydytoja Džilespi žinojo apie išžaginimą? 

Į klausimą atsakė Frostas, kuris ir kalbėjosi su gydytoja. Jis atsivertė 
aplanką, kuriame buvo Dianos Sterling ligos istorija. 

— Štai ką užrašė gydytoja Džilespi: „Trisdešimties metų amžiaus 
baltosios rasės moteris prašo patikrinti ją dėl ŽIV. Prieš penkias die- 
nas — neapsaugotas lytinis santykiavimas, partnerio ŽIV būklė nežino- 
ma. Paklausus, ar jos partneris priklausė aukštos rizikos grupei, pacientė 


susijaudino ir apsiašarojo. Atskleidė, kad lytinis santykis vyko ne abiejų 

šalių sutikimu ir kad ji nežinojo užpuoliko vardo. Nenori pranešti apie 
smurtą. Atsisako siuntimo konsultacijai dėl išprievartavimo“, — Frostas 
pakėlė galvą. — Gydytoja Džilespi gavo iš jos tik tokią informaciją. Ji 
patikrino dubenį, atliko tyrimus dėl sifilio, gonorėjos ir ŽIV ir liepė 
pacientei ateiti po dviejų mėnesių, kad būtų atliktas paskesnis kraujo 
tyrimas dėl ŽIV. Pacientė nebepasirodė. Nes mirė. 

— Gydytoja Džilespi taip ir nepaskambino policijai? Net ir po 
nužudymo? 

— Ji nežinojo, kad pacientė mirė. Niekada nematė žinių pra- 
nešimų. 

— Ar buvo paimtas išprievartavimo įkalčių rinkinys? Sperma? 

— Ne. Pacientė, a... — Frostas pasijuto nepatogiai ir išraudo. 

Būna tokių temų, kurias nelengva nagrinėti net ir vedusiam vyrui, 
tokiam kaip Frostas. 

— Po užpuolimo ji kelis kartus apsiplovė duše. 

— Ar galima ją kaltinti? — pasakė Ricoli. — Velniai griebtų, aš 
būčiau apsiplovusi ir „Lysoliu.“ 

— Trys išžaginimo aukos, — pasakė Marketis. — Tai jau ne atsi- 
tiktinumas. 

— Rasite prievartautoją, — įsiterpė Zukeris, — manau, turėsite 
rankose ir savo veikėją. Kaip Ninos Peiron DNR tyrimų reikalai? 

— Bus atlikti operatyviai, — pasakė Ricoli. — Spermos pavyzdys 
išgulėjo laboratorijoje beveik du mėnesius, ir dar niekas nepadaryta. Aš 
užkūriau pirtį. Laikykime špygas, kad mūsų nusikaltėlis jau būtų už- 
fiksuotas CODIS sistemoje. 

CODIS — jungtinė DNR rodiklių sistema — buvo FTB naciona- 
linė DNR suvestinių duomenų bazė. Sistema tebėra pradinėje kūrimo 
stadijoje, todėl genetinių pusės milijono nuteistų nusikaltėlių duomenų 
sistemoje dar nėra. Šansų, kad pavyks kaip aklai vištai rasti grūdą — ati- 
tikmenį žinomam nusikaltėliui — buvo mažai. 

Marketis atsigręžė į Zukerį: 

— Mūsų veikėjas auką pirmiausia išprievartauja. O po kelių savai- 
čių sugrįžta jos nužudyti? Ar čia yra kokia prasmė? 

— Mums ir nepriklauso žinoti prasmės, — pareiškė Zukeris. — 
Tik jam tai svarbu. Neretas atvejis, kai prievartautojas grįžta ir užpuola 
savo auką antrą kartą. Taip pasireiškia nuosavybės jausmas. Buvo už- 
megzti santykiai, tegul ir patologiški. 

Ricoli purkštelėjo: 

— Jūs tai vadinate santykiais? 

— Tarp prievartautojo ir aukos. Gal ir šlykščiai skamba, bet taip 
yra. Jie pagrįsti galia. Pirmiausia jis atima ją iš aukos, paverčia ją žemes- 
ne už žmogišką būtybę. Ji tampa daiktu. Jis tai žino ir, svarbiausia, ji 
žino. Faktas, kad ji yra sužalota, paniekinta, gali pakankamai jį įaud- 
rinti, kad vėl sugrįžtų. Pirmiausia jis paženklina ją išprievartaudamas. 
Paskui grįžta pareikšti galutinės nuosavybės. 

Sužalotos moterys, pagalvojo Muras. Štai koks ryšys sieja šias mo- 
teris. Staiga jam toptelėjo į galvą, kad ir Katerina priklausė sužalotųjų 
grupei. 

— Jis neišprievartavo Katerinos Kordel, — pareiškė Muras. 

— Tačiau ji yra prievartautojo auka. 

— Jau dveji metai, kaip jos užpuolikas nebegyvas. Kaip Chirurgas 
galėjo išsiaiškinti, jog ji yra auka? Kaip ji galėjo patekti į jo akiratį? Ji 
niekam nesipasakojo apie užpuolimą. 

— Ji juk kalbėjo apie tai internete, tiesa? Asmeninių pokalbių 
svetainėje... — Zukeris patylėjo. — Jėzau. Ar gali būti, kad jis susiranda 
savo aukas per internetą? 

— Mes jau tyrėme šią teoriją, — pasakė Muras. — Nina Peiton 
net savo kompiuterio neturi. O Kordel toje svetainėje niekada niekam 
nepasisakė savo vardo. Tad ir vėl grįžtame prie klausimo: kodėl Chirur- 
gas nusitaikė į Kordel? 

Zukeris pasakė: 

— Regis, jis tikrai apsėstas minties apie ją. Jis verčiasi per galvą, 
kad tik iš jos pasityčiotų. Rizikuoja siųsdamas elektroniniu paštu Ninos 
Peiton nuotrauką. Ir sukelia sau pragaištingą įvykių seką. Nuotrauka 
atveda policiją tiesiai prie Ninos durų. Jis priverstas skubėti, nebegali 

užbaigti žudynių, nebegali pasiekti pasitenkinimo. Dar blogiau — jis 
palieka liudininkę. Tai didžiausia klaida. 

— Tai nebuvo klaida, — pareiškė Ricoli. — Jis norėjo palikti ją 
gyvą. 

Į jos pastabą sėdintieji aplinkui stalą sureagavo skeptiškai. 

— Kaipgi kitaip paaiškinsite tokį apsižioplinimą? — tęsė ji. — Ta 
nuotrauka, kurią jis nusiuntė Kordel, turėjo atkreipti mūsų dėmesį. Iš- 
siuntė ją ir laukė mūsų. Laukė, kol mes paskambinsime į aukos namus. 
Jis žinojo, kad mes pakeliui. Ir tada jis žengė beprotišką žingsnį — įpjo- 
vė jai gerklę, nes norėjo, jog mes rastume ją gyvą. 

— Kurgi ne, — suprunkštė Krovis. — Tai buvo jo plano dalis. 

— Ir koks gi būtų jo motyvas? — paklausė Zukeris. 

— Jo argumentas parašytas ant jos šlaunies. Nina Peiton buvo 
aukojama Katerinai Kordel. Dovana, nuo kurios ji turėjo apsitriesti iš 
baimės. 

Kurį laiką buvo tylu. 

— Jeigu taip, tai pavyko, — pasakė Muras. — Jis įvarė jai siaubą. 

Zukeris atsilošė kėdėje ir pradėjo svarstyti Ricoli teoriją: 

— Labai jau daug rizikos, norint įbauginti vieną moterį. Tai — di- 
dybės manijos ženklas. Tai galėtų reikšti jo kompensacijos sutrikimą. 
Būtent taip galiausiai atsitiko Džefriui Dameriui ir Tedui Bandžiui. Jie 
nesugebėjo kontroliuoti savo fantazijų. Prarado atsargumą. Tada ir pa- 
sipylė klaidos. 

Zukeris atsistojo ir nuėjo prie kabančios ant sienos lentelės. Joje 
buvo visų trijų aukų vardai ir pavardės. Po Ninos Peiton vardu jis parašė 
ketvirtąjį: Katerina Kordel. 

— Ji nėra jo auka — kol kas. Tačiau kažkokiu būdu jis pripažino 
ją dėmesio vertu objektu. Kaip jis ją pasirinko? — Zukeris apmetė visus 
akimis. — Ar apklausėte jos bendradarbius? Ar bent vienas skleidžia 
kokį nors pavojingą kvapą? 

Ricoli atsakė: 


— Mes atmetėme Kenetą Kimbolą, ligoninės priimamojo gydyto- 

ją. Tą naktį, kai Niną Peiton užpuolė, jis budėjo. Taip pat apklausėme 
daugelį operacinės darbuotojų vyrų bei rezidentus. 

— O kaip Kordel partneris daktaras Falkas? 

— Daktaro Falko neatmetėme. 

Dabar Ricoli atkreipė į save Zukerio dėmesį — jis įsmeigė į ją 
keistai žiburiuojančias akis. Žmogžudysčių tyrimo skyriaus policininkai 
vadindavo tai „kvaištelėjusio psichoanalitiko žvilgsniu“. 

— Papasakok išsamiau, — švelniai paprašė jis. 

— Popieriuose daktaras Falkas atrodo puikiai. Masačusetso tech- 
nologijos instituto aeronautikos inžinerijos diplomuotas specialistas. 
Medicinos daktaras Harvarde. Chirurgijos ordinarūra — Piter Bent 
Brajame. Užaugino vieniša motina; pats užsidirbo studijoms koledže ir 
medicinos universitete. Skraido nuosavu lėktuvu. Be to, ir gražus vyru- 
kas. Ne Melas Gibsonas, bet kelias galvas lengvai apsuktų. 

Darenas Krovis nusikvatojo: 

— Ei, Ricoli vertina įtariamuosius pagal jų išvaizdą. Ar visos po- 
nios policininkės taip daro? 

Ricoli metė į jį priešišką žvilgsnį. 

— Aš tik sakau, — tęsė ji, — kad šitas vyrukas galėtų vienu metu 
vedžioti už nosies bent tuziną moterų. Tačiau girdėjau seseles kalbant, 
kad vienintelė jį dominanti moteris yra Kordel. Ne paslaptis, jog jis 
nuolat kviečia ją kur nors nueiti. O ji vis atsisako. Gal jis jau pradėjo 
siusti. 

— Daktaras Falkas kantrus, — pabrėžė Zukeris. — Tačiau per 
greitai nesusiaurinkime savo sąrašo. Apsistokime ties daktare Kordel. 
Ar yra kitų priežasčių, dėl kurių Chirurgas galėtų pasirinkti ją kaip 
auką? 

Muras pamėgino atsakyti šį klausimą: 

— O jeigu ji nėra tiesiog dar vienas grobis visoje aukų virtinėje? O 
jeigu ji visada buvo jo dėmesio objektas? Visi užpuolimai — tai atkūri- 
mas to, kas buvo padaryta moterims Džordžijoje. Tai, kas buvo beveik 
padaryta pačiai Kordel. Mes niekada nesiaiškinome, kodėl jis mėgdžioja 


149 


Endrių Kaprą. Niekada nesiaiškinome, kodėl jis nusitaikė į vienintelę 
išlikusią gyvą Kapros auką, — jis parodė į sąrašą. — Štai šios kitos mote- 
rys — Sterling, Ortiz ir Peiton. O jeigu jos tėra paprasčiausi pakaitalai? 
Svarbiausios aukos surogatai? 

— Atsakomojo taikinio teorija, — pasakė Zukeris. — Tu negali 
nužudyti moters, kurios iš tikrųjų nekenti, nes ji per daug galinga. Per 
daug bauginanti. Todėl žudai substiturą — pakaitalą, kuris reprezen- 
tuoja taikinį. 

Frostas paklausė: 

— Jūs sakote, kad Kordel visada buvo jo tikrasis taikinys? Bet jis 
juk bijo jos? 

— Dėl tos pačios priežasties ir Edmundas Kemperis nenužudė savo 
motinos iki pat žmogžudysčių serijos pabaigos, — dėstė Zukeris. — Ji 
visą tą laiką buvo tikrasis taikinys, — moteris, kurią jis niekino. Todėl 
savo įniršį išliedavo ant kitų aukų. Kiekvienu užpuolimu jis simboliškai 
naikino savo motiną. Faktiškai jis negalėjo jos nužudyti, bent jau iš pra- 
džių, nes ji turėjo jam per daug valdžios. Tam tikra prasme jis bijojo jos. 
Tačiau sulig kiekviena žmogžudyste jis įgydavo pasitikėjimo. Galios. Ir 
galiausiai pasiekė tikslą. Sutraiškė motinai kaukolę, nukirto galvą, Aš- 
žagino. Ir paskutinis išniekinimas — jis išplėšė jos gerklas ir išmetė jas į 
šiukšlių konteinerį. Pagaliau tikrasis jo įsiūčio objektas nebegyvas. Tada 
Edmundas Kemperis ir pasidavė policijai. 

Baris Frostas, kuris nusikaltimo vietoje paprastai pirmasis iš polici- 
ninkų savo pietus atiduodavo krūmams, atrodė nekaip, įsivaizduodamas 
žvėrišką Kemperio finalą. 

— Vadinasi, šie pirmieji trys užpuolimai, — prabilo jis, — galėtų 
būti tiktai apšilimas prieš pagrindinį įvykį? 

Zukeris linktelėjo: 


— Prieš Katerinos Kordel nužudymą. 

Murui suspaudė širdį, pamačius besišypsantį Katerinos veidą, kai ji atėjo 
į klinikos laukiamąjį jo pasitikti, nes žinojo, kad jo būsimieji klausimai, 
be abejonės, sužlugdys šį šiltą priėmimą. Žiūrėdamas į ją matė ne auką, 
o nuoširdžią ir gražią moterį, kuri išsyk suėmė jo ranką ir tarsi nebepa- 
noro jos paleisti. 

— Tikiuosi, tinkamas metas pasikalbėti, — pasakė jis. 

— Aš visada rasiu jums laiko, — ir vėl ta užburianti šypsena. — 
Gal išgersite puodelį kavos? 

— Ne, ačiū. Nereikia. 

— Tuomet eikime į mano kabinetą. 

Ji įsitaisė prie savo rašomojo stalo ir laukė, kada jis pasakys kokias 
nors naujienas. Per pastarąsias kelias dienas ji jau įprato juo pasitikėti, 
tad žvilgsnis buvo atviras. Pažeidžiamas. Jis pelnė jos pasitikėjimą kaip 
draugas, o dabar teks jį pakirsti. 

— Visiems aišku, — pradėjo jis, — kad Chirurgas sukoncentravo 
dėmesį į jus. 

Ji linktelėjo. 

— Mes svarstome kodėP Kodėl jis atkuria Endriaus Kapros nusi- 
kaltimus? Kodėl jūs atsidūrėte jo dėmesio centre? Ar žinote atsakymus 
į šiuos klausimus? 

Jos akyse pasirodė sąmyšis. 

— Nežinau. 

— Mes manome, kad žinote. 

— Iš kur aš galiu žinoti, ką jis galvoja? 

— Kacerina, jis galėtų sėlinti prie bet kurios kitos moters Bostone. 
Galėtų pasirinkti tą, kuri visiškai tam nepasiruošusi, kuriai nekyla net 
mintis, jog ją kažkas medžioja. Būtų logiška, jeigu jis taip ir darytų — 
siektų lengvai prieinamos aukos. Jūs esate jam sunkiausiai pasiekiamas 
grobis, kadangi jau esate budri. Maža to — jis netgi apsisunkina šį per- 
sekiojimą įspėdamas jus. Tyčiodamasis. Kodėl? 

Svetingas sutikimas kaipmat dingo. Staiga ji įsitempė, ant stalo 


gulintys pirštai susigniaužė į kumščius. 

— Aš jums dar kartą sakau: aš nežinau. 

— Jūs esate vienintelis fizinis ryšys tarp Endriaus Kapros ir Chi- 
rurgo, — pasakė jis. — Bendra auka. Tarytum Kapra tebebūtų gyvas 
ir imtųsi to, ko neužbaigė. O neužbaigė reikalų su jumis. Su ta, kuri 
išsisuko. 

Ji žvelgė į savo stalą, į tvarkingai sudėtus segtuvus — dėžutėse ir 
ne dėžutėse. Į gydytojos pastabas, parašytas glaustu, aiškiu braižu. Nors 
sėdėjo ypač ramiai, jos krumpliai buvo išsišovę, sustingę lyg dramblio 
kaulas. 

— Ko jūs man nepasakėte apie Endrių Kaprą? — tyliai paklausė 
jis. 

— Aš nieko nuo jūsų nenuslėpiau. 

— Tą naktį, kai jus užpuolė, kodėl jis atėjo į jūsų namus? 

— Ar tai kaip nors susiję? 

— Jūs buvote vienintelė auka, kurią Kapra pažinojo asmeniškai. 
Visos kitos buvo nepažįstamos, pasigautos baruose. Tačiau jūs buvote 
kitokia. Jis pasirinko jus. 

— Jis buvo... jis galėjo būti supykęs ant manęs. 

— Jis atėjo pas jus dėl kažkokių reikalų darbe. Dėl kažkokios klai- 
dos, kurią padarė. Bent taip jūs sakėte detektyvui Singeriui. 

Ji linktelėjo. 

— Buvo ne viena klaida. Daugybė. Gydymo klaidos. Ir jis nesekė 
anomalių kraujo tyrimų. Įsigalėjęs nerūpestingumas. Tą dieną ligoninė- 
je aš jam viską išdėsčiau. 

— Ką pasakėte? 

— Pasakiau, kad jis turėtų ieškotis kito darbo, specializuotis kitoje 
srityje, nes aš nesiruošiau rekomenduoti, kad liktų ordinatūroje antrus 
metus. 

— Arjis jums grasino? Kaip nors parodė pyktį? 

— Ne. Tai ir buvo keisčiausia. Jis tiesiog išklausė tai. Ir... nusi- 
šypsojo. 


— Nusišypsojo? 

Ji linktelėjo. 

— Tarytum tai jam nebuvo labai svarbu. 

Muras net pašiurpo, įsivaizduodamas tą momentą. Tuo metu ji 
negalėjo suprasti, kad Kapros šypsena slėpė beribį įniršį. 

— Tą vakarą vėliau, jūsų namuose, — kalbėjo Muras, — kai jis 
užpuolė jus... 

— Aš jau pasakojau, kas įvyko. Išdėsčiau savo pareiškime. Ten 
viskas parašyta. 

Muras parylėjo. Labai nenoromis, jis spaudė ją toliau: 

— Jūs kai ko nepasakėte Singeriui. Kai ką praleidote. 

Ji pakėlė akis, o skruostai iš pykčio paraudo. 

— Aš nieko nepraleidau! 

Nors ir kaip jis neapkentė savęs, kad teko toliau kankinti ją klausi- 
mais, kitos išeities nebuvo. 
nesutampa su parodymais, kuriuos davėte Savanos policijai. 

— Aš pasakiau detektyvui Singeriui tiksliai, kas atsitiko. 

— Jūs sakėte, kad gulėjote persisvėrusi per lovos kraštą. Siekėte po 
lova ginklo. Iš tos padėties nusitaikėte į Kaprą ir šovėte. 

— Ir tai tiesa. Prisiekiu. 

— Skrodimas parodė, kad buvo šauta iš apačios, kulka kirto per 
pilvą ir praėjo pro krūtinkaulį, paralyžiuodama jį. Šitas faktas atitinka 
jūsų parodymą. 

— Tai kodėl sakote, kad aš meluoju? 

Muras ir vėl parylėjo, vos pakeldamas sunkumą širdyje, kad teko 
klausti toliau. Dar labiau ją skaudinti. 

— Klausimas kyla dėl antrosios kulkos. Ji buvo iššauta iš arti, tie- 
siai į kairiąją akį. O jūs juk gulėjote ant grindų. 

— Turbūt jis buvo pasilenkęs į priekį, o aš tuo metu ir šoviau... 

— Turbūt? 

— Aš nežinau. Aš neprisimenu. 


— Neprisimenate, kaip šovėte antrą kartą? 

— Ne. Taip... 

— Tai kaip buvo iš tikrųjų, Katerina? — nors jis paklausė tyliai, 
žodžių geluonies sušvelninti nepajėgė. 

Ji atsistojo. 

— Aš nepakęsiu tokio klausinėjimo. Aš es4 auka. 

— O aš stengiuosi apsaugoti jūsų gyvybę. Privalau žinoti tiesą. 

— Aš pasakiau jums tiesą! Manau, dabar jums metas išeiti, — ji 
nubėgo prie durų, arplėšė jas ir aiktelėjo. 

Prie jų stovėjo Piteris Falkas, pakėlęs ranką belstis. 

— Ar tau viskas gerai, Katerina? — paklausė Piteris. 

— Viskas puiku, — atkirto ji. 

Piteris įbedė į Murą skvarbų žvilgsnį: 

— Kas tai — policijos priekabiavimas? 

— Aš užduodu daktarei Kordel keletą klausimų, tik tiek. 

Ar nori, kad jį išlydėčiau pro duris? 

— Aš ir pati galiu susitvarkyti. 

— Tu neprivalai atsakinėti į jokius klausimus. 

— Pati puikiai žinau, ačiū. 

— Gerai. Bet jeigu prireiks manęs, aš čia, — Piteris metė Murui 
paskutinį įspėjamą žvilgsnį ir apsisukęs grįžo į savo kabinetą. Kitame 
koridoriaus gale į ją spoksojo Helena ir kasininkė. Sutrikusi ji vėl uždarė 
duris. Kurį laiką stovėjo nusigręžusi nuo Muro. Paskui pasitempė ir atsi- 
suko į jį. Ar ji atsakys jam anksčiau, ar vėliau, tie klausimai išliks. 

— Aš nieko nuo jūsų nenuslėpiau, — pasakė ji. — Jeigu ne viską 
galiu pasakyti, kas atsitiko tą naktį, tai dėl to, kad neprisimenu. 

— Vadinasi, jūsų parodymai Savanos policijai nebuvo visiškai 
teisingi. 

— Kai daviau parodymus, vis dar buvau veikiama vaistų. Detek- 
tyvas Singeris padėjo man prisiminti viską iš eilės. Aš papasakojau jam, 
kas tuo metu man 2/rodė tikra. 


— (O dabar nesate tokia tikra. 

Ji papurtė galvą: 

— Sunku suprasti, kurie prisiminimai tikri. Aš tiek daug neatsi- 
menu dėl tų vaistų, kuriuos man sugirdė Kapra. Tai rohipnolis. Kartkar- 
tėmis kas nors vis blyksteli atmintyje. Gal tikra, gal ir ne. 

— Ar vis dar pasikartoja tie blyksniai? 

— Praėjusią naktį. Jau kelis mėnesius nieko nebuvo. Maniau, vis- 
kas praėjo. Kad jau atsikračiau. 

Ji nuėjo prie lango. Pro kabineto langą matėsi vaizdas, skendintis 
tamsiame šešėlyje, kurį metė aukštai iškilęs betoninis pastatas. Prie- 
šais — ligoninė, eilės palarų langų. Žvilgsnis į privačius sergančiųjų ir 
mirštančiųjų pasaulius. 

— Dveji metai atrodo ilgas laiko tarpas, — pasakė ji. — Pakanka- 
mas, kad galėtum užmiršti. Ber iš tikrųjų dveji metai — niekas. Niekas. 
Po anos nakties aš negalėjau sugrįžti į namus. Negalėjau įkelti kojos į 
tą vietą, kur viskas atsitiko. Mano tėvas turėjo supakuoti mano daiktus 
ir perkraustyti mane kitur. O aš buvau vyriausioji rezidentė, įpratusi 
matyti kraują ir žarnas. Tačiau vien nuo minties, kad tektų eiti tuo ko- 
ridoriumi ir praverti buvusio miegamojo duris, mane išmušdavo šaltas 
prakaitas. Tėvas stengėsi suprasti, tačiau jis juk senas kariškis. Silpnumas 
jam nesuvokiamas. Jis mano, kad tai lyg kare įgyta žaizda, kuri ilgainiui 
užgyja, o paskui vėl keliauji gyvenimo taku. Jis liepė man nebūti mažai 
ir atsitokėti, — ji papurtė galvą, nusijuokė. — Atsitokėti. Atrodo taip 
paprasta. Jis nenutuokė, kaip man buvo sunku kas rytą išeiti pro duris. 
Nueiti iki automobilio. Būti tokiai neapsaugotai. Paskui su juo apie tai 
nekalbėjau, nes žinojau, kad jis bjaurėjosi mano silpnumu. Jau daug 
mėnesių jam nepaskambinu... Man prireikė dvejų metų, kad pažabo- 
čiau baimę. Kad galėčiau gyventi normaliai, kad nebesibaiminčiau, jog 
kažkas iššoks iš krūmų. Susigrąžinau savo gyvenimą, — ji brūkštelėjo 
ranka per akis, greitai ir piktai atsikratydama ašarų. Ir sušnabždėjo: — 
O dabar ir vėl jį praradau... 

Katerina drebėjo rvardydama ašaras, apglėbusi save, suleidusi į 


rankas nagus, stengdamasi kaip nors susivaldyti. Jis pakilo nuo kėdės ir 

nuėjo prie jos. Atsistojo už nugaros ir svarstė, kas atsitiktų, jeigu ją pa- 
liestų. Ar ji krūptelėtų? Ar paprasčiausias vyro rankos prisilietimas būtų 
atgrasus? Jis bejėgiškai žiūrėjo, kaip ji susigūžė savyje, ir pagalvojo, kad 
štai ji ims ir čia pat, jo akyse, sutrupės. 

Jis švelniai palietė jos petį. Ji nekrūptelėjo, neatsitraukė. Atsukęs 
ją į save apglėbė ir prispaudė prie krūtinės. Apstulbo pajutęs, koks gilus 
jos skausmas, drebinantis visą kūną, tarsi audra kabantį tiltą. Nors ji ne- 
išleido jokio garselio, jis juto virpantį oro įkvėpimą, smaugiančią raudą. 
Jis priglaudė lūpas prie jos plaukų. Nieko negalėjo sau padaryti: tas jos 
bejėgiškumas kažką giliai jame sujudino. Suėmęs rankomis jos veidą, 
pabučiavo į kaktą, į antakį. 

Ji visa sustingo jo rankose, o jam toptelėjo mintis: „Jau peržengiau 
ribą“. Skubiai paleidęs ją, tarė: 

— Atleiskite. Taip neturėjo atsitikti. 

— Ne. Neturėjo. 

— Ar galite pamiršti? 

— Ojūs? — tyliai paklausė ji. 

— Taip, — jis atsitiesė. 

Ir jau tvirčiau, tarsi įtikindamas save, ištarė: 

— Taip. 

Ji pažvelgė į jo rankas, ir jis iš karto suprato dėl ko. Vestuvinis 
žiedas. 

— Tikiuosi, jog dėl savo žmonos galėsite, — pasakė ji. 

Pastaba buvo skirta tam, kad įžiebtų kaltę. Ir įžiebė. 

Jis žiūrėjo į savo žiedą, paprastutę auksinę juostelę, kurią nešiojo 
taip ilgai, jog rodėsi, kad ji suaugo su pirštu. 

— Jos vardas buvo Merė, — pasakė jis. 

Muras suprato, ką Katerina manė: jis apgaudinėjo žmoną. Dabar 
reikėjo žūtbūt paaiškinti, pasiteisinti. 

— Tai įvyko prieš dvejus metus. Jai į smegenis išsiliejo kraujas. Ji 
išgyveno, kurį laiką. Šešis mėnesius tikėjausi, laukiau, kada atsibus... — 


jis papurtė galvą. — Gydytojai pavadino tai chroniška vegetacine būkle. 

Dieve, kaip neapkenčiau to žodžio „vegetacinė“. Tarsi ji buvo augalas ar 
koks nors medis. Ne moteris, o pasityčiojimas iš moters. Prieš pat mirtį 
nebepažinau jos. Nieko nebebuvo likę iš Merės. 

Jis krūptelėjo, kai ji netikėtai prisilietė. Tylėdami jie žvelgė vienas 
į kitą, apšviesti pro langą krentančios pilkšvos šviesos, ir jis pagalvojo: 
„Nei bučinys, nei apkabinimas negalėtų labiau suartinti dviejų žmonių, 
kaip tai, ką dabar abu išgyvename. Pats intymiausias jausmas, kuriuo 
dalijasi du žmonės, yra ne meilė, ne aistra, o skausmas“. 

Vidaus telefonas išblaškė kerus. Katerina sumirksėjo, tarsi tik dabar 
būtų prisiminusi, kur esanti. Priėjo prie stalo ir nuspaudė mygtuką. 

— Taip? 

— Daktare Kordel, ką tik skambino iš Intensyviosios terapijos 
skyriaus. Jie laukia jūsų viršuje. 

Iš Katerinos akių Muras suprato, kad abu pervėrė ta pati mintis: 
kažkas atsitiko Ninai Peiton. 

— Dėl dvyliktos lovos? — paklausė Katerina. 

— Taip. Pacientė ką tik prabudo. 


„11. 


Ninos Peiton akys buvo išsiplėtusios, paklaikusios. Riešai ir kulkšnys 
pritvirtinti prie lovos skersinių, o rankų sausgyslės iššokusios lyg storiau- 
sios virvės, nes ji stengėsi išlaisvinti rankas. 

— Ji atgavo sąmonę maždaug prieš penkias minutes, — paaiškino 
Intensyviosios terapijos skyriaus seselė Stefani. — Pirmiausia pastebė- 
jau, kad padažnėjo pulsas, po to ji atsimerkė. Bandau ją nuraminti, nes 
blaškosi, norėdama ištrūkti. 

Širdies veiklos monitoriuje Katerina matė padažnėjusį pulsą, ta- 
čiau aritmijos nebuvo. Ir Ninos kvėpavimas buvo pagreitėjęs, retkarčiais 
pertraukiamas ūmių sugargimų, dėl kurių iš endotrachėjinio vamzdelio 
išsiverždavo skrepliai. 

— Tai vamzdelis, — nustatė Katerina. — Dėl jo ji ir panikuoja. 

— Gal duoti valiumo? 

Nuo durų atsiliepė Muras: 

— Mums reikia, kad ji būtų sąmoninga. Jeigu duosite raminamų- 
jų, neišgirsime jokių atsakymų. 

— Ji ir taip negalės su jumis kalbėtis. Juk jai įstatytas endotrachė- 
jinis vamzdelis. — Katerina pakėlė akis į Stefani: — Kokie buvo pasku- 
tiniai kraujo dujų rodikliai? Ar galime išimti vamzdelį? 

Stefani pavartė savo popierius, prisegtus ant rašymo pagrindo. 

— Ties riba. P02 — šešiasdešimt penki. PC02 — trisdešimt trys. 
T-vamzdelyje keturiasdešimt procentų deguonies. 

Katerina susiraukė nepatenkinta rodikliais. Ji lygiai taip pat, kaip 
ir policija, norėjo, kad Nina atgautų sąmonę ir galėtų kalbėti, tačiau jai 
teko spręsti iš karto kelis klausimus. Kiekvienas supanikuotų, jausda- 
mas į gerklę įgrūstą vamzdelį, o Nina buvo taip susinervinusi, jog nuo 
muistymosi ant riešų nusitrynė oda. Tačiau rizikinga ir išimti vamzdelį. 
Po operacijos plaučiuose susikaupė skysčio, ir nors ji įkvėpdavo 40 pro- 
centų deguonies, — du kartus daugiau negu jo yra palatos ore, — jos 
kraujas buvo vos pakankamai prisotintas deguonimi. Todėl Katerina ir 
paliks — pacientė toliau panikuos ir daužysis. Jeigu suleis raminamų- 
jų — Muras nesulauks atsakymų į savo klausimus. 

Katerina pažvelgė į Stefani. 

— Aš išimsiu vamzdelį. 

— Ar esate tikra? 

— Jeigu pablogės, įstatysiu atgal. 

Lengviau pasakyti, negu padaryti, — perskaitė ji Stefani akyse. 
Išlaikius vamzdelį keletą dienų, gerklų audiniai kartais patinsta, dėl 
to reintubavimas būna sunkesnis. Beliktų vienintelė išeitis — skubi 
tracheotomija“*. 

Katerina atsistojo pacientės galvūgalyje ir švelniai suėmė jos veidą. 

— Nina, aš esu gydytoja Kordel. Aš ruošiuosi išimti vamzdelį. Ar 
tu to nori? 

Pacientė linktelėjo. Greitas ir desperatiškas atsakymas. 

— Reikia, kad būtum kuo ramesnė, gerai? Kad nepažeistume tavo 
balso stygų, — Katerina pakėlė akis. — Kaukė paruošta? 

Stefani pakėlė plastikinę deguonies kaukę. 

Katerina drąsinamai spustelėjo Ninai petį. Ji nulupo lipniąją 
juostelę, kuri prilaikė vamzdelį, ir iš išsipūtusio tarsi balionas manžeto 
išleido orą. 


— Dabar giliai įkvėpk ir iškvėpk, — pasakė Katerina. 


* Tracheotomija — trachėjos atvėrimas. 

Ji stebėjo, kaip išsiplėtė krūtinė, o kai tik Nina pradėjo iškvėpti, 
Katerina ištraukė vamzdelį. 

Nina užsikosėjo, sugargė, kartu su vamzdeliu išpurkšdama ir glei- 
vių. Kol Katerina glostė jai plaukus, švelniai kažką murmėjo, Stefani 
uždėjo jai deguonies kaukę. 

— Tu šaunuolė, — pasakė Katerina. 

Tačiau pypsėjimai širdies veiklos monitoriuje ir toliau greitėjo. 
Išgąstingas Ninos žvilgsnis nepaleido Katerinos, tarytum ji būtų jos 
gelbėjimosi lynas ir bijotų pamesti ją iš akių. Žvelgiant į pacientės akis, 
Kateriną sukrėtė pažįstamas jausmas. Aš buvau tokia pat prieš dvejus me- 
tus. Atsibudusi Savanos ligoninėje. Išnyranti iš vieno košmaro, panyranti į 
kirą... 

Pažvelgusi į raiščius ant Ninos riešų ir kulkšnių, ji prisiminė, kaip 
buvo baisu gulėti pririštai. Taip, kaip ją buvo pririšęs Endrius Kapra. 

— Nuimk tas juostas, — nurodė ji. 

— Bet ji gali ištraukti visus prijungimus. 

— Tuoj pat nuimk. 

Stefani išraudo dėl tokios griežtos pastabos. Netardama nė žodžio 
atrišo juostas. Ji nieko nesuprato. Ir nė vienas nesuprato, išskyrus Ka- 
teriną, kuri netgi praėjus dvejiems metams po Savanos negalėjo pakęsti 
užveržtų rankogalių. Kai nuėmė visus laikiklius, Ninos lūpos sujudėjo, 
siųsdamos begarsį žodį. 

Ačiū. 

Elektrokardiografo pypsėjimas po truputį lėtėjo. Rimstant širdies 
ritmui, abi moterys žvelgė viena į kitą. Jeigu Ninos akyse Katerina įžiū- 
rėjo dalelę savęs, atrodė, jog ir Nina atpažino save Katerinos akyse. Tyli 
aukų seserystė. 

Niekas niekada mūsų nesupras. 


— Dabar jau galite įeiti, detektyvai, — pakvietė seselė. 
Įėję į palatą Muras su Frostu rado Kateriną sėdinčią prie lovos ir 
laikančią Ninos ranką. 

— Ji prašė, kad pasilikčiau, — paaiškino Katerina. 

— Aš galiu pakviesti moterį pareigūnę, — pasiūlė Muras. 

— Ne, ji nori manęs, — pareiškė Katerina. — Aš niekur neisiu. 

Jos žvilgsnis, nukreiptas tiesiai į Murą, buvo nepalenkiamas. Tai 
buvo nebe ta moteris, kurią jis vos prieš kelias valandas laikė apglėbęs: 
dabar atsiskleidė kita jos pusė — nirši ir besiginanti, vadinasi, ji nesi- 
trauks. 

Jis linktelėjo ir atsisėdo prie lovos. Frostas paruošė kasetinį magne- 
tofoną, o pats įsitaisė nuošaliai — prie lovos galo. Muras pasirinko Fros- 
tą šiai apklausai dėl jo malonaus būdo, santūraus mandagumo. Ninai 
Peiton mažiausiai reikėjo išvysti pernelyg karingą policininką. 

Deguonies kaukė jau buvo pakeista nosiniais zondais, todėl dabar 
oras iš vamzdelio ėjo į šnerves. Jos akys bėgiojo nuo vieno vyriškio prie 
kito, pasiruošusios bet kokiems grasinimams, staigiems judesiams. Pri- 
sistatydamas pats ir pristatydamas Barį Frostą, Muras stengėsi kalbėti 
kuo švelniau. Jis atliko parengiamąjį darbą, patvirtindamas jos vardą 
bei pavardę, amžių ir adresą. Visą šią informaciją jie jau turėjo, tačiau 
paprašydami jos pateikti tuos duomenis įrašui nustatė nukentėjusiosios 
psichinę būseną ir įrodė, jog ji buvo budri ir sugebėjo duoti parodymus. 
Ji atsakinėjo į jo klausimus kimiu, vangiu, klaikiai bejausmiu balsu. Jos 
šaltumas jį nervino: atrodė, tarsi klausytųsi negyvos moters. 

— Aš negirdėjau, kaip jis įėjo į mano namus, — pasakė ji. — Atsi- 
budau tiktai tada, kai stovėjo palinkęs virš mano lovos. Man nereikėjo 
palikti atvirų langų. Nereikėjo gerti piliulių... 

— Kokių piliulių? — švelniai paklausė Muras. 

— Mane kamavo nemiga, nes... — ji nutilo. 

— Dėl išprievartavimo? 

Ji vengė jo akių. 

— Mane kamavo košmarai. Klinikoje man davė piliulių. Kad 
galėčiau miegoti. 

O košmaras, tikras košmaras įėjo tiesiai į jos miegamąjį. 


— Ar matėte jo veidą? — paklausė jis. 

— Buvo tamsu. Girdėjau, kaip jis kvėpavo, bet aš negalėjau pa- 
judėti. Negalėjau rėkti. 

— Jūs jau buvote pririšta? 

— Aš neprisimenu, kaip jis rišo. Neprisimenu, kaip tai atsitiko. 

Chloroformas, pagalvojo Muras, kad apsvaigintų. Kol dar visiškai 
neatsibudo. 

— Kas atsitiko po to, Nina? 

Jos kvėpavimas padažnėjo. Virš lovos esantis monitorius pradėjo 
pypsėti greičiau. 

— Jis sėdėjo ant kėdės prie mano lovos. Mačiau jo šešėlį. 

— Ir ką jis darė? 

— Jis... jis kalbėjo su manimi. 

— Ką jis sakė? 

— Jis sakė... — ji nurijo seiles. — Jis sakė, kad aš buvau nešvari. 
Užteršta. Sakė, kad turėčiau bjaurėtis savo purvu. Ir kad jis... jis ruo- 
šėsi išpjauti iš manęs tą dalį, kuri buvo sugedusi, ir vėl padaryti mane 
tyrą, — ji patylėjo. Ir užbaigė pašnibždomis: — Tada ir supratau, kad 
mirsiu. 

Nors Katerina išbalo, pati nukentėjusioji atrodė nykiai rami, tary- 
tum ji būtų kalbėjusi ne apie savo pačios, o apie kitos moters košmarą. 
Ji žiūrėjo ne į Murą, bet kažkur už jo, į kažkur tolumoje gulinčią surištą 
moterį. O tamsoje vyras ramiai dėstė, kokius siaubus jis planavo toliau. 
Chirurgui, galvojo Muras, tai tebuvo sužadinanti įžanga. Užuodžiant 
moters baimės kvapą. Jis minta juo. Jis sėdi prie lovos ir pripildo jos są- 
monę mirties vaizdinių. Ant odos žiburiuoja prakaitas, prakaitas, sklei- 
džiantis rūgštų siaubo aromatą. Egzotiškus kvepalus, kurių jis trokšta. 
Jis įkvepia jų ir skęsta malonume. 

— Kas įvyko po to? — paklausė Muras. 

Ji neatsakė. 

— Nina? 

— Jis atsuko man į veidą lempą. Tiesiai į akis, kad jo nematyčiau. 


Temačiau vien ryškią šviesą. Ir jis nufotografavo mane. 

— O paskui? 

Ji pažiūrėjo į jį. 

— Paskui išėjo. 

— Paliko jus vieną name? 

— Ne vieną. Girdėjau, kaip jis vaikščiojo. Ir televizorių — visą 
naktį girdėjau televizorių. 

Jo stilius pasikeitė, pagalvojo Muras. Juodu su Frostu susižvalgė — 
abiejų akys buvo susirūpinusios. Dabar Chirurgas labiau pasitikėjo savi- 
mi. Daugiau sau leido. Užuot baigęs žudymo ritualą per kelias valandas, 
jis jį atidėjo. Paliko savo grobį pririštą prie lovos visai nakčiai ir kitai 
dienai, kad ji apmąstytų laukiantį išbandymą. Nepaisydamas rizikos, jis 
sukėlė jai siaubą. O pats pajuto pasitenkinimą. 

Širdies dūžiai monitoriuje vėl padažnėjo. Nors jos balsas skambėjo 
vangiai ir negyvai, po ramia išore tebeslypėjo baimė. 

— Kas buvo paskui, Nina? — paklausė jis. 

— Kažkuriuo metu po pietų aš turbūt užmigau. Kai pabudau, vėl 
buvo tamsu. Aš labai norėjau gerti. Apie tai tik ir tegalvojau: kaip labai 
troškau vandens... 

— Ar jis buvo kuriam laikui išėjęs? Ar buvote palikta namie 
viena? 

— Nežinau. Girdėjau tiktai televizorių. Kai jį išjungė, supratau. 
Supratau, kad jis grįžta į mano kambarį. 

— Ir kai grįžo, ar įjungė šviesą? 

— Taip. 

— Ar matėte jo veidą? 

— Tiktai akis. Jis buvo su kauke. Tokia, kokią užsiriša gydytojai. 

— Tačiau jūs matėte jo akis. 

— Taip. 

— Ar pažinote jį? Ar kada nors gyvenime buvote jį mačiusi? 

Ji ilgai tylėjo. Belaukdamas atsakymo, kurio tikėjosi, Muras pa- 
juto, kaip jo paties širdis pradėjo daužytis. 


Paskui ji tyliai ištarė: 

— Ne. 

Jis susmuko kėdėje. Kambaryje tvyrojusi įtampa staiga atslūgo. 
Šiai aukai Chirurgas buvo nepažįstamas vyras, bevardis žmogus, ir prie- 
žastys, dėl kurių jis pasirinko būtent ją, taip ir liko mįslė. 

Stengdamasis nuslėpti nusivylimą balse, jis paprašė: 

— Apibūdinkite jį mums, Nina. 

Ji giliai įkvėpė ir užsimerkė, tarsi šitaip būtų buvę lengviau prisi- 
minti. 

— Jis turėjo... jo plaukai buvo trumpi. Labai tvarkingai apkirpti... 

— Kokios spalvos? 

— Rudi. Šviesoki rudi. 

Ta pati spalva kaip ir to plaukelio, kuris buvo rastas Elenos Ortiz 
žaizdoje. 


— Vadinasi, jis buvo baltosios rasės? — paklausė Muras. 


— Blankios. Melsvos ar pilkos. Aš bijojau žiūrėti į akis. 

— O kokia veido forma? Apvalus, pailgas? 

— Siauras, — ji patylėjo, — niekuo neišsiskiriantis. 

— Ūgis ir svoris? 

— Sunku... 

— Maždaug. 

Ji atsiduso. 

— Vidutinis. 

Vidutinis. Niekuo neišsiskiriantis. Pabaisa, atrodantis kaip bet kuris 
vyras. 

Muras atsigręžė į Frostą: 

— Parodykime jai šešetukus. 

Frostas padavė jam pirmąjį segtuvą su veidų fotografijomis. Jas 
vadino „šešetukais“, nes kiekviename lape buvo po šešias nuotraukas. 
Muras padėjo segtuvą ant pritvirtinto prie lovos padėklo ir atsuko prie- 
šais ją. 

Visą pusvalandį jie su senkančia viltimi stebėjo, kaip ji vertė Ia- 
pus net nestabtelėdama. Buvo tylu, tesigirdėjo deguonies šnypštimas ir 
verčiamų puslapių šnarėjimas. Tai buvo žinomų lytinius nusikaltimus 
padariusių asmenų nuotraukos. Ir kai Nina vertė lapą po lapo, Murui 
atrodė, kad tie veidai niekada nesibaigs, kad šis atvaizdų paradas simbo- 
lizavo tamsiąją kiekvieno žmogaus pusę, šliužų impulsą, užmaskuotą po 
žmogiška kauke. 

Jis išgirdo, kaip kažkas pabeldė į palatos langelį. Pakėlęs akis pa- 
matė jam mojančią Džeinę Ricoli. 

Muras išėjo pasikalbėti. 

— Dar nieko nearpažino? — paklausė ji. 

— Ir nearpažins. Jis buvo su chirurgo kauke. 

Ricoli suraukė antakius. 

— Kodėl su kauke? 

— Gali būti, kad tai jo ritualo dalis. Ir ta dalis jį uždega. Gydytojo 
vaidmuo — jo fantazija. Jis sakė jai, kad išpjaus organą, kuris buvo už- 
terštas. Jis žinojo, kad ji buvo išžaginimo auka. Ir ką gi jis išpjovė? Jis 
metėsi tiesiai prie gimdos. 

Ricoli žiūrėdama į palatą tyliai pasakė: 

— Aš numanau kitą priežastį, dėl ko jis buvo užsidėjęs tą kaukę. 

— Dėl ko? 

— Jis nenorėjo parodyti jai savo veido. Nenorėjo, kad jį arpa- 
žintų. 

— Ber tai reikštų... 

— Aš tą nuolat ir sakiau, — Ricoli atsisuko į Murą. — Chirurgas 
tikrai norėjo, kad Nina Peiton išgyventų. 


Kiek mažai mes težinome apie žmogaus širdį, mąstė Katerina, tyrinėda- 
ma Ninos Peiton krūtinės rentgeno nuotrauką, prikabintą prie apšviesto 
rėmo. Stovėdama prieblandoje ji studijavo visus šešėlius, kuriuos metė 


kaulai ir organai. Šonkauliai, diafragma, o viršum jos plakanti širdis. Ne 

sielos sostas, o paprasčiausias raumeninis siurblys, neapdovanotas jokia 
didesne mistine paskirtimi negu plaučiai ar inkstai. Tačiau netgi Kate- 
rina, puikiai išmananti mokslą, dabar žiūrėdama į Ninos Peiton širdį 
jautėsi sukrėsta jos simbolizmo. 

Širdis žmogaus, kuris išliko gyvas. 

Ji išgirdo balsus, sklindančius iš gretimos patalpos. Tai Piteris pra- 
šė, kad kartotekos darbuotoja paduotų jam paciento nuotraukas. Po 
sekundėlės jis įėjo į skaityklą ir stabtelėjo, išvydęs ją prie apšviesto lan- 
gelio. 

— Tu dar čia? — nustebo jis. 

— Kaip ir tu. 

— Ber aš šiąnakt budžiu. Kodėl neini namo? 

Katerina pažvelgė į Ninos krūtinės rentgeno nuotrauką. 

— Pirmiausia turiu įsitikinti, kad šios pacientės būklė stabili. 

Jis priėjo ir atsistojo šalia — toks aukštas, impozantiškas, jog ji vos 
susilaikė nežengtelėjusi į šoną. Jis tyrinėjo tą nuotrauką. 

— Nepaisant šiokios tokios atelektazės*, daugiau nematau, dėl ko 
reikėtų nerimauti, — jis įbedė žvilgsnį į vardą, užrašytą filmo kampely- 

je — „Džeinė Dou'**. — Ar čia ta moteris iš dvyliktos lovos? Ta, aplink 
kurią šlaistosi visi farai? 

— Taip. 

— Suprantu, kad ekstubavai ją. 

— Prieš keletą valandų, — nenoriai pripažino ji. 

Katerina visai nenorėjo pasakoti apie Niną Peiton, nenorėjo at- 
skleisti savo asmeninio dalyvavimo šiame įvykyje. Tačiau Piteris neat- 
lyžo. 

— Jos kraujo dujos normalios? 

— Pakankamos. 

— O šiaip būklė stabili? 

— Taip. 


* Atelektazė — plaučių subliūškimas (oro nebuvimas plaučių alveolėse). 
** Džeinės Dou vardas priskiriamas moteriai, kai nežinomas tikrasis vardas ir pavardė. 

— Tai kodėl neini namo? Aš pažiūrėsiu vietoj tavęs. 

— Aš pati norėčiau nenuleisti akių nuo šios ligonės. 

Jis uždėjo jai ant peties ranką. 

— Nuo kada nebepasitiki savo partneriu? 

Pajutęs, kaip ji iš karto sustingo nuo jo prisilietimo, jis atitraukė 
ranką. 

Po minutės tylos Piteris nuėjo ir pradėjo greitai kabinti ant rėmo 
atsineštas rentgeno nuotraukas. Tai buvo pilvo kompiuterinės tomo- 
grafijos serija, plėvelės užėmė visą eilę. Baigęs kabinti, jis labai ramiai 
stovėjo; akių nesimatė, tiktai ant akinių atsispindėjo rentgeno užfiksuoti 
vaizdai. 

— Aš nesu priešas, Katerina, — tyliai pasakė nežiūrėdamas į ją, su- 
koncentravęs dėmesį į apšviestą rėmą. — Jeigu tik galėčiau tave įtikinti. 
Vis galvoju, gal ką nors padariau, ką nors pasakiau, kad šitaip viskas 
tarp mūsų pasikeitė, — pagaliau jis atsigręžė. — Mes pasikliaudavome 
vienas kitu. Bent jau kaip partneriai. Po perkūnais, aną dieną mes kone 
laikėmės už rankų to vyro krūtinėje! O dabar tu net nenori leisti, kad 
pavaduočiau tave prie vienos pacientės. Nejaugi iki šiol dar per prastai 
mane pažįsti, kad pasitikėtum? 

— Jokiu kitu chirurgu taip nepasitikiu kaip tavimi. 

— Tai kas čia vyksta? Atėjęs rytą į darbą, randu policijos antplūdį. 
O tu nieko nepaaiškini. Aš klausiu tavęs apie ligonę dvyliktoje lovoje, o 
tu ir apie ją nekalbi. 

— To prašė policija. 

— Akivaizdu, kad šiomis dienomis policija tvarko tavo gyvenimą. 
Kodėl? 

— Neturiu teisės apie tai diskutuoti. 

— Aš nesu vien tavo partneris, Katerina. Maniau, buvau tavo 
draugas, — jis žengė žingsnį artyn prie jos. 

Piteris buvo fiziškai impozantiškas vyras, ir vien dėl jo artėjimo ji 
staiga pajuto klaustrofobiją. 


— Matau, kad esi įsibaiminusi. Užsirakini kabinete. Atrodai, 

lyg būtum nemigusi ištisas paras. Aš negaliu stovėti nuošalyje ir tai 
stebėti. 

Katerina nutraukė nuo rėmo Ninos Peiton rentgeno nuotrauką ir 
įkišo į voką. 

— Tai neturi nieko bendra su tavimi. 

— Taip, turi, jeigu tai kenkia tau. 

Akimirksniu jos gynyba virto pykčiu. 

— Žinai ką, laikas kai ką išsiaiškinti, Piteri. Taip, mes dirbame 
drauge, taip, aš gerbiu tave kaip chirurgą. Tu man patinki kaip partne- 
ris. Tačiau mes nesidalijame savo gyvenimais. Ir tikrai nesidalijame savo 
paslaptimis. 

— O kodėl? — tyliai paklausė jis. — Ką.tu bijai man pasakyri? 

Ji žiūrėjo į jį, pakirsta švelnumo balse. Vieną akimirką ji siaubingai 
troško išlieti širdį, pasipasakoti jam, kas atsitiko Savanoje, — viską iki 
pat gėdingiausios detalės. Tačiau žinojo, kokios būtų tokios išpažinties 
pasekmės. Suprato, kad jeigu buvai išžaginta, vadinasi, amžiams likai 
suteršta, amžiams likai nukentėjėlė. Ji negalėtų pakęsti gailesčio. Tik jau 
ne Piterio — vienintelio vyro, kurio pagarba jai reiškė viską. 

— Katerina? — jis ištiesė ranką. 

Pro ašaras ji matė tą ištiestą ranką. Ir lyg skęstanti moteris, pasi- 
rinkusi juodą jūrą, o ne išgelbėjimą, nepaėmė jos. 


Užuot tą padariusi, apsisuko ir išėjo. 

Džeinė Dou buvo perkelta. 

Laikau rankoje mėgintuvėlį su jos krauju ir esu nusivylęs, kad jis toks 
vėsus. Jis per ilgai išbuvo flebotomisto padėkle, todėl kūno šiluma, kuri buvo 
uždaryta jame, prasiskverbė pro stiklą ir išsisklaidė ore. Šaltas kraujas yra 
negyvas, praradęs galią ir sielą, jis manęs nebejaudina. Dabar aš susitelkęs 
ties etikete, tuo baltu stačiakampiu, priklijuotu ant mėgintuvėlio, ant kurio 
užrašyti ligonės vardas, palatos ir ligoninės numeriai. Nors ant jo matau 
„Džeinę Dou“, aš žinau, kam iš tikrųjų šis kraujas priklauso. Jos jau ne- 
bėra Chirurginiame intensyviosios terapijos skyriuje. Ji perkelta į Gydomojo 
skyriaus $38-ąją palatą. 

Aš padedu mėgintuvėlį atgal į padėklą šalia dviejų tuzinų kitų mė- 
gintuvėlių, užkimštų įvairiaspalviais guminiais kamšteliais — mėlynais, 
violetiniais, raudonais ir žaliais, nelygu koks tyrimas turės būti atliktas. 
Violetiniai kamšteliai — kraujo kūneliams skaičiuoti; mėlyni — kraujo 
krešėjimo tyrimams; raudoni — cheminėms savybėms ir elektrolitams. Kai 
kuriuose raudonviršiuose mėgintuvėliuose kraujas jau sustingo į tamsių 
drebučių stulpelius. Aš sklaidau laboratorinių užsakymų pluoštą ir surandu 
lapelį, skirtą Džeinei Dou. Šį rytą daktarė Kordel užsakė du tyrimus: pil- 
nas kraujo kūnelių skaičiavimas ir serumo elektrolitai. Pasiknisęs praėjusios 
nakties užsakymuose, randu per kalkę padarytą kitos paraiškos kopiją su 
gydytojos Kordel, kaip užsakymą pateikiančios gydytojos, pavarde. 

„SKUBIAI arterinio kraujo dujas — po ekstubacijos. 2 litrus deguo- 
nies pro nosinius zondus.“ 

Nina Peiton buvo ekstubuota. Ji kvėpuoja pati, įtraukia orą be me- 
chaninės pagalbos, be jokio vamzdelio gerklėje. 

Aš sėdžiu nekrutėdamas prie savo darbo stalo, galvodamas ne apie 
Niną Peiton, bet apie Kateriną Kordel. Ji mano, kad laimėjo šį raundą. 
Ji mano, kad ji — Ninos Peiton išgelbėtoja. Metas parodyti jai jos vietą. 
Metas išmokyti nuolankumo. 

Aš pakeliu ragelį ir paskambinu į ligoninės dietinio maisto davinių 
paskirstymo skyrių. Atsiliepia moteris, balsas įsitempęs, fone žvanga padėk- 
lai. Artėja vakarienės metas ir ji neturi laiko plepalams. 

— Čia Penktasis vakarinis, — meluoju aš. — Atrodo, būsime sumai- 
šę dietinius užsakymus dviem mūsų ligoniams. Gal galite pasakyti, kokią 
dietą turite užsirašę penki šimtai trisdešimt aštuntai palatai? 

Girdžiu, kaip ji barškina kompiuterio klavišus ir ieško informacijos. 

— Skaidrūs skysčiai, — atsiliepia ji. — Ar teisingai? 

— Taip, teisingai. Ačiū, — ir padedu ragelį. 

Šio ryto laikraštis rašė, kad Nina Peiton tebebuvo be sąmonės ir kriti- 
nės būklės. Netiesa. Ji atsibudo. 

Katerina Kordel išgelbėjo jai gyvybę. Aš taip ir žinojau. Flebotomistė 
užeina į mano darbo vietą ir padeda kraujo mėgintuvėliais nukrautą pa- 
dėklą ant stalo. Kaip ir kasdien, pasikeičiame šypsenomis: du draugiški 
bendradarbiai, kurie be jokių įsipareigojimų vienas apie kitą galvoja tik 
geriausiai. Ji jauna, kietos, aukštos krūtys pūpso lyg du melionai po balta 
uniforma, o dantys gražūs, tiesūs. Ji pasiima naują užsakymų laboratorijai 
pluoštą, pamojuoja ir išeina. Kažin ar jos kraujas sūraus skonio. 

Aparatai dūzgia ir gurguliuoja nesibaigiančią lopšinę. 

Aš einu prie kompiuterio ir išsikviečiu Penktojo vakarinio ligonių 
sąrašą. Tame bloke yra dvidešimt palatų, kurios išdėstytos H forma, o H 
skersinio vietoje — medicinos seserų punktas. Skaitau pacientų sąrašą. Iš 
viso trisdešimt trys. Žiūriu į jų amžių ir diagnozes. Sustoju ties dvylikta 
pavarde, $21-oji palata. 

„Ponas Hermanas Gvadovskis, 69 metų. Gydantis gydytojas: Katerina 
Kordel. Diagnozė: skubi laparotomija dėl dauginės pilvo traumos.“ 

s21-oji palata yra lygiagrečiame koridoriuje, kur guli Nina Peiton. Iš 
$2I-osios nesimato Ninos palatos. 

Paspaudžiu ties Gvadovskio pavarde ir atsiverčiu jo laboratorijos 
duomenų išklotinę. Jis išzulėjo ligoninėje dvi savaites, nesimato išklotinės 
pabaigos. Įsivaizduoju jo rankas, venas, virtusias švirkšto dūrių ir mėlynių 
mozaika. Sprendžiant iš cukraus kiekio jo kraujyje, jis diabetikas. Didelis 
leukocitų kiekis rodo, kad yra kažkokia infekcija. Taip pat matau, kad lau- 
kiama kultūrų iš tepinėlio, paimto iš žaizdos jo kojoje. Diabetas pažeidė 
kraujo cirkuliaciją galūnėse, jo kojos pradeda atrofuotis. Matau, kad lau- 
kiama kultūrų ir iš tepinėlio, paimto iš tos vietos, kur yra centrinė veninio 
kraujo linija. 

Aš pasidomiu jo elektrolitais. Kalio kiekis nuolat kilo. Prieš dvi savai- 
tes — 4,$, praėjusią savaitę — 4,8, vakar — $,1. Jis senas žmogus, ir diabe- 
tiko inkstai stengiasi pašalinti kasdienius toksinus, kurie kaupiasi kraujyje. 
Tokius toksinus kaip kalis. 

Daug nereikės, kad išverstum jį iš ratų. 

Man neteko susitikti su ponu Hermanu Gvadovskiu, bent jau akis į 
akį. Einu prie padėklo su kraujo buteliukais, stovinčiais ant stalo, ir žiūriu 
į etiketes. Padėklas atkeliavo iš Penktojo rytinio ir vakarinio, jame sukam- 
šyti 24 mėgintuvėliai. Surandu vieną su raudonu kamšteliu iš $2I-osi0s pa- 
latos. Tai pono Gvadovskio kraujas. 

Paėmęs mėgintuvėlį, tyrinėdamas sukioju prieš šviesą. Nesukrešėjęs. 
Skystis jame atrodo tamsus ir sūrokas, sakytumei, adata pataikė ne į pono 
Gvadovskio veną, o į užsistovėjusį šulinį. Atkemšu mėgintuvėlį ir pauostau 

jo turinį. Suuodžiu senatvės šlapimą, apdvisusį infekcijos saldumą. Suuo- 
džiu kūną, kuris jau pradėjo irti, nors smegenys ir toliau neigia, kad kevalas 
aplink jas miršta. 

Štai šitaip ir susipažįstu su ponu Gvadovskiu. Draugystė ilgai ne- 
truks. 

Andžela Robins buvo sąžininga seselė ir nervinosi, kad dešimtos valan- 
dos antibiotikų dozė, skirta Hermanui Gvadovskiui, dar neatkeliavo. Ji 
nuėjo pas Penktojo vakarinio skyriaus atsakingąją darbuotoją ir pasakė: 

— Aš vis dar nesulaukiu Gvadovskiui skirtų intraveninių vaistų. 
Gal galite dar kartą paskambinti į vaistinę? 

— Ar patikrinai vaistinės vežimėlį? Jį atvežė devintą. 

— Ten Gvadovskiui nieko nebuvo. Jam tuojau par reikia intrave- 
ninės zosyno dozės. 

— O, ką tik prisiminiau, — darbuotoja atsikėlė ir nuėjo prie dė- 
žutės, kuri stovėjo ant kito stalo. — Visai neseniai jį atnešė iš Ketvirtojo 
vakarinio. 

— Ketvirtojo vakarinio? 

— Maišelį buvo nusiuntę ne į tą aukštą, — tarnautoja patikrino 
etiketę. — Gvadovskis, 521-A. 

— Teisingai, — pasakė Andžela, paimdama lašelinės maišelį. 

Grįždama į savo kabinetą ji perskaitė etiketę, pasitikrino ligonio 
pavardę, vaistus užsakiusio gydytojo pavardę ir zosyno dozę, kuri buvo 
pridėta prie maišelio su fiziologiniu tirpalu. Viskas atrodė teisinga. Prieš 
aštuoniolika metų, kai Andžela pradėjo dirbti būdama ką tik „iškepra“ 
seselė, medicinos sesuo galėjo paprasčiausiai nueiti į savo skygiaus vais- 
tinėlę, pasiimti maišelį su lašelinės tirpalu ir reikiamus vaistus. Užteko 
kelių klaidų, kurias padarė seselės, kelių plačiai nuskambėjusių teismo 
procesų, ir viskas pasikeitė. Dabar netgi paprastą intraveninio fhiziologi- 
nio tirpalo maišelį su kaliu turėjo atnešti iš ligoninės vaistinės. Dar vie- 
nas administracinis klodas, dar vienas sraigtelis jau ir taip komplikuo- 
tame sveikatos apsaugos aparate. Ir tai piktino Andželą. Dėl jo lašelinės 
maišelis vėlavo visą valandą. 

Ji prijungė naująjį maišelį prie lašelinės vamzdelių ir pakabino ant 
stovo. Kol darbavosi, ponas Gvadovskis gulėjo nejudėdamas. Jis išgulėjo 
be sąmonės dvi savaites, nuo jo jau sklido mirties kvapas. Andžela iš- 
dirbo sesele pakankamai ilgai, kad atpažintų tą kvapą — tarsi rūgštaus 
prakaito pėdsaką, kuris buvo paskutinio atokvėpio preliudija. Kada tik 

jį suuosdavo, iškart subambėdavo kitoms seselėms: „Šitas nebeatlaikys'. 
Tą patį pagalvojo ir dabar, nustatydama lašelinės greitį ir patikrindama 
pagrindinius ligonio būklės rodiklius. Šitas nebearlaikys. Tačiau ji atliko 
savo darbą taip pat rūpestingai, kaip ir visiems ligoniams. 

Buvo metas jį apiplauti. Atsinešė prie lovos šilto vandens dubenį, 
pamirkė frotinę skepetą ir pradėjo šluostyti pono Gvadovskio veidą. 
Jis buvo prasižiojęs, liežuvis sausas ir raukšlėtas. O, kad jie leistų jam 
numirti. Kad ištrauktų jį iš šito pragaro. Tačiau sūnus nenorėjo gir- 
dėti apie beviltišką padėtį, todėl šis senyvas žmogelis ir tebegyveno, 
jeigu tai galima pavadinti gyvenimu; širdis ir toliau plakė irstančiame 
kūne. 

Ji atlapojo jo ligoninės chalarą ir patikrino rą vietą, kur įėjo centri- 
nė veninė linija. Susirūpino pamačiusi, kad žaizda paraudusi. Ant rankų 
jau nebebuvo vietos kur įvesti lašelinę. Ši likusi vienintelė, ir Andžela 
vadinamosios vonios ji būtinai pakeis tvarsliavą. 

Seselė apšluostė liemenį, braukdama per šonkaulių išsikišimus. Ga- 
lėjo drąsiai pasakyti, kad jis niekada nebuvo raumeningas vyras, o dabar 
iš krūtinės teliko pergamentu aptraukti kaulai. 

Išgirdo žingsnius ir buvo nepatenkinta, išvydusi įeinantį pono 
Gvadovskio sūnų. Pakako vieno jo žvilgsnio, kad ji apsišarvuorų gyny- 
bine taktika, — toks jau jis buvo žmogus, nuolat bedantis pirštu į kitų 
klaidas ir trūkumus. Jo seseriai dažnai atsirūgdavo. Kartą Andžela nu- 
girdo juos besiginčijančius ir vos susilaikė, nepuolusi seseriai į pagalbą. 
Galų gale ne Andželos reikalas išdrožti širam sūneliui, ką ji manė apie 
jo priekabes. Tačiau ji nesiruošė būti su juo ir pernelyg draugiška. Todėl 
tik linktelėjo ir prausė toliau. 

— Kaip jis? — paklausė Ivanas Gvadovskis. 

— Jokių pokyčių, — jos balsas buvo šaltas ir dalykiškas. 

Ji džiaugtųsi, kad jis išeitų, kad baigtų tą savo ceremoniją, apsi- 
metinėdamas, kad labai rūpinasi, ir leistų jai tęsti darbą. Jai pakako 


nuovokos suprasti, kad sūnus atsirado čia toli gražu ne iš meilės. Jis čia 

vadovavo, nes taip buvo įpratęs, ir nesiruošė niekam perleisti valdžios. 
Netgi Mirčiai. 

— Ar buvo atėjusi gydytoja jo apžiūrėti? 

— Daktarė Kordel ateina kiekvieną rytą. 

— Ką ji sako apie tai, kad jis vis dar komos būsenos? 

Andžela įmetė į dubenį skepetą ir atsitiesė priešais jį. 

— Nežinia, ką būtų galima pasakyti, pone Gvadovski. 

— Kiek laiko jis toks bus? 

— Tiek, kiek jūs leisite. 

— Ką tai reiškia? 

— Ar nemanote, kad būtų širdingiau, jeigu leistumėte jam išeiti? 

Ivanas Gvadovskis stebeilijo į ją. 

— Taip, visiems nuo to palengvėtų, ar ne? Ir atsirastų dar viena 
tuščia ligoninės lova. 

— Aš šitaip nesakiau. 

— Žinau, kaip šiais laikais ligoninės išsilaiko. Ligonis užsibūna per 
ilgai — ir jūs paspringstate išlaidomis. 

— Aš kalbu apie tai, kas yra geriausia jūsų tėvui. 

— Geriausia būtų, jeigu ši ligoninė atliktų savo darbą. 

Bijodama, kad nepasakytų, ko nereikia, Andžela nusisuko ir stvėrė 
iš dubens skepetą. Drebančiomis rankomis išgręžė. Tik nesiginčyk su 
juo. Tiesiog dirbk savo darbą. Jis yra toks žmogus, kuris nenusileis nė per 
nago juodymą, ir visada bus jo tiesa. 

Ji priglaudė drėgną audinį prie paciento pilvo. Tiktai tada pastebė- 
jo, kad senukas nekvėpuoja. 

Andžela iš karto puolė prie kaklo tikrinti pulso. 

— Kas yra? — paklausė sūnus. — Ar jam viskas gerai? 

Ji neatsakė. Prasibrovusi pro jį, išbėgo į koridorių. 

— Kodas: mėlynas! — suklykė ji. — Skelbk mėlyną kodą, penki- 


du-vienas palata! 


e 174 


Katerina išlėkė iš Ninos Peiton palatos ir metėsi už kampo į gretimą 
koridorių. Personalas jau buvo suplūdęs į 521-ąją palatą ir susibūręs ko- 
ridoriuje, kur grupė studentų medikų stovėjo išpūtę akis ir tiesė kaklus 
norėdami pamatyti, kas vyksta. 

Katerina prasibrovė į palatą ir šūktelėjo perrėkdama triukšmą: 

— Kas atsitiko? 

Andžela, pono Gvadovskio seselė, atsakė: 

— Jis liovėsi kvėpuoti! Nėra pulso. 

Katerina puolė prie lovos, kur kita seselė jau buvo uždėjusi ligo- 
niui kaukę ir leido į plaučius deguonį. Internas pumpavo rankomis 
krūtinę, sulig kiekvienu krūtinkaulio spustelėjimu siųsdamas kraują 
iš širdies į arterijas ir venas. Maitindamas organus, maitindamas sme- 
genis. 

— Elektrokardiografas įjungtas! — kažkas sušuko. 

Katerina skubiai dirstelėjo į monitorių. Aparatas rodė širdies 
skilvelių virpėjimą. Širdies kameros nebesusitraukinėjo. Tiktai atskiri 
raumenys virpėjo, — širdis virto glebiu maišeliu. 

— Balneliai pakrauti? — paklausė Katerina. 

— Šimtas džaulių. 

— Pirmyn! 

Seselė uždėjo defibriliatoriaus balnelius ant krūtinės ir riktelėjo: 

— Atsitraukti! 

Balneliai išsikrovė, per širdį pasiųsdami elektros šoką. Liemuo 
šoktelėjo nuo čiužinio tarsi katė nuo karštos keptuvės. 

— Skilveliai tebevirpa! 

— Vieną miligramą epinefrino į veną, po to vėl šimto džaulių šo- 
kas, — nurodė Katerina. 

Epinefrino boliusas įslydo į injekcijoms paliktą kateterį. 

— Atsitraukti! 

Dar vienas šokas, dar kartą kūnas pašoko aukštyn. 

Monitoriuje elektrokardiografo užrašas iš karto šoktelėjo aukštyn 


ir vėl virto virpančia linija. Paskutiniai gęstančios širdies trūkčiojimai. 

Žvilgtelėjusi į ligonį, Katerina pagalvojo: „Kaip man atgaivinti šią 
sudžiūvusių kaulų krūvą?“ 

— Ar norite... kad... tęsčiau? — paklausė internas, vis dar pum- 
puodamas ir pūškuodamas. 

Jo skruostu, palikdamas blizgų takelį, nuvarvėjo prakaito lašas. 

Aš apskritai nebenorėjau jo atgaivinti, galvojo ji, ir jau ketinau 
viską užbaigti, bet Andžela pašnabždėjo į ausį: 

— Sūnus čia pat. Stebi. 

Katerina dirstelėjo į tarpduryje stovintį Ivaną Gvadovskį. Dabar jai 
nebeliko pasirinkimo. Užtektų bent per žingsnį atsitraukti, ir užkurtum 
sau tikrą pragarą. 

Monitorius brėžė liniją, panašią į audros sujauktos jūros paviršių. 

— Bandome dar kartą, — sukomandavo Katerina. — Du šimtai 
džaulių. SKUBIAI suleidžiame kraujo! 

Ji išgirdo, kaip sužvangėjo atidaromas stalčiukas. Pasirodė buteliu- 
kai su krauju ir švirkštas. 

— Nerandu venos! 

— Naudok kateterį. 

— Atsitraukite! 

Visi atsitraukė. Dar vienas šokas širdžiai. 

Karerina stebėjo monitorių vildamasi, jog šoko sukelto paralyžiaus 
krestelėjimas užves širdį. Deja, užrašas terodė menkutį ribėjimą. 

Į kateterį injekcijoms vėl suleido epinefrino. 

Įkaitęs, suprakaitavęs internas toliau pumpavo krūtinę. Kita pora 
rankų stvėrė greitosios pagalbos balionėlį ir ėmė spausti į plaučius orą, 
tačiau tai buvo tas pars, kas įpūsti gyvybę išdžiūvusiam kevalui. Katerina 
girdėjo, kaip nurimo balsai: nuslūgo įtampa ir skubėjimas, žodžiai tapo 
monotoniški, automatiški. Dabar jie paprasčiausiai atliko pareigą, ir tai 
buvo akivaizdus pralaimėjimas. Ji apžvelgė visus, susispietusius aplinkui 
lovą, — gal tuziną, gal daugiau žmonių, — ir matė, jog visi aiškiai su- 
prato išvadą. Telaukė jos žodžio. 


Ir ji ištarė jį. 

— Užregistruosime mirtį, — pasakė ji. — Vienuolika valandų 
trylika minučių. 

Visi tylėdami per žingsnį atsitraukė, nenuleisdami akių nuo savo 
pralaimėjimo objekto — Hermano Gvadovskio, kuris jau vėso, apraiz- 
gytas laidais ir lašelinėmis. Seselė išjungė EKG monitorių, osciloskopas 
aptemo. 

— O kaip širdies stimuliatorius? 

Nebaigusi pasirašyti lape, kuriame užregistravo mirties laiką, Kate- 
rina atsisuko ir pamatė, kad ligonio sūnus jau buvo įėjęs į palatą. 

— Jau nebeliko ko gelbėti, — pasakė ji. — Labai gaila. Mums ne- 
pavyko atgaivinti jo širdies plakimo. 

— Ar ne tam naudojamas širdies stimuliatorius? 

— Mes padarėme viską, ką galėjome... 

— Jūs nieko kito nedarėte, tik elektrošoką. 

Nieko kito? Ji apsidairė, apžvelgdama visų savo pastangų įrodymus: 
išmestus švirkštus, vaistų buteliukus ir ampules, suglamžytas pakuotes. 
Medicininės lūženos, liekančios po kiekvienos kovos. Visi sužiuro lauk- 
dami, kaip ji pasiaiškins. 

Katerina pasiėmė padėkliuką ir ant jo pasidėjusi rašė, jausdama, kaip 
iš lūpų veržiasi grėsmingi žodžiai. Tik nespėjo jų ištarti. Katerina metėsi 
prie durų. 

Kažkur skyriuje klykė moteris. 

Katerina akimirksniu išlėkė iš palatos, seselės — paskui ją. Bėg- 
dama už kampo ji pamatė koridoriuje stovinčią slaugę, raudančią ir 
rodančią į Ninos palatą. Kėdė šiapus durų buvo tuščia. 

Čia turėjo būti policininkas. Kur jis? 

Katerina įsiveržė pro duris ir sustingo. 

Pirmiausia ji išvydo kraują — ryškios juostos sruvo per sieną. Ir 
savo ligonę, kniūbsčią tysančią ant grindų. Nina gulėjo tarp lovos ir 
durų, tarsi prieš susmukdama dar būtų sugebėjusi nusvirduliuoti kelis 
žingsnius. Jos lašelinė buvo nutraukta, fiziologinis tirpalas tekėjo ant 


grindų, skaidri balutė telkšojo šalia didesnio raudono klano. 

Jis buvo čia. Chirurgas buvo čia. 

Nors instinktyviai juto, kad privalo trauktis, bėgti iš čia, ji prisi- 
vertė žengti į priekį ir suklupti prie Ninos. Pižamos kelnės buvo permir- 
kusios krauju. Kraujas dar šiltas. Ji atvertė kūną aukštielninką. 

Užteko išvysti išbalusį veidą, pastėrusias akis ir ji suprato, kad 
Nina jau mirusi. Vos pries kelias minutes girdėjau, kaip plakė tavo širdis. 

Pamažu atsipeikėdama Katerina pakėlė galvą ir pamatė grupelę 
persigandusių veidų. 

— Policininkas, — ištarė ji. — Kur yra policininkas? 

— Mes nežinome... 

Ji šiaip taip atsistojo. Visi pasitraukė leisdami praeiti. Nekreipda- 
ma dėmesio, kad palieka paskui save kraujo pėdsakus, išėjo iš palatos, 
varstydama akimis koridorių. 

— O Viešpatie Aukščiausias! — aiktelėjo seselė. 

Koridoriaus gale ant grindų plėtėsi tamsus ruožas. Kraujas. Jis sun- 


kėsi pro pagalbinių priemonių sandėliuko durų apačią. 

Ricoli žiūrėjo pro užtvertą juostą į Ninos Peiton palatą. Ištryškęs ar- 
koridoriumi toliau, prie pagalbinių priemonių kambarėlio, kur buvo 
rastas policininko kūnas. Ir šis tarpduris buvo kryžmai užtvertas nusi- 
kaltimo vietą žyminčia juosta. Viduje matėsi lašelinių stovai, lentynos, 
nukrautos antimis ir dubenimis, dėžutėmis su pirštinėmis, — viskas 
zigzagais išvagota krauju. Šiame kambarėlyje mirė vienas iš jų pačių bū- 
rio, ir dabar Chirurgo medžioklė kiekvienam Bostono policijos skyriaus 
policininkui tapo asmeniniu reikalu. 

Ricoli atsisuko į netoliese stovintį policijos patrulį: 

— Kur detektyvas Muras? 

— Apačioje, administracijoje. Jie peržiūri ligoninės apsaugos ka- 
merų juostas. 

Ricoli apmetė akimis visus koridoriaus kampus, tačiau jokių ap- 
saugos kamerų nepastebėjo. Šiame koridoriuje filmuotos medžiagos 
nebus. 

Nulipusi laiptais ji įsmuko į pasitarimų kambarį, kur Muras ir dvi 
seserys peržiūrinėjo vaizdo įrašus. Nė vienas neatsisuko į ją. Visų akys bu- 
vo nukrypusios į televizoriaus ekraną, kur buvo rodoma vaizdajuostė. 

Kamera nukreipta į Penktojo vakarinio liftus. Ekrane matėsi, kaip 


atsivėrė lifto durys. Muras sustabdė vaizdą. 

— Štai, — ištarė jis. — Tai pirmoji grupė žmonių, kurie išlipo iš 
lifto po to, kai buvo paskelbtas kodas. Suskaičiuoju vienuolika; visi iš- 
lipo skubėdami. 

— Kitaip ir nebūna išgirdus mėlynąjį kodą, — paaiškino vyres- 
nioji sesuo. — Šis pranešimas skelbiamas per ligoninės garsiakalbius. 
Laukiama visų, kurie tik būna laisvi. 

— Gerai įsižiūrėkite į šiuos veidus, — pasakė Muras. — Ar visus 
atpažįstate? Ar yra bent vienas, kurio neturėjo ten būti. 

— Aš nematau visų veidų. Visi išlipa būriu. 

— Ojūs, Šeron? — paklausė Muras antrosios seselės. 

Šeron palinko į priekį. 

— Šios trys yra seselės. Tie du jaunuoliai šone — studentai medi- 
kai. Aš atpažįstu štai šį trečiąjį vyrą, — parodė ji į ekrano viršų. — Sani- 
taras. Kiti veidai atrodo matyti, bet jų pavardžių nežinau. 

— Gerai, — pasakė Muras, jo balse skambėjo nuovargis. — Žiū- 
rėkime toliau. Paskui imsimės laiptinės kameros. 

Ricoli prisiartino prie vyresniosios sesers nugaros. 

Ekrane visi pajudėjo atgal, lifto durys užsidarė. Muras vėl paleido 
juostą, durys ir vėl atsidarė. Išlipo vienuolika žmonių — tarsi daugia- 
kojis organizmas, lekiantis paskelbtojo kodo link. Ricoli įžiūrėjo visų 
veiduose skubą, netgi be garso buvo akivaizdu, kad tai pavojaus sig- 
nalas. Ši žmonių grupelė pasipylė į ekrano kairę. Lifto durys užsivėrė. 
Po minutėlės jos išmetė kitą personalo grupę. Ricoli suskaičiavo trylika 
išlipusiųjų. Mažiau negu per tris minutes iš viso į šį aukštą atvyko dvi- 
dešimt keturi žmonės — ir tik liftu. O kiek jų užbėgo laiptais? Kuo 
toliau, tuo labiau Ricoli nuostaba didėjo. Skaičiuojant laiką, viskas vyko 
nepriekaištingai. Mėlynojo kodo paskelbimas tarsi įžiebė panišką masinį 
veržimąsi į tą pačią vietą. Kai toks darbuotojų srautas skriejo iš visos 
ligoninės į Penktąjį vakarinį, bet kas, užsimetęs ant pečių baltą chalarą, 
galėjo prasmukti nepastebėtas. Veikėjas galėjo stovėti lifto gale už visų 
nugarų. Ir pasirūpinti, kad koks nors žmogus dengtų jį nuo kameros. 


Vadinasi, jie susidūrė su žudiku, kuris puikiai žinojo, kaip veikia ligoninė. 

Ji ekrane stebėjo iš lifto judančią antrąją atvykusiųjų grupę. Dviejų 
veidų nė sekundėlę nesimatė. 

Muras įdėjo kitą juostą, vaizdas pasikeitė. Dabar jie žiūrėjo į laip- 
tinės duris. Kurį laiką buvo ramu. Paskui durys atsivėrė ir kaip viesulas 
išbėgo vyras baltu chalatu. 

— Aš pažįstu jį. Tai Markas Noblas, vienas iš internų, — pasakė 
Šeron. 

Ricoli išsitraukė savo bloknotą su spiraline įvija ir brūkštelėjo jo 
pavardę. 

Durys vėl atsivėrė, pasirodė dvi moterys balta apranga. 

— Čia Veronika Tem, — parodė vyresnioji sesuo į žemesnio ūgio 
moterį. — Ji dirba Penktajame vakariniame. Jai buvo pertrauka, kai pa- 
sigirdo signalas. 

— O antroji? 

— Nežinau. Nelabai matyti jos veidas. 


Ricoli užsirašė: 


10 val. 48 min., laiptinės kamera: 
Veronika Tėm, seselė iš Penktojo vakarinio. 


Nežinoma moteris juodais plaukais, balta apranga. 


Pro tas duris iš viso praėjo septyni žmonės. Seselės pažino penkis. 
Ricoli suskaičiavo, kad per visą tą laiką pasirodė trisdešimt vienas žmo- 
gus. Pridėjus šio aukšto personalą, jiems teks padirbėti mažiausiai su 
keturiasdešimčia žmonių. 

— Stebėkite, kas vyksta, kai žmonės juda esant nepaprastajai pa- 
dėčiai ir jai pasibaigus, — pasakė Muras. — Dabar jie nebeskuba. Gal šį 
kartą atpažinsite daugiau veidų. 

Jis pagreitino kadrus. Ekrano apačioje matėsi, kad buvo praėjusios 
aštuonios minutės. Nepaprastoji padėtis tebesitęsė, tačiau darbuotojai, 
kurie nebuvo reikalingi, jau pradėjo skirstytis. Kai jie judėjo laiptinės 
durų link, kamera fiksavo tik jų nugaras. Pirmiausia praėjo du vy- 

rai — studentai medikai, tuoj pat nusekė ir trečias neatpažintas vyras. 
Jis buvo vienas. Po to ilga pauzė, ją Muras prasuko greičiau. Dabar į 
laiptinę nuėjo keturių vyrų grupelė. Laikrodis rodė 11 val. 14 min. Iki 
to laiko ypatingas įvykis oficialiai baigėsi, Hermanas Gvadovskis buvo 
paskelbtas mirusiu. 

Muras pakeitė juostą. Jie vėl stebėjo lifrą. 

Kol jie dar kartą peržiūrinėjo juostas, Ricoli prisirašė tris puslapius 
pastabų, pasižymėdama, kiek žmonių atvyko nepaprastosios padėties 
metu. Į skubų signalą sureagavo trylika vyrų ir septyniolika moterų. 
Dabar Ricoli skaičiavo, kiek jų išėjo, kai viskas baigėsi. 

Skaičiai nesutapo. 

Pagaliau Muras paspaudė „Stop“ mygtuką ir ekranas apremo. Jie 
neatsitraukė nuo vaizdo magnetofono daugiau kaip valandą, ir abi sese- 
lės atrodė priblokštos. 

Jos krūptelėjo, kai Ricoli balsas perplėšė tylą. 

— Ar jūsų pamainos metu Penktajame vakariniame dirba kokie 
nors vyrai? — paklausė ji. 

Vyresnioji sesuo įbedė į Ricoli akis. Ji atrodė nustebusi, kad nepa- 
stebėjo, kaip dar vienas policijos atstovas kažkaip įsmuko į šią patalpą. 

— Yra vienas sanitaras, jis ateina trečią valandą. Tačiau dieninėje 
pamainoje daugiau vyrų nėra. 

— Ir Penktajame vakariniame nedirbo jokie vyrai, kai buvo pa- 
skelbtas kodas? 

— Tame aukšte galėjo būti chirurgų rezidentų. Tačiau sanita- 
rų — Ne. 

— Kurie rezidentai? Gal prisimenate? 

— Vizituodami jie nuolat tai ateina, tai išeina. Aš jų neseku. Mes 
ties laikas grįžti į savo aukštą. 

Muras linktelėjo: 

— Galite eiti. Ačiū jums. 


Ricoli palaukė, kol abi seselės uždarė duris, tada pasakė Murui: 

— Dar prieš paskelbiant kodą, Chirurgas jau buvo tame skyriuje. 
Tiesa? 

Muras pakilo ir nuėjo prie vaizdo magnetofono. Iš jo gestų, iš 
veiksmų, kaip jis ištraukė iš aparato juostą, kaip įgrūdo į vidų kitą, ji 
suprato, kad jis degė pykčiu. 

— Į Penktąjį vakarinį atėjo trylika vyrų. Išėjo keturiolika. Vienu 
daugiau. Jis ten turėjo prabūti visą laiką. 

Muras paleido juostą. Vėl rodė laiptinės duris. 

— Po perkūnais, Murai. Krovis buvo atsakingas už apsaugą. O 
dabar netekome vienintelio liudininko. 

Jis vis dar tylėjo, įbedęs akis į ekraną ir stebėdamas jau matytas 
figūras, einančias pro laiptinės duris ir dingstančias jose. 

— Šis veikėjas vaikšto kiaurai sienas, — nenustigo ji. — Kybo ore. 
Tame aukšte dirbo devynios seselės, ir nė viena nenutuokė, kad jis buvo 
tenai. Jis buvo šalia jų visą 14 prakeiktą laiką. 

— Gali būti ir taip. 

— Tai kaip jis prisikasė iki policininko? Kaip galėjo policininkas 
leistis įkalbamas pasitraukti nuo ligonės durų? Atsidurti tame kamba- 
rėlyje? 

— Policininkui jis galėjo būti jau pažįstamas. Arba nekėlė jokios 
grėsmės. 

O kai pasigirdus aliarmo signalui kilo sąmyšis, kai visi puolė gel- 
bėti žmogaus gyvybės, atrodė visai natūralu, kad koks nors ligoninės 
darbuotojas kreipėsi būtent į tą vyruką, kuris nieko neveikė, tik stovėjo 
koridoriuje, — į policininką. Nieko keista paprašyti, kad policininkas 
atneštų ką nors iš sandėliuko, kur sudėtos visos priemonės. 

Muras sustabdė kadrą. 

— Štai, — tyliai ištarė jis. — Manau, kad čia mūsų vyrukas. 

Ricoli spoksojo į ekraną. Tai buvo tas vyriškis, kuris vienas iš- 
ėjo pro laiptinės duris pačioje ypatingosios padėties pradžioje. Matėsi 
tiktai jo nugara. Jis vilkėjo baltą chalatą, buvo užsimovęs operacinės 


kepuraitę. Iš po jos kyšojo siauras trumpai kirptų rudų plaukų ruoželis. 

Liekno sudėjimo, pečiai neįspūdingi, pakumpęs, tarsi vaikščiojantis 
klaustukas. 

— Tai vienintelė vieta, kur jį matome, — kalbėjo Muras. — Jo 
nepastebėjau prie lifto filmuotoje medžiagoje. Ir nematau, kad įeitų pro 
šias laiptinės duris. Tačiau pro jas išeina. Matai, kaip jis stumteli duris 
šlaunimi, neprisiliesdamas rankomis? Galiu kirsti lažybų, kad jis niekur 
nepaliko atspaudų. Pernelyg atsargus. Ir kaip jis kūprinasi, tarsi žinotų, 
kad jį stebi kamera? Jis žino, kad mes jo ieškome. 

— Ar kas nors jį atpažino? 

— Nė viena seselė nežino, kas jis. 

— Šūdas, jis buvo jų aukšte. 

— Ten malėsi daugybė žmonių. Visiems rūpėjo išgelbėti Hermaną 
Gvadovskį. Visiems, bet ne jam. 

Ricoli priėjo prie ekrano, nenuleisdama akių nuo vienintelės fhigū- 
ros baltame koridoriuje. Nors ji nematė veido, tačiau pašiurpo, tarytum 
būtų pažvelgusi nelabajam į akis. Ar tu Chirurgas? 

— Niekas neprisimena, kad būtų jį matęs, — pasakė Muras. — 
Niekas nepamena, kad būtų važiavęs su juo liftu. Tačiau jis čia. Šmėkla, 
pasirodanti ir dingstanti, kada tik panorėjusi. 

— Jis dingo praėjus aštuonioms minutėms nuo kodo paskelbimo 
pradžios, — pasakė Ricoli žiūrėdama į laiką ekrane. — Prieš pat jį išėjo 
du studentai medikai. 

— Taip, aš kalbėjau su jais. Jie vienuoliktą valandą turėjo paskaitą. 
Dėl to ir išėjo anksti. Ir nematė, kad paskui juos į laiptinę ateitų tas 
vyras. 

— Vadinasi, visiškai neturime liudininkų. 

— Tiktai šią kamerą. 

Ji vis dar nenuleido akių nuo laiko ekrane. Aštuonios minutės po 
kodo paskelbimo. Aštuonios minutės — ilgas laiko tarpas. Ji pabandė 
mintyse viską sudėlioti į vietas. Prieiti prie policininko — 10 sekundžių. 
Prišnekinti jį, kad sektų iš paskos į pagalbinių priemonių patalpą, kuri 
buvo vos už kelių pėdų koridoriuje, — 30 sekundžių. Perpjauti jam 

gerklę — 10 sekundžių. Išeiti, uždaryti duris, įeiti į Ninos Peiton pa- 
latą — 15 sekundžių. Pribaigti antrąją auką, išeiti — 30 sekundžių. Iš 
viso daugiausia dvi minutės. Dar liko šešios minutės. Ką jis darė per rą 
laiką? Valėsi? Kraujo tryško fontanai — jis galėjo juo apsitaškyti. 

Jis turėjo apsčiai laiko. Viskam. Slaugė rado Ninos kūną praėjus 
dešimčiai minučių po to, kai vyras ekrane išėjo pro laiptinės duris — 
taip užfiksavo kamera. Važiuodamas automobiliu tuo metu jis galėjo 
būti jau už mylios. 

Šitoks nepriekaištingas laiko apskaičiavimas. Šis veikėjas juda šveica- 
riško laikrodžio tikslumu. 

Staiga ji išsitiesė kėdėje: mintis trenkė lyg elektros srovė. 

— Jis žinojo. Jėzau, Murai, jis žinojo, kad bus paskelbtas mėlynasis 
kodas. — Pažvelgusi į jį ir pamačiusi jo ramią reakciją suprato, kad jis 
jau buvo priėjęs prie tokios išvados. — Ar pas poną Gvadovskį buvo 
kokių nors lankytojų? 

— Sūnus. Tačiau palatoje visą laiką budėjo seselė. Ji buvo tenai, 
kai paskelbė kodą. 

— Kas įvyko prieš pat tą kodą? 

— Ji pakeitė lašintuve maišelį. Nusiuntėme maišelį analizei. 

Ricoli vėl pažvelgė į ekraną, kur buvo sustabdytas žingsniuojantis 
vyras baltu chalatu. 

— Nesuprantu. Kodėl jam reikėjo taip rizikuoti? 

— Jam reikėjo užbaigti savo darbą, nepalikti liudininkės. 

— Bet ką Nina Peiton matė? Veidą po kauke. Jis žinojo, kad ji 
neatpažins jo. Žinojo, kad beveik nekels jokio pavojaus. Vis dėlto taip 
rizikavo eidamas jos nužudyti. Rizikavo būti sugautas. Ką jis pasiekė? 

— Pasitenkinimą. Galų gale jis užbaigė skerdynes. 

— Bet jis galėjo tai padaryti jos namuose. Murai, jis leido Ninai 
Peiton tą naktį likti gyvai. Vadinasi, jis suplanavo užbaigti būtent šitaip. 

— Ligoninėje? 

— Taip. 

— Koks tikslas? 


185 


— Nežinau. Tačiau man labai įdomu, kad iš visų ligonių tame 
skyriuje savo atakai jis pasirinko Hermaną Gvadovskį. Katerinos Kordel 
pacientą. 

Supypsėjo Muro pranešimų gaviklis. Kol jis kalbėjo telefonu, Ri- 
baltu chalatu priėjo prie durų. Stumtelėjo šlaunimi durų kraštą ir įėjo į 
laiptinę. Jis nė kartelio neatgręžė į kamerą jokios veido dalies. Ji atsuko 
juostą atgal ir dar kartą sekė jo judesius. Šį kartą, kai jis pasuko šlaunį 
į duris, ji kai ką pastebėjo: po baltu chalatu kažkas pūpsojo. Dešinėje 
pusėje, ties liemeniu. Ką jis ten slėpė? Drabužius persirengti? Žudymo 
įnagius? 

Ji išgirdo, kaip Muras pasakė: 

— Nelieskite! Palikite ten, kur yra. Aš jau einu. 

Jam baigus kalbėti, Ricoli paklausė: 

— Kas atsitiko? 

— Katerina, — atsakė Muras. — Mūsų vyrukas ką tik atsiuntė jai 


dar vieną žinutę. 


— Jį atsiuntė paštu, kuris veikia tarp skyrių, — pasakė Katerina. — Už- 
teko pamatyti voką, ir supratau, kad tai nuo jo. 

Ricoli žiūrėjo, kaip Muras užsimovė pirštines, — be reikalo, pagal- 
vojo, nes Chirurgas niekada nepalieka pirštų atspaudų ant jokių daiktų. 
Tai buvo didelis rudas vokas, ne užklijuotas, o apsuktas virvele ir su 
sagute. Ant viršutinės linijos mėlynu rašalu užrašyta: „Katerinai Kordel. 
Gimtadienio sveikinimai nuo E. K.“ 

Endrius Kapra, — pagalvojo Ricoli. 

— Jūs jo neatidarėte? — paklausė Muras. 

— Ne. Iš karto padėjau ant savo stalo. Ir paskambinau jums. 

— Šaunuolė. 

Ricoli įvertino tokią jo reakciją kaip globėjišką, tačiau Katerina 
tai suprato kitaip ir atsakė jam dirbtine šypsenėle. Kažkas žybtelėjo tarp 

Muro ir Katerinos. Žvilgsnis, šilta srovelė, nuo kurios Ricoli dilgtelėjo 
skausmingas pavydas. Tarp šių dviejų vyksta daugiau, negu ji manė. 

— Lyg ir tuščias, — pasakė jis ir pirštinėta ranka atsuko raištelį. 
Ricoli pakišo po apačia paprastą baltą popieriaus lapą, kad niekas nenu- 
kristų ant pliko stalo. Jis atkėlė užlenkimą ir apvertė voką. 

Išslydo rudi su rausvu atspalviu pluošteliai, ant popieriaus nugulė 
blizgus kuokštelis. 

Ricoli pervėrė šiurpas. 

— Atrodo lyg žmogaus plaukai. 

— O Dieve. O Dieve... 

Atsigręžusi Ricoli pamatė, kaip iš siaubo sustingusi Katerina trau- 
kėsi atbula. Ricoli įsmeigė akis į Katerinos plaukus, paskui pažiūrėjo į 
tuos pluošrelius, kurie iškrito iš voko. Jie — jos. Kordel plaukai. 

— Katerina, — Muro balsas buvo švelnus, raminantis. — Jie gali 
būti visiškai ne jūsų. 


Ji žiūrėjo į jį. Akyse — panika. 


— O jeigu mano? Kaip jis... 

— Ar laikote savo plaukų šepetį spintelėje operacinėje? Savo ka- 
binete? 

— Murai, — pertraukė Ricoli. — Gerai pažiūrėk į tuos plauku- 


čius. Jie ne iš šepečio. Šaknų galiukai nukirpti, — ji pasisuko į Kateri- 
ną. — Kas pastarąjį kartą jums kirpo plaukus, daktare Kordel? 

nuodingą gyvatę. 
— Žinau, kada jis tai padarė, — tyliai ištarė ji. — Prisimenu. 
— Kada? 
— Tą naktį... — ji apstulbusi pažvelgė į Ricoli. — Savanoje. 


Ricoli padėjo ragelį ir atsisuko į Murą. 
— Detektyvas Singeris patvirtino. Tas plaukų pluoštelis buvo nu- 
kirptas. 

— Kodėl nieko neparašyta Singerio ataskaitoje? 

— Kordel tai pastebėjo tiktai antrąją savo hospitalizacijos dieną, 
pažiūrėjusi į veidrodį. Kadangi Kapra buvo miręs, o nusikaltimo vietoje 
plaukų nerasta, Singeris pamanė, kad juos nukirpo ligoninės personalas. 
Tikriausiai teikdamas skubią pagalbą. Kordel veidas buvo gerokai ap- 
daužytas, prisimeni? Greitosios pagalbos medikai galėjo nukirpti šiek 
tiek plaukų valydami jos galvos odą. 

— Ar Singeris kada nors patvirtino, kad juos kažkas nukirpo li- 
goninėje? 

Ricoli nutėškė pieštuką ir atsiduso: 

— Ne. Jis nepasiteiravo. 

— Taip ir paliko? Nepaminėjo nieko ataskaitoje, nes tai neturėjo 
prasmės? 

— Na, tai ir meturi prasmės! Kodėl tų nuokarpų nerado nusikalti- 
mo vietoje prie Kapros kūno? 

— Kacerina iš tos nakties daug ko neprisimena. Rohipnolis gerokai 
iššlavė jos atmintį. Gal Kapra buvo išėjęs iš jos namų. O vėliau sugrįžo. 

— Gerai. Dabar kyla pats didžiausias klausimas. Kapra miręs. 
Kaip šitas suvenyras atsidūrė Chirurgo naguose? 

Muras nežinojo ką atsakyti. Du žudikai — vienas gyvas, kitas mi- 
ręs. Kas siejo tuos du monstrus? Tarp jų buvo daugiau negu paprasčiau- 
sios parapsichologinės srovės — dabar viskas perėjo į fizinę dimensiją. 
Dabar jie galėjo tą kažką matyti ir paliesti. 
ketė: „Nežinomų plaukų nuokarpos“. Antrajame buvo įdėtas Katerinos 
plaukų pavyzdys palyginti. Jis pats nukirpo tuos vario spalvos kuokšte- 
lius ir įdėjo į „Žiploc“ maišelį. Tokie plaukai būtų iš tikrųjų viliojantis 
suvenyras. Tai labai asmeninis dalykas. Moteris juos nešioja su savimi, 
miega su jais. Jie kvepia, turi spalvą, tekstūrą. Moters esmė. Nenuosta- 
bu, kad Katerina persigando, sužinojusi, jog kažkoks nepažįstamas vyras 
turėjo tokią intymią jos dalelę. Supratusi, kad jis juos glostė, uostė, tarsi 
koks įsimylėjėlis susipažino su jos kvapu. 

Dabar Chirurgas jau puikiai žino jos kvapą. 

Buvo beveik vidurnaktis, tačiau šviesos jos languose tebedegė. Pro už- 
trauktas užuolaidas matėsi, kaip praslenka jos siluetas. Ji nemiegojo. 

Muras priėjo prie stovinčio policijos automobilio ir pasilenkė pasi- 
kalbėti su dviem patruliais viduje. 

— Turite ką nors pranešti? 

— Nuo to laiko, kai grįžo namo, ji nebuvo iškėlusi iš pastato ko- 
jos. Labai daug vaikščioja. Atrodo, jos laukia nerami naktelė. 

— Einu su ja pasikalbėti, — pasakė Muras ir pasisuko kirsti gatvės. 

— Liksite visai nakčiai? 

Muras sustojo it įbestas. Įsitempęs atsigręžė į patrulį. 

— Prašau? 

— Ar liksite visai nakčiai? Mat jeigu taip, turėsime pranešti kitai 
brigadai. Kad žinotų, jog viršuje su ja yra vienas mūsiškis. 

Muras nurijo pyktį. Patrulio klausimas visiškai pagrįstas, tad kodėl 
jis taip greitai susierzino? 

Kadangi žinau, kaip atrodys, jeigu vidury nakties praversiu jos duris. 
Suprantu, kokios jiems šauna mintys. Tas pats sukasi ir mano galvoje. 

Vos įžengęs į butą, sutiko jos klausiamą žvilgsnį ir atsakydamas 
niūriai linktelėjo: 

— Gaila, bet laboratorija patvirtino. Jis atsiuntė jūsų plaukus. 

Ji stovėjo bežadėje tyloje. 

Virtuvėje sušvilpė virdulys. Apsisukusi ji išėjo iš kambario. 

Užrakinus duris žvilgsnis stabtelėjo ties naujutėle blizgančia įleis- 
tine spyna. Net grūdintas plienas atrodė netvirtas, kai priešininkas geba 
praeiti kiaurai sienas. Muras nusekė paskui Kateriną į virtuvę ir žiūrėjo, 
riame buvo arbatos maišeliai, ir aiktelėjo, kai tie pasipylė ant stalviršio. 
Rodės, netgi tokia menkutė nesėkmė jai nepakeliama. Ji susmuko ant 
stalviršio — kumščiai sugniaužti, krumpliai išbalę baltų plytelių fone. 
Valdėsi, kad nepravirktų, nesugniužtų jo akyse, tačiau buvo akivaizdu, 

kad nepavyks. Ji giliai įtraukė oro. Pečiai susikūprino, kūnas įsitempė 
gniauždamas raudą. 

Jis nebegalėjo ilgiau žiūrėti. Priėjęs prisitraukė ją prie savęs. Laikė 
glėbyje drebantį kūną. Visą dieną svajojo, troško ją apkabinti. Tik ne 
šitaip, kai baimė stūmė ją į jo rankas. Jis norėjo būti ne vien saugus prie- 
globstis, patikimas žmogus, į kurį galima atsiremti. 

Tačiau dabar jai būtent šito ir reikėjo. Todėl Muras dar tvirčiau 
apglėbė, uždengdamas ją nuo nakties siaubų. 

— Kodėl vėl viskas prasidėjo? — sušnabždėjo ji. 

— Nežinau, Katerina. 

— Tai Kapra... 

— Ne. Jis miręs. — Jis suėmė jos veidą, privertė pakelti į jį akis. — 
Endrius Kapra miręs. 

Ji sustingo, žiūrėdama į jį išplėstomis akimis. 

— Tad kodėl Chirurgas pasirinko mane? 

— Niekas kitas nežino atsakymo, tik jūs. 

— Aš nežinau. 

— Galbūt žinote pasąmonėje. Juk pati sakėte, kad neprisimenate 
visko, kas įvyko Savanoje. Neprisimenate, kaip iššovėte antrą kartą. Ne- 
prisimenate, kas ir kada jums nukirpo plaukus. Ko 427 neprisimenate? 

Ji papurtė galvą. Ir krūprelėdama sumirksėjo, pasigirdus jo iškvie- 
timo gaviklio signalui. 

Ir kodėl jie negili duoti man šventos ramybės? Jis nuėjo prie telefono, 
kabančio ant virtuvės sienos, nes reikėjo atsiliepti į signalą. 

Ricoli balse nuskambėjo vos ne kaltinimas: 

— Tu pas ją. 

— Atspėjai. 

— Ne, matau, iš kur skambini. Dabar vidurnaktis. Ar pagalvojai, 
ką darai? 

Jis suirzo: 

— Kodėl ieškojai manęs? 

— Ar ji klausosi? 

Jis stebėjo, kaip Katerina išėjo iš virtuvės. Kambarys staiga ištuštė- 
jo be jos. Išbluko. 

— Ne, — atsakė jis. 

— Aš galvojau apie tą plaukų kuokštelį. Žinai, yra dar vienas pa- 
aiškinimas, kaip ji juos gavo. 

— Ir? 

— Ji pati juos sau atsisiuntė. 

— Negaliu pacikėti, ką girdžiu. 

— O aš negaliu patikėti, kad tau pačiam tai nešovė į galvą. 

— Ir koks gi būtų motyvas? 

— Ogi tas pats motyvas, kuris veja žmogų iš gatvės prisipažinti 
dėl nusikaltimų, kurių jis nepadarė. Pažiūrėk, kiek dėmesio ji susilaukia! 
Tavo dėmesio. Vidurnaktis, o tu — ten, šokinėji aplink ją. Aš nesakau, 
kad Chirurgas paskui ją meslankioja. Tačiau tas įvykis su plaukais mane 
stabdo, sako „s:0p“. Laikas pažiūrėti, kas dar galėjo dėtis. Kaip Chirurgas 
gavo jos plaukus? Gal Kapra padavė juos jam prieš dvejus metus? Kaip 
jis galėjo tai padaryti, jeigu gulėjo negyvas ant jos miegamojo grindų? 
Pats matei, kaip neatitinka jos pareiškimas ir Kapros skrodimo ataskaita. 
Abu žinome, kad ji nepasakė visos tiesos. 

— "Tą pareiškimą iš jos išgavo detektyvas Singeris. 

— Manai, kad jis padiktavo jai tą istoriją? 

— Pagalvok, kokį krūvį Singeris vilko ant savo pečių. Keturios 
žmogžudystės. Visi reikalauja kuo greičiau ką nors areštuoti. Ir štai 
idealus sprendimas: nusikaltėlis nebegyvas, nušautas aukos, į kurią buvo 
nusitaikęs. Katerina užbaigė Singeriui bylą, netgi jeigu jam prireikė pa- 
sufleruoti jai tam tikrus žodžius, — Muras parylėjo. — Turime sužinoti, 
kas iš tikrųjų įvyko tą naktį Savanoje. 

— Ji vienintelė ten buvo. Ir ji tvirtina, kad ne viską prisimena. 

Muras pamatė įeinančią Kateriną. 


— Kol kas dar ne. 

— Jūs tikras, kad daktarė Kordel širo nori? — paklausė Aleksas Po- 
ločekas. 

— Ji čia, laukia jūsų, — atsakė Muras. 

— Jūs neįkalbėjote jos? Nes hipnozė neveiks, jeigu pats žmogus 
priešinsis. Ji turi pati norėti bendradarbiauti, antraip tuščiai gaišime 
laiką. 

Ricoli jau pati pavadino šį seansą „tuščiu laiko gaišimu“, ir nema- 
žai skyriaus detektyvų jai pritarė. Jie laikė hipnozę dykūnų užsiėmimu, 
Las Vegaso pramogininkų ir svetainių fokusininkų sfera. Kadaise ir 
Muras su jais sutiko. 

Meganos Florens atvejis pakeitė jo nuomonę. 

1998 metų spalio 31 dieną dešimtmetė mergaitė ėjo iš mokyklos 
namo, kai prie jos sustojo automobilis. Nuo to karto jos niekas nematė. 

Vienintelis liudininkas — dvylikos metų berniukas. Jis stovėjo ne- 
toliese ir matė, kaip ją prievarta įsisodino ir nusivežė. Nors jis puikiai 
atsiminė automobilį, smulkiai nupasakojo jo formą ir spalvą, tačiau 
numerio negalėjo pasakyti. Po kelių nesėkmingų tyrimo savaičių mer- 
gaitės tėvai primygtinai reikalavo, kad berniukui apklausti būtų skirtas 
hipnoterapeutas. Policija jau buvo išnaudojusi visus būdus, tyrinėdama 
tą atvejį, todėl labai nenoriai sutiko. 


Muras dalyvavo tame seanse. Jis stebėjo, kaip Aleksas Poločekas su- 

kėlė berniukui hipnotinę būseną, ir negalėjo patikėti išgirdęs, kaip jis 
ramiai padiktavo automobilio numerį. 

Meganos Florens kūną rado po dviejų dienų — užkastą kieme už 
pagrobėjo namo. 

Muras vylėsi, kad Poločeko magija, padėjusi atgaivinti berniuko 
atmintį, galėtų padėti ir Katerinai Kordel. 

Abu vyrai dabar stovėjo prie apklausos kambario ir pro vienpusį 
veidrodį žiūrėjo į Kateriną su Ricoli, sėdinčias anapus langelio. Katerina 
nerimavo. Ji nenustygo kėdėje, vis dairėsi į langelį tarsi suprasdama, jog 
ją stebi. Šalia jos ant stalo stovėjo nepaliestas arbatos puodelis. 

— Teks atgaivinti skausmingus atsiminimus, — pasakė Muras. — 
Ji gali norėti veikti išvien, tačiau jai tai nebus malonu. Užpuolimo metu 
ją dar tebeveikė rohipnolis. 

— Atmintis, apsvaiginta prieš dvejus metus? Be to, sakėte, kad tai 
gali būti ir netikra. 

— Atlikdamas apklausą Savanos detektyvas galėjo pakišti jai vieną 
kitą užuominą. 

— Jūs žinote, kad aš nedarau stebuklų. Ir niekas, ką išgirsime šio 
seanso metu, negalės būti priimta kaip įrodymas. Tai anuliuos bet kokį 
paliudijimą, kurį ji gali pateikti ateityje teisme. 

— Aš žinau. 

— Ir vis tiek norite bandyti? 

— Taip. 

Murui atidarius duris, abu vyrai įėjo į apklausos kambarį. 

— Katerina, — kreipėsi Muras, — tai tas vyras, apie kurį jums pa- 
sakojau, — Aleksas Poločekas. Jis yra teismo medicinos hipnotizuotojas, 
dirbantis Bostono policijos skyriuje. 

Ji nervingai nusijuokė, spausdama Poločekui ranką. 

„| — Atleiskite, — pasakė ji. — Spėju, kad nelabai nutuokiau, ko 
tikėtis. 

— Įsivaizdavote, kad būsiu užsimetęs juodą apsiaustą su gobtuvu 


ir turėsiu burtininko lazdelę, — pajuokavo Poločekas. 

— Nors ir kvaila, bet taip. 

— O išvydote putlų, mažiuką, praplikusį seniuką. 

Ji vėl nusijuokė, bet jau šiek tiek atlėgusi. 

— Jūsų niekada nehipnotizavo? — pasiteiravo jis. 

— Ne. Atvirai kalbant, ko gero, manęs neveiks. 

— Kodėl taip manote? 

— Nes nelabai tuo tikiu. 

— Tačiau sutikote, kad pabandyčiau. 

— Detektyvas Muras manė, kad turėčiau. 

Poločekas atsisėdo priešais ją ant kėdės. 

— Daktare Kordel, jums nebūtina tikėti hipnoze, norint, kad šis 
seansas būtų naudingas. Tačiau turite norėti įsitraukti. Turite manimi 
pasitikėti. Ir turite noriai atsipalaiduoti, pasiduoti. Leisti man vesti jus į 
kitokią būseną. Tai nepanašu į tą tarpsnį, į kurį patenkate prieš pat už- 
migdama. Jūs nemiegosite. Patikėkite, jūs žinosite, kas aplink jus vyksta. 
Tačiau būsite tokia atsipalaidavusi, jog pasieksite tuos savo atminties 
kampelius, į kuriuos paprastai nepatenkate. Jūs tarsi atrakinsite smege- 
nyse esančią dokumentų spintelę ir pagaliau galėsite atidaryti stalčius ir 
išimti tuos dokumentus. 

— Štai tuo aš ir netikiu. Kad hipnozė gali priversti mane prisi- 
minti. 

— Ne priversti jus prisiminti. Leisti prisiminti. 

— Gerai, kisti man prisiminti. Tiesiog negaliu patikėti, kad ji gali 
padėti išpešti iš atminties kažką, ko aš pati nesugebu pasiekti. 

Poločekas linktelėjo. 

— Taip, jūs nusiteikusi skeptiškai ir esate teisi. Juk neatrodo, kad 
taip galėtų būti, tiesa? Štai pavyzdys, kaip atmintis gali būti užblokuo- 
ta. Tai vadinama atvirkštinio poveikio dėsniu. Kuo labiau stengiamės 
kažką prisiminti, tuo mažiau tikimybės, kad sugebėsime tai padaryti. 
Esu tikras, kad ir jums pačiai teko tai patirti. Visiems tenka. Tarkime, 
jūs matote per televiziją garsią aktorę ir žizote, kuo ji vardu. Tačiau tas 


vardas užstrigo. Ir tai varo jus iš proto. Gal valandą laužote galvą dėl 

to vardo. Net sunerimstate, ar tik nebus pasirodę pirmieji Alzheimerio 
ligos požymiai. Prisipažinkite, kad taip yra buvę. 

— Nuolat, — dabar Katerina šypsojosi. 

Aišku, kad jai patiko Poločekas ir šalia jo ji jautėsi visiškai gerai. 
Puiki pradžia. 

— Ir galų gale prisimenate tą aktorės vardą, tiesa? — pasakė jis. 

— Taip. 

— Ir kada tai nutinka? 

— Kai baigiu intensyviai galvoti. Kai atsipalaiduoju ir pradedu 
galvoti apie ką nors kita. Arba kai guliu lovoje, prieš užmiegant. 

— Būtent. Kai atsipalaiduojate, kai jūsų protas liaujasi karštli- 
giškai tampyti tos dokumentų spintelės stalčių. Būtent tada stalčiukas 
stebuklingai atsiveria ir dokumentas iškrenta. Ar dabar hipnozės sąvoka 
tampa labiau tikėtina? 

Ji linktelėjo. 

— Na, mes taip ir darysime. Padėsiu jums atsipalaiduoti. Leisiu 
pasiekti tą spintelę su dokumentais. 

— Negarantuoju, kad man pavyks pakankamai atsipalaiduoti. 

— Ar dėl šio kambario? Dėl kėdės? 

— Kėdė gera. Tai... — ji nesmagiai dirstelėjo į vaizdo kamerą. — 
Auditorija. 

— Detektyvai Muras ir Ricoli išeis. O kamera — tai tik daiktas. 
Įrengimo dalis. Galvokite taip. 

— Aš manau... 

— Dar kas nors kelia nerimą? 

Ji parylėjo ir paskui negarsiai ištarė: 

— Aš bijau. 

— Manęs? 

— Ne. Savo atminties. Jos atgaivinimo. 

— Aš niekada neversiu jūsų to padaryti. Detektyvas Muras man 
sakė, kad tai buvo trauminis išgyvenimas, todėl mes nė nebandysime 
versti jūsų dar kartą tai išgyventi. Mes eisime kitu keliu. Kad baimė ne- 


užblokuotų prisiminimų. 

— O kaip aš žinosiu, kad tai bus tikri prisiminimai? Kad ne pati 
sukūriau? 

Poločekas parylėjo. 

— Taip, jūsų prisiminimai gali nebūti gryni. Praėjo daug laiko. 
Tiesiog turėsime susitaikyti su tuo, kas ten yra. Dabar turiu prisipa- 
žinti, kad ir pats labai mažai težinau apie jūsų atvejį. Aš stengiuosi per 
daug nežinoti, kad nedaryčiau įtakos atkuriant prisiminimus. Težinau 
tik tiek, jog tas įvykis atsitiko prieš dvejus metus, kad buvote užpulta ir 
kad jūsų organizme buvo vaisto rohipnolio. O daugiau nieko nežinau. 
Tad visi atsiminimai bus jūsų. Aš čia esu tiktai tam, kad padėčiau jums 
atverti tą dokumentų spintelę. 

Ji atsiduso: 

— Manau, kad esu pasiruošusi. 

Muras linktelėjo ir drauge su Ricoli išėjo iš kambario. Stovėdami 
kitapus lango jie matė, kaip Poločekas pasiėmė tušinuką bei bloknotą ir 
pasidėjo prie savęs ant stalo. Jis uždavė dar kelis klausimus: Ką ji darė, 
kad atsipalaiduotų ir ar buvo kokia nors ypatinga vieta, ypatingas atsi- 
minimas, kurie nuteikdavo ją ypač raminamai. 

— Vasarą, kai dar buvau maža, — kalbėjo ji, — nuvažiuodavau 
pas senelius į Niuhampšyrą. Jie turėjo namelį prie ežero. 

— Papasakokite apie jį. Smulkiai. 

— Jis buvo labai kuklus. Mažas. Su didele veranda, nuo kurios 
matėsi vanduo. Prie namo augo aviečių krūmai. Aš rinkdavau uogas. 
O prie takelio, kuris vedė į prieplaukėlę, močiutė pasodino viendienes 
lelijas. 

— Vadinasi, jūs prisimenate uogas. Gėles. 

— Taip. Ir vandenį. Aš mėgstu vandenį. Aš degindavausi ant prie- 
plaukėlės. 

— Puiku, kad sužinojau, — jis pasižymėjo bloknote, vėl padėjo 
tušinuką. — Gerai. Dabar pradėkime nuo trijų gilių įkvėpimų. Kiek- 
vieną kartą lėtai iškvėpkite. Puiku. Dabar užsimerkite ir tiesiog sutelkite 
dėmesį į mano balsą. 

Muras stebėjo, kaip Katerinos vokai iš lėto nusileido. 

— Pradėk įrašą, — pasakė jis Ricoli. 

Ji spustelėjo mygtuką, juosta pradėjo suktis. 

Gretimame kambaryje Poločekas stengėsi paskatinti Kateriną vi- 
siškai atpalaiduoti, nurodydamas jai pirmiausia susikoncentruoti ties 
savo kojų pirštais, kad nutekėtų įtampa. Dabar atsipalaidavimas pamažu 
plito aukštyn blauzdomis, pėdos jau buvo suglebusios. 

— Tu tikrai tiki šituo šlamštu? — paklausė Ricoli. 

— Mačiau rezultatą. 

— Na, gal ir veikia. Nes mane jau ima miegas. 

Jis pažvelgė į Ricoli: ji stovėjo sukryžiavusi rankas, skeptiškai at- 
kišusi apatinę lūpą. 

— Tiesiog stebėk, — pasakė jis. 

— Kada prasidės levitacija? 

Poločekas kilo vis aukštyn ir aukštyn, arpalaiduodamas Katerinos 
raumenis: šlaunis, nugarą, pečius. Dabar jos suglebusios rankos karojo 
palei šonus. Veidas išsilygino, nebeliko susirūpinimo. Kvėpavimas su- 
lėtėjo, pagilėjo. 

— Dabar įsivaizduosime jūsų mėgstamą vietą, — pasakė Poloče- 
kas. — Jūsų senelių namelį prie ežero. Noriu, kad pamatytumėte save, 
stovinčią toje didelėje verandoje. Žiūrinčią į vandenį. Diena šilta, oras 
ramus ir tykus. Tesigirdi vien paukštelių čiulbesys, daugiau nieko. Čia 
taip tylu, taip ramu. Ant vandens ribuliuoja saulės spinduliai... 

“Jos veidą užliejo tokia ramybė, jog Muras vos patikėjo, kad čia sėdi 
ta pati moteris. Veide švytėjo šiluma, visos tos rožinės jaunos mergaitės 
svajos. Matau, kokia ji kadaise buvo kaip vaikas, pagalvojo jis. Tada, kai 
dar buvo naivi ir tyra, kai dar nebuvo palietę visi suaugusio Žmogaus 
nusivylimai. Prieš Endriui Kaprai paliekant savo žymę. 

— Vanduo taip kviečia, jis toks gražus, — kalbėjo Poločekas. — 
Jūs nulipate verandos laipteliais žemyn ir einate takeliu ežero link. 

Katerina sėdėjo nekrutėdama, veidas visiškai atsipalaidavo, rankos 


suglebo ant kelių. 

— Žemė minkšta po kojomis. Saulė maloniai šviečia, šildo jūsų 
nugarą. Medžiuose čirpauja paukšteliai. Jūs jaučiate visišką palengvėji- 
mą. Sulig kiekvienu žingsniu darotės vis ramesnė ir ramesnė. Jaučiate, 
kaip jus užplūsta vis didesnė ramybė. Abipus takelio auga gėlės, viendie- 
nės. Nuostabus kvapas. Praeidama pro jas, įkvepiate jų aromato. Labai 
ypatingo, magiško aromato, jis pradeda migdyti. Eidama jaučiate, kaip 
apsunksta kojos. Gėlių kvapas — tarsi vaistas, atpalaiduojantis jus dar 
labiau. Ir saulės šiluma tirpdo dar likusią raumenyse įtampą. 

Dabar jūs artėjate prie kranto. Prieplaukėlės gale matote valtelę. 
Užlipate ant prieplaukos. Vanduo ramutėlis tarsi veidrodis. Tarsi stiklas. 
Ir valtelė tokia rami, tiktai plūduriuoja vietoje. Stebuklinga valtelė. Ji 
gali nunešti jus visur, kur tiktai panorėtumėte. Jums tereikia į ją įlipti. 
Dabar jūs keliate dešiniąją koją, pasiruošiate lipti į valtelę. 
išties pakilusi per kelis colius nuo grindų. 

— Gerai. Jūs įkeliate dešiniąją koją. Valtelė nejuda. Ji laiko jus sau- 
giai, patikimai. Jūs visiškai pasitikite ir esate patenkinta. Dabar įkeliate 
kairiąją koją. 

Katerinos kairioji pėda pakilo nuo grindų ir vėl nusileido. 

— Jėzau, negaliu patikėti, — pratarė Ricoli. 

— Pati matai. 

— Aha, o iš kur man žinoti, ar ji tikrai hipnotizuojama? Kad ji 
neapsimetinėja? 

— Negali žinoti. 

Poločekas pasilenkė prie Katerinos arčiau, tačiau jos nepalietė, ją 
vedė tik balsas. 

— Jūs atrišate valtelę nuo prieplaukos. Dabar valtelė laisva ir juda 
ant vandens. Jūs viską kontroliuojate. Jums tereikia pagalvoti apie kokią 
nors vietą, ir valtelė stebuklingai nuneš jus tenai, — Poločekas dirstelėjo 
į vienpusį veidrodį ir linktelėjo. 

— Dabar jis sugrąžins ją į praeitį, — pasakė Muras. 

— Gerai, Katerina, — Poločekas brūkštelėjo bloknote laiką, kada 

baigė įvadinį kursą. — Jūs nuplukdysite valtelę į kitą vietą. Į kitą laiką. 
Jūs viską tebevaldote. Matote virš vandens kylantį rūką, šiltą, minkštą 
rūką, jis taip maloniai glosto jūsų veidą. Valtelė sklendžia į jį. Jūs pasi- 
lenkiate ir paliečiate vandenį — jis lyg šilkas. Toks šiltas, toks ramus. 
Dabar rūkas pradeda sklaidytis ir tiesiai prieš akis išnyra namas ant 
kranto. Namas su vienomis durimis. 

Muras pats nepastebėjo, kaip priartėjo prie pat langelio. Jo rankos 
įsitempė, pulsas padažnėjo. 

— Valtelė atplukdo jus prie kranto, jūs išlipate. Einate takučiu 
prie namo ir atidarote tas duris. Viduje tėra vienas kambarys. Jame 
gražus storas kilimas. Ir kėdė. Jūs atsisėdate ant kėdės, ant pačios pa- 
togiausios kėdės, kokioje teko sėdėti. Jūs jaučiate visišką palengvėjimą. 
Ir kontroliuojate save. 

Katerina giliai atsiduso, tarsi ką tik būtų įsitaisiusi ant minkštų 
pagalvėlių. 

— Dabar jūs žiūrite priešais save į sieną ir matote kino ekraną. 
Šis kino ekranas stebuklingas, nes gali parodyti bet kurį jūsų gyvenimo 
epizodą. Gali grąžinti taip toli į praeitį, kiek panorėsite. Jūs viską kon- 
troliuojate. Galite sukti tą filmą pirmyn ar atgal. Galite bet kuriuo metu 
sustabdyti. Kaip panorėsite. Dabar pabandykime. Grįžkime į laimingus 
laikus. Kai buvote senelių namelyje prie ežero. Jūs renkate avietes. Ar 
matote jį ekrane? 

Katerina labai ilgai neatsakė. O kai pagaliau prabilo, jos balsas 
buvo toks tylus, jog Muras vos išgirdo žodžius: 

— Taip. Matau. 

— Ką jūs darote? Ekrane? — paklausė Poločekas. 

— Laikau popierinį maišelį. Renku avietes ir dedu į tą maišelį. 

— O rinkdama ar valgote jas? 

Ji nežymiai, svajingai nusišypso. 

— O taip. Jos saldžios. Ir šiltos nuo saulės. 


Muras susiraukė. Šito jis nesitikėjo. Ji jautė skonį ir lytėjimą, va- 

ji ir buvo jame. Jis sugavo Poločeko žvilgsnį, atkreiprą į langelį — su- 
sirūpinusį žvilgsnį. Jis pasirinko kino ekrano vaizdinį kaip priemonę, 
kad atitrauktų ją nuo išgyventos traumos. Tačiau ji nebuvo atsijungusi. 
Dabar Poločekas susvyravo, svarstydamas, ką daryti toliau. 

— Katerina, — tarė jis, — aš noriu, kad jūs sukoncentruotumėte 
dėmesį į pagalvėlę, ant kurios sėdite. Jūs esate ant kėdės, kambaryje, 
žiūrite filmą. Ar pastebite, kokia ta pagalvėlė minkštutė. Kaip kėdė ap- 
glėbia jūsų nugarą. Jaučiate? 

Tyla. 

— Taip. 

— Gerai. Gerai, jūs ir toliau sėdėsite ant kėdės. Neatsikelsite nuo 
jos. O mes pasinaudosime ekranu, kad pamatytume kitokią jūsų gyve- 
nimo sceną. Jūs tebesėdėsite ant kėdės. Tebejausite tą minkštą pagalvėlę, 
į kurią remiatės. O ekrane pamatysite paprasčiausią hlmą. Gerai? 

— Gerai. 

— Taigi, — Poločekas giliai įkvėpė. — Mes grįšime į birželio pen- 
kioliktosios naktį Savanoje. Tą naktį, kai Endrius Kapra pabeldė į jūsų 
paradines duris. Papasakokite man, ką matote ekrane. 

Muras vos galėjo kvėpuoti. 

— Jis stovi mano priekinėje verandoje, — pasakė Katerina. — Jis 
sako, kad jam reikia pasikalbėti su manimi. 

— Apie ką? 

— Apie jo padarytas klaidas. Ligoninėje. 

Toliau ji kalbėjo lygiai tą patį, kaip ir duodama parodymus detek- 
tyvui Singeriui Savanoje. Ji nenoriai pakvietė Kaprą įeiti. Buvo karšta 
naktis, jis pasakė, kad nori gerti, todėl ji pasiūlė alaus. Ji ir sau atsikimšo 
alų. Kapra buvo sunerimęs, susirūpinęs dėl savo ateities. Taip, jis buvo 
padaręs klaidų. Bet argi ne kiekvienam gydytojui pasitaiko? Jeigu jį iš- 
mestų iš programos, jo talentas būtų be reikalo išeikvotas. Jis pažino 
vieną studentą mediką iš Emorio koledžo, gabų jaunuolį, kuriam užteko 
padaryti vienintelę klaidą, ir jo, studento, karjera baigėsi. Neteisinga, 
kad Katerina turėtų tokią galią — suteikti galimybę žmogui padaryri 

karjerą arba sužlugdyti ją. Žmonėms turėtų būti suteiktas dar vienas 
šansas pasitaisyti. 

Ji bandė jį įtikinėti, tačiau girdėjo, kaip augo jo pyktis, matė, kaip 
drebėjo rankos. Galiausiai ji nuėjo į tualetą, leisdama jam apsiraminti. 

— O kai grįžote iš tualeto? — paklausė Poločekas. — Kas rodoma 
filme? Ką matote? 

— Endrius ramesnis. Nebe toks piktas. Sako, kad supranta mano 
padėtį. Jis šypsosi man, kai aš baigiu gerti savo alų. 

— Šypsosi2 

— Keistai. Labai keista ta šypsena. Panašiai jis šypsojosi man ligo- 
ninėje... 

Muras išgirdo, kaip jos kvėpavimas padažnėjo. Nors ir būdama 
nešališka stebėtoja, žiūrinti įsivaizduojamo filmo kadrus, ji nebuvo ap- 
saugota nuo artėjančio siaubo. 

— Kas vyksta toliau? 

— Aš užmiegu. 

— Ar matote tai ekrane? 

— Taip. 

— O paskui? 

— Aš nieko nematau. Ekranas juodas. 

Robipnolis. Ji nieko nebeprisimena iš to periodo. 

— Gerai, — tarė Poločekas. — Prasukime tą juodąją dalį. Pereiki- 
me prie tolesnės to filmo dalies. Prie kito vaizdo, kurį matote ekrane. 

Katerinos kvėpavimas pasidarė dar nervingesnis. 

— Ką matote? 

— Aš... aš guliu lovoje. Savo kambaryje. Negaliu pajudinti nei 
rankų, nei kojų. 

— Kodėl? 

— Aš pririšta prie lovos. Aš nuoga, o jis guli ant manęs. Jis manyje. 
Juda manyje... 

— Endrius Kapra? 

— Taip. Taip... 

Dabar jos kvėpavimas pasidarė padrikas, ją smaugia baimė. 

Muro kumščiai susigniaužė, jo paties kvėpavimas pagreitėjo. Jis 
vos susilaikė nepuolęs prie langelio ir tą pačią sekundę nesustabdęs 
proceso. Nebegalėjo viso šito klausytis. Jie neturėjo versti jos iš naujo 
išgyventi prievartavimą. 

Tačiau Poločekas jau pajuto pavojų ir skubiai nutraukė jos skaus- 
mingą išgyvenimą. 

— Jūs tebesėdite savo kėdėje, — kalbėjo Poločekas. — Saugi tame 
kambaryje prie kino ekrano. Tai tiktai filmas, Katerina. Tai atsitiko kaž- 
kam kitam. Jūs esate saugi. Be rūpesčių. Užtikrinta. 

Jos kvėpavimas rimo, grįžo į ramų ritmą. Muro — irgi. 

— Gerai. Žiūrėkime filmą. Kreipkite dėmesį į tai, ką jūs darote. 
Ne Endrius. Papasakokite man, kas vyksta toliau. 

— Ekranas vėl aptemo. Nematau nieko. 

Ją dar tebeveikia rohipnolis. 

— Prasukime tą dalį. Ką matote toliau? 

— Šviesą. Matau šviesą... 

Poločekas parylėjo. 

— Aš noriu, kad jūs matytumėte didesnį vaizdą, Katerina. Noriu, 
kad atsitrauktumėte ir pamatytumėte didesnę kambario dalį. Ką matote 
ekrane? 

— Daiktus, gulinčius ant naktinio staliuko. 

— Kokius daiktus? 

— Instrumentus. Skalpelį. Matau skalpelį. 

— Kur Endrius? 

— Nežinau. 

— Jo nėra kambaryje? 

— Jis išėjęs. Girdžiu, kaip bėga vanduo. 

— Kas vyksta po to? 

Jos kvėpavimas vėl padažnėja, balsas nervingas. 

— Aš tąsau virves. Bandau išsilaisvinti. Negaliu pajudinti pėdų. 
Tačiau mano dešinioji ranka... ant riešo virvė laisva. Aš patraukiu. Tem- 


piu ir tempiu. Iš riešo pradeda bėgti kraujas. 

— Endriaus vis dar nėra kambaryje? 

— Ne. Girdžiu, kaip jis juokiasi. Girdžiu jo balsą. Bet jis yra kaž- 
kur kitur tame name. 

— Kaip pavyksta susidoroti su virve? 

— Ji nusmunka. Nuo kraujo virvė pasidaro slidi, mano ranka iš- 
slysta... 

— Ką jūs tada darote? 

— Aš paimu skalpelį. Nupjaunu virvę nuo kito riešo. Viskas taip 
ilgai užtrunka. Mane pykina. Rankos netvirtos. Jos juda labai lėtai, o 
kambarys tai apremsta, tai nušvinta, tai vėl apremsta. Aš vis dar girdžiu 
jo balsą, kaip jis kalba. Aš pasilenkiu ir nupjaunu virvę nuo kairiosios 
kulkšnies. Dabar išgirstu jo žingsnius. Bandau išlipti iš lovos, bet mano 
dešinioji kulkšnis vis dar pririšta. Pasiverčiu ant šono ir nukrentu ant 
grindų. Ant veido. 

— O paskui? 

— Endrius jau stovi tarpduryje. Jis atrodo nustebęs. Aš pakišu 
ranką po lova. Apčiuopiu pistoletą. 

— Po jūsų lova yra pistoletas? 

— Taip. Tėvo. Tačiau mano ranka tokia glebi, kad vos jį nulaikau. 
O akyse vėl pradeda temti. 

— Kur yra Endrius? 

— Jis eina prie manęs artyn... 

— Ir kas atsitinka, Katerina? 

— Aš laikau ginklą. Pasigirsta garsas. Labai stiprus garsas. 

— Pistoletas iššovė? 

— Taip. 

— Ar jūs šovėte? 

— Taip. 

— Ką daro Endrius? 

— Jis nugriūva. Laiko rankas ant pilvo. Pro jo pirštus teka kraujas. 

— O kas vyksta po to? 

Ilga pauzė. 

— Katerina? Ką matote ekrane? 

— Juoda. Ekranas aptemo. 

— O kai ekrane vėl pasirodo vaizdas? 

— Žmonės. Kambaryje daug žmonių. 

— Kokių žmonių? 

— Policininkų... 

Muras iš nevilties vos nesudejavo. Tai buvo esminė jos atminties 
spraga. Dėl rohipnolio ir smūgio į galvą ji vėl prarado sąmonę. Katerina 
neprisiminė, kad būtų paleidusi antrąjį šūvį. Jie vis dar nežinojo, kaip 
Endrius Kapra gavo kulką į galvą. 

Poločekas klausiamai žiūrėjo į langelį. Ar jie buvo patenkinti? 

Muro nuostabai, Ricoli staiga atidarė duris ir mostelėjo Poločekui, 
kad jis pas juos ateitų. Jis atėjo, palikęs Kateriną vieną, ir uždarė duris. 

— Sugrąžinkite ją į tą momentą, kai ji dar nebuvo iššovusi. Kai dar 
gulėjo lovoje, — pasakė Ricoli. — Noriu, kad atkreiprumėte jos dėmesį 
į tai, ką ji girdėjo kitame kambaryje. Bėgantį vandenį. Kapros juoką. 
Noriu žinoti kiekvieną jos išgirstą garsą. 

— Ar yra kokia nors ypatinga priežastis? 

— Tiesiog padarykite tai. 

Poločekas linktelėjo ir grįžo į apklausos kambarį. Katerina nebuvo 
pajudėjusi, sėdėjo visiškai ramiai, tarsi išeidamas Poločekas būtų palikęs 
ją neveiklos būsenoje. 

— Katerina, — švelniai kreipėsi jis, — aš noriu, kad jūs atsuktu- 
mėte filmą atgal. Grįžkime į tą laiką, kai dar nebuvo iššautas šūvis. Kai 
dar nebuvote išlaisvinusi rankų ir nukritusi ant grindų. Matome tą Al- 
mo kadrą, kai jūs tebegulite lovoje, o Endrius tebėra kitame kambaryje. 
Jūs sakėte, kad girdėjote bėgantį vandenį. 

— Taip. 

— Pasakykite man viską, ką girdite. 

— Vandenį. Girdžiu jį vamzdžiuose. Šnypštimą. Ir girdžiu, kaip jis 
nugurga kanalizacijos vamzdžiu. 

— Jis leidžia vandenį į kriauklę? 

— Taip. 

— Jūs sakėte, jog girdėjote jo juoką. 

— Endrius juokiasi. 

— Ar jis kalba? 

Pauzė. 

— Taip. 

— K jis sako? 

— Nežinau. Jis per toli nuo manęs. 

— Arjūs tikra, kad tai Endrius? Gal ten televizorius? 

— Ne, jis. Endrius. 

— Gerai. Sulėtinkime filmą. Judėkime pirmyn po sekundę. Saky- 
kite, ką girdite. 

— Vandenį, tebebėgantį. Endrius sako: „Ramiau“. Žodį „ramiau“. 

— Ir daugiau nieko? 

— Jis sako: „Nužiūrėk kokią, sutvarkyk, pamokink“. 

— „Nužiūrėk kokią, survarkyk, pamokink“? Jis taip sako? 

— Taip. 

— O kokius dar žodžius girdite? 

— „Dabar mano eilė, Kapra.“ 

Poločekas parylėjo. 

— Gal galite pakartoti? 

— „Dabar mano eilė, Kapra.“ 

— Taip sako Endrius? 

— Ne. Ne Endrius. 

Muras apmirė, spoksodamas į nekrutančią moterį kėdėje. 

Poločekas staigiai dirstelėjo į langelį. Nustebęs. Jis vėl atsigręžė į 
Kateriną. 

— Kas ištaria tuos žodžius? — paklausė Poločekas. — Kas sako: 
„Dabar mano eilė, Kapra“? 

— Aš nežinau. Nepažįstu jo balso. 

Muras ir Ricoli žiūrėjo apstulbę vienas į kitą. 

Name dar kažkas buvo. 

Dabar jis su ja. 

Ricoli peilis negrabiai raukšėjo į pjaustymo lentelę, kapojamo svo- 
gūno gabalėliai lakstė nuo stalviršio ant grindų. Kitame kambaryje, kur 
sėdėjo jos tėvas ir du broliai, plyšojo televizorius. Šiuose namuose nuolat 
plyšojo televizorius, o tai reiškė, kad visi visada klykė, norėdami perrėkti 
ji. Jeigu Frenko Ricoli namuose neklykausi, tai niekas tavęs ir negirdės, 
todėl paprasčiausias šeimynos pokalbis skambėdavo lyg barnis. Ji sužėrė 
susmulkintus svogūnus į dubenėlį ir ėmėsi česnako. Akys degė, mintys 
vis sukosi apie kankinantį įsivaizduojamą Muro ir Katerinos Kordel pa- 
veikslą. 

Po daktaro Poločeko seanso Kordel vežė namo ne kas kitas, o 
Muras. Ricoli matė, kaip jiedu nuėjo drauge prie lifto, matė, kaip jis ap- 
kabino Kordel pečius — toks gestas reiškė daugiau negu globą. Ji matė, 
kaip jis žiūrėjo į Kordel, kokia buvo jo veido išraiška, kokios kibirkštys 
akyse. Tai buvo ne policininkas, sergstintis pilietę, o vyras, klimpstantis 
į meilę. 

Ricoli suplėšė česnaką į skilteles, kiekvieną padaužė peilio plokš- 
tuma ir nulupo odelę. Jos peilis nervingai taukšėjo į pjaustymo lentą. 
Motina, stovinti prie krosnelės, dirstelėjo į ją, bet nieko nepasakė. 

Dabar jis su ja. Jos namuose. O gal ir jos lovoje. 


Ji išliejo dalį tramdomos frustracijos tvatindama česnakus — čiaukšt 

čiaukšt čiaukst. Nesuprato, kodėl mintis apie Murą ir Kordel taip 
drumstė jai ramybę. Gal dėl to, kad pasaulyje terasi vos vieną kitą šven- 
tąjį, vos vieną kitą žmogų, kuris elgiasi griežtai pagal taisykles, o ji laikė 
Murą būtent tokiu. Jis įkvėpė jai vilties, kad ne visa žmonija sugedusi, o 
dabar ėmė ir nuvylė ją. 

O gal dėl to, kad ji įžvelgė, jog tai gali pakenkti tyrimui. Jeigu vyras 
yra gyvybiškai suinteresuotas asmeniniais taikiniais, žinok, jis nebegali 
nei galvoti, nei veikti logiškai. 

O gal dėl to, kad tu jai pavydi. Pavydi moteriai, kuri gali susukti 
vyrui galvą, vien kartelį į jį dirstelėjusi. Vyrai tampa tokie žindukliai, kai 
išvysta susikrimtusią moterį. | 

Gretimame kambaryje tėvas su broliais kažką triukšmingai ir 
džiaugsmingai sveikino televizoriuje. Ji troško atsidurti savo ramiame 
bute ir jau pradėjo kurpti pasiteisinimus, kodėl turėtų dingti anksčiau. 
Na, mažiausiai teks išsėdėti per vakarienę. Kaip motina nuolat jai pri- 
mindavo, jaunesnysis Frenkas ne taip dažnai parsiranda namo, ir kaipgi 
Dženi gali nenorėti praleisti bent kiek laiko su broliu? Jai tektų ištverti 
visą vakarą, klausantis Frenkyčio istorijų apie naujokų mokymo stovyk- 
lą. Kokie šiais metais apgailėtini naujieji rekrutai, kaip Amerikos jauni- 
mas išgvero ir teko paspardyti gerokai daugiau sėdynių, kad pravarytum 
tuos subobėjusius slunkius per kliūčių ruožą. Mama su tėčiu gaudė 
kiekvieną jo žodelį. Labiausiai apmaudu dėl to, kad šeimynai bemaž ne- 
rūpi, kaip jai sekasi. Kol kas šitas energingas vyrukas, jūrų pėstininkas 
Frenkis, težaidė karą. O ji kasdien regėjo kautynes su tikrais žmonėmis, 
tikrais žudikais. 

Frenkis išdidžiai įžingsniavo į virtuvę ir pasiėmė iš šaldytuvo alaus. 

— Tai kada vakarienė? — paklausė jis atlupdamas alaus skardi- 
nėlę. 

Tarytum ji būtų tiktai tarnaitė. 

— Dar po valandos, — atsakė mama. 

— Jėzau, mam. Jau pusė aštuonių. Aš peralkęs. 


— Nebambėk, Frenki. 

— Žinai ką, — neišlaikė Ricoli, — valgytume kur kas anksčiau, 
jeigu sulauktume šiek tiek vyrukų pagalbos. 

— Aš galiu palaukti, — atsakė Frenkis ir pasuko atgal prie televi- 
zoriaus. Tarpduryje jis sustojo. — O, vos nepamiršau. Tau skambino. 

— Ką? 

— Tau skambino į mobilųjį. Kažkoks vaikinukas, vardu Frostis. 

— Gal Baris Frostas? 

— Aba, taip sakė. Jis nori, kad jam paskambintum. 

— Kada skambino? 

— Tu buvai lauke, stumdei automobilius. 

— Prakeikimas, Frenki! Tai buvo prieš valandą! 

— Dženi, — sudraudė mama. 

Ricoli atsirišo prijuostę ir nusviedė ją ant stalviršio. 

— Tai mano darbas, mama! Kodėl, po perkūnais, niekas negerbia 
mano darbo? 

Ji stvėrė virtuvės telefoną ir surinko Bario Frosto mobiliojo nu- 
merį. 

Jis atsiliepė po pirmojo signalo. 

— Čia aš, — prisistatė ji. — Man ką tik pasakė, kad tau paskam- 
binčiau. 

— Nematysi visos procedūros. 

— Ką? 

— Mums gerai pavyko su DNR, paimta iš Ninos Peiton. 

— Turi galvoje spermą? Ta DNR yra CODIS sistemoje? 

— Sutampa su nusikaltėlio, vardu Karlas Pačekas. Areštuotas 1997 
metais, apkaltintas seksualiniu smurtu, tačiau išteisintas. Jis tvirtino, 
kad tai įvyko abiejų šalių sutikimu. Prisiekusieji juo patikėjo. 

— Jis išžagino Niną Peiton? 

— Ir įrodymui turime DNR rezultatus. 

Ji džiugiai smogė kumščiu į orą. 

— Koks adresas? 

— Kolumbo aveniu, keturi penki septyni aštuoni. Jau beveik visa 
brigada tenai. 

— Važiuoju. 

Ji jau bėgo pro duris, kai šūktelėjo mama: 

— Dženi! O kaip vakarienė? 

— Turiu lėkti, mama. 

— Ber juk čia paskutinis Frenkio vakaras! 

— Teks areštuoti. 

— Ar jie negali apsieiti be tavęs? 

Ricoli sustojo, nepaleisdama durų rankenos bumbulo, o pyktis 
taip pavojingai kunkuliavo, jog, rodės, tuoj įvyks sprogimas. Ji labai aiš- 
kiai suprato, kad nepaisant to, ką ji pasiekė ar kokią nepaprastą karjerą 
padarytų, ši akimirka visuomet simbolizuos realybę: Dženi — nereikš- 
minga sesutėlė. Mergaičiukė. 


Netarusi nė žodžio išėjo ir užtrenkė duris. 


Kolumbo aveniu buvo šiauriniame Roksberio pakraštyje, tiesiog Chi- 
rurgo žudynių teritorijos centre. Į pietus nuo jo buvo Jamaika Pleinas, 
kur gyveno Nina Peiton. Į pietryčius — Elenos Ortiz gyvenamoji vieta. 
Į šiaurės rytus — Bek Bėjus ir Dianos Sterling bei Katerinos Kordel na- 
mai. Dairydamasi į medžiais nusodintas gatves, Ricoli matė sujungtus 
plytų namus, — rajoną, kuriame gyveno studentai ir netoliese esančio 
Nortisterno universiteto darbuotojai. Daugybė studenčių. 

Puikiausia medžioklė. 

Užsidegė geltona šviesoforo šviesa. Plūstelėjus adrenalinui, ji išmy- 
nė greičio pedalą iki galo ir praskriejo sankryžą. Šį kartą šlovė bus jos. 
Daug savaičių Ricoli gyveno ir kvėpavo Chirurgu, netgi jį sapnavo. Jis 
įsiskverbė į kiekvieną jos gyvenimo akimirką, nesvarbu, ar ji miegojo, 
ar ne. Niekas taip nesistengė jo sučiupti, ir dabar ji spaudė atsiimti savo 
prizo. 

Belikus vienam kvartalui iki Karlo Pačeko gyvenamosios vietos, ji 
staigiai nuspaudė stabdžius ir sustojo paskui policijos automobilį. Dar 


keturios mašinos buvo netvarkingai paliktos gatvėje. 

Pavėlavau, pagalvojo ji, bėgdama pastato link. Jie jau visi suėję. 

Viduje išgirdo dundančius žingsnius, laiptinėje aidėjo vyrų šūks- 
niai. Ricoli užbėgo garsų link į antrąjį aukštą ir įėjo į Karlo Pačeko 
butą. 

Ir išvydo chaosą. Slenkstis nuklotas durų medienos skeveldromis. 
Kėdės išvartytos, lempa sukulta, tarytum įsiutę buliai būtų praūžę per 
kambarį ir viską išgriovę. Oras prisodrintas testosterono; policininkai 
šėlo, vaikydamiesi nusikaltėlį, kuris prieš keletą dienų paskerdė vieną iš 
jų pačių būrio. 

Ant grindų kniūbsčias gulėjo vyras. Juodaodis. Ne Chirurgas. Kro- 
vis stovėjo brutaliai primynęs kulnu juodaodžio sprandą. 

— Aš tavęs klausiau, subingalvi, — rėkė Krovis. — Kur Pačekas? 

Vyras sugargaliavo ir pabandė pakelti galvą. Krovis dar stipriau pri- 
spaudė belaisvio smakrą prie grindų. Šis springrelėjo ir ėmė blaškytis. 

— Paleisk jį! — riktelėjo Ricoli. 

— Paskui jo nesuvaldysi! 

— Pasitrauk nuo jo, gal tada jis prašnekės! — Ricoli nustūmė 
Krovį į šalį. 

Belaisvis apsivertė ant nugaros, žiopčiodamas lyg į sausumą iš- 
mesta Žuvis. 

Krovis sukriokė: 

— Kur Pačekas? 

— Ne... nežinau... 

— Tu esi jo bute! 

— Išėjo. Jis išėjo... 

— Kada? 

Vyras giliai, sunkiai užsikosėjo, rodės, kad visi jo plaučiai trūkinė- 
jo. Susirinko ir kiti policininkai, jie neslėpdami neapykantos dėbsojo į 
gulintį belaisvį. Į policininko žudiko draugą. 

Pasibjaurėjusi Ricoli leidosi koridoriumi į miegamąjį. Spintos 
durys atlapotos, drabužiai su visais pakabais išversti ant grindų. Butas 


"apieškotas nuodugniai ir gyvuliškai, visos durys atidarytos, kiekviena 

įmanoma slėptuvė išnaršyta. Ji užsimovė pirštines ir pradėjo tikrinti stal- 
čius, kišenes, ieškodama kalendoriaus ar adresų knygelės, — bet kokios 
užuominos, kur Pačekas galėjo pabėgti. 

Įėjo Muras. 

— Tu vadovauji šiai netvarkai? — paklausė ji. 

Jis papurtė galvą: 

— Markečio komanda. Mums pranešė, kad pastate buvo Pačekas. 

— Tai kur jis? 

Ji užtrenkė stalčių ir nuėjo prie miegamojo lango. Jis buvo už- 
darytas, bet velkė atstumta. Čia par už lango — gaisrininkų kopėčios. 
Ji atidarė langą ir iškišo galvą. Apačioje, skersgatvyje, stovėjo policijos 
patrulio automobilis, tarškėjo radijo stotelė, o patrulis, pasišviesdamas 
žibintuvėliu, tyrinėjo šiukšlių konteinerį. 

Ji jau ruošėsi įtraukti galvą atgal, kai kažkas taukštelėjo į pakaušį. 
Išgirdo, kaip kopėčiomis nušokčiojo smulkus žvyras. Apstulbusi pažiū- 
rėjo aukštyn. Nakties dangus buvo nutviekstas miesto šviesų, žvaigždės 
vos įžiūrimos. Kurį laiką ji tyrinėjo stogo kontūrus, išryškėjusius blyš- 
kiame dangaus fone, tačiau ten niekas nejudėjo. 

Ricoli išsiropštė pro langą ir pradėjo kopėčiomis lipti į trečią aukš- 
tą. Laiptų aikštelėje stabtelėjo, norėdama pacikrinti virš Pačeko buto 
esantį langą: sietelis užtvirtintas, nepajudintas, o langas tamsus. 

Ji vėl pažvelgė į stogą. Nors nieko nematė, nieko negirdėjo, plaukai 
ant galvos pasišiaušė. 

— Ricoli? — pašaukė pro langą Muras. 

Ji neatsakė, tik parodė į stogą, tyliai signalizuodama apie savo 
ketinimus. 

Ricoli brūkštelėjo į kelnes sudrėkusius delnus ir pradėjo tyliai 
kopti stogo link. Pasiekusi paskutinį laiptelį sustojo, giliai įkvėpė ir labai 
lėtai kyštelėjo galvą pro stogo kraštą. 

Po tamsiu dangumi visas stogo viršus atrodė tarsi šešėlių miškas. 
Matėsi stalo ir kėdžių siluetai, išlenktų šakų raizgynas. Sodas ant stogo. 


Ji užsliuogė per kraštą, lengvai nušoko ant asfalto dangos ir išsitraukė 

ginklą. Du žingsniai, ir jos batas atsitrenkė į kažkokį daiktą, nuspir- 
damas jį su didžiausiu triukšmu. Ji įkvėpė aitraus pelargonijų kvapo. 
Suprato, kad aplink pilna molinių vazonų su augalais. Kliūčių ruožas 
po kojomis. 

Kairėje kažkas sujudėjo. 

Ji įsitempė: tarp šešėlių įžiūrėjo žmogaus siluetą. Ir pamatė jį, susi- 
rietusį lyg juodą nykštuką. 

Ricoli iškėlė pistoletą ir sukomandavo: 

— Nejudėk! 

Ji nematė, ką jis laikė rankoje. Ką ruošėsi sviesti į ją. 

Vos prieš sekundės dalelę, kai sodininko kastuvėlis trenkė jai į 
veidą, ji pajuto oro gūsį, sakytum, kažkoks nelemtas vėjas iššvilpė iš 
tamsos. Smūgis į kairįjį skruostą buvo toks stiprus, jog iš akių pasipylė 
kibirkštys. 

Ji suklupo, per visas sinapses nuūžė didžiulė skausmo banga, — 
tokia bjauri, jog užgniaužė kvapą. 

— Ricoli? — šūktelėjo Muras. 

Ji negirdėjo, kaip jis užsikorė ant stogo. 

— Man viskas gerai. Man viskas gerai... — ji prisimerkė, stengda- 
masi įžiūrėti susirietusią figūrą. Dingusi. — Jis čia, — sušnabždėjo ji. — 
Aš privalau nurverti tą šunsnukį. 

Muras pajudėjo į tamsą. Ji susigriebė už galvos, laukdama, kol pra- 
eis svaigulys, ir keikdama save dėl neatsargumo. Svyruodama ir stengda- 
masi blaiviai mąstyti pakilo. Pyktis buvo veiksmingas kuras: sutvirtino 
kojas, sustiprino gniaužtus ant ginklo. 

Muras buvo vos už kelių jardų dešinėje. Ji įžiūrėjo tiktai jo siluetą, 
sėlinantį pro stalą ir kėdes. 

Ji slinko kairėn, sukdama ratą iš kitos pusės. Kiekvienas tvinkčio- 
jimas skruoste, kiekvienas skausmo dūris primygtinai skelbė, jog ji susi- 
movė. Jos žvilgsnis nardė tarp plunksniškų vazoninių medelių ir krūmų 
šešėlių. 

Išgirdusi staigų tarškesį, akimirksniu atsisuko dešinėn. Išgirdo kaž- 
ką bėgant, pamatė stogu skriejantį šešėlį — tiesiai jos link. 

Muras riktelėjo: 

— Stok! Policija! 

Vyras lėkė kaip lėkęs. 

Ricoli susigūžė, pritūpė, atstatė pistoletą. Tvinkčiojimas veide 
virto agonijos protrūkiu. Visas ligi šiol patirtas pažeminimas, kasdieniai 
užgauliojimai, įžeidimai, nesibaigianti kankynė, kuriais vaišino pasaulio 
darenai kroviai, tarsi susiliejo į vieną vienintelį įniršio taškelį. 

Šį kartą, šunsnuki, tu — mano. Netgi tada, kai vyras staiga sustojo 
priešais ją, netgi tada, kai jis pakėlė į dangų rankas, nuosprendis buvo 
negrįžtamas. 

Ji paspaudė gaiduką. 

Vyras sutrūkčiojo. Pasvirduliavo atgal. 

Ji iššovė antrą, trečią kartą, su malonumu jausdama kiekvieną gin- 
klo stuktelėjimą į delną. 

— Ricoli! Liaukis šaudyti! 

Muro balsas pagaliau prasiskverbė pro gaudesį ausyse. Ji sustingo, 
įtemptose ir geliančiose rankose tebelaikydama atstatytą ginklą. 

Nusikaltėlis pašautas, nebekrutėjo. Ji atsitiesė ir iš lėto nuėjo prie 
susmukusio kūno. Sulig kiekvienu žingsniu siaubas didėjo: ką ji padarė! 

Muras jau klūpojo ir tikrino vyriškio pulsą. Paskui pakėlė galvą. 
Tamsoje ji negalėjo įžvelgti jo veido išraiškos, tačiau juto kaltinantį 
žvilgsnį. 

— Jis nebegyvas, Ricoli. 

— Jis kažką laikė — rankoje... 

— Nieko nelaikė. 

— Aš mačiau. Žinau, kad laikė! 

— Jis buvo iškėlęs rankas. 

— Prakeikimas, Murai. Turėjau šauti! Tu turėjai pridengti mane! 

Pasigirdo kiti balsai: policininkai ropštėsi ant stogo. Muras ir Rico- 
li daugiau nieko vienas kitam nepasakė. 

Krovis apšvietė žibintu gulintį kūną. Ricoli pamatė sustingusį 


žvilgsnį atmerktose akyse, pajuodusius nuo kraujo marškinius. 

— Eli, čia Pačekas! — pareiškė Krovis. — Kas jį nudėjo? 

— Aš, — vangiai atsiliepė Ricoli. 

Kažkas pliaukšrtelėjo jai per nugarą: 

— Panelė policininkė veikia šauniai! 

— Užsičiaupk, — paliepė Ricoli. — Tiesiog wžsičiaupk! 

Ji nusėlino šalin, nusikabarojo kopėčiomis žemyn ir sustirusi nu- 
gūrino prie savo automobilio. Sėdėjo susirietusi prie vairo, jausdama, 
kaip skausmą užgožė šleikštulys. Mintyse vis atkūrinėjo sceną ant stogo. 
Ką darė Pačekas, ką darė ji. Ir vėl matė jį bėgantį, tiesiog šešėlį, šmėsčio- 
jantį jos link. Matė, kaip jis sustojo. Taip, sustojo. Matė, kaip jis žiūrėjo 
į ją. 

Ginklas. Jėzau, prašau, tegul ten būna ginklas. 

Tačiau ji nematė jokio ginklo. Per tą sekundėlės dalį, prieš jai 
iššaunant, vaizdas įstrigo jos smegenyse. Vyras — suakmenėjęs. Vy- 
ras — pasiduodantis, iškėlęs rankas. 

Kažkas pabeldė į langelį. Baris Frostas. Ji nuleido stiklą. 

— Tavęs ieško Marketis, — pasakė jis. 

— Gerai. 

— Kas nors blogai? Ricoli, ar tu gerai jautiesi? 

— Jaučiuosi, tarsi per veidą būtų pervažiavęs sunkvežimis. 

Frostas įkišo galvą ir įbedė akis į jos sutinusį skruostą. 

— Oho. Tas šunsnukis išties gavo, ko nusipelnęs. 

Ir Ricoli norėjo patikėti tuo, kad Pačekas nusipelnė mirties. Taip, 
nusipelnė, ir ji be reikalo kankinosi. Argi nepakako įrodymo ant jos vei- 
do? Jis ją puolė. Jis — pabaisa. O nušaudama jį Ricoli greitai ir lengvai 
įvykdė teisingumą. Elena Ortiz, Nina Peiton ir Diana Sterling tikrai 
pritartų. Niekas negedi pasaulio padugnių. 

Ji išlipo iš automobilio, jausdamasi geriau dėl Frosto užuojautos. 
Ir stipriau. Ji nuėjo prie pastato, kur netoli laiptelių stovėjo Marketis. Jis 
kalbėjosi su Muru. 

Abu vyrai atsigręžė ir laukė, kol ji prieis. Ji pastebėjo, kad Muras 

„vengė jos žvilgsnio, nukreipė akis kitur. Jis atrodė klaikiai. 

Marketis pasakė: 

— Man reikia tavo pistoleto, Ricoli. 

— Aš šoviau gindamasi. Tas nusikaltėlis mane puolė. 

— Aš suprantu. Tačiau pati žinai taisykles. 
dėklą ir kyštelėjo jį Markečiui. 

— Įdomu, kas čia yra tas sušiktas priešas? — metė ji. — Kartais 
labai įdomu. 


Apsisuko ir grįžo prie automobilio. 


Muras žiūrėjo į Karlo Pačeko spintą ir galvojo: „Niekas neatitinka. Ant 
grindų pustuzinis batų, vienuoliktas dydis, nepaprastai platūs. Ant len- 
tynų — dulkių nukloti megztiniai, batų dėžutė pilna senų baterijų ir 
monetų, krūva Pentbouse žurnalų“. 

Išgirdęs atidaromą stalčių, jis atsisuko į Frostą, kuris pirštinėtomis 
rankomis naršė po Pačeko stalčių su puskojinėmis. 

— Kas nors yra? — paklausė Muras. 

— Jokių skalpelių, jokio chloroformo. Nėra netgi plačios lipnio- 
sios juostos ritinėlio. 

— Dindilin! — pranešė Krovis iš vonios kambario. 

Jis išpėdino mosuodamas „Ziploc“ maišeliu su plastikiniais bute- 
liukais, kuriuose teliūskavo rudas skystis. 

— Iš saulėtosios Meksikos, farmacijos produktų pertekliaus žemės. 

— Narkotikai? — paklausė Frostas. 

— Gamma bydroxybutyrate. Tas pats efektas. 

Krovis iškratė maišelio turinį. 

— Mažiausiai šimtui panelių, ruošiantis jas išprievartauti. Pačekas 
turbūt turėjo darbštuolį gaiduką, — nusijuokė policininkas. 

Tas komentaras rėžė Murui ausis. Jis pagalvojo apie tą „darbštuolį“ 


gaiduką ir jo padarytą žalą, — ne vien fizinę, bet ir dvasinį suluošinimą. 

Ir sužalotą sielą. Jis prisiminė, ką Katerina buvo jam sakiusi, kad kiek- 
vienos išprievartavimo aukos gyvenimas suskyla į pries ir po. Seksualinis 
smurtas paverčia moters pasaulį niūriu ir nepažįstamu kraštovaizdžiu, 
kuriame kiekviena šypsena, kiekviena šviesi minutė yra atmiešta ne- 
vilties. Prieš kelias savaites jis vargu ar būtų atkreipęs dėmesį į Krovio 
juokelius. Šiąnakt labai aiškiai išgirdo ir suvokė jų šlykštumą. 

Jis nuėjo į svetainę, kur detektyvas Sliperis kvotė juodaodį. 

— Aš jums sakau: mes tik susitikinėdavome, — pasakė vyras. 

— Susitikinėdavai, susikišęs į kišenę šešis šimtus žalių? 

— Aš mėgstu nešiotis grynųjų, žmogau. 

— Ko tu atėjai nusipirkti? 

— Nieko. 

— Kaip susipažinai su Pačeku? 

— Tiesiog susipažinau. 

— O, tikrai artimas draugelis. Ką jis pardavinėjo? 

GHB, pagalvojo Muras. Narkotikas, naudojamas planuojant išža- 
ginimą. Štai ko jis atėjo nusipirkti. Dar vienas „darbštuolis“ gaidukas. 

Muras išėjo į kiemą ir iš karto pasiklydo tarp mirguliuojančių 
policijos automobilių švieselių. Ricoli jau buvo išvažiavusi. Jis žiūrėjo 
į tą tuščią vietą, ir staiga pečius užgriuvo tokia našta, jog jis negalėjo pa- 
judėti — dėl to, ką padarė, ką jautė privaląs padaryti. Dar niekada jam 
neteko susidurti su tokia bjauria alternatyva. Nors širdyje žinojo, kad 
priėmė teisingą sprendimą, vis dėlto tas sprendimas jį slėgė. Jis stengėsi 
suderinti jai jaučiamą pagarbą su tuo, ką matė ją darant ant stogo. Dar 
nevėlu atšaukti žodžius, kuriuos jis pasakė Markečiui. Buvo tamsu ant to 
stogo. Gal Ricoli iš tikrųjų pasirodė, kad Pačekas laikė ginklą. Gal matė 
kokį gestą ar judesį, kurio Muras nepastebėjo. Tačiau daryk ką nori, iš 
atminties neišbrauksi jos veiksmų, nepateisinsi jų. Tai, ką jis matė, tega- 
lėjo interpretuoti kaip šaltakraujišką egzekuciją. 

Kai ją vėl išvydo, Ricoli sėdėjo susikūprinusi prie savo rašomojo 
stalo ir prie skruosto laikė ledo maišelį. Buvo po vidurnakčio, ir jis nebe- 


„norėjo šnekėtis. Tačiau kai ėjo pro šalį, jos žvilgsnis prikalė jį vietoje. 


216 


— Ką pasakei Markečiui? — paklausė ji. 

— Ką jis norėjo sužinoti. Kaip atsitiko, kad Pačekas negyvas. Aš 
jam nemelavau. 

— Tu, šunsnuki. 

— Manai, aš norėjau pasakyti jam tiesą? 

— Turėjai kitą pasirinkimą. 

— Ir pati turėjai ten, ant stogo. Pati ne taip pasielgei. 

— O pats niekada nesi blogai pasielgęs, ar ne? Tu niekada neklysti. 

— Jeigu klystu, tai ir prisipažįstu. 

— O, taip. Sumautas Šventasis Tomas. 

Jis priėjo prie jos stalo ir įbedė į ją akis. 

— Tu esi viena iš geriausių policininkų, su kuriais man teko dirbti. 
Tačiau šiąnakt tu šaltakraujiškai nušovei žmogų. Ir aš tai mačiau. 

— Tau nebūtinai reikėjo matyti. 

— Ber mačiau. 

— Ką mes iš tikrųjų ten matėme, Murai? Šimtus šešėlių, šimtus 
krutančių daiktų. Tarp to, ką matėme tikra ir netikra, štai tik žoks tar- 
pelis, — ji beveik suglaudė du pirštus. — Abu tai pripažįstame. Pripa- 
žįstame vienas kitam, kad buvo galima suabejoti. 

— Aš bandžiau. 

— Menkai bandei. 

— Aš nemeluosiu dėl kito policininko. Netgi jei tai — mano 
draugė. 

— Prisiminkime, kas čia yra tie sušikti blogieji berniukai? Tik jau 
ne 7165. 

— Jeigu pradėsime meluoti, kaip tuomet nubrėšime liniją tarp jų 
ir tarp mūsų? Prie ko prieisime? 

Ji atitraukė maišelį su ledu ir parodė savo skruostą. Viena akis ap- 
tinusi, užmerkta, o visa kairioji veido pusė išsipūtusi kaip margas balio- 
nas. Jis išsigando, išvydęs tokį vaizdą. 

— Štai ką Pačekas man padarė. Toli gražu ne draugiškas, lengvas 


pliaukštelėjimas, ar ne? Tu kalbi apie juos ir »2us. Kuriai pusei priklausė 

jis? Aš padariau pasauliui paslaugą, kad jį nudėjau. Niekas nepasiges 
Chirurgo. 

— Karlas Pačekas — ne Chirurgas. Tu nudėjai ne tą žmogų. 

Ji spoksojo į Murą. Tas mėlynių nusėtas veidas atrodė lyg šiurpus 
Pikaso paveikslas — pusiau groteskinis, pusiau normalus. 

— Juk DNR atitiko! Jis buvo tas... 

— Tas, kuris išžagino Niną Peiton, taip. Tačiau nėra nė vieno 
požymio, kuris atitiktų Chirurgo, — jis mestelėjo ant stalo plaukų ir 
pluoštų tyrimo rezultatą. 

— Kas čia? 

— Mikroskopinė Pačeko galvos plaukų analizė. Kitokia spalva, 
kitoks banguotumas, kitoks epidermio tankis, lyginant su plaukeliu, 
rastu Elenos Ortiz žaizdos pakraštyje. Nieko panašaus į bambukinės 
sandaros plauką. 

Ji sėdėjo nejudėdama ir žiūrėjo į laboratorijos išvadas. 

— Nesuprantu. 

— Pačekas išžagino Niną Peiton. Tik dėl to esame garantuoti. 

— Ir Sterling, ir Ortiz išprievartavo... 

— Mes negalime įrodyti, kad tai padarė Pačekas. Jis nebegyvas, 
niekada nebesužinosime. 

Ji pakėlė galvą. Sveikąją veido pusę buvo iškreipęs pyktis. 

— Turėjo būti jis. Paimk bet kurias tris moteris mieste, ir kur 
garantija, kad visas jas kažkada kažkas išžagino? O Chirurgas sugebėjo 
tai padaryti. Nė nemirktelėjęs pasistvėrė tris. Jeigu ne jis išprievarta- 
vo jas, iš kur sužinojo, kurias pasirinkti, kurias paskersti? Jeigu tai ne 
Pačekas, tuomet jo draugelis, bendrininkas. Kažkoks sumautas mait- 
vanagis, mintantis dvėsena, kurią palieka Pačekas, — ji nušveitė jam 
atgal laboratorijos ataskaitą. — Gal aš ir ne Chirurgą nušoviau, tačiau 
tas, kurį 2ušoviau, buvo niekšas. Kažkaip visi pamiršta šį faktą. Pačekas 
buvo niekšas. Ar jau gaunu medalį? — Ji pakilo ir stipriai pristūmė prie 
stalo kėdę. — Administracinės pareigos. Marketis pavertė mane sušiktu 


rašomojo stalo žokėjumi. Labai dėkui. 

— nieko, kas padėtų panaikinti tarp jų atsivėrusią prarają. 

Muras nuėjo į savo darbo vietą ir susmuko kėdėje. Aš — dinozau- 
ras, galvojo jis, besivelkantis per pasaulį, kur tiesos skelbėjai yra niekina- 
mi. Dabar jis negalėjo galvoti apie Ricoli. Byla prieš Pačeką subyrėjo, jie 
vėl grįžo į pradinį tašką, iš kurio teks leistis ieškoti bevardžio žudiko. 

Trys išprievartautos moterys. Jam niekaip neišėjo tai iš galvos. Kaip 
Chirurgas jas surasdavo? Vienintelė Nina Peiton pranešė policijai apie 
išžaginimą. Elena Orriz ir Diana Sterling — ne. Šių dviejų trauma buvo 
įslaptinta, apie ją težinojo prievartautojas, aukos ir jas gydę specialistai. 
Tačiau visos trys ieškojo medikų pagalbos skirtingose vietose: Sterling 
— Bek Bėjaus ginekologo kabinete, Ortiz — Piligrimų ligoninės pri- 
imamajame, Nina Peiton — Forest Hilso moterų klinikoje. Visur skir- 
tingas personalas, nė vienas gydytojas, seselė ar registratorė nesusidūrė 
daugiau negu su viena iš jų. 

Chirurgas kažkaip žinojo, kad tos moterys buvo sužalotos, jį pa- 
traukė jų skausmas. Seksualiniai žudikai pasirenka grobį iš pačių pažei- 
džiamiausių visuomenės narių. Jie ieško moterų, kurias gali kontroliuo- 
ti, sumenkinti, moterų, kurios jiems nekelia grėsmės. O ar rasi trapesnę 
moterį už tą, kuri jau buvo patyrusi smurtą? 

Išeidamas Muras stabtelėjo prie sienos, kur kabėjo Sterling, Ortiz 
ir Peiton nuotraukos. Trys moterys, trys išprievartavimai. 

Ir ketvirtoji. Kateriną išprievartavo Savanoje. 

Jis sumirksėjo, nes staiga mintyse plykstelėjo jos veidas, — veidas, 
kurio jis nepajėgė nepridėti prie tų aukų galerijos ant sienos. 

Kažkaip viskas susiję su tuo, kas įvyko tą naktį Savanoje. Viskas susiję 
su Endriumi Kapra. 

Kažkada Meksiko miesto centre kraujas liejosi upėmis. Po šiuolaikinės sos- 
tinės pamatais gulėjo Templo Mayor griuvėsiai. Tai buvo didžioji actekų 
gyvenvietė, iškilusi virš senovės Tenochtirlano. Čia dievams buvo paaukota 
dešimtys tūkstančių apgailėtinų aukų. 

Ją dieną, kai vaikščiojau tuose šventyklos plotuose, mane gerokai juo- 
kino tai, kad netoliese dunksojo katedra, kurioje katalikai degina žvakes ir 
šnabžda maldas gailestingajam Dievui danguje. Jie klūpo netoli tos vietos, 
kur kažkada akmenys buvo slidūs nuo kraujo. Aš apsilankiau sekmadie- 
nį, nežinodamas, kad sekmadieniais įėjimas nemokamas. Templo Mayor 
muziejuje buvo pilna vaikų, jų balsai linksmai aidėjo salėse. Man nerūpi 
vaikai nei jų skeliama netvarka, bet jeigu kada sumanyčiau sugrįžti, atsi- 
minsiu, kad sekmadieniais reikia vengti muziejų. 

Tačiau tai buvo mano paskutinė diena tame mieste, todėl pakenčiau 
dirginančią erzelynę. Aš norėjau pamatyti tą iškasą, norėjau pavaikštinėti 
po salę Nr. 2 — Ritualų ir aukojimų salę. 

Actekai tikėjo, jog mirtis yra būtina gyvenimui. Norint palaikyti 
šventą pasaulio energiją, atremti katastrofas ir užtikrinti, jog saulė ir toliau 
pakils, dievus buvo būtina pamaitinti žmonių širdimis. Aš stovėjau Ritualų 
salėje ir stikliniame dėkle pamačiau aukojimo peilį, kuriuo būdavo pjauna- 
mas kūnas. Jis turėjo pavadinimą: „Tecpatl Izcuahbua“. Plačiakaktis peilis. 
Ašmenys padaryti iš titnago, o rankena — klūpančio žmogaus formos. 

Aš stebėjausi, kaip galima išpjauti žmogaus širdį, apsiginklavus vien 
titnaginiu peiliu? 

Šis klausimas nedavė man ramybės, kai vėliau tą pačią popietę ėjau 
centrine Alamedos gatve, nepaisydamas visų purvinų padaužų, kurie se- 
kiojo iš paskos prašinėdami monetų. Po kurio laiko jie suprato, kad manęs 
nesugraudins nei jų rudos akys, nei plačios šypsenos, ir atsikabino. Pagaliau 
atgavau bent kokią ramybę, jeigu tokia įmanoma Meksiko miesto kakofoni- 
joje. Susiradau kavinę, atsisėdau prie lauke stovinčio staliuko ir gurkšnojau 
stiprią kavą, — vienintelis klientas, kuris galėjo išsėdėti lauke tokiame 
karštyje. Dievinu karštį: jis apramina mano skilinėjančią odą. Aš ieškau 
jo taip, kaip roplys ieško šilto akmens. Taigi tą alpią dieną gėriau kavą ir 
svarsčiau apie žmogaus krūtinės ląstą, sukdamas galvą, kokiu būdu būtų 
geriau pasiekti jos viduje plakantį lobį. 

Actekų aukojimo ritualas buvo aprašytas taip: tai atliekama greitai, 
suteikiant kuo mažiau kančios. O čia ir dilema. Aš žinau, kaip sudėtinga 
ir sunku prasilaužti pro krūtinkaulį ir praskirti krūtinės kaulus, kurie lyg 
skydas saugo širdį. Kardiochirurgai padaro vertikalią inciziją per krūtinės 
centrą ir pjūklu perpjauna krūtinkaulį. Jie turi asistentus, kurie padeda 
praskirti kaulą, ir laukui praplatinti naudoja įvairiausius modernius ins- 
trumentus, spindinčius nerūdijančio plieno įrankius. 

Actekų dvasininkas, laikydamas rankoje vien titnaginį peilį, turėtų 
susidurti su problemomis. Norint perskelti krūtinkaulį, jam reikėtų griebtis 
kalto, o tai reiškia didžiules grumtynes. Baisiausią klyksmą. 

Ne, širdį, matyt, išimdavo kažkaip kitaip. 

Šone tarp dviejų šonkaulių padarydavo horizontalų pjūvį? Tai irgi 
problemiška. Žmogaus griaučiai tvirtos konstrukcijos, o norint praskirti du 
šonkaulius taip, kad galėtum įkišti ranką, reikia jėgos ir specialių įrankių. 
Gal protingiau pralįsti pro apačią? Vienas greitas brūkštelėjimas ties skran- 
džiu atvertų pilvą, ir dvasininkui beliktų perpjauti diafragmą ir įkišus 
ranką sugriebti širdį. A, bet šitas būdas bjaurus: ant altoriaus išsiverstų 
visos žarnos. Nė viename actekų raižinyje nematyti, kad iš aukojamų aukų 
lįstų žarnų kilpos. 

Tos knygos — nuostabūs daiktai: jos tau papasakoja viską, netgi kaip 

išpjauti širdį titnaginiu įrankiu be jokio ilgo krapštymosi. Aš radau atsaky- 
mą į savo klausimą viename vadovėlyje, kurio pavadinimas — „Žmogaus 
auka ir kova“. Jį parašė akademikas (vaje, šiais laikais universitetai — įdo- 
mios vietelės!), vardu Šervudas Klarkas, su kuriuo kada nors labai norėčiau 
susitikti. 

Manau, galėtume išmokyti vienas kitą daugybės dalykų. 

Kaip sako ponas Klarkas, širdžiai išpjauti actekai naudodavo skersinę 
torakotomiją“. Pjūvis eina skersai krūtinės ląstos priekio: prasideda tarp 
antrojo ir trečiojo šonkaulių vienoje krūtinkaulio pusėje ir eina skersai krū- 
tinės kaulų į priešingą pusę. Kaulą perlaužia įstrižai turbūt stipriu kirčiu 
kaltu. Gaunama kiaurymė. Nuo aplinkos oro plaučiai subliūkšta. Auka 
tuoj pat praranda sąmonę. O kol širdis tebeplaka, dvasininkas kiša ranką 
į krūtinę ir nupjausto arterijas bei venas. Jis sučiumpa dar tebeplastantį 
organą, ištraukia iš jo kraujuoto lopšio ir iškelia į dangų. 

O štai kaip tai buvo aprašyta Bernardino de Sahagan knygoje „Codex 


Florentio“, skyriuje „Bendroji naujosios Ispanijos istorija“: 


Aukojantis dvasininkas atsinešė nendrinę lazdelę, 

įkišo ją stačią į belaisvio krūtinę, ten, kur anksčiau buvo širdis, 
sutepė ją krauju, iš tikrųjų tai panardino ją į kraują. 

Tada jis taip pat iškėlė kraują, paskirdamas jį saulei. 

Buvo sakoma: „Šitaip jis duoda saulei atsigerti“. 

Ir tuoj po to pagrobėjas pasiėmė belaisvio kraujo 

Į žalią taurę su plunksnuotu kraštu. 

To kraujo jam pripylė aukojantis dvasininkas. 

Jis subėgo per tą tuščiavidurę lazdelę, irgi plunksnuotą, 

Ir po to pagrobėjas nuėjo pamaitinti demonų. 


Demonų pamaitinimas. 
Kokia galinga kraujo prasmė. 
Aš mąstau apie tai stebėdamas, kaip kyla aukštyn jo siūlelis, siurbia- 


* Torakotomija — krūtinės ląstos atvėrimas. 

mas adatos plonumo pipete. Aplink mane vien padėklai su mėgintuvėliais, 
o oras gaudžia nuo aparatų garsų. Senovės žmonės kraują laikė šventa 
substancija, gyvybės palaikytoju, maistu pabaisoms, ir aš patiriu tą patį 
susižavėjimą juo, nors ir suprantu, kad tai tėra biologinis skystis, ląstelių 
suspensija plazmoje. Su juo aš dirbu kiekvieną dieną. 

Vidutiniškai septyniasdešimt kilogramų sveriančiame žmogaus kūne 
yra tiktai penki litrai kraujo. Iš jų 45 procentai yra ląstelės, o likusi dalis — 
plazma, cheminis „sultinys“, kurį sudaro 95 procentai vandens; visa kita 
— proteinai, elektrolitai ir maistingosios medžiagos. Kai kurie pasakytų, 
kad suskaldant jį į jo biologinius statybinius blokus atimama jo dieviška 
prigimtis, tačiau aš nesutinku. Jo stebuklingos savybės ir išryškėja žiūrint į 
tuos statybinius blokus. 

Aparatas supypsi — signalas, kad analizė atlikta, ir iš spausdintuvo 
išsivynioja išvada. Aš nuplėšiu lapą ir studijuoju rezultatus. 

Vienu žvilgtelėjimu sužinau daugybę dalykų apie ponią Suzaną Kar- 
mikel, kurios niekada neteko sutikti. Jos bematokritas žemas — tiktai 28, 0 
turi būti 40. Ji anemiška, trūksta raudonųjų kraujo kūnelių, kurie perneša 
deguonį. Tai proteinas bemoglobinas, jis nudažo mūsų kraują raudonai, 
parausvina nagų gyvuonis ir gražiai paraudonina mergaitės skruostus. 
Ponios Karmikel nagų gyvuonys pageltę, 0 jeigu atverstum akies voką, 
jos junginė teturėtų blyškiausią rausvą atspalvį. Kadangi ji anemiška, jos 
širdis turi pumpuoti atskiestą kraują daug greičiau, todėl užlipusi kiekvie- 
ną laiptų maršą ji sustoja atgauti kvapo, apraminti įsibėgėjusio pulso. Aš 
įsivaizduoju ją, palinkusią į priekį, prispaudusią ranką prie gerklės, 0 jos 
krūtinė banguoja kaip dumplės. Bet kas, einantis pro ją laiptais, mato, kad 
ji negaluoja. 

Aš matau tą vaizdą žiūrėdamas į šį popieriaus lapą. 

Ir dar ne viskas. Ant jos gomurio yra raudonų taškelių — petechijų", 
atsiradusių kraujui sutraukius kapiliarus ir įstrigus gleivinėje. Turbūt ji 


ir nežino apie šiuos kraujo taškelius. O gal pastebėjo juos kur nors kitur 


* Petechijos — taškinės kraujosruvos. 

ant savo kūno: po pirštų nagais ar ant blauzdų. Galbūt pamato nežinia 
kaip atsiradusias mėlynės — stebinančias mėlynas saleles ant savo rankų 
ar šlaunų — ir iš visų jėgų bando prisiminti, kur galėjo susitrenkti. Gal į 
automobilio dureles? Gal vaikas trenkė į koją tvirtais kumnšteliais? Ji ieško 
išorinių priežasčių, tačiau tikrasis paaiškinimas — jos kraujotaka. 

Jos trombocitų skaičius 20 000, 0 turėtų būti dešimt kartų didesnis. 
Kai trūksta trombocitų, tų mažyčių ląstelių, kurios padeda suformuoti kre- 
šulius, mėlynė atsiranda nuo menkiausio bumbtelėjimo. 

Šis plonas popieriaus lapelis atskleidžia dar daugiau. 

Aš žiūriu į jos baltųjų kraujo kūnelių diferencialą ir galiu paaiškinti 
jos bėdas. Aparatas aptiko mieloblastų — pradinių baltųjų kraujo kūnelių 
pranašų, kurių neturėtų būti kraujyje. Suzanai Karmikel — ūmi mielob- 
lastinė leukozė. 

Aš įsivaizduoju, kas jos laukia kitais mėnesiais. Matau ją, gulinčią 
kniūbsčią ant procedūrų stalo, akys iš skausmo užmerktos — į jos klubą 
įsiskverbia kaulų čiulpų adata. 

Matau gniužulais slenkančius plaukus, o kai ji susitaiko su tuo, kas 
neišvengiama, — ir elektrinį skustuvą. 

Matau ją rytais susirietusią virš unitazo, ištisas dienas įbedusią žvilgs- 
nį į lubas, jos pasaulį, susitraukusį tarp keturių miegamojo sienų. 

Kraujas yra gyvybės teikėjas, magiškas skystis, kuris mus išlaiko. Ta- 
čiau Suzanos Karmikel kraujas tapo jos priešu — jis teka jos venomis it 
nuodai. 

Man nereikėjo su ja susitikti, kad sužinočiau visas šias intymias de- 
tales. 

Aš perduodu SKUBAUS tyrimo rezultatus faksu jos gydytojai, labora- 
torijos išvadas įdedu į dėžutę, iš kurios paimami atsakymai, ir pasiimu kitą 
mėginį. Kitas ligonis, kitas mėgintuvėlis su krauju. 

Ryšys tarp kraujo ir gyvybės buvo žinomas civilizacijos apyaušriu. 
Antikos gyventojai nežinojo, kad kraujas yra gaminamas kaulų čiulpuose 
ar kad didžiąją jo dalį sudaro paprasčiausias vanduo, tačiau jie brangino 
jo galią ritualuose ir aukojimuose. Actekai naudodavo kaulinius grąžtus ir 

agavų spyglius, kad prasidurtų odą ir paleistų kraują. Jie prasibesdavo skyles 
lūpose arba liežuvyje, arba krūtinėje, o ištryškęs kraujas būdavo asmeninė 
jų auka dievams. Nūdien toks savęs darkymas būtų vadinamas nesveiku ir 
absurdišku; beprotybės požymiu. 

Įdomu, ką actekai pagalvotų apie mus. 

Štai aš sėdžiu sterilioje aplinkoje, apsivilkęs baltais drabužiais, užsi- 
movęs pirštines, kad netyčia neapsitėkščiau rankų. Kaip toli mes nuklydome 
nuo savo esminės prigimties. Kai kurie alpsta vien išvydę kraują, žmonės 
skuba slėpti tokį siaubą nuo kitų akių, nuplauna vandeniu ant šaligatvių 
pasiliejusį kraują arba uždengia vaikams akis, kai per televizorių prasiver- 
žia smurtas. Žmonija nebesupranta, kas ji iš tikrųjų yra. 

Tačiau kai kurie iš mūsų jo neprarado. 

Mes vaikštome tarp kitų, niekuo nesiskirdami nuo jų; ko gero, esame 
dar normalesni negu jie, kadangi nesileidžiame, kad mus suvyniotų į ste- 
rilius civilizacijos bandažus ir paverstų mumijomis. Mes matome kraują 
ir nenusisukame. Mes pažįstame jo žvilgantį grožį, jaučiame jo pirmykštę 
trauką. 

Visi tie, kurie pravažiuodami pro avarijos vietą negali neieškoti 
akimis kraujo, supranta šitai. Po tuo pasibjaurėjimu, noru nusukti akis, 
tvinksi didesnė jėga. Potraukis. 

Mes visi norime žiūrėti. Tačiau ne visi prisipažįstame. 

Jautiesi vienišas, vaikščiodamas tarp tų anestezuotųjų. Po pietų aš 
bastausi po miestą ir kvėpuoju tokiu tirštu oru, jog beveik matau jį. Jis 
šildo mano plaučius lyg pakaitintas sirupas. Aš žvelgiu į praeivių veidus 
ir galvoju, kuris iš jų yra mano brangiausias kraujo brolis, koks kažkada 
buvai tu. Ar dar yra bent vienas, nepraradęs ryšio su mumis visais tekančia 
senovės galia? Aš svarstau, ar mes pažintume vienas kitą, jeigu susitiktume, 
ir bijau, kad ne, nes esame taip giliai pasislėpę po skraiste, kuri laikoma 
normalumu. 

Taip ir einu vienas. Ir galvoju apie tave — tą vienintelį, kuris visa 


tai suprato. 

Kaip gydytoja, Katerina tiek kartų matė mirtį, jog jau pažino jos išraiš- 
ką. Žiūrėdama į ligonio veidą stebėdavo, kaip iš jo akių išteka gyvybė 
ir jos pasidaro tuščios, neraiškios. Matydavo, kaip papilkėja oda, atsi- 
skiria siela, ištekėdama tarsi kraujas. Gydytojo praktika yra susijusi ir 
su gyvenimu, ir su mirtimi, o Katerina jau seniai susipažino su mirtimi, 
būdama šalia vėstančių ligonių palaikų. Ji nebijojo lavonų. 

Vis dėlto kai Muras įsuko į Albanio gatvę ir ji pamatė dailų plytų 
pastatą, kuriame buvo medicinos eksperto įstaiga, jos delnai sudrėko. 

Jis įvažiavo į aikštelę už pastato ir sustojo šalia balto furgono, ant 
kurio šono buvo užrašas: „Masačusetso federacija, Medicinos eksperto 
įstaiga. Katerina išlipo iš automobilio tik rada, kai Muras apėjo aplin- 
kui atidaryti durelių. 

— Ar esate pasiruošusi šiam vizitui? — paklausė jis. 

— Nelabai pageidauju, — prisipažino ji. — Tačiau reikia užbaigti 
iki galo. 

Kad ir kiek skrodimų jai buvo tekę stebėti, įėjus į laboratoriją vis 
dėlto paveikė kraujo ir praplėštų žarnų kvapas. Ji pamanė, kad supykins 
išvydus kūną, o to dar nebuvo pasitaikę jos darbo praktikoje. 

Į juos atsigręžė vyresnio amžiaus džentelmenas. Jo akys slėpėsi po 
plastikiniu veido gaubtu. Ji atpažino medicinos ekspertą daktarą Ešfordą 


Tirnėjų, su kuriuo prieš pusmetį teko susitikti teismo medicinos eksper- 

tizės konferencijoje. Traumatologijos skyriaus chirurgo nesėkmės dažnai 
būdavo tiriamos prie daktaro Tirnėjaus autopsijos stalo, o pastarąjį kartą 
ji kalbėjosi su juo vos prieš mėnesį, kai teko analizuoti nerimą keliančias 
aplinkybes, gaubiančias vaiko mirtį dėl trūkusios blužnies. 

Maloni daktaro Tirnėjaus šypsena buvo raižus kontrastas krauju 
išteptoms pirštinėms, kurias jis mūvėjo. 

— Daktare Kordel, kaip puiku jus vėl matyti. — Jis nutilo pajutęs, 
kaip ironiškai nuskambėjo žodžiai. — Tiktai galėtų būti malonesnės ap- 
linkybės. 

— Jūs jau pradėjote skrodimą, — baimingai pastebėjo Muras. 

— Leitenantas Marketis laukia skubių atsakymų, — pasiteisino 
Tirnėjus. — Spauda — lyg dieglys jo pašonėje. 

— Tačiau aš iš anksto susitariau dėl šios apžiūros. 

— Daktarė Kordel jau yra mačiusi autopsijų. Ir ši niekuo nesiskiria 
nuo kitų. Tik leiskite užbaigti šį pjūvį, ir ji galės pažiūrėti į veidą. 

Tirnėjus sutelkė dėmesį į pilvą. Jis baigė skalpeliu išpjauti plonąjį 
žarnyną, ištraukė žarnų kilpas ir sumetė jas į metalinę vonelę. Paskui 
atsitraukė nuo stalo ir linktelėjo Murui. 

— Prašom. 

Muras palietė Katerinos ranką. Ji nenoromis prisiartino prie lavo- 
no. Pirmiausia nukreipė žvilgsnį į žiojintį pjūvį. Atviras pilvas jai buvo 
pažįstama teritorija, organai — tiesiog beasmeniai objektai, audinių 
gumulai galėjo priklausyti bet kokiam nepažįstamam žmogui. Organai 
neturi jokio emocinio reikšmingumo, jokio asmeninio bruožo atpaži- 
nimui. Ji galėjo tyrinėti juos šaltu specialisto žvilgsniu; taip ir darė: už- 
fiksavo, jog skrandis, kasa ir kepenys tebebuvo savo vietose ir laukė, kol 
juos visus kartu išims. Y formos pjūvis, einantis nuo kaklo iki gaktos, 
atvėrė ir krūtinės, ir pilvo ertmes. Širdis ir plaučiai jau buvo išpjauti, 
krūtinės ląsta tebuvo tuščia įduba. Krūtinės sienelėje matėsi dvi šautinės 
žaizdos: viena — virš kairiojo spenelio, kita — per kelis šonkaulius že- 
miau. Abi kulkos turėjo patekti į krūtinės ląstą ir perverti arba širdį, arba 


plautį. Kairėje pusėje, viršutinėje pilvo dalyje, dar buvo ir trečioji žaizda, 

kur kulka įėjo ir paskui turėjo įstrigti blužnyje. Dar vienas katastrofiškas 
sužalojimas. Tas, kas šovė į Karlą Pačeką, norėjo jį nužudyri. 

— Katerina? — kreipėsi Muras, ir ji suprato, kad per ilgai tyli. 

Ji giliai įkvėpė, įtraukdama kraujo ir atšalusio kūno kvapų. Dabar 
ji jau buvo gerai susipažinusi su Karlo Pačeko vidine patologija. Atėjo 
metas pažiūrėti į jo veidą. 

Juodi plaukai. Veidas siauras, nosis aštri lyg ašmenys. Žandikaulių 
raumenys sudribę, burna pražiota. Dantys lygūs. Ir pagaliau — akys. 
Muras beveik nieko nepasakė jai apie šį vyrą, tiktai kuo jis vardu ir faktą, 
kad jį nušovė policija, kai šis bandė priešintis sulaikant. Ar tu Chirurgas? 

Tos akys, mirties migla aptrauktos ragenos, nepažadino jokio atsi- 
minimo. Ji tyrinėjo jo veidą, bandydama pajusti kokį nors blogio pėd- 
saką, užsilikusį Karlo Pačeko lavone, tačiau nepajuto nieko. Šis miręs 
kevalas buvo tuščias, neliko nė ženklo iš buvusio jo gyventojo. 

— Aš nepažįstu šito žmogaus, — pasakė ji ir išėjo iš skrodimo pa- 
talpos. 

Kai Muras pravėrė pastato duris, ji jau laukė prie jo automobilio. 
Plaučiai buvo pritvinkę lavoninės tvaiko, ji giliai kvėpavo, įtraukdama 
įkaitusio oro, tarsi norėdama išplauti tuos teršalus. Nors ją pylė pra- 
kaitas, pastato kondicionuoto oro šaltis buvo įsismelkęs į pačius kaulų 
čiulpus. 

— Kas buvo Karlas Pačekas? — paklausė ji. 

Jis žvelgė į Piligrimų ligoninę, kurios link artėjo vis garsėjanti grei- 
tosios pagalbos automobilio sirena. 

— Seksualinis grobuonis, — atsakė jis. — Vyras, medžiojęs mo- 
teris. 

— Ar jis — Chirurgas? 

Muras atsiduso. 

— Pasirodo, ne. 

— Tačiau manėte, kad galėjo būti. 

— DNR tyrimai sieja jį su Nina Peiton. Prieš du mėnesius jis iš- 


prievartavo ją. Tačiau nėra jokių įrodymų, kurie sietų jį su Elena Ortiz 

ar Diana Sterling. Nieko, kas parodytų, jog jis buvo įsiveržęs į jų gyve- 
nimą. 

— Arba į mano gyvenimą. 

— Ar jūs tikra, kad niekada neteko jo matyti? 

— Aš esu tikra tiktai tuo, jog neprisimenu jo. 

Automobilio salonas buvo įkaitęs it krosnis, jie stovėjo pravėrę 
dureles ir laukė, kol viduje bent kiek atvės. Žvelgdama į Murą pro auto- 
mobilio viršų ji matė, koks jis išvargęs. Jau ir marškiniai išmušti prakaito 
dėmėmis. Šaunus būdas praleisti šeštadienio popietę vežiojant liudinin- 
kę į lavoninę. Policininkų ir gydytojų darbai buvo daug kuo panašūs. 
Ilgos darbo valandos, o penktą valandą neužrakinsi kabineto durų. Jie 
regėjo žmones tamsiausiomis, skaudžiausiomis jų valandomis. Matė jų 
košmarus ir mokėsi gyventi, lydimi tų vaizdų. 

O kokie vaizdai lydi jį? — galvojo Katerina, kai Muras jau vežė ją 
namo. Kiek aukų veidų, kiek žudynių vietų, tarsi susegtos į bylą nuo- 
traukos, gulėjo jo galvoje? Ji tebuvo tik vienas šios bylos elementas ir 
dabar mąstė apie visas kitas moteris, gyvas ir mirusias, kurios varžėsi dėl 
jo dėmesio. 

Jis sustojo priešais jos namą ir išjungė variklį. Ji pakėlė akis į savo 
buto langą ir net bijojo pagalvoti, kad teks išlipti iš automobilio. Kad 
teks atsiskirti nuo Muro. Kelias pastarąsias dienas jie praleido drauge 
tiek daug laiko, jog ją spėjo pavergti jo jėga ir gerumas. Jeigu jie būtų 
susidūrę laimingesnėmis aplinkybėmis, vien jo puiki išvaizda būtų pa- 
traukusi jos akį. Dabar jai buvo svarbu ne jo patrauklumas, netgi ne 
intelektas, bet tai, kas glūdėjo jo širdyje. Šiuo vyru ji galėjo pasitikėti. 

Ji apgalvojo žodžius, kuriuos ketino ištarti, ir tai, kur jie galėjo nu- 
vesti. Ir nutarė spjauti į pasekmes. 

Ji tyliai paklausė: 

— Ar užeisite ko nors atsigerti? 

Jis ne iš karto atsakė. Katerina pajuto, kaip plykstelėjo skruostai 
supratus, kokią nepakeliamą reikšmę turi ta tyla. Jis svarstė, kaip apsi- 
spręsti, jis taip pat suprato, kas tarp jų vyksta, ir nežinojo, kaip elgtis. 

O kai pagaliau pakėlė į ją akis ir pasakė: „Taip, aš norėčiau užeiti“, 
— abu žinojo, kad jų mintyse sukosi kai kas daugiau negu gėrimas. 

Einant prie vestibiulio durų, ji pajuto jo ranką. Tai buvo daugiau 
globėjiškas gestas, — ta ranka atsainiai gulėjo jai ant peties, tačiau 
prisilietimo šiluma ir jos pačios reakcija taip paveikė, jog ji ne iš karto 
pataikė paspausti reikiamus mygtukus apsaugos blokelyje. Nuojauta 
sutrikdė ją ir supainiojo. Viršuje virpančiomis rankomis atrakino savo 
buto duris, ir jiedu įžengė į malonią vėsą. Jis sugaišo tiktai uždarydamas 
duris ir užsukdamas spynas. 

O tada apkabino ją. 

Praėjo tiek daug laiko, kol ji leidosi apglėbiama. Kažkada puldavo 
į paniką vien pagalvojusi, kad kokio nors vyro rankos galėtų paliesti jos 
kūną. Tačiau Muro glėbyje panika ištirpo. Ji atsakė į jo bučinius taip 
reikliai, jog abu net nustebo. Ji taip ilgai buvo atskirta nuo meilės, jog 
jau prarado alkio jausmą. Tiktai dabar, kai joje atgijo kiekviena dalelė, 
ji prisiminė, kas yra aistra, ir ieškojo jo lūpų lyg peralkusi moteris. Tai ji 
nusivedė jį prieškambariu į miegamąjį, nepaliaudama bučiuoti. Tai ji at- 
segiojo jo marškinius, atlaisvino diržo sagtį. Jis žinojo, kažkaip pajautė, 
kad negali pirmas pradėti, nes tuomet ją išgąsdintų. Kad šį jų pirmąjį 
kartą ji privalėjo rodyti kelią. Tačiau jis negalėjo paslėpti savo susižadini- 
mo, kurį ji pajuto atsegdama užtrauktuką ir nuslystant jo kelnėms. 

Jis pakėlė rankas prie jos palaidinukės sagučių ir stabtelėjo, tir- 
damas jos žvilgsnį. Jos akys, pagreitėjęs kvėpavimas įrodė, kad šito ji 
ir norėjo. Palaidinukė iš lėto prasiskleidė ir nuslydo nuo pečių. Ir lie- 
menėlė nušlamėjo ant grindų. Jo judesiai buvo be galo švelnūs: tarsi 
džiugus išlaisvinimas, o ne jos apsaugos nuplėšimas. Tarsi išvadavimas. 
Ji užsimerkė ir palaimingai atsiduso, kai jis pasilenkė pabučiuoti krūtį. 
Ne prievarta, bet pagarbos aktas. 

Pirmą kartą per dvejus metus Katerina leidosi, kad vyras ją pamy- 
lėtų. Kai ji su Muru gulėjo lovoje, Endrius Kapra neįsibrovė į jos mintis. 
Nebevarstė nei panika, nei bauginantys atsiminimai, kai jiedu nusimetė 


dar likusius drabužius, kai prislėgė jo svoris. Ano vyro veiksmai buvo 

tokie brutalūs, jog neturėjo jokios sąsajos su šia akimirka, su šiuo kūnu, 
kurį ji priėmė. Prievarta — ne seksas, seksas — ne meilė. Meilė buvo tas 
jausmas, kurį ji jautė, kai Muras įėjo į ją, kai rankos apgaubė jos veidą, 
žvilgsnis paskendo jos akyse. Ji buvo pamiršusi, kokį malonumą vyras 
gali suteikti, ir ji paniro į šią akimirką, tarytum pirmą kartą patirdama 
tokį džiaugsmą. 

Kai ji prabudo jo glėbyje, buvo tamsu. Pajuto, kaip jis krustelėjo, 
išgirdo jo balsą: 

— Kuri valanda? 

— Penkiolika po aštuonių. 

— Oho, — jis apstulbęs nusijuokė ir atsigulė aukštielninkas. — 
Negaliu patikėti, kad išmiegojome visą popietę. Jaučiu, kad mane par- 
metė ant menčių. 

— Ir tau netenka dorai pamiegoti. 

— Ir kam gi reikalingas miegas? 

— Kalbi lyg gydytojas. 

— Turime kažką bendra, — pasakė jis. Ranka iš lėto nuslydo jos 
kūnu. — Mes abu per ilgai buvome netekę... 

Jie minutėlę parylėjo. Paskui jis tyliai paklausė: 

— Kaip tau? 

— Klausi, ar esi geras meilužis? 

— Ne. Norėjau paklausti, kaip raw patiko. Kad aš tave liečiau. 

Ji nusišypsojo. 

— Buvo gera. 

— Ar nieko nepadariau ne taip? Neišgąsdinau? 

— Su tavimi jaučiuosi saugi. O to man ir reikia — labiausiai už 
viską. Kad jausčiausi saugi. Manau, kad esi vienintelis vyras, kuris tai 
suprato. Vienintelis, kuriuo galėjau pasitikėti. 

— Kai kuriais verta pasitikėti. 

— Taip, tačiau kuriais? Aš niekada nežinau. 

— Kai būtinai reikės, suprasi. Tik jis liks stovėti šalia. 

— Tada, ko gero, niekada nerasiu tokio. Girdėjau, kaip kitos mo- 

terys kalba: vos tik pasisakai vyrui, kas tau atsitiko, vos tik ištari žodį 
„išprievartavimas“, ir vyrai pasprunka. Tarsi būtume sugadintos prekės. 
Vyrai nemėgsta apie tai girdėti. Jiems verčiau tyla, o ne išpažintis. Tačiau 
tyla išsikeroja. Ir taip užvaldo, kad paskui nebegali apskritai apie nieką 
kalbėti. Visas gyvenimas tampa tabu. 

— Niekas negali taip gyventi. 

— Tik šitaip kiti žmonės ir pakenčia buvimą su mumis. Jeigu tyli- 
me. Tačiau jeigu ir nekalbu, :27 niekur nedingsta. 

Jis pabučiavo ją. Tas paprastutis bučinukas buvo daug intymesnis 
už bet kokį meilės aktą, nes sekė įkandin prisipažinimo. 

— Ar liksi su manimi nakčiai? — sušnabždėjo ji. 

Ji pajuto plaukuose šiltą kvėptelėjimą: 

— Jeigu sutiksi, kad nusivesčiau tave pavakarieniauti. 

— O, aš visiškai pamiršau apie valgį. 

— Tuo vyrai ir skiriasi nuo moterų. Vyras niekada nepamiršta pa- 
valgyti. 

Šypsodamasi ji atsisėdo. 

— Tuomet tu paruošk gėrimus. Aš tave pamaitinsiu. 

Jis paruošė dvi taures martinio, ir jie gurkšnojo, kol ji sumaišė salo- 
tas ir įkišo į krosnelę bifšteksus. Vyriškas maistas, linksmai pagalvojo ji. 
Raudona mėsa naujajam jos vyrui. Dar niekada valgio gaminimas nebu- 
vo toks malonus kaip šį vakarą. Muras šypsojosi, paduodamas jai druską 
ir pipirus, o jai pačiai galva svaigo nuo džino. Ir ji neprisiminė, kada 
pastarąjį kartą valgis buvo toks gardus. Tarytum būtų ką tik ištrūkusi iš 
užkimšto butelio ir dabar pirmą kartą pajutusi visus kvapus ir skonius. 

Jiedu valgė prie virtuvės stalo ir gurkšnojo vyną. Visos tos baltos 
plytelės ir baltos spintelės staiga tarsi nušvito skaisčiomis spalvomis. 
Ryškiai raudonas vynas, traškios žalios salotos, mėlynais langeliais serve- 
tėlės. O tiesiai prieš ją sėdėjo Muras. Kažkada ji manė, jog jis niekuo ne- 
išsiskiriantis, kaip ir visi kiti neryškių bruožų vyrai, su kuriais prasilenki 
gatvėje — tiktai kontūrai, apmesti bespalvėje drobėje. Tiktai dabar iš 
tikrųjų išvydo jį: šiltą nuoraudį veide, juoko raukšlelių tinklą apie akis. 


Visi žavūs daug mačiusio veido netobulumai. 

Mūsų laukia visa naktis, galvojo ji ir nusišypsojo supratusi, ką ji 


atneš. Pakilusi ištiesė jam ranką. 


Daktaras Zukeris sustabdė vaizdajuostę, kurioje buvo įrašytas daktaro 
Poločeko atliekamas seansas, ir atsisuko į Murą ir Marketį. 

— Ji galėjo suklysti. Kordel įsivaizdavo antrąjį balsą, kurio visiškai 
nebuvo. Matote, tokia ir yra hipnozių problema. Atmintis — nestabilus 
dalykas. Ją galima pakeisti, perdirbti, kad atitiktų tai, ko tikiesi. Ji ėjo į 
tą sesiją žikėdama, kad Kapra turėjo bendrininką. Ir presto — atmintis 
suveikė! Antras balsas. Name antras vyras, — Zukeris pakratė galvą. — 
Tai nepatikima. 

— Ne vien jos atmintis rodo, kad buvo ir antras nusikaltėlis, — 
paprieštaravo Muras. — Mūsų veikėjas atsiuntė plaukų nuokarpas, 
kurios tegalėjo būti paimtos Savanoje. 

— Ji sako, kad tie plaukai paimti Savanoje, — pastebėjo Marketis. 

— Ir jūs ja netikite? 

— Leitenantas pagrįstai kelia šį klausimą, — pasakė Zukeris. — 
Mes susidūrėme su emociškai gležna moterimi. Ji vis dar gali būti ne 
visiškai tvirta, nesvarbu, kad praėjo dveji metai. 

— Ji yra traumatologijos skyriaus chirurgė. 

— Taip, ir ji puikiai atlieka savo darbą. Tačiau ji yra pažeista. Jūs 
juk žinote. Tas užpuolimas paliko pėdsakus. 

Muras tylėjo, permąstydamas tą pirmąją dieną, kai sutiko Kateri- 
ną. Kokie tikslūs, suvaldyti buvo jos judesiai. Visiškai kitokia asmenybė, 
lyginant su ta nerūpestinga mergaite, kuri atsiskleidė hipnozės seanso 
metu, — su jaunute Katerina, besišildančia prieš saulutę ant senelių 
prieplaukos. Ir vakar naktį ta džiaugsminga jaunutė Katerina vėl pasi- 
rodė jo glėbyje. Ji niekur nebuvo dingusi, tiesiog užsisklendė trapiame 
kiaukute laukdama, kol kas nors išlaisvins. 

— Tad kokią išvadą darome po šio hipnozės seanso? — paklausė 


Marketis. 

Zukeris atsiliepė: 

— Aš nesakau, kad ji tuo netiki. Kad aiškiai neprisimena. Tai tas 
pats, kas pasakyti vaikui, jog kieme yra dramblys. Po kurio laiko vai- 
kas taip įtiki, jog netgi gali nupasakoti dramblio straublį, ant nugaros 
prilipusius šiaudus. Atmintis virsta tikrove. Netgi tada, kai to niekada 
nebuvo. 

— Mes negalime visiškai neatsižvelgti į atmintį, — nesutiko Mu- 
ras. — Jūs galite netikėti, kad Kordel yra patikima, tačiau ji yra mūsų 
veikėjo dėmesio centre. Tai, ką Kapra pradėjo, — persekiojimą, žudy- 
mą, — tebevyksta. Tai atsekė ją čia. 

— Pamėgdžiotojas? — bandė spėti Marketis. 

— Arba bendrininkas, — atsakė Muras. — Kaip rodo praktika. 

Zukeris linktelėjo galvą. 

— Žmogžudžių partnerystė nėra tokia reta. Mes galvojame, kad 
serijiniai žudikai yra lyg vieniši vilkai, deja, maždaug ketvirtis serijinių 
žmogžudysčių atliekama bendrininkų. Henris Li Lukas turėjo vieną. Ir 
Kenetas Biančis turėjo vieną. Jiems taip daug lengviau veikti. Pagrobti, 
valdyti. Bendradarbiavimas ieškant aukos užtikrina sėkmę. 

— Vilkai medžioja drauge, — įsiterpė Muras. — Gal ir Kapra taip 
darė. 

Marketis pasiėmė nuotolinio valdymo pultelį, atsuko juostą atgal 
ir vėl ją paleido. Ekrane Katerina sėdėjo užsimerkusi, rankos suglebusios. 

Kas sako tuos žodžius, Katerina? Kas sako: „Dabar mano eilė, Kapra“? 

Aš nežinau. Aš nepažįstu jo balso. 

Marketis sustabdė kadrą; Katerinos veidas ekrane sustingo. Jis atsi- 
gręžė į Murą: 

— Jau praėjo dveji metai, kai ją užpuolė Savanoje. Jeigu jis buvo 
Kapros bendrininkas, kodėl taip ilgai laukė? Kodėl tik dabar pasirodė? 

Muras linktelėjo. 

— Ir aš svarsčiau tą patį klausimą. Manau, kad žinau atsakymą. — 
Jis atsivertė atsineštą aplanką ir išėmė lapą, išplėštą iš Boston Globe 


laikraščio. — Šis straipsnis pasirodė prieš septyniolika. dienų iki Elenos 

Ortiz nužudymo. Jame rašoma apie Bostono moteris chirurges. Trečda- 
lis straipsnio skirtas Kordel. Jos sėkmingam darbui. Laimėjimams. Be 
to, yra ir jos spalvota nuotrauka. 

Jis padavė lapą Zukeriui. 

— Čia tai bent įdomu, — pasakė Zukeris. — Ką jūs matote žiūrė- 
damas į šią nuotrauką, detektyve Murai? 

— Patrauklią moterį. 

— Ką dar? Ką jums byloja jos laikysena, jos veido išraiška? 

— Pasitikėjimą, — Muras patylėjo. — Distanciją. 

— Ir aš tą patį matau. Moterį, kuri yra savo padėties šeimininkė. 
Nepaliečiamą moterį. Rankos sunertos, galva pakelta. Daugumai mir- 
tingųjų — nepasiekiama. 

— Ką jūs norite tuo pasakyti? — paklausė Marketis. 

— Pagalvokite, kas įaudrina mūsų veikėją. Sužalotos moterys, už- 
terštos išžaginimo. Moterys, kurios simboliškai buvo sunaikintos. Ir štai 
jums Katerina Kordel — moteris, kuri nužudė jo bendrininką Endrių 
Kaprą. Toli gražu ji neatrodo sužalota. Ji neatrodo kaip auka. Ne, šioje 
nuotraukoje ji kaip nugalėtoja. Kaip jūs manote, ką jis pajuto išvydęs 
šitą? — Zukeris pasisuko į Murą. 

— Pyktį. 

— Ne tik pyktį, detektyve. Absoliutų, nesuvaldomą įniršį. Kai ji 
išvyko iš Savanos, jis atsekė paskui ją į Bostoną, tačiau negalėjo prisikasti 
iki jos, nes ji gerai saugojosi. Todėl jis laukė palankios progos, o be- 
laukdamas pasirinko kitus taikinius ir žudė. Ko gero, jis įsivaizdavo, jog 
Kordel yra traumuota moteris. Žemesnė negu žmogus būtybė, tiesiog 
lūkuriuojanti, kol ją kas nors sudoros kaip auką. Ir štai vieną dieną jis 
atsivertė laikraštį ir susidūrė akis į akį ne su nukentėjėle, bet su šia už- 
kariautoja 42/e, — Zukeris grąžino straipsnį Murui. — Mūsų berniukas 
bando vėl ją sutramdyri. Ir griebiasi siaubo. 

— Koks būtų jo galutinis tikslas? — paklausė Marketis. 

— Kad ji pasiektų tokią būseną, jog jis vėl galėtų imtis žygių. Jis 


puola tiktai tokias moteris, kurios elgiasi kaip nukentėjėlės. Moteris, 

kurios yra taip pažeistos ir pažemintos, jog jis nebejaučia iš jų jokios 
grėsmės. O jeigu Endrius Kapra buvo jo bendrininkas, tuomet mūsų 
veikėjas turi ir dar vieną motyvaciją — kerštą už tai, ką ji sužlugdė. 

Marketis tarė: 

— Tad kur mus veda ši užslėpto bendrininko teorija? 

— Jeigu Kapra turėjo bendrininką, — aiškino Muras, — tuomet 
tai grąžina mus tiesiai į Savaną. Čia mes sėdime tuščiomis rankomis. 
Iki šiol apklausėme beveik tūkstantį žmonių ir neaprikome nė vieno 
galimo įtariamojo. Manau, laikas susidomėti visais, kurie buvo susiję su 
Endriumi Kapra. Pažiūrėti, ar bent viena ta pavardė atklydo į Bostoną. 
Frostas jau kalbasi telefonu su detektyvu Singeriu, tyrusiu bylą Savano- 
je. Jis gali nuskristi ir peržiūrėti parodymus. 

— Kodėl Frostas? 

— O kodėl ne? 

Marketis pažiūrėjo į Zukerį: 

— Gaudome vėją laukuose? 

— Kartais tas vėjas laukuose pagaunamas. 

Marketis linktelėjo: 

— Gerai. Imamės Savanos. 

Muras jau kėlėsi eiti, tačiau Markečio žodžiai jį sustabdė: 

— Gal gali minutę pasilikti? Turiu pasikalbėti su tavimi. — Jie 
palaukė, kol Zukeris išėjo, tada Marketis uždarė duris ir tarė: — Aš ne- 
noriu, kad skristų Frostas. 

— Ar galiu paklausti kodėl? 

— Todėl, kad noriu, jog tu skristum į Savaną. 

— Frostas jau pasiruošęs kelionei. 

— Kalbama ne apie Frostą. Apie tave. Tau reikia šiek tiek atitrūkti 
nuo šio reikalo. 

Muras tylėjo, puikiai suprasdamas, kur krypo kalba. 

— Tu labai daug laiko leidai su Katerina Kordel, — konstatavo 
Marketis. 

— Ji yra šios bylos raktas. 

— Per daug vakarų jos draugijoje. Tu buvai su ja antradienio vi- 
durnaktį. 

Ricoli. Ricoli žinojo. 

— O šeštadienį išbuvai pas ją visą naktį. Kas vyksta? 

Muras tylėjo. O ką jis galėjo pasakyti? Taip, aš peržengiau ribą. Bet 
negalėjau susilaikyti. 

Marketis susmuko į kėdę, rodėsi, visiškai nusivylęs. 

— Negaliu patikėti, kad kalbu apie tokius reikalus su tavimi. Ne 
su kuo kitu, bet su tavimi, — jis atsiduso. — Tau laikas atsitraukti. Ra- 
sime ką nors kitą, kad užsiimtų su ja. 

— Tačiau ji pasitiki manimi. 

— Tik tiek ir tėra tarp jūsų — pasitikėjimas? Kiek teko girdėti, 
nueita kur kas toliau. Aš neturiu aiškinti, kaip nedera toks elgesys. Klau- 
syk, abu ne kartą matėme, kas atsitiko kitiems policininkams. Niekada 
nieko gero nebūdavo. Ir šį kartą nebus. Šiuo momentu tu jai reikalingas 
ir parankus. Abudu įkaitę ir įklimpę kelioms savaitėms, mėnesiui. O 
vieną rytą prabusite ir — bam, viskas baigta. Arba jai negerai, arba tau 
negerai. Ir abu gailėsitės, kam viską pradėjote, — Marketis nutilo lauk- 
damas atsako. 

Muras neturėjo ką pasakyti. 

— Atmetus asmeninius reikalus, — tęsė Marketis, — tai kompli- 
kuoja tyrimą. Ir sušiktai kelia keblumų visam skyriui, — jis negrabiai 
mostelėjo durų link. — Keliauk į Savaną. Ir, po velnių, laikykis kuo 
toliau nuo Kordel. 

— Aš turiu jai paaiškinti... 

— Nė nebandyk jai skambinti. Pasistengsime, kad ji ir pati supras- 
tų. Į tavo vietą paskirsiu Krovį. 

— Tik ne Krovį, — šiurkščiai užprotestavo Muras. 

— Tai ką? 

— Frostą, — Muras atsiduso. — Tegul būna Frostas. 

— Gerai, Frostas. Dabar sėsk į lėktuvą. Kuo greičiau dingsi iš 
miesto, tuo greičiau viskas nurims. Turbūt velniškai ant manęs siunti. 


Bet žinok, kad teprašau, jog elgtumeis kaip dera. 

Muras ir žinojo, tačiau buvo skaudu šitaip stovėti prieš atgręžtą 
veidrodį. Ir veidrodyje matė ne ką kitą, o nupuolusį Šventąjį Tomą, par- 
klupdytą jo paties aistrų. Ir ta tiesa jį siutino, nes negalėjo jos paneigti. 
Jis šiaip taip išrylėjo, kol išėjo iš Markečio kabineto, tačiau kai pamatė 
Ricoli, sėdinčią prie savo stalo, visas siutas prasiveržė. 

— Sveikinu, — pasakė jis. — Susigrąžinai skolą. Gerai jautiesi 
nuleidusi kraują, ar ne? 

— Ar nuleidau? 

— Tu pasakei Markečiui. 

— Aba, gerai, jeigu ir pasakiau, tai nesu pirmoji, kuri įskundžia 
partnerį. 

Labai geliantis atsikirtimas. Ir pasiekė numatytą tikslą. Jis šaltai 
nusisuko ir nužingsniavo prie durų. 

Išėjęs iš pastato Muras stabtelėjo apimtas sielvarto, kad šį vakarą 
nebepasimarys su Katerina. Ir vis dėlto Marketis teisus: taip ir turėjo 
būti. Taip ir privalėjo būti nuo pat pradžių: laikytis vienam nuo kito ato- 
kiau, nepaisyti visų apžavų. Tačiau ji buvo sugniuždyta, o jis, žioplys, ir 
nebeatlaikė. Šitiek metų išgyvenęs dorai, ėjęs tiesiu keliu, dabar atsidūrė 
nepažįstamoje teritorijoje, tokioje trikdančioje padėtyje, kur valdo ne 
logika, o aistra. Jis jautėsi nesmagiai įklimpęs į šiuos naujus reikalus. Ir 
nebežinojo ko griebtis. 


Katerina sėdėjo automobilyje kaupdama drąsą prieš įeinant į pastatą 
Šrioder Plaza Nr. 1. Visą popietę priiminėdama pacientus ji maloniai 
gražbyliavo juos apžiūrinėdama, konsulruodama kolegas ir susidoroda- 
ma su nedidelėmis problemomis, kurios kaip paprastai iškildavo darbo 
dienos metu. Tačiau jos šypsenos nebuvo natūralios, o po nuoširdumo 
kauke slėpėsi draskanti neviltis. Muras nepaskambino, neatsiliepė į jos 
skambučius, ji nesuprato kodėl. Drauge praleista vos viena naktis, o tarp 
jų jau prabėgo kažkokia juoda katė. 

Pagaliau ji išlipo iš automobilio ir patraukė į Bostono policijos 
būstinę. 

Nors jai jau teko kartą čia lankytis, kai daktaras Poločekas atliko 
hipnozės seansą, pastatas vis dar atrodė lyg atgrasi tvirtovė, kuriai ji vi- 
siškai nepriklausė. Įspūdį stiprino ir uniformuotas policininkas, akylai 
nužvelgęs ją iš už priimamojo stalo. 

— Kuo galiu padėti? — paklausė jis. 

Nei draugiškai, nei nedraugiškai. 

— Aš ieškau detektyvo Tomo Muro iš Žmogžudysčių tyrimo 
skyriaus. 

— Aš tuojau paskambinsiu į viršų. Prašau, pasakykite savo pa- 
vardę. 

— Katerina Kordel. 

Kol jis skambino, ji laukė vestibiulyje, sutrikusi nuo viso to bliz- 
gančio granito, visų tų vyrų, — uniformuotų ir neuniformuotų, — ku- 
rie, praeidami pro šalį, smalsiai ją nužiūrinėjo. Čia buvo Muro pasaulis, 
o ji — pašalietė, įsibrovusi į teritoriją, kurioje į ją spoksojo tvirti vyrai, o 
dėkluose žybčiojo pistoletai. Staiga ji suprato padariusi klaidą, susizgri- 
bo, kad niekada neturėjo čia ateiti, ir pasuko išėjimo link. Prie pat durų 
ją pasivijo balsas: 

— Daktare Kordel? 

Atsisukusi ji atpažino šviesiaplaukį švelnaus, malonaus veido vyrą. 
Jis ką tik išlipo iš lifto. Tai buvo detektyvas Frostas. 

— Gal užlipkime į viršų? — pakvietė jis. 

— Aš atėjau pasimatyti su Muru. 

— Taip, žinau. Aš nusileidau žemyn jūsų pasitikti, — jis mostelėjo 
lifro link. — Važiuojame? 

Antrame aukšte jis nusivedė ją koridoriumi į Žmogžudysčių ry- 
rimo skyrių. Jai dar neteko čia būti, todėl nustebo, nes viskas atrodė 
tarsi kokioje verslo įstaigoje, kur kompiuteriai ir stalai buvo sugrupuoti 
į darbo sekcijas. Frostas atvedė ją prie kėdės ir pasodino. Jo akys buvo 
malonios. Jis puikiai matė, kaip ji nepatogiai jautėsi šioje neįprastoje 
vietoje, ir pabandė nuraminti. 


— Gal puodelį kavos? — paklausė jis. 

— Ne, ačiū. 

— Gal galėčiau ko nors pasiūlyti? Gazuoto gėrimo? Vandens stik- 
linę? 

— Ne, nereikia. 

Jis irgi atsisėdo. 

— Apie ką norėtumėte pakalbėti, daktare Kordel? 

— Aš tikėjausi rasti detektyvą Murą. Visą rytą praleidau operaci- 
nėje ir pagalvojau, gal jis bandė su manimi susisiekti... 

— Tiesą sakant... — Frostas nutilo. Akyse — aiškiausias nesma- 
gumas. — Apie vidurdienį palikau žinutę jūsų sekretoriato darbuoto- 
joms. Nuo šiol visais klausimais turite kreiptis į mane. Ne į detektyvą 
Murą. 

— Taip, gavau tą pranešimą. Aš tiktai noriu žinoti... — ji nurijo 
ašaras. — Aš noriu žinoti, kodėl viskas pasikeitė. 

— Tai, a, tokia tyrimo linija. 

— Ką tai reiškia? 

— Mums reikia, kad Muras sukoncentruotų dėmesį į kitus šios 
bylos aspektus. 

— Kas taip nusprendė? 

Frostas atrodė vis labiau ir labiau sutrikęs. 

— Aš iš tikrųjų nė nežinau, daktare Kordel. 

— Muras? į 

Vėl pauzelė. 

— Ne. 

— Vadinasi, tai nereiškia, kad jis nenori su manimi susitikti? 

— Garantuoju, kad ne. 

Ji taip ir nesuprato, ar jis sakė tiesą, ar tik paprasčiausiai bandė ją 
nuraminti. Pastebėjusi, kaip du detektyvai spoksojo į ją nuo kito rašo- 
mojo stalo, ji užsidegė pykčiu. Ar tik ji viena čia nežino teisybės? Ar tik 
ne gailestis jų akyse? Ji visą rytą mėgavosi praėjusios nakties atsimini- 
mais. Laukė, kad Muras paskambintų, norėjo išgirsti jo balsą, sužinoti, 
kad jis galvojo apie ją. Tačiau nepaskambino. 

O vidurdienį jai perdavė pranešimą, kurį Frostas paliko telefonu, 
kad ateityje visais klausimais kreiptųsi į jį. 

Dabar ji tegalėjo išlaikyti pakeltą galvą, sutramdyti ašaras ir pa- 
klausti: 

— Ar yra kokia nors priežastis, dėl kurios man negalima su juo 
pasikalbėti? 

— Jo dabar nėra mieste. Šią popietę jis išvyko. 

— Supratau. 

Ji ir be aiškinimo suvokė, kad daugiau jis negalėjo atskleisti. Ka- 
terina neklausė, nei kur Muras išvyko, nei kaip su juo susisiekti. Jau 
ir taip ji savo noru atsidūrė gėdingoje situacijoje, todėl dabar nugalėjo 
išdidumas. Tuos dvejus praėjusius metus išdidumas buvo jos vienintelis 
jėgos šaltinis. Tik dėl jo ji sugebėjo kasdien veržtis pirmyn, atsisakydama 
gaubtis nukentėjėlių skraiste. Išoriniam pasauliui ji teleido matyti tiktai 
šaltakraujišką kompetenciją ir emocinį atsiribojimą. 

Vien Muras matė, kokia esu iš tikrųjų. Sužalota ir silpna. Ir štai re- 
zultatas. Todėl daugiau niekada nebebūsiu silpna. 

Kai ji pakilo eiti, nugara buvo tiesi, akys ramios. Jai teko praeiti 
pro Muro stalą. Žinojo, kad jis Muro, iš jo vardinės kortelės. Srabrelėjo 
tik tiek, kiek prireikė įsižiūrėti į nuotrauką — besišypsančios moters, 
kurios plaukuose žaidė saulė. 

Ji išėjo užtrenkdama Muro pasaulio duris ir grįždama į savojo 


skausmą. 


Muras manė, kad jau Bostone karštis nepakeliamas, tačiau to, kas jo lau- 
kė Savanoje, jis nebuvo numatęs. Tą vėlyvą popietę išėjęs iš oro uosto, 
jis tarsi paniro į karštą vonią. Atrodė, kad brido per skystį, kol nusivilko 
į nuomojamų automobilių aikštelę, virš kurios ribėjo pavandenijęs oras. 
O kol užsiregistravo viešbutyje, jo marškiniai peršlapo nuo prakaito. 
Įėjęs į savo kambarį nusimetė drabužius, griuvo į lovą bent kelias minu- 
tes atsipūsti — ir pramiegojo visą popietę. 

Pabudo tamsoje, drebėdamas nuo šalčio pernelyg atvėsintame 
kambaryje, atsisėdo ant lovos krašto ir palaukė, kol bent kiek atlėgs 
treškanti galva. 

Susiradęs lagamine švarius marškinius, apsirengė ir išėjo iš vieš- 
bučio. 

Netgi vakare oras buvo lyg garas, tačiau jis važiavo atsidaręs lan- 
gą, įkvėpdamas drėgnų Pietų kvapų. Nors anksčiau Murui neteko būti 
Savanoje, jis girdėjo apie jos žavesį, puikius senus namus, geležinius 
suolelius ir „Vidurnaktį gėrio ir blogio sode“. Tačiau šį vakarą jam nerū- 
pėjo turistų lankomos vietos. Važiavo turėdamas konkretų adresą miesto 
šiaurės rytų pakraštyje. Tai buvo akiai mielas rajonas: maži, bet tvarkin- 
gi namukai su verandomis priekyje, aptvertais darželiais, išsikerojusiais 
medžiais. Jis susirado Rondos gatvę ir sustojo priešais namą. 


Viduje degė šviesos, matėsi melsvas televizoriaus švytėjimas. 

Jis spėliojo, kas dabar ten gyvena ir ar dabartiniai šeimininkai 
žino savo būsto istoriją. Ar nakčiai išjungę šviesas ir sulipę į lovas 
bent kada pagalvojo, kas kažkada įvyko tame kambaryje? Ar gulėdami 
tamsoje kada nors girdėjo to siaubo aidus, vis dar atsimušančius nuo 
sienų? 

Lange švystelėjo siluetas — liekna ilgaplaukė moteris. Labai panaši 
į Kateriną. 

Mintyse iškilo vaizdas. Jaunas vyriškis stovi verandoje, beldžiasi į 
paradines duris. Durys atsiveria, į tamsą paskleisdamos auksinius spin- 
dulius. Apsupta tos šviesos aureolės stovi Katerina, kviečia užeiti savo 
jaunąjį kolegą, su kuriuo dirba ligoninėje, ir nė neįtaria, koks siaubas 
tūno to žmogaus galvoje. 

O antrasis balsas, antrasis vyras — pro kur jis įeina? 

Muras ilgai sėdėjo automobilyje, tyrinėdamas namą, įsidėmėda- 
mas langus ir krūmynus. Paskui išlipo ir paėjėjo šaligatviu, norėdamas 
pamatyti kitą namo pusę. Tačiau krūmai buvo suaugę, tankūs ir kiemo 
už namo nesimatė. 

Kitapus garvės verandoje užsidegė šviesa. 

Atsisukęs jis pamatė apkūnią moterį, žiūrinčią į jį pro langą. Prie 
jos ausies — telefono ragelis. 

Jis sėdo į automobilį ir nuvažiavo. Reikėjo aplankyti dar vieną 
namą. Netoli Steito koledžo, už kelių mylių į pietus. Jis svarstė, ar 
dažnai Katerina važiavo štai tuo keliu, ar dažnai užsukdavo į tą mažytę 
piceriją kairėje arba cheminę valyklą dešinėje. Kad ir kur nukreipdavo 
žvilgsnį, vis matė jos veidą, ir jis nerimo. Tai reiškė, kad jis leido savo 
emocijoms įsipinti į šį tyrimą, o tai nė vienam nieko gero nežadėjo. 

Jis privažiavo ieškomą gatvę. Už kelių kvartalų sustojo ten, kur 
buvo nurodyta adrese. Tačiau čia tebuvo tuštutėlis, piktžolėmis užžėlęs 
plotas. O tikėjosi rasti pastatą, kuriame gyveno jo savininkė ponia Ste- 
la Pul, 58 metų amžiaus našlė. Prieš trejus metus ponia Pul nuomojo 
viršutinį aukštą chirurgui internui, vardu Endrius Kapra, — ramiam 


jaunam vyrukui, kuris visada laiku susimokėdavo už butą. 

Jis išlipo iš automobilio ir stovėjo ant šaligatvio, kur, be abejonės, 
vaikščiodavo Endrius Kapra. Nužvelgė garvę, buvusį Kapros rajoną. 
Nuo čia koledžas tebuvo vos už kelių kvartalų, todėl tikėtina, kad 
daugelis namų šioje gatvėje buvo nuomojami studentams — trumpalai- 
kiams nuomininkams, kurie galėjo ir nežinoti istorijos apie savo liūdnai 
pagarsėjusį kaimyną. 

Vėjas sujudino tirštą orą, atnešdamas nemalonų kvapą. Drėgną 
puvimo kvapą. Pažvelgęs į medį, augantį buvusiame Endriaus Kapros 
kiemelyje priešais namą, jis pamatė nuo šakos svyrantį ispaniškųjų sa- 
manų kuokšrą. Jis nusipurtė ir pagalvojo — „keistas vaisius“, iš vaikystės 
laikų prisimindamas groteskišką vaizdą Visų Šventųjų išvakarėse: vienas 
kaimynas, pamanęs, kad šauniai pagąsdins vaikus, kurie vaikšto po na- 
mus laukdami gardėsių, užnėrė kaliausei ant kaklo virvę ir pakabino ją 
ant medžio šakos. Muro tėvas, pamatęs ją, net pamėlynavo iš pykčio. 
Tuoj pat nulėkė pas kaimyną ir nereaguodamas į ano protestus nukirto 
virvę su kaliause. 

Ir Muras norėjo dabar padaryti tą patį: įlipti į medį ir nutraukti 
žemyn tas kadaruojančias samanas. 


Tačiau apsisuko ir nuvažiavo atgal į viešbutį. 


Detektyvas Markas Singeris padėjo kartono dėžę ant stalo ir pasitrynė 
delnus, nusipurtydamas dulkes. 

— Šita — paskutinė. Visą savaitgalį ieškojome, bet užtat jau tu- 
rime. 

Muras apžiūrinėjo ant stalo sukrautą visą tuziną dėžių su įkalčiais 
bei parodymais. 

— Reikės atsinešti miegmaišį ir čia įsikurti. 

Singeris nusijuokė: 

— Gal būtų ir neblogai, jeigu tikitės pačiupinėti kiekvieną popier- 
galį, kurie sukrauti visose tose dėžėse. Niekas iš šio pastato nedingsta, 


sutarta? Kopijavimo aparatą rasite vestibiulyje, — tiesiog užrašykite savo 

pavardę ir įstaigą. Tualetas — ana va ten. Operatyvinės grupės patalpoje 
beveik visada bus spurgų ir kavos. Jeigu vaišinsitės spurgomis, vyrukai 
tikrai apsidžiaugs, jeigu į puodynę įmesite vieną kitą doleriuką. 

Nors viskas buvo pasakyta su šypsena, toje pietietiškoje minkštoje, 
ištęstoje tartyje Muras nugirdo užslėprą įspėjimą: 7265 turime savas kietas 
taisykles, ir netgi berniukai iš Bostono privalo jų laikytis. 

Katerinai nepatiko šis policininkas, ir Muras suprato kodėl. Sin- 
geris buvo jaunesnis, negu jis tikėjosi, dar nesulaukęs keturiasdešimties, 
raumeningas darbštuolis, kuris nelabai palankiai reaguotų į kritiką. 
Rujoje tebūną vienas vedlys šuva, tad kol kas Muras leido Singeriui būti 
tuo vedliu. 

— Va šitos keturios dėžės — jose sudėtos kontrolinės tyrimo by- 
los, — dėstė Singeris. — Turbūt norėsite nuo jų ir pradėti. Kryžminio 
patikrinimo bylos yra anoje dėžėje, darbų bylos — štai šioje. 

Jis ėjo aplink stalą ir kalbėdamas plekšnojo dėžes. 

— O čia yra Atlantos bylos apie Dorą Kikoni. Tai tik fotokopijos. 

— Atlantos policija turi originalus? 

Singeris linktelėjo: 

— Pirmoji auka; tenai jis nužudė tik ją vieną. 

— Kadangi čia tėra fotokopijos, gal galėčiau išsinešti tą dėžę? Per- 
žiūrėčiau popierius viešbutyje? 

— Jeigu pažadate atvežti jas atgal, — Singeris atsiduso, apžvelg- 
damas visas dėžes. — Žinote, man nelabai aišku, ką tikitės surasti. 
Nėra aiškesnės ir geriau išspręstos bylos kaip ši. Visoms gavome Kapros 
DNR. Gavome pluošto atitikmenis. Atitiko laikas. Kapra gyveno At- 
lantoje — Dora Kikoni nužudyta Atlantoje. Jis nukeliavo į Savaną — ir 
mūsų ponios staiga pradėjo mirti. Jis visada buvo tinkamoje vietoje 
tinkamu laiku. 

— Aš nė kiek neabejoju, kad Kapra buvo jūsų veikėjas. 

— Tai kodėl jūs dabar čia knisitės? Kai kurie šitie popieriai yra 
trejų ketverių metų senumo. 


Muras puikiai jautė gynybą Singerio balse ir suprato, kad dabar 

būtinai reikia pasitelkti diplomatiją. Menkiausia užuomina, kad Singe- 
ris padarė klaidą tirdamas Kapros nusikaltimus, nes nepastebėjo tokios 
svarbios detalės, jog Kapra turėjo bendrininką, — ir nesitikėk sulaukti 
Savanos policijos bendradarbiavimo. 

— Mes manome, kad tiriame nusikaltimą, mėgdžiojantį kitą nu- 
sikaltimą. Mūsų veikėjas Bostone, regis, yra Kapros gerbėjas. Jis vykdo 
nusikaltimus, kruopščiai nukopijuodamas kiekvieną detalę. 

— Iš kur jis galėjo sužinoti detales? 

— Jie galėjo susirašinėti, kai Kapra dar buvo gyvas. 

Atrodė, jog Singeris atlėgo. Netgi nusijuokė. 

— Nesveiko šikniaus gerbėjų klubas, ką? Gražu. 

— Kadangi mūsų veikėjas yra smulkiai susipažinęs su Kapros veik- 
la, ir aš negaliu atsilikti. 

Singeris pamosavo virš stalo ranka: 

— Tuomet griebkitės darbo. 
sukrauti parodymai. Jis atidarė dėžę, kuri buvo pažymėta „TK *1“. Sa- 
vanos tyrimo kontrolinės bylos. Viduje buvo trys armonikos tipo bylų 
aplankai, kiekviena kišenė pilnutėlė. O tai tik viena iš keturių „TK“ 
dėžių. Pirmame tokiame aplanke buvo pranešimai apie tris Savanos 
užpuolimus, liudininkų parodymai ir teismo išduoti orderiai. Antra- 
me — įtariamųjų bylos, anksčiau padarytų nusikaltimų patikrinimas 
ir laboratorinių tyrimų duomenys. Jau vien šios dėžės dokumentams 
perskaityti prireiktų visos dienos. 

O laukė dar vienuolika dėžių. 

Jis pradėjo nuo Singerio galutinio apibendrinimo. Ir vėl jį pritren- 
kė faktas, kokie nepaneigiami įrodymai buvo prieš Endrių Kaprą. Iš viso 
oficialiai užregistruoti penki užpuolimai, keturi iš jų baigėsi mirtimi. 
Pirmoji auka, Dora Kikoni, nužudyta Atlantoje. Po metų žmogžudystės 
prasidėjo Savanoje. Per vienerius metus — trys moterys: Liza Foks, Ruta 
Vurhis ir Dženifer Toregrosa. 

Žudynės baigėsi, kai Kapra buvo nušautas Katerinos Kordel mie- 


gamajame. 


246 


Kiekvienos nužudytosios makšties skliaute buvo rasta spermos, 
DNR tyrimai parodė, kad ji Kapros. Plaukai, rasti Foks ir Toregrosos 
nužudymų vietose, atitiko Kapros plaukus. Kikoni, pirmoji auka, buvo 
nužudyta Atlantoje tais pačiais metais, kai Kapra buvo Atlantos Emorio 
universiteto Medicinos fakulteto paskutiniojo kurso studentas. 

Žudynės nusekė paskui Kaprą į Savaną. 

Kiekviena įkalčio gija glaudžiai įsiaudė į tikslų raštą; audinys nesu- 
naikinamas. Tačiau Muras suvokė, jog jis skaito tik bylos apibendrini- 
mą, kur pateikti faktai buvo palankūs Singerio išvadoms. Prieštaringos 
detalės galėjo būti neįtrauktos. Būtent šias detales, menkus, bet reikš- 
mingus neatitikimus, jis ir tikėjosi iššniukštinėti tose dėžėse. Kažkur čia 
Chirurgas bus palikęs pėdsakus, pagalvojo jis. 

Jis išskleidė pirmąjį aplanką ir pradėjo skaityti. 

Jau buvo vidurdienis, kai Muras pagaliau pakilo nuo kėdės ir pasi- 
rąžė, norėdamas bent kiek atpalaiduoti sustingusią nugarą. Jis prasėdėjo 
tris valandas ir vos pradėjo lukštenti popierių šūsnį. Dar net nesuuodė 
Chirurgo kvapo. Jis ėjo aplink stalą, tyrinėdamas užrašus ant dar ne- 
atidarytų dėžių, ir ant vienos perskaitė: „+12, Foks/Toregrosa/Vurhis/ 
Kordel. Laikraščių iškarpos/videofilmai/įvairūs.“ 

Atidaręs ją rado pustuzinį vaizdajuosčių, sudėtų ant storos aplankų 
šūsnies. Išėmė juostą su užrašu „Kapros gyvenamoji vieta . Data: birže- 
lio 16-oji. Diena po Katerinos užpuolimo. 

Muras rado Singerį sėdintį prie savo rašomojo stalo ir valgantį 
sumuštinį — delikatesinį firminį su jautienos gabalu. Jau stalas daug 
ką pasakė apie Singerį. Nepaprastas tvarkingumas, popierių kaugės 
išrikiuotos, kampai sulyginti. Čia sėdėjo smulkmeniškas policininkas, 
tačiau savo darbuotojams, ko gero, buvo it rakštis užpakalyje. 

— Ar pas jus yra kasetinis vaizdo magnetofonas, kuriuo galėčiau 
pasinaudoti? — pasiteiravo Muras. 

— Mes laikome jį užrakintą. 

Muras tylėjo — kitas jo pageidavimas buvo toks akivaizdus, jog 
jis net nesiteikė aušinti burnos. Išraiškingai atsidusęs Singeris išėmė iš 


stalčiaus raktus ir atsistojo. 


247 


— Jaučiu, kad jums reikia jo tuojau pat, ar ne? 

Nuėjęs į sandėliuką, Singeris ištraukė vežimėlį su vaizdo magneto- 
fonu bei televizoriumi ir nustūmė jį į kambarį, kuriame darbavosi Mu- 
ras. Jis sujungė laidus, suspaudė mygtukus ir suniurnėjo patenkintas, 
kad viskas pavyko. 

— Ačiū, — padėkojo Muras. — Turbūt man jo reikės kelias die- 
nas. 

— Arjau apsireiškė kas nors nepaprasta? — balse girdėjosi aiškiau- 


sias sarkazmas. 


— Dar tiktai pradedu. 

— Matau, kad pasiėmėte Kapros vaizdajuostę, — Singeris pa- 
kraipė galvą. — O žmogau, kokio tik nenormalaus šūdo nebuvo tame 
name. 


— Vakar vakare pravažiavau pro tą vietą. Ten tuščia. 

— Pastatas sudegė prieš kokius metus. Po Kapros namo šeiminin- 
kė nebesugebėjo išnuomoti to viršutinio buto. Tada ji pradėjo imti pi- 
nigus už lankymąsi. Ir nori tikėk, nori ne, ji gausiai pritraukė lankytojų. 
Žinai, ta Enės Rais apkvaitusių kvailių kompanija ateina pasimelsti prie 
monstro irštvos. Prakeikimas, pati šeimininkėlė buvo kažkokia nenor- 
mali. 

— Turėsiu su ja pasikalbėti. 

— Gerai, jeigu tik galite susišnekėti su mirusiaisiais. 

— Gaisras? 

— Sugruzdėjo, — Singeris nusijuokė. — Rūkymas kenkia jūsų 
sveikatai. Jinai kaip tik tai ir patvirtino. 

Muras palaukė, kol Singeris išėjo. Tada įdėjo „Kapros gyvenamo- 
sios vietos“ juostą į magnetofoną. 

Pirmiausia pasirodė išorės vaizdai: dienos šviesa, namo, kuriame 
gyveno Kapra, fasadas. Muras atpažino priešais jį augantį medį su ta 
ispaniška samana. Namas prastas: dažus seniai mačiusi dviaukštė dėžė. 
Filmuotojo balsas pasakė datą, laiką ir vietą. Pats prisistatė esąs Savanos 
detektyvas Spiras Patakis. Pagal dienos šviesos kokybę Muras spėjo, kad 

vaizdas filmuotas ankstyvą rytą. Kamera nukrypo į garvę, kuria praris- 
nojo bėgikas, smalsiai sužiuręs į objektyvą. Eismas intensyvus (rytinis 
važiuojančiųjų į darbą anrplūdis?), keli kaimynai stovėjo ant šaligatvio 
ir spoksojo į operatorių. 

Vėl pasirodė namas. Rankinė kamera trūkčiodama artėjo prie pa- 
radinių durų. Jau viduje detektyvas Parakis trumpai parodė panoraminį 
pirmojo aukšto, kur gyveno ponia Pul, vaizdą. Muras spėjo pamatyti iš- 
blukusius kilimus, tamsius baldus, pilną nuorūkų peleninę. Pražūtingas 
būsimosios sugruzdėlės įprotis. Kamera judėjo aukštyn siaurais laiptais, 
praėjo pro duris, kuriose matėsi masyvi įleistinė spyna, ir nuvedė į En- 
driaus Kapros butą. 

Vien nuo to vaizdo Murą apėmė klaustrofobija. Antrasis aukštas 
buvo padalytas į mažus kambarėlius. Tam, kas darė tokį „remontą“, ma- 
tyt, buvo gerai prieinamos medienos plokštės. Absoliučiai visos sienos 
padengtos tamsia fanera. Kamera vedė tokiu siauru koridoriumi, jog 
atrodė, kad kasasi per urvą. „Dešinėje — miegamasis“, — pasigirdo 
Parakio balsas. Kamerą pasukus į tarpdurį, matėsi dvigulė tvarkingai 
paklota lova, naktinis staliukas, tualetinis staliukas su stalčiais. Tik tiek 
ir tilpo tame blankiame urvelyje. 

„Judu į užpakalinį gyvenamąjį plotą“, — paaiškino Patakis. Ka- 
mera vėl trūktelėjo atgal į urvą. Dabar atsivėrė didesnis kambarys, jame 
stovėjo žmonės paniurusiais veidais. Muras prie sieninės spintos durų 
pamatė ir Singerį. Čia ir vyko visas veiksmas. 

Kamera sustojo ties Singeriu. 

„Šios durys buvo užrakintos pakabinamąja spyna, — pasakė Sin- 
geris, rodydamas į sulaužytą spyną. — Turėjome išlaužti vyrius. Viduje 
radome štai šitą“, — jis atidarė spintos duris ir patraukė grandinėlę, 
uždegdamas šviesą. 

Iš pradžių pasirodė nesufokusuotas vaizdas, tačiau akimirksniu 
ryškumas labai pagerėjo. Nespalvota nuotrauka: moters veidas, negyvos 
akys atmerktos, kaklas taip giliai perrėžtas, kad matėsi trachėjos krem- 


zlės anga. 

„Aš manau, kad čia Dora Kikoni, — kalbėjo Singeris. — Gerai, 
dabar pažiūrėkime į šitą.“ 

Kamera kryptelėjo į dešinę. Kira nuotrauka, kita moteris. 

„Pasirodo, tai yra keturių aukų pomirtinės nuotraukos. Tikiu, kad 
žiūrime į Doros Kikoni, Lizos Foks, Rutos Vurhis ir Dženifer Toregro- 
sos mirties atvaizdus.“ 

Tai buvo Endriaus Kapros asmeninė fotografijų galerija. Slapravie- 
tė, kurioje jis galėjo dar kartą išgyventi savo skerdynių malonumą. Buvo 
dar kai kas, sutrikdęs Murą labiau negu patys atvaizdai: ant sienų liku- 
sios tuščios vietos ir ant lentynėlės gulintis smeigtukų pakelis. Daugybė 
vietos naujoms nuotraukoms. 

Kamera staigiai pasuko iš drabužinės, grįždama į didesnįjį kamba- 
rį. Patakis iš lėto ją suko, parodydamas sofą, televizorių, rašomąjį stalą, 
telefoną. Lentynos pilnos medicinos vadovėlių. Galiausiai kamera pa- 
siekė virtuvę. Ten ji sustojo ties šaldytuvu. 
buvo šaldytuve, tačiau pulsas vis tiek padažnėjo, skrandį suspazmavo, 
kai jis pamatė, jog Singeris priėjo prie šaldytuvo. O priėjęs sustojo ir 
pažvelgė į kamerą. 


„Stai ką mes radome viduje“, — pasakė jis ir atidarė dureles. 


19. 


Muras išėjo pasivaikščioti po kvartalą. Šį kartą beveik nepajuto kaitros, 
dar tebekrėtė šiurpas, prisiminus matytus vaizdus. Tačiau širdyje pa- 
lengvėjo vien dėl to, kad išėjo iš posėdžių patalpos, kuri dabar buvo 
permirkusi siaubo. Pati Savana — jos tirštas oras ir švelni žalsva šviesa 
— jam kėlė nerimastį. Bostone viskas buvo ryšku: aštrūs kampai, šaižūs 
balsai, kiekvienas pastatas ir kiekvienas rūstus veidas. Bostone jauteisi 
esąs gyvas, nesvarbu, net jei ir būdavai suerzintas. O čia viskas buvo 
blanku. Jis matė Savaną tarsi pro miglą — tai buvo poniškų šypsenų ir 
mieguistų balsų miestas — ir svarstė, kas slypėjo tamsoje. 

Kai sugrįžo į operatyvinės grupės kabinetą, rado Singerį, palinkusį 
ties nešiojamuoju kompiuteriu. 

— Palaukite, — tarė Singeris ir paspaudė klavišą, iškviečiantį ra- 
šybos kontrolės programą. Saugok Dieve, jeigu ataskaitose išlįstų bent 
viena rašybos klaida! Patenkintas jis atsisuko į Murą. — Nagi? 

— Ar jums neteko rasti Kapros knygutės su adresais? 

— Kokios knygutės su adresais? 

— Dauguma žmonių laiko asmenines užrašų knygutes su adresais 
šalia savo telefonų. Nemačiau jos to buto vaizdo įrašuose, neradau ir 
jūsų sudarytame rastų daiktų sąraše. 

— Kalbate apie tai, kas buvo prieš dvejus metus. Jeigu jos mūsų 


sąraše nebuvo, tuomet jis jos ir neturėjo. 

— Arba ją išnešė iš buto prieš jums pasirodant. 

— Ko jūs čia rausiatės ir ko ieškote? Aš maniau, kad atvažiavote 
pastudijuoti Kapros metodikos, o ne iš naujo tirti bylos. 

— Mane domina Kapros draugai. Visi, kurie jį labai gerai pa- 
žinojo. 

— Po perkūnais, niekas labai gerai jo nepažinojo. Mes apklau- 
sėme visus daktarus ir seseles, su kuriais jis dirbo. Jo buto šeimininkę, 
kaimynus. Nukeliavau į Atlantą pasikalbėti su jo tera. Vienintele gyva 
giminaite. 

— Taip, skaičiau tas apklausas. 

— Tuomet žinote, kad jis visus apmulkino. „Koks gailiaširdis dak- 
taras! Koks mandagus jaunuolis!“ — tik tiek ir girdėjau, — purkštavo 
Singeris. 

— Jie neįsivaizdavo, koks Kapra buvo iš tikrųjų. 

Singeris pasisuko prie savo kompiuterio. 


— Po perkūnais, kas čia gali žinoti, kaip turi atrodyti tie monstrai. 


Atėjo metas peržiūrėti paskutinę vaizdajuostę. Muras ją atidėjo pačiai 
pabaigai, nes dar nebuvo pasiruošęs matyti tų vaizdų. Jis sugebėjo žiū- 
rėti į kitas moteris tarsi atsiribojęs, kai ką pasižymėdamas, kai tyrinėjo 
Lizos Foks, Dženifer Toregrosos ir Rutos Vurhis miegamuosius. Nuolat 
grįždavo prie išsitaškiusio kraujo marginių, nailoninių virvių aplink 
aukų riešus mazgų, sustiklėjusių akių. Sugebėjo žiūrėti tą filmuotą 
medžiagą minimaliai jaudindamasis, kadangi nepažinojo šių moterų 
ir atmintyje neaidėjo nė vienos iš jų balsas. Dėmesį sutelkė ne į pačias 
aukas, bet į piktdžiugos kupiną šaltakraujiškumą, kuris tebetvyrojo jų 
kambariuose. Jis išėmė iš magnetofono juostą, kurioje buvo užfiksuota 
Vurhis nužudymo vieta, ir padėjo ją ant stalo. Ir labai nenoriai pakėlė 
likusią vaizdajuostę. Etiketėje buvo užrašyta data, bylos numeris ir žo- 
džiai: „Katerinos Kordel gyvenamoji vieta“. 


Jis norėjo ją pasilikti rytojaus rytui, kai bus žvalesnis. Dabar buvo 

devinta valanda, Muras prasėdėjo čia visą dieną. Laikė juostą ir svarstė, 
ką daryti. 

Ir tik dabar tarpduryje pastebėjo Singerį, žiūrintį į jį. 

— O žmogau. Jūs vis dar čia, — tarė Singeris. 

— Reikia daug ką nuveikti. 

— Visas, išskyrus šią vieną. 

Singeris dirstelėjo į užrašą. 

— Kordel. 

— Taigi. 

— Pirmyn, pažiūrėkime ją. Gal aš galėsiu papildyti keliomis de- 
talėmis. 

Muras įdėjo kasetę į vaizdo magnetofoną ir nuspaudė mygtuką. Jie 
šviesti. Garso įrašas pranešė datą ir laiką — antra valanda ryto, pavardę. 
Ir vėl Spiras Patakis, kuris, matyt, buvo visų mėgstamas operatorius. 
Fone girdėjosi triukšmas: balsai, tolstantis sirenos garsas. Patakis pateikė 
savo įprastinį panoraminį aplinkos vaizdą. Muras matė paniurusių kai- 
mynų, stebinčių įvykio vietą, būrelį. Veidai apšviesti gatvėje stovinčių 
keleto policijos automobilių šviesų. Jis nustebo tiek daug jų pamatęs 
tokiu paros metu. Maryt, buvo didelis sujudimas, jeigu sukėlė ant kojų 
tiek daug kaimynų. 

Patakis vėl atsuko kamerą į namą ir nuėjo prie paradinių durų. 

— Šūviai, — pasakė Singeris. — Toks buvo pirmasis gautas pra- 
nešimas. Kitapus gatvės gyvenanti moteris išgirdo vieną šūvį, o po ilgos 
pertraukos — ir antrąjį. Ji paskambino numeriu „911“. Pirmasis po- 
licininkas atvyko po septynių minučių. Greitąją pagalbą iškvietė dviem 
minutėmis vėliau. 

Muras atsiminė tą pačią moterį, kuri žiūrėjo pro langą iš kitoje 
gatvės pusėje esančio namo. 

— Aš skaičiau tos kaimynės parodymus, — pasakė Muras. — Ji 


sakė nemačiusi, kad kas nors būtų išėjęs pro paradines namo duris. 

— Taip. Ji tiktai girdėjo du šūvius. Po pirmojo iššoko iš lovos ir 

Penkios minutės, galvojo Muras. Kaip paaiškinti tą pertrauką? 

Kamera jau nufilmavo paradines duris ir dabar buvo viduje. Mu- 
ras pamatė drabužių spintą, pro praviras jos duris — kelis ant pakabų 
kabančius paltus, skėtį, stovintį dulkių siurblį. Kamera apsuko ratą ir 
atsigręžė į svetainę. Ant staliuko prie sofos stovėjo dvi stiklinės, vienoje 
dar buvo lyg ir alaus likučių. 

— Kordel pakvietė jį į vidų, — aiškino Singeris. — Jie kažkiek iš- 
gėrė. Ji nuėjo į tualetą, sugrįžo ir baigė gerti savo alų. Rohipnolis suveikė 
per valandą. " 

Sofa buvo persikų spalvos, audinyje — neryškios gėlės. Murui ne- 
atrodė, kad Katerina būtų mėgusi gėlėtus audinius, tačiau faktai bylojo 
ką kita. Gėlėtos užuolaidos, gėlėtos pagalvėlės galiniame krėsle. Spalvos. 
Savanoje ji buvo apsupta spalvų. Jis įsivaizdavo ją sėdinčią ant tos sofos 
su Endriumi Kapra, užjaučiamai besiklausančią jo susirūpinimo dėl 
darbo, o tuo metu rohipnolis jau tekėjo iš jos skrandžio į kraują. Vaisto 
molekulės skverbėsi į smegenis. Kapros balsas pradėjo tolti. 

Dabar jie judėjo į virtuvę; kamera užfiksavo kiekvieną kambarį, 
kaip jie buvo rasti šeštadienio ryto antrą valandą. Virtuvės kriauklėje 
stovėjo viena stiklinė. 

Staiga Muras palinko į priekį. 

— Ta stiklinė — ar padarėte DNR analizę, paimdami seilių pa- 
vyzdį? 

— O kodėl turėjome daryri? 

— Jūs nežinote, kas iš jos gėrė? 

— Kai pirmasis policininkas atvyko, name buvo tik du žmo- 
nės — Kapra ir Kordel. 

— Dvi stiklinės stovėjo ant staliuko svetainėje. Kas gėrė iš trečiosios? 

— Po perkūnais, ji galėjo prastovėti toje kriauklėje visą dieną. 
Stiklinė visiškai nesusijusi su situacija, kurią radome. 


Filmuotojas baigė virtuvės apžvalgą ir pasuko į koridorių. 

Muras stvėrė nuotolinio valdymo pultelį ir nuspaudė mygtuką 
„Atsukti atgal“. Jis sugrąžino kadrą, kuriame buvo pirmasis virtuvės 
vaizdas. 

— Kas? — paklausė Singeris. 

Muras neatsakė. Jis palinko arčiau, sekdamas vaizdus. Šaldytuvas, 
nusagstytas magnetukais su įvairių formų uogomis. Ant virtuvės stalvir- 
šio — miltų skardinės ir cukraus dėžutės. Kriauklė, kurioje tėra viena 
stiklinė. Paskui kamera praslydo pro virtuvės duris ir nusuko į koridorių. 

Muras vėl atsuko juostą atgal. 

— Ką ten matote? — paklausė Singeris. 

Ekrane vėl pasirodė stiklinė kriauklėje. Kamera pradėjo suktis ko- 
ridoriaus link. Muras sustabdė kadrą. 

— Štai ką, — pasakė jis. — Virtuvės durys. Kur jos veda? 

— E... į kiemą už namo. Atsidaro į pievelę. 

— O kas už to kiemo? 

— Kitas kiemas. Kita namų eilė. 

— Ar kalbėjotės su to kito kiemo savininku? Ji arba jis girdėjo 
šūvius? 

— Koks skirtumas? 

Muras pakilo ir nuėjo prie ekrano. 

— Virtuvės durys, — pasakė jis tapšnodamas į ekraną. — Čia yra 
grandinėlė. Ji atkabinta. 

Singeris tylėjo. 

— Bet durys užrakintos. Matote, kokioje padėtyje mygtuko gum- 
belis? 

— Matau. Tai toks gumbelis, kurį pastumi išeidamas, kad durys 
užsirakintų. 

— Ir ką tuo norite pasakyti? 

— Kodėl ji užstūmė mygtuką, bet neužkabino grandinėlės? Už- 
sirakindami nakčiai žmonės tai iš karto padaro. Užspaudžia mygtuką, 
įkiša grandinėlę į vietą. Ji to nepadarė. 


— Matyt, paprasčiausiai užmiršo. 

— Savanoje jau buvo nužudytos trys moterys. Ji netgi laikė po 
lova pistoletą. Nemanau, kad būtų užmiršusi, — jis atsisuko į Singe- 
rį. — Galbūt kas nors išėjo pro tas virtuvės duris. 

— Tame name tebuvo du žmonės. Kordel ir Kapra. 

Muras svarstė, ką reikėtų sakyti toliau. Ar jis daugiau laimėtų, ar 
praloštų, kalbėdamas be užuolankų. 

Singeris jau suprato, kur pakrypo pokalbis. 

— Jūs sakote, kad Kapra turėjo sėbrą. 


— Taip. 

— Perkūniškai galinga išvada, remiantis vien neužkabinta gran- 
dinėle. 

Muras įkvėpė. 


— Tai dar ne viskas. Tą naktų, kai užpuolė Kateriną Kordel, ji 
name girdėjo dar vieną balsą. Vyro, kuris kalbino Kaprą. 

— Ji man to nesakė. 

— Tai paaiškėjo teismo medicinos hipnozės seanso metu. 

Singeris nusikvatojo. 

— Į pagalbą pasitelkėte dar ir aiškiaregį, kad patvirtintų? Nes tuo- 
met jau tikrai patikėčiau. 

— Tai paaiškina, kodėl Chirurgas taip puikiai žino Kapros meto- 
dus. Tie du vyrai buvo bendrininkai. O Chirurgas atlieka neužbaigrą 
darbą ir sėlina prie aukos, kuri vienintelė liko gyva. 

— Pasaulyje daug moterų. Kam sustoti ties šia? 

— Nebaigtas reikalas. 

— Taigi, na, aš turiu geresnę teoriją, — Singeris pakilo nuo 
kėdės. — Kordel pamiršo užkabinti durų grandinėlę. Jūsų berniukas 
Bostone kopijuoja tai, ką pasiskaitė laikraščiuose. Jūsų teismo medici- 
nos hipnotizuotojas išpešė netikrą atsiminimą, — jis pasuko durų link 
kratydamas galvą, o atsisveikindamas sarkastiškai išdrožė: — Praneškite 
man, kai sučiupsite tikrąjį žudiką. 

Muras ilgai nekvaršino galvos dėl tokio susišaudymo. Aišku, Sin- 
geris gynė savo atliktą darbą, todėl negalima jo kaltinti dėl skepticizmo. 
Muras jau pradėjo abejoti savo paties instinktais. Jis sukorė šitokį kelią į 

Savaną, kad patvirtintų arba atmestų bendrininko egzistavimą, o kol kas 
neturėjo rankose nieko, kas paremtų šią teoriją. 

Vėl grįžo prie televizoriaus žiūrėti juostos. 

Kamera išvedė į koridorių. Trumpam stabtelėjo ties vonia: rožinės 
spalvos rankšluosčiai, vonios užuolaidos — įvairiaspalvės žuvytės. Muro 
rankos sudrėko. Jis bijojo net pagalvoti, ką teks išvysti, tačiau neatitrau- 
kė nuo ekrano akių. Kamera iš vonios vedė koridoriumi toliau, matėsi 
ant sienos kabanti akvarelė su rožiniais bijūnais. Ant medinių grindų 
būta kraujuotų pėdsakų, juos išnešiojo pirmieji įvykio vietoje pasiro- 
dę policininkai, o vėliau ir paklaikę paramedikai. Buvo likusi sumiša 
raudona abstrakcija. Priekyje šmėsčiojo tarpduris. Filmuotojo ranka 
krypinėjo. 

Dabar kamera įvedė į miegamąjį. 

Muro širdis apsivertė ne dėl pamatyto vaizdo — jis nė kiek nebu- 
vo šiurpesnis negu kitose nusikaltimų vietose. Ne, siaubas kerojo giliai 
širdyje, nes jis pažinojo ir be galo rūpinosi ta moterimi, kuri čia nuken- 
sukrečiančios kaip vaizdo įrašas. Katerinos jau nebebuvo — ją išvežė į 
ligoninę, tačiau patirtos kančios tebeklykė iš televizoriaus ekrano. Prie 
keturių lovos kojų buvo pririštos nailoninės virvės, veržusios riešus ir 
kulkšnis. Ant naktinio staliuko gulėjo palikti chirurginiai instrumentai 
— skalpelis ir žaizdų plėstuvai. Tas vaizdas taip smogė Murui, jog jis net 
atsitrenkė nugara į kėdės atlošą. 

Kai kamera pagaliau parodė ant grindų gulintį Endriaus kūną, 
Murui beveik nesukirbėjo joks jausmas: jį jau buvo pribloškęs vos prieš 
kelias sekundes matytas vaizdas. Kapros pilvo žaizda gausiai kraujavo, 
po juo telkšojo didžiulis klanas. Antroji kulka, pataikiusi į akį, buvo 
mirtina. Jis prisiminė, jog tarp tų dviejų šūvių buvo penkių minučių 
pertrauka. Matomas vaizdas patvirtino tą faktą. Sprendžiant iš kraujo 
klano, Kapra dar gyvas kraujavo bent jau kelias minutes. 

Vaizdo įrašas baigėsi. 

Jis vis dar spoksojo į tuščią ekraną, paskui atsipeikėjo ir išjungė 


magnetofoną. Tačiau nuo kėdės nepakilo — jautėsi pernelyg išsunktas. 

Vėliau atsistojo tik norėdamas išsinešdinti iš tos vietos. Pasiėmė dėžę, 
kurioje buvo Atlantos tyrimo dokumentų fotokopijos. Kadangi tai ne- 
buvo originalai, galėjo peržiūrėti juos ir kitur. 

Grįžęs į viešbutį išsimaudė po dušu ir suvalgė į kambarį pristatytą 
mėsainį su bulvių šiaudeliais. Ir valandą skyrė atokvėpiui prie televizo- 
riaus. Tačiau bespaudant kanalus visą laiką niežėjo ranką paskambinti 
Katerinai. Paskutinis nusikaltimo vietos vaizdo įrašas patvirtino, koks 
prakeiktas monstras dabar ją persekioja. Muras negalėjo ramiai nusėdėti. 

Jis du kartus paėmė telefoną ir abu kartus jį padėjo. Kai vėl paėmė, 
pirštai patys suspaudė mintinai žinomą numerį. Po keturių signalų įsi- 
jungė Katerinos atsakiklis. 

Jis nepaliko žinutės. 

Žiūrėjo į telefoną susigėdęs, kad jo ryžtas taip lengvai sutrupėjo. 
Buvo pasižadėjęs laikytis tvirtai, pakluso Markečio reikalavimui nesi- 
artinti prie Katerinos, kol vyksta tyrimas. Kai tai baigsis, aš viską sutvar- 
kysiu. 

Žvilgsnis nukrypo į Atlantos dokumentų krūvą ant rašomojo 
stalo. Vidurnaktis, o Muras net nepradėjo jų žiūrėti. Atsidusęs atsivertė 
pirmąjį aplanką. 

Nenorėjo skaityti apie Doros Kikoni, pirmosios Endriaus Kapros 
aukos, bylą. Pagrindines detales jau žinojo iš paskutinės Singerio atas- 
kaitos. Tačiau Muras nebuvo skaitęs pirminių pranešimų iš Atlantos ir 
dabar grįžo į praeitį panagrinėti pačios ankstyviausios Endriaus Kapros 
veiklos. Viskas prasidėjo ten — Atlantoje. 

Jis susipažino su pirmuoju pranešimu apie nusikaltimą, paskui ėmė- 
si apklausų. Perskaitė Kikoni kaimynų, barmeno iš vietos girdyklos, kur 
ją paskutinį kartą matė gyvą, ir draugės, radusios kūną, parodymus. Čia 
buvo ir įtariamųjų sąrašas bei jų nuotraukos. Kapros tarp jų nebuvo. 

Dora Kikoni buvo dvidešimt dvejų metų amžiaus, baigusi Emorio 
koledžą. Tą naktį ją paskutinį kartą matė apie vidurnaktį „La Cantina“ 
bare gurkšnojančią margaritą. Praėjus keturiasdešimčiai valandų, Doros 
kūnas buvo rastas jos namuose — nuogas ir pririštas prie lovos nailoni- 


ne virve. Gimda išimta, kaklas perrėžtas. 

Jis rado policijos išdėstytą laiką. Paprasčiausi vargiai įskaitomi 
apmatai, tarsi Atlantos detektyvas būtų sukrapštęs viską į krūvą vien 
tam, kad padėtų paukščiuką vietos kontroliniame sąraše. Skairydamas 
šiuos lapus, jis beveik suuodė nesėkmę, įžvelgė ją žemyn linkstančioje 
detektyvo rašysenoje. Murui ir pačiam teko patirti tą sunkų, krūtinę 
spaudžiantį jausmą, kai prabėga para, savaitė, mėnuo, o dar neturi jokių 
apčiuopiamų pėdsakų. Taip atsitiko ir tam Atlantos detektyvui: rankos 
— tuščios. Doros Kikoni žudikas taip ir liko neišaiškintas. 

Jis atsivertė autopsijos išvadas. Lyginant su vėlyvesnėmis Kapros 
žmogžudystėmis, Doros Kikoni skerdynės nebuvo nei tokios miklios, 
nei tokios meistriškos. Rantyra žaizda rodė, kad Kaprai trūko pasiti- 
kėjimo padaryti vienintelį lygų pjūvį per pilvo apačią. Jis nesiryžo at- 
likti ištisinio pjūvio, vis atitraukdavo ašmenis atgal, sudarkydamas odą. 
Prapjovus odos sluoksnį, toliau procedūra virto diletantišku rantymu, 
ašmenys giliai įrėžė ir šlapimo pūslę, ir žarnas, ieškant savojo trofėjo. 
Darbuojantis su pirmąja auka nebuvo panaudotas joks siūlas arterijoms 
užrišti. Kraujui plūstant Kapra turėjo veikti aklai, visos jo anatominės 
gairės buvo paskendusios vis gilėjančiame tamsiai raudoname klane. 

Tiktai lemiamas pjūvis atliktas meistriškai. Vienas lygus rėžis, iš 
kairės į dešinę, tarsi dabar, kai alkis jau buvo numalšintas, o karštligė 
blėso, jis pagaliau susitvardė ir šaltai užbaigė darbą. 

Muras padėjo skrodimo išvadas į šalį ir užmetė akį į šalia ant pa- 
dėklo laukiančius vakarienės likučius. Staigus šleikštulys pastūmėjo jį 
išnešti padėklą už durų ir palikti koridoriuje. Grįžęs atsivertė kitą ap- 
lanką, kuriame buvo sudėti laboratorinių tyrimų rezultatai. 

Pirmasis lapas buvo mikroskopinis: /š aukos makšties skliauto pa- 
imtame tepinėlyje rasta spermatozoidų. 

Jis žinojo — šios spermos DNR tyrimas vėliau patvirtino, kad ji 
buvo Kapros. Prieš nužudydamas Dorą Kikoni, jis ją išžagino. 

Atsivertęs kitą lapą, Muras rado daugybę ataskaitų, iš gautų plau- 
kų ir pluošto tyrimų laboratorijos. Aukos gaktos sritis buvo nušukuota, 


plaukeliai ištirti. Paimtuose pavyzdžiuose rastas raudonai rudas gaktos 

plaukas, kuris atitiko Kapros. Jis pervertė kitus kelis puslapius — juose 
buvo laboratorijos tyrimų duomenys, išanalizavus nusikaltimo vietoje 
rastus įvairius atsitiktinius plaukus. Dauguma jų priklausė pačiai au- 
kai; tai buvo arba gaktos, arba galvos plaukai. Nuo antklodės paimta ir 
trumpų šviesių plaukų sruogelė. Vėliau, remiantis sudėtingu struktūri- 
niu šerdies modeliu, nustatyta, jog jie — ne žmogaus. Ranka užrašytas 
papildymas: „Aukos motina laiko auksinį retriverį. Panašių plaukų rasta 
ir aukos automobilyje ant užpakalinės sėdynės“. 

Jis atsivertė paskutinį puslapį, gautą iš plaukų ir pluošto tyrimų 
laboratorijos. Ir stabtelėjo. Dar vieno plauko analizė. Žmogaus, kuris, 
deja, taip ir liko nenustatytas. Plaukas rastas ant pagalvės. Bet kuriuo- 
se namuose galima aptikti įvairiausių plaukų. Per dieną jų nuo galvų 
nukrenta gausybė, ir nelygu kokia skrupulinga šeimininkė esi ir kaip 
dažnai naudoji dulkių siurblį, antklodės, kilimai ir sofos surenka mikro- 
skopinius pėdsakus, užregistruodami kiekvieną lankytoją, kuris praleido 
kažkiek laiko jūsų būste. Tą vienintelį plaukelį, rastą ant pagalvės, galėjo 
palikti mylimasis, namų svečias arba giminaitis. Tačiau jis buvo ne En- 


driaus Kapros. 


Vienas žmogaus galvos plaukas, šviesiai rudas, AO (išlenktas), 
kamieno ilgis: 5 cm. Telofazė. Pastebėta Trichorrhexis invaginata. 


Kilmė nenustatyta. 


Trichorrbexis invaginata. Bambuko formos plaukas. 

Ten buvo Chirurgas. 

Muras apstulbęs atsilošė. Anksčiau jis skaitė Savanos laboratorinių 
tyrimų išvadas apie Foks, Vurhis, Toregrosą ir Kordel. Nė vienoje tų nu- 
sikaltimų vietoje nebuvo rastas plaukas su Zricborrbexis invaginata. 

Tačiau Kapros bendrininkas buvo šalia nuo pat pradžių. Tiktai išliko 
nematomas, nepaliko spermos ir DNR pėdsakų. Vienintelis įrodymas, 
kad jis dalyvavo, — šis plaukelis ir Katerinos atmintyje slypintis jo balsas. 

Jų bendradarbiavimas prasidėjo nuo pat pirmosios žmogžudystės. At- 
lantoje. 

Piteris Falkas buvo paskendęs kraujyje. Kai Katerina įėjo į operacinę, jis 
pakėlė akis nuo stalo ir pažvelgė į ją. Kad ir kokia įtampa tarp jų tvyrojo, 
kad ir kaip nesmagiai ji jautėsi šalia Piterio, viskas akimirksniu dingo. 
Tai buvo du profesionalai, surėmę pečius kovos įkarštyje. 

— Dar vieną atveža! — paskelbė Piteris. — Jau bus keturi. Jį dar 
tebetraukia iš automobilio. 

Iš pjūvio trykštelėjo kraujas. Jis čiupo nuo padėklo spaustuvą ir 
įspraudė į atvirą pilvą. 

— Aš padėsiu, — tarė Katerina ir nudrėskė nuo sterilaus chalato 
plėvelę. 

— Ne, susitvarkysiu. Tu reikalinga Kimbolui Traumų antrajame. 

Aplinkinį triukšmą nustelbė greitosios pagalbos sirena, tarsi pa- 
brėždama jo žodžius. 

— Tas bus tavo, — pasakė Falkas. — Pasidžiauk. 

Katerina nubėgo prie greitosios pagalbos automobilių įvažiavimo. 
Ten jau stovėjo daktaras Kimbolas ir dvi seselės, laukdami, kol atbulas 
privažiuos pypsintis automobilis. Nespėjus Kimbolui atidaryti durelių, 
pasigirdo nukentėjusiojo klyksmas. 

Tai buvo jaunas vyras; rankos ir pečiai išpiešti tatuiruotėmis. Jis 
daužėsi ant išstumiamų neštuvų ir keikėsi. Katerinai pakako pažvelgti į 
krauju permirkusią paklodę, dengiančią jo galūnes, kad suprastų, kodėl 
jis rėkia. 

— Įvykio vietoje suleidome jam visą toną morfijaus, — pasakė 
paramedikas, kai jie jau vežė vyrą į Traumų antrąjį skyrių. — Neatrodo, 
kad veiktų! 

— Kiek? — paklausė Katerina. 

— Keturiasdešimt, keturiasdešimt penkis miligramus į veną. Kai 
kraujo spaudimas pradėjo kristi, sustabdėme. 

— Pasiruošiame kelti! — įspėjo seselė. — Vienas, du, trys! 

— Jėzau, šūdinas, KRISTAU! SKAUDAI! 

— Žinau, branguti, žinau. 

— Nežinai nė vieno SUMAUTO DALYKO! 

— Po minutėlės pasijausi geriau. Kuo tu vardu, sūnau? 

— Rikas... O Jėzau, mano koja... 

— Rikas?.. 

— Rolendas. 

— Ar esi kam nors alergiškas, Rikai? 

— Gal jums galvoj negerai, jūs, SUŠIKTI ŽMONĖS? 

— Turime pagrindinius duomenis? — įsiterpė Katerina, mauda- 
masi pirštines. 

— Kraujospūdis: vienas dvidešimt — šešiasdešimt. Pulsas: šimtas 
trisdešimt. 

— Dešimt miligramų mortfijaus į veną, — pasakė Kimbolas. 

— ŠŪDAS! DUOK MAN ŠIMTĄ! 

Kol kiti skubiai traukė kraują ir kabino lašelinių maišelius, Ka- 
terina atidengė krauju permirkusią paklodę ir prarado žadą, išvydusi 
pirmosios pagalbos turniketą“, užrištą ant vos atpažįstamos galūnės. 

— Suleisk trisdešimt, — pasakė ji. 

Apatinė dešiniosios kojos dalis laikėsi vos ant kelių odos skutelių. 
Beveik atitrūkusi koja tebuvo minkšta raudona masė, pėda beveik at- 
sukta atgal. 


Ji palietė kojos pirštus: šalti it ledas, be abejo, pulso nebus. 


* Turniketas — raištis kraujavimui sustabdyti. 

— Jie sakė, kad iš arterijos plūdo kraujas, — aiškino paramedi- 
kas. — Pirmasis į įvykio vietą atvykęs policininkas užrišo turniketą. 

— Tas policininkas išgelbėjo jam gyvybę. 

— Morfijus suleistas! 

Katerina nukreipė į žaizdą lempos šviesą. 

— Atrodo, jog ir pakinklinis nervas, ir arterija nutrūkę. Į koją ne- 
bepatenka kraujas. — Ji susižvalgė su Kimbolu ir abu suprato, ką teks 
daryti. 

— Vežame į operacinę, — nurodė Katerina. — Jį galima pervežti. 
Ir traumų patalpa atsilaisvins. 

— Pačiu laiku, — pasakė Kimbolas, nes jau artėjo kito greitosios 
pagalbos automobilio sirena. Jis gręžėsi eiti. 

— Ei. £/1 — pacientas stvėrė Kimbolą už rankos. — Ar ne jūs 
daktaras? Man prakeiktai skauda! Liepkite toms boboms, kad 44 nors 
darytų! 

Kimbolas kreivai dirstelėjo į Kateriną ir pasakė: 

— Su jomis elkis gražiai, drauguži. Šitos bobos vadovauja paradui. 

Kacerina ne taip lengvai griebdavosi paskutinio šanso — amputa- 
cijos. Jeigu tik būdavo įmanoma išgelbėti galūnę, ji padarydavo viską, 
ką galėdavo, kad ją išgelbėtų. Tačiau po pusvalandžio, stovėdama ope- 
racinėje su skalpeliu rankoje ir žiūrėdama į tai, kas liko iš jos paciento 
dešiniosios kojos, suprato, kad kito pasirinkimo nebus. Nuo skysčių 
blauzdos audiniai suminkštėję, iš blauzdikaulio ir šeivikaulio telikusios 
skeveldros. Sprendžiant iš sveikos kairiosios kojos, ir ši buvusi daili, rau- 
meninga, gražiai įdegusi saulėje. Plikoje pėdoje (keista, kad ji nebuvo 
sužeista, tiktai šiurpiai persukta) bolavo neįdegusios vietos, kur buvo 
sandalo juostelės; panagės pilnos smėlio. Jai nepatiko šis pacientas, buvo 
labai nepatenkinta, kad jis iš skausmo keikėsi ir įžeidinėjo ją ir kitas 
personalo moteris, tačiau jau pjaudama skalpeliu odą, formuodama už- 
pakalinį jos atlanką, o paskui pjūkleliu nulygindama aštrias sulaužytų 
kaulų briaunas, ji tejautė liūdesį. 


Operacinės seselė paėmė nuo stalo atskirtą koją ir apvyniojo ją 

paklode. Pėda, kuri kažkada mėgavosi paplūdimio smėlio šiluma, netru- 
kus bus paversta pelenais, sudeginta krematoriume kartu su visais kitais 
prarastais organais ir galūnėmis, kurie patekdavo į ligoninės patologijos 
skyrių. 

Po operacijos Katerina jautėsi prislėgta, išsekusi. Kai pagaliau nu- 
simovė pirštines, nusimetė chalatą ir išėjo iš operacinės, ji buvo visiškai 
nenusiteikusi išvysti jos laukiančios Džeinės Ricoli. 

Nuėjo prie kriauklės nusiplauti nuo rankų talko ir latekso kvapą. 

— Jau vidurnaktis, detektyve. Ar jūs kada nors miegate? 

— Turbūt tiek par, kiek ir jūs. Turiu jums keletą klausimų. 

— Aš maniau, kad jūs jau nebeužsiimate ta byla. 

— Niekada nuo jos nepasitrauksiu. Kad ir ką kas nors sakytų. 

Katerina nusišluostė rankas ir atsisuko į Ricoli. 

— Jūs nelabai mane mėgstate, tiesa? 

— Nesvarbu, mėgstu ar nemėgstu. 

— Ar aš ką nors ne taip jums pasakiau? Ar padariau? 

— Klausykite, ar jūs jau baigėte šią naktį darbą? 

— Tai dėl Muro, tiesa? Štai dėl ko piktinatės manimi. 

Ricoli smakras pasidarė kvadratinis. 

— Detektyvo Muro asmeninis gyvenimas yra jo reikalas. 

— Tačiau jūs nepritariate. 

— Jis niekada neprašė mano nuomonės. 

— Jūsų nuomonė pakankamai aiški. 

Ricoli akys svaidė atvirą antipatiją. 

— Kadaise žavėjausi Muru. Maniau, kad jis kitoks negu visi. Po- 
licininkas, kuris niekada neperžengia ribos. Pasirodo, jis niekuo nesi- 
skiria nuo kitų. Tik negaliu patikėti, kad jis susimovė ne dėl ko kito, o 
dėl moters. 

Katerina nusiėmė chirurgo kepuraitę ir įmetė ją į šiukšlių dėžę. 

— Jis suprato, kad tai buvo klaida, — pasakė ji ir išėjo iš operaci- 
nės į koridorių. 


Ricoli nusekė paskui. 

— Nuo kada? 

— Nuo to laiko, kai išvyko iš miesto netaręs nė žodžio. Manau, 
jam tebuvau laikinas sveiko proto netekimas. 

— Tai ir jis jums buvo sveiko proto netekimas? 

Katerina stovėjo koridoriuje mirkčiodama, kad sulaikytų ašaras. Aš 
nežinau. Aš nežinau, ką galvoti. 

— Atrodo, jog jūs esate visko centre, daktare Kordel. Tiesiog ant 
pakylos, patraukusi visų dėmesį. Muro. Chirurgo. 

Įrūžusi Katerina atsisuko į Ricoli. 

— Jūs manote, kad aš to noriu? Aš nesiprašiau būti auka! 

— Tačiau viskas tebesitęsia, tiesa? Tarp jūsų ir Chirurgo yra kaž- 
koks keistas ryšys. Iš pradžių to nepastebėjau. Maniau, kad jis žudė kitas 
moteris paklusdamas savo fantazijoms. Dabar manau, kad viskas vyko 
dėl jūsų. Jis — tarsi katė, kuri nugalabija paukštelius ir neša namo savo 
šeimininkei, kad įrodytų, kokia ji puiki medžiotoja. Tos moterys buvo 
paaukotos, norint paveikti jus. Kuo labiau išsigąstate, tuo didesnį pa- 
sitenkinimą jis jaučia. Todėl jis ir laukė, nežudė Ninos Peiton tol, kol 
ji atsidūrė ligoninėje, jūsų priežiūroje. Jis siekė, kad jūs pati pirmoji 
įvertintumėte jo meistriškumą. Jūs esate jo apsėdimas. Aš noriu žinoti 
kodėl. 

— Tik jis vienas tegali į tai atsakyti. 

— Jūs nenumanote? 

— Įdomu kaip? Aš net nežinau, kas jis toks. 

— Jis buvo jūsų namuose su Endriumi Kapra. Jeigu tai tiesa, ką 
sakėte užhipnotizuota. 

— Tą naktį aš mačiau tiktai Endrių. Endrius yra vienintelis... — ji 
nutilo. — Galbūt ne aš esu tikrasis jo apsėdimas? Galbūt Endrius? 

Ricoli suraukė antakius: ši pastaba ją pritrenkė. Ir pati Katerina 
staiga suprato, kad pataikė. Chirurgo visatos centras buvo ne ji, o En- 
drius Kapra. Tas vyras, kurį jis pamėgdžiojo, galbūt net garbino. Bendri- 
ninkas, kurį Katerina iš jo atėmė. 


Ji pakėlė galvą, per ligoninės garsiakalbį išgirdusi savo pavardę. 

— Daktare Kordel, SKUBIAI Į PRIIMAMĄJĮ. Daktare Kordel, 
SKUBIAI Į PRIIMAMĄJĮ. 

Viešpatie, kada jie duos man šventą ramybę? 

Ji paspaudė lifto mygtuką „Žemyn“. 

— Daktare Kordel? 

— Aš neturiu laiko jokiems jūsų klausimams. Manęs laukia pa- 
cientai. 

— Kada jūs turėsite to laiko? 

Lifto durys atsivėrė ir Katerina įžengė į jį — pavargęs kareivis grįžo 
į fronto linijas. 


— Mano naktis ką tik prasidėjo. 


Pagal kraują pažinsiu jas. 

Aš apžiūrinėju stovus su mėgintuvėliais taip, kaip apžiūrinėjami 
geidžiami šokoladai dėžutėje, galvojant, kuris bus skaniausias. Mūsų krau- 
jas toks pat unikalus kaip ir mes patys, ir aš plika akimi atskiriu įvairius 
raudonumo tonus — nuo ryškiai raudono iki prisirpusios vyšnios juodumo. 
Aš žinau, kas mums pateikia tokią įvairią spalvų paletę. Žinau, kad rau- 
donumą suteikia bemoglobinas, esant įvairiam prisotinimui deguonimi. 
Tai — chemija, nieko daugiau, bet — 0! — tokia chemija turi galią sukelti 
šoką, pašiurpinti. Mus visus jaudina kraujo vaizdas. 

Nors matau jį kiekvieną dieną, jis niekada neapvilia manęs, visada 
sukelia virpulį. 

Mano alkanas žvilgsnis klajoja po tuos stovus. Mėgintuvėliai atkelia- 
vo iš viso Didžiojo Bostono, pasipylė iš gydytojų kabinetų ir klinikų, iš greta 
esančios ligoninės. Mes esame didžiausia diagnostinė laboratorija mieste. 
Nesvarbu kuriame Bostono taške būtumėte, jeigu jau ištiesėte ranką savo 
laboranto adatai, labai gali būti, jog jūsų kraujas atsidurs čia. Pas mane. 

Aš užregistruoju pirmąjį pavyzdžių stovą. Ant kiekvieno mėgintuvėlio 
yra etiketė su paciento pavarde, gydytojo pavarde ir data. Prie stovo yra pa- 


raiškų formų pluoštas. Jas pasiimu ir perverčiu, žiūrinėdamas pavardes. 

Kažkur ties tos šūsnies viduriu stabteliu. Skaitau paraišką dėl Karenos 
Sobel, 25 metų amžiaus, gyvenančios Bruklaine, 7536 Klark Roudo gatvėje. 
Baltosios rasės, netekėjusi. Visa tai surašyta formoje, kartu nurodyti jos so- 
cialinio draudimo numeris, darbdavio pavardė ir draudimo agentūra. 

Gydytojas užsakė du kraujo tyrimus: ŽIV ir VDRL, pastarasis dėl 
sifalio. 

Eilutėje, kur nurodoma diagnozė, gydytojas užrašė: „Seksualinis 
smurtas. 

Stove susirandu mėgintuvėlį su Karenos Sobel krauju. Tiršta, tamsiai 
raudona spalva — sužeisto žvėries kraujas. Laikau jį rankoje ir jaučiu jo 
šilumą, matau ją pačią, jaučiu tą moterį, vardu Karena. Palaužtą ir su- 
gniužusią. Laukiančią, kad kas nors pasiimtų. 

Paskui pasigirsta balsas, aš krūpteliu ir pakeliu akis. 

Į mano laboratoriją ką tik įėjo Katerina Kordel. 

Ji stovi taip arti, kad norėdamas galėčiau ją paliesti. Esu pritrenktas, 
matydamas ją čia, ypač tokią valandą: kažkur tarp tamsos ir aušros. Gy- 
dytojai retai užklysta į mūsų pasaulį rūsyje, tad jos apsireiškimas yra neti- 
kėta sensacija, toks pat įspūdingas, kaip ir Persefonės nužengimas į Hadą“. 

Stebiuosi, kaip ji čia atsirado. Tada matau, kaip ji paduoda prie 
gretimo stalo sėdinčiam laborantui keletą mėgintuvėlių su šiaudų spalvos 
skysčiu, girdžiu žodžius „pratekėjimas iš pleuros“ ir suprantu, kodėl ji tei- 
kėsi pas mus apsilankyti. Kaip ir daugelis gydytojų, ji nepatiki ligoninės 
kurjeriams tam tikrų vertingų organizmo fluidų, tad asmeniškai atnešė 
tuos mėgintuvėlius, atžingsniavo tuneliu, kuris jungia Piligrimų ligoninę 
su Tarpklinikinių patologijos laboratorijų pastatu. 

Aš stebiu, kaip ji pasisuka eiti. Praeina pro pat mano darbastalį. Jos 
pečiai susmukę, pati linguoja, kojos sulinkusios, tarytum klampotų per gilų 
purvyną. Nuovargis ir dienos šviesos lempos nudažo jos odą ant tų puikių 
veido kaulų šiek tiek stipresniu negu pieniškas atspalviu. Ji dingsta pro duris 
net neįtardama, kad stebėjau ją. 


* Hadas — požemio karalystė, pragaras. 

ir staiga tas kraujas pasirodo pilkas ir negyvas. Grobis, kurio net neverta 
medžioti. Tik jau ne tada, kai palygini su tuo, kas ką tik pro mane praėjo. 

Aš tebeužuodžiu Katerinos kvapą. 

Įsijungiu kompiuterių sistemą ir po užrašu „gydytojo pavardė“ para- 
šau: „K. Kordel“. Ekrane pasirodo visi laboratoriniai tyrimai, kuriuos ji 
užsakė per pastarąją parą. Matau, kad ji išbuvo ligoninėje nuo 22 valandos. 
Dabar yra pusė šešių ryto, penktadienis. Jos laukia visa diena klinikoje. 

Mano darbo diena jau eina į pabaigą. 

Kai išeinu iš pastato, jau septinta valanda ryto, ankstyva saulė plieskia 
tiesiai man į akis. Jau šilta. Einu į medicinos centro automobilių garažą ir 
traukiu pro automobilių eiles prie $41-0s vietos, kur stovi jos automobilis. 
Citrinos geltonumo mersedesas, šiųmetis modelis. Nepaprasto švarumo. 

Išsiimu iš kišenės žiedą su rakteliais, kurį jau turiu dvi savaites, ir 
įkišu vieną į bagažinės spynelę. 

Bagažinė pašoka. 

Viduje pastebiu bagažinės atleidimo rankenėlę — puikią saugumo 
priemonę, apsaugančią vaikus, kad netyčia neužsitrenktų viduje. 

Suburzgia kitas automobilis, kylantis garažo rampa. Aš skubiai už- 
darau mersedeso bagažinę ir nueinu. 


Trojos karas tęsėsi dešimt baisių metų. Skaistus Ifigenijos kraujas, pralietas 
ant altoriaus Aulidėje, kaipmat nunešė pavėjui tūkstantį graikų laivų į 
Troją, tačiau graikai nesulaukė greitos pergalės, nes Olimpe dievų nuo- 
monės išsiskyrė. Troją palaikė Afroditė ir Arėjas, Apolonas ir Artemidė. O 
graikus gynė Hera, Atėnė ir Poseidonas. Permaininga it vėjai pergalė mėtėsi 
iš vienos pusės į kitą. Didvyriai krito pakirsti, o poetas Vergilijus sako, kad 
žemė buvo pasruvusi krauju. 

Galiausiai ne jėga, bet suktybė parklupdė Troją. Išaušus paskutinei 
Trojos dienai, prabudę jos kariai išvydo didžiulį medinį arklį, paliktą prie 
miesto vartų. 

Kai pagalvoju apie tą Trojos arklį, vis suku galvą, kaip Trojos kovoto- 
jai galėjo būti tokie kvaili. Kaipgi jie, tempdami tą monstrą ant ratų į mies- 

tą, galėjo nežinoti, kad jo viduje slėpėsi priešas? Ir kodėl jie įsitempė jį pro 
miesto sieną? Kodėl tą naktį prapuotavo, bešvęsdami girtų pergalę ir aptem- 
dydami sau protus? Man patinka galvoti, kad aš būčiau buvęs gudresnis. 

Turbūt tos jų nepralaužiamos sienos užliūliavo juos ir nuramino. 
Kaipgi priešas įsibraus, jeigu vartai uždaryti, o barikados nepralaužiamos? 

Tos sienos jam užkerta kelią. 

Tr nė vienam nešovė į galvą, kad priešas jau įvažiavo pro vartus, jau 
viduje. Kad jis jau tenai, jų pašonėje. 

Pilu į kavą grietinėlę, beriu cukrų ir galvoju apie tą medinį arklį. 

Pakeliu telefono ragelį. 

— Gydytojos kabinetas. Kalba Helena, — atsiliepia registratorė. 

— Ar daktarė Kordel galėtų priimti mane šiandien po pietų? — klau- 
siu aš. 

— Ar skubus atvejis? 

— O, ne. Man ant nugaros iškilo toks minkštas gumbelis. Neskauda, 
bet norėčiau, kad ji apžiūrėtų. 

— Galėčiau paskirti jums laiką maždaug po dviejų savaičių. 

— Ar negaliu ateiti šiandien po pietų? Po jos paskutinio paciento? 

— Atleiskite, pone... gal galite pasakyti savo pavardę? 

— Ponas Irojus. 

— Pone Trojau, daktarė Kordel dirba iki penkių ir iš karto po darbo 
eina namo. Geriausiu atveju galiu užregistruoti jus po dviejų savaičių. 

— Tuomet tiek to. Pabandysiu patekti pas kitą gydytoją. 

Aš padedu ragelį. Dabar jau žinau, kad šiek tiek po penktos valandos 
ji išeis iš savo kabineto. Ji pavargusi: be abejo, važiuos tiesiai namo. 

Dabar devinta valanda ryto. Tai bus laukimo, džiugios nuojautos 
diena. Dešimt prakeiktų metų graikai buvo apgulę Troją. Dešimtį metų jie 
atkakliai ir ištvermingai atakavo tas sienas, o pagal dievų malonę sėkmė tai 
priartėdavo, tai atitoldavo. 

Aš laukiau tik dvejus metus, kad pasiimčiau savo geidžiamą laimikį. 

Pakankamai ilgai. 


21. 


Emorio universiteto Medicinos fakultete esančio Studentų reikalų biuro 
sekretorė buvo Doris Dei atvaizdas — švytinti blondinė, virtusi malo- 
ninga pietietiška matrona. Vini Blis laikė garuojantį kavinuką prie sten- 
do, kur būdavo sukamšomi laiškai studentams, o ant savo rašomojo sta- 
lo — krištolinę vazą su irisais, ir Muras nesunkiai įsivaizdavo, kaip koks 
streso pričiuptas studentas medikas rasdavo šiame kambaryje malonų 
prieglobstį. Vini išdirbo čia dvidešimt metų, o kadangi neturėjo savų 
vaikų, motiniškus instinktus skirdavo studentams, kurie kasdien atei- 
davo į šį kabinetą pasiimti laiškų. Ji maitino juos sausainukais, pasufle- 
ruodavo, kur yra išnuomojamas butas, paguosdavo meilės reikaluose ar 
susikirtus per egzaminus. O kasmet atėjus išleistuvių valandai ji liedavo 
ašaras, nes visi jos 110 vaikų ją palikdavo. Ji pasakojo Murui visa tai su 
švelniu Džordžijos akcentu, vaišindama jį sausainukais ir pildama kavą, 
ir jis tikėjo ja. Vini Blis buvo gryna magnolija, nė kruopelės plieno. 

— Aš negalėjau patikėti tuo, kai Savanos policija paskambino man 
prieš porą metų, — pasakė ji grakščiai įsitaisydama kėdėje. — Pasakiau 
jiems, kad tai tikrai klaida. Aš matydavau Endrių kasdien, kai ateidavo 
pasiimti laiškų. Tiesiog vos ne pats maloniausias vaikinas, kokį galėtum 
tikėtis išvysti. Mandagus, niekada iš jo lūpų neišgirsi blogo žodžio. Man 
patinka žiūrėti žmonėms į akis, detektyve Murai, kad jie žinotų, jog aš iš 
tikrųjų permatau juos. Ir Endriaus akyse mačiau gerą vaiką. 

Įrodymas, kaip nelabasis lengvai mus apmauna, pagalvojo Muras. 

— Gal prisimenate, ar per tuos ketverius studentavimo metus 
Kapra turėjo artimų draugų? — paklausė Muras. 

— Norite pasakyti — mylimą mergaitę? 

— Mane labiau domina vaikinai. Aš kalbėjau su buvusia jo buto 
šeimininke čia, Atlantoje. Ji sakė, kad retkarčiais pas Kaprą užeidavo 
kažkoks jaunuolis. Ji manė, kad kitas studentas medikas. 

Vini atsistojo, nuėjo prie bylų spintos ir iš jos ištraukė spausdintą 
medžiagą. 

— Tai Endriaus kurso draugų sąrašas. Buvo šimtas dešimt pirma- 
kursių. Beveik pusė — vaikinai. 

— Ar su kuriuo nors artimai draugavo? 

Ji perbėgo akimis per tuos tris puslapius su pavardėmis ir papurtė 
galvą. 

— Labai gaila. Tiesiog nepamenu nė vieno iš šio sąrašo, kuris būtų 
buvęs jam ypač artimas. 

— Sakote, jis neturėjo jokių draugų? 

— Sakau, kad nežinau apie jokius draugus. 

— Ar galiu pažiūrėti į tą sąrašą? 

Ji padavė. Jis permetė akimis lapus, tačiau tiktai Kapros: pavardė 
buvo pažįstama. 

— Gal žinote, kur šie visi studentai dabar gyvena? 

— Taip. Aš atnaujinu jų adresus informaciniam biuleteniui apie 
buvusius studentus. 

— Ar kas nors iš jų gyvena Bostone? 

— Tuojau pažiūrėsiu. — Ji pasisuko į kompiuterį ir ėmė bėgioti 
rausvai lakuotais nagučiais po klaviatūrą. Matydamas tokį Vini Blis 
tyrumą, galėjai pamanyri, kad ši moteris priklauso senesnei, malonin- 
gesnei erai, tad buvo keista stebėti, kaip meistriškai ji sklando po kom- 
piuterio rinkmenas. — Vieną radau Niutone, Masačusetso valstijoje. Ar 
jis arti Bostono? 

— Taip, — Muro pulsas padažnėjo, jis palinko į priekį. — Kuo 


jis vardu? 

— Ten — ji. Latiša Gryn. Labai puiki mergaitė. Vis atnešdavo 
man tuos didelius maišelius su pekano riešutais. Aišku, tikra padūkėlė, 
nes puikiai žinojo, kad aš saugojau figūrą, bet man atrodė, kad jai patiko 
penėti žmones. Toks jau jos būdas. 

— Ar ji buvo ištekėjusi? Gal turėjo vaikiną? 

— O, ji turi zwostabų vyrą! Dar tokio didelio vyro nebuvau mačiu- 
si! Šešių pėdų ir penkių colių, o jau tos juodos odos gražumėlis! 

— Juodos, — pakartojo jis. 

— Taip. Tiesiog kaip nulakuota. 

Atsidusęs Muras vėl įbedė akis į sąrašą. 

— Ir daugiau, jūsų žiniomis, nė vienas iš Kapros kurso negyvena 
arti Bostono? 

— Pagal mano sąrašą — ne, — ji atsisuko į jį. — Ak, jūs nusiminė- 
te, — ji taip susikrimto, tarsi pati asmeniškai būtų kalta, kad jį nuvylė. 

— Šiandien visur atsitrenkiu į sieną, — prisipažino jis. 

— Paimkite saldainuką. 

— Ačiū, bet ne. 

— Irgi stebite svorį? 

— Nesu smaguris. 

— Tuomet jūs tikrai nesate pietietis, detektyve. 

Jis nuoširdžiai nusikvatojo. Šita Vini Blis sužavėjo jį savo plačiai 
išplėstomis akutėmis ir švelnybėmis, matyt, lygiai taip pat pakerėdavo 
ir kiekvieną studentą ar studentę, kurie tik užeidavo į jos kabinetą. Jo 
žvilgsnis nuklydo į sieną už jos nugaros, kur kabojo visa serija grupinių 
nuotraukų. 

— Ar čia visi Medicinos fakulteto studentai? 

Ji atsigręžė į sieną. 

— Mano vyras visada nufotografuoja man diplomantus. Nelengva 
juos visus sugaudyti į krūvą. Tačiau aš noriu tos nuotraukos ir priverčių 
juos susirinkti. Na, argi jie ne mieliausių jaunuolių grupė? 

— Kur yra Endriaus Kapros diplomantų laida? 


— Aš jums parodysiu metraštį. Jame bus ir pavardės. — Ji atsistojo 

ir nuėjo prie knygų spintos su stiklinėmis durimis. Pagarbiai išėmusi iš 
lentynos ploną knygą, švelniai brūkštelėjo ranka per viršelį, tartum nu- 
braukdama dulkes. — Čia tie metai, kai Endrius baigė mokslus. Jame 
sudėtos visų jo bendrakursių nuotraukos ir parašyta, kas kur buvo pri- 
imtas internatūrai, — patylėjusi ji ištiesė jam metraštį. — Tai vieninte- 
lis mano egzempliorius. Prašyčiau neišsinešti, gal galėtumėte tiesiog čia 
pasižiūrėti? 

— Aš atsisėsiu ten, kamputyje, kad nesimaišyčiau jums po kojų. 
Galėsite prižiūrėti mane. Ar gerai? 

— Ak, aš nesakau, kad nepasitikiu jumis! 

— Na, nereikėtų pasitikėti, — pasakė jis ir pamerkė. 

Ji nuraudo lyg mokinukė. 

Muras nusinešė metraštį į kampą, kur buvo galima pasėdėti prie 
kavinuko ir lėkštės su sausainiais. Jis susmuko į nutrintą kėdę ir atsi- 
vertė Emorio medicinos fakulteto studentų metraštį. Atėjo vidurdienis 
ir sugužėjo visas paradas skaistaveidžių studentų baltais chalatais — pa- 
tikrinti, ar jiems nėra laiškų. Nuo kada vaikai pasidarė gydytojais? Jis 
neįsivaizdavo, kad galėtų atiduoti savo pusamžį kūną į šitų jauniklių 
rankas. Matė smalsų žvilgčiojimą, girdėjo Vini Blis kuždesį: „Jis — 
žmogžudystes tiriantis detektyvas, iš Bostono“. Aha, tas nukaršęs senis, 
kuris tupi kampe. 

Muras dar labiau susikūprino ir įsigilino į nuotraukas. Prie kiek- 
vienos buvo nurodyta studento vardas ir pavardė, iš kurio miesto at- 
vykęs ir internatūra, kur jis ar ji buvo priimti. Jis stabtelėjo ties Kapros 
nuotrauka. Kapra žiūrėjo tiesiai į kamerą: besišypsantis jaunuolis rimtu, 
nuoširdžiu veidu, nieko neslepiantis. Štai kas labiausiai ir šiurpino 
Murą: grobuonys ramiausiai vaikščiojo neatpažinti tarp savo grobio. 

Šalia Kapros nuotraukos nurodytas jo ordinatūros programos 
pavadinimas. Chirurginis skyrius, Riverlendo medicinos centras, Savana, 
Džordžijos valstija. 

Jis svarstė, kas dar iš Kapros laidos pateko į ordinatūrą Savanoje, 


kas dar gyveno tame mieste, kai Kapra skerdė moteris. Vertė puslapius, 

skaitė ir surado, jog dar trys studentai medikai buvo priimti stažuotei 
Savanos zonoje. Dvi moterys ir azijietis vyras. 

Ir vėl aklavietė. 

Muras atsilošė kėdėje, visiškai praradęs viltį. Metraštis nusklendė 
ant jo kelių ir atsivertė ties besišypsančio Medicinos fakulteto dekano 
nuotrauka. Po ja buvo išspausdinta jo kalba diplomų įteikimo proga. 
„Gydyti pasaulį“. 


Šiandien 108 puikūs jaunuoliai duoda iškilmingą priesaiką, kuri 
užbaigia ilgą ir sunkią kelionę. Ši gydytojo priesaika nėra lengva, 
kadangi ji skirta visam gyvenimui... 


Muras atsitiesė ir dar kartą perskaitė dekano teiginį: 
Šiandien 108 puikūs jaunuoliai... 


Jis pakilo ir nuėjo prie Vini stalo. 

— Ponia Blis? 

— Taip, detektyve? 

— Jūs sakėte, kad Endriaus laidoje buvo šimtas dešimt studentų. 

— Mes kasmet priimame šimtą dešimt. 

— Čia, dekano kalboje, sakoma, kad baigė šimtas aštuoni. Kas 
atsitiko kitiems dviem? 

Vini liūdnai palingavo galvą. 

— Aš vis dar neatsigaunu nuo to, kas atsitiko tai vargšei mergaitei. 

— Kokiai mergaitei? 

— Laurai Hačinson. Ji dirbo klinikoje Haityje. Viena iš mūsų 
fakultatyvių krypčių. Ten tie keliai... na, girdėjau, jog jie baisūs. Sunk- 
vežimis įvažiavo į griovį ir užvirto tiesiai ant jos. 

— Vadinasi, tai buvo avarija. 

— Ji važiavo to sunkvežimio gale. Jie negalėjo ištraukti jos dešimt 


valandų. 

— O antras? Juk dar vienas iš jų kurso nebaigė. 

Vini nudūrė akis į stalą. Aiškiai matėsi, kad ji nelabai norėjo šia 
tema kalbėti. 

— Ponia Blis? 

— Taip kartkarčiais atsitinka, — pasakė ji. — Studentas iškrenta. 
Mes stengiamės padėti jiems likti programoje, bet žinote, kai kurie vis 
dėlto turi problemų dėl mokslo. 

— Ir tas studentas — kuo jis vardu? 

— Vorenas Hoitas. 

— Jis iškrito? 

— Taip, galima sakyti, taip. 

— Ar dėl mokslų? 

— Na... — ji apsižvalgė, tarsi ieškodama pagalbos ir nerasda- 
ma. — Galbūt jūs turėtumėte pasikalbėti su vienu mūsų profesoriumi, 
gydytoju Kanu. Jis galėtų atsakyti į jūsų klausimus. 

— Jūs nežinote atsakymo)? 

— "Tai labiau... privatus dalykas. Tiktai gydytojas Kanas galėtų 
jums pasakyti. 

Muras dirstelėjo į savo laikrodį. Šį vakarą jis planavo sėsti į lėktuvą 
ir grįžti į Savaną, tačiau vargu ar beišdegs. 

— Kur galiu rasti gydytoją Kaną? 


— Anatomijos laboratorijoje. 


Jis užuodė formaliną dar eidamas koridoriumi. Muras sustojo priešais 
duris su užrašu „ANATOMIJA“, pasiryždamas viskam, kas laukė vi- 
duje. Nors ir manė esąs pasiruošęs, tačiau įėjęs pro duris pačią pirmą 
akimirką apstulbo. Per visą kambario ilgį tęsėsi keturios eilės stalų — iš 
viso dvidešimt aštuoni. Ant visų gulėjo lavonai toli gražu ne pirmos 
skrodimo stadijos. Muras dažnai lankydavosi teismo medicinos eks- 
perto laboratorijoje, tačiau čia tie kūnai atrodė dirbtiniai: oda kaip 


viniplastikas, atidengtos kraujagyslės išbalzamuotos ryškiai mėlyna ir 

raudona spalvomis. Šiandien studentai buvo sutelkę dėmesį į galvas 
ir tyrinėjo veido raumenis. Prie kiekvieno lavono buvo paskirti keturi 
studentai. Patalpa gaudė nuo balsų: studentai skaitė vienas kitam iš va- 
dovėlių, keitėsi klausimais, patarinėjo. Jeigu ne tie šiurpūs objektai ant 
stalų, galėtum pagalvoti, jog šie jaunuoliai buvo ne kas kitas, o fabriko 
darbininkai, triūsiantys prie mechaninių dalių. 

Viena mergina smalsiai sužiuro į Murą, į tą solidžiai apsirengusį 
nepažįstamąjį, kuris atklydo į jų laboratoriją. 

— Ar jūs ko nors ieškote? — paklausė ji laikydama skalpelį ties 
lavono skruostu. 

— Gydytojo Kano. 

— Jis yra kitame laboratorijos gale. Matote tą stambų žmogų balta 
barzda? 

— Matau, ačiū. 

Jis nužingsniavo palei stalų eilę, o akys nenuvaldomai slydo kiek- 
vienu lavonu. Moteris išdžiūvusiomis tarsi stagarai kojomis. Juodaodis, 
ant kurio šlaunies nusklembta oda atidengė storus raumenis. Eilės 
pabaigoje grupė studentų atidžiai klausėsi Kalėdų Senelio antrininko, 
kuris dėstė jiems apie gležnas veido nervo skaidulas. 

— Daktaras Kanas? — kreipėsi Muras. 

Kanas pakėlė galvą. Visas panašumas į Kalėdų Senelį dingo. Šio 
vyro tamsiose, įtemptose akyse nebuvo nė šešėlio humoro. 

— Taip? 

— Aš esu detektyvas Muras. Mane atsiuntė ponia Blis iš Studentų 
reikalų. 
skalpelis atrodė juokingai smulkus toje milžiniškoje saujoje. Jis padėjo 
instrumentą ant stalo, nusimovė pirštines. Kai nusisuko į kriauklę nu- 
siplauti rankų, Muras pamatė, kad balti Kano plaukai surišti į arklio 
uodegėlę. 

— Ir ką gi visa tai reiškia? — paklausė Kanas, tiesdamas ranką į 
popierinį rankšluostį. 

— Aš turiu keletą klausimų apie vieną studentą mediką, kuriam 
jūs dėstėte prieš septynerius metus. Tai Vorenas Hoitas. 

Kanas buvo nusisukęs, tačiau Muras pamatė, kaip masyvi ranka, 
nuo kurios varvėjo vanduo, sustingo virš kriauklės. Paskui Kanas nuplė- 
šė gabalą iš įtaiso su popieriaus ritiniu ir tylėdamas šluostėsi rankas. 

— Ar prisimenate jį? — paklausė Muras. 

— Taip. . 

— Gerai prisimenate? 

— Jis buvo įsimintinas studentas. 

— Ar nenorėtumėte daugiau papasakoti? 

— Nelabai, — Kanas numetė suglamžytą popierinio rankšluosčio 
skiautę į šiukšlių dėžę. 

— Tai kriminalinis tyrimas, daktare Kanai. 

Keli studentai jau spoksojo į juos. Žodis „kriminalinis“ prikaustė 
jų dėmesį. 

— Eime į mano kabinetą. 

Muras nusekė paskui jį į gretimą patalpą. Pro stiklinę pertvarą ma- 
tėsi laboratorija ir visi dvidešimt aštuoni stalai. Lavonų gyvenvietė. 

Kanas uždarė duris ir atsisuko į jį. 

— Kodėl klausiate apie Voreną? Ką jis padarė? 

— Kiek žinome, nieko. Aš tiesiog turiu sužinoti apie jo santykius 
su Endriumi Kapra. 

— Endriumi Kapra? — prunkštelėjo Kanas. — Mūsų garsiausias 
studentas. Medicinos mokykla neatsidžiaugia, kad atsiranda proga pa- 
garsėti. Kad moko psichus pjaustinėti ir rakinėti. 

— Ar manote, kad Kapra buvo pamišęs? 

— Nesu tikras, ar tokiems žmonėms kaip Kapra galima pritaikyti 
psichiatrinę diagnozę. 

— Tuomet koks įspūdis susidaro jums? 

— Aš nemačiau nieko neįprasto. Endrius man atrodė visiškai nor- 
malus. 


Kas kartą šitoks apibūdinimas vis labiau šiurpino Murą. 

— O Vorenas Hoitas? 

— Kodėl klausiate apie Voreną? 

— Aš turiu žinoti, ar jis ir Kapra buvo draugai. 

Kanas pamąstė. 

— Aš nežinau. Negaliu pasakyti jums, kas vyksta už laboratorijos 
sienų. Aš tematau tik tai, kas vyksta šioje patalpoje. Studentai iš visų 
jėgų stengiasi sukimšti į savo perkrautas smegenis milžinišką kiekį infor- 
macijos. Ne visiems pavyksta įveikti stresą. 

— Ar būtent taip atsitiko Vorenui? Dėl to jis pasitraukė iš Medi- 
cinos fakulteto? 

Kanas pasisuko į stiklinę pertvarą ir įsmeigė akis į anatomijos la- 
boratoriją. 

— Ar jūs kada nors pagalvojate, iš kur atkeliauja lavonai? 

— Atsiprašau? 

— Kaip medicinos mokyklos juos gauna? Kaip jie atsiduria ant tų 
stalų, kad būtų pjaustinėjami? 

— Aš manyčiau, jog žmonės savo noru palieka savo kūnus tokiai 
mokyklai. 

— Būtent. Visi tie lavonai buvo žmonės, kurie kažkada priėmė 
giliamintį ir kilnų sprendimą. Jie paliko savo kūnus mums testamentu. 
Užuot praleidę amžinybę kokiame nors palisandro karste, jie apsispren- 
džia paaukoti savo palaikus. Jie moko kitą mūsų gydytojų kartą. To 
neįmanoma padaryti neturint tikrų lavonų. Studentams reikia matyti 
visus Žmogaus organizmo pakitimus trijose dimensijose. Jiems reikia 
paimti skalpelį ir tyrinėti miego arterijos atšakas, veido raumenis. Taip, 
kai ko galima išmokti padedant kompiuteriui, tačiau tai ne tas pats, 
ką sužinai perpjaudamas odą. Atidengdamas plonytį nervą. Tam reika- 
lingas žmogus. Reikalingi žmonės, kilniai ir maloningai atiduodantys 
pačią asmeniškiausią dalį savęs — savo kūnus. Aš laikau kiekvieną tokį 
lavoną buvus nepaprastą žmogų. Ir elgiuosi su jais atitinkamai. Aš reika- 
lauju, kad ir mano studentai juos gerbtų. Čia negali būti juokaujama ar 


kvailiojama. Jie privalo pagarbiai elgtis su kūnais ir visomis jų dalimis. 

Atlikus disekciją, palaikai kremuojami ir pagarbiai sutvarkomi, — jis 
atsisuko į Murą. — Štai šitaip yra mano laboratorijoje. 

— Kaip tai susiję su Vorenu Hoitu? 

— Viskas su juo susiję. 

— Priežastis, dėl kurios jis išėjo? 

— Taip, — jis vėl nusigręžė į langą. 

Muras tylėjo, žiūrėdamas į plačią profesoriaus nugarą, ir laukė, 
leisdamas jam suformuluoti tinkamus žodžius. 

— Disekcija, — tęsė Kanas, — yra ilgas procesas. Kai kurie stu- 
dentai nesuspėja atlikti užduoties per skirtas užsiėmimo valandas. Kai 
kuriems reikia papildomo laiko, norint įsigilinti į sudėtingą anatomiją. 
Todėl leidžiu jiems bet kada ateiti į laboratoriją. Jie visi turi šio pastato 
raktą ir gali ateiti bei dirbti vidurnaktį, jeigu jiems reikia. Kai kurie taip 
ir daro. 

— Ir Vorenas taip darė? 

Pauzė. 

— Taip. 

Siaubingas įtarimas pradėjo kurenti Murui sprandą. 

Kanas nuėjo prie bylų spintos ir ėmė raustis po vieną sausakimšą 
stalčių. 

— Buvo sekmadienis. Savaitgalį praleidau užmiestyje, todėl turė- 
jau ateiti tą naktį ir paruošti modelį pirmadienio užsiėmimui. Žinote, 
kokie tie vaikai, — dauguma jų yra negrabūs prozektoriai ir savuosius 
modelius tiesiog sumala. Todėl aš stengiuosi paruošti vieną gerą disekci- 
ją, skirtą pademonstruoti — parodyti jiems anatomiją, kurią jie galbūt 
sudarkė dirbdami su savaisiais lavonais. Mes tyrinėjome dauginimosi 
organų sistemą, todėl jie jau buvo pradėję išsluoksniuoti tuos organus. 
Pamenu, jau buvo vėlu, kai arvažiavau į universitetą, maždaug vidur- 
naktis. Laboratorijos languose pamačiau šviesas ir pagalvojau, kad koks 
nors užkietėjęs studentas atėjo norėdamas vėliau pasirodyti prieš savo 
bendramokslius. Aš įėjau į pastatą. Nužingsniavau koridoriumi. Ati- 


dariau duris. 

— Radote Voreną Hoitą, — išdrįso spėti Muras. 

— Taip, — Kanas surado, ko ieškojo tame stalčiuje. Išėmęs ap- 
lanką atsisuko į Murą. — Kai pamačiau, ką jis darė, aš... na, nesusitvar- 
džiau. Aš stvėriau jį už marškinių ir smarkiai pastūmiau prie kriauklės. 
Prisipažįstu, elgiausi nešvelniai, tačiau buvau taip įpykęs, jog nesusival- 
džiau. Ir visada įpykstu apie tai vien pagalvojęs. — Jis sunkiai iškvėpė, 
matėsi, kad net po septynerių metų negalėjo nusiraminti. — Kai... kai 
baigiau ant jo rėkti, atsitempiau jį čia, į kabinetą. Liepiau sėstis ir rašyti 
pareiškimą, kad nuo kito ryto aštuntos valandos jis pasišalina iš univer- 
siteto, antraip aš parašysiu raportą, ką mačiau šioje laboratorijoje. Jis, 
aišku, sutiko. Neturėjo kitos išeities. Ir neatrodė, kad bent kiek dėl to 
jaudintųsi. Man tai ir buvo keisčiausia: niekas jo nejaudino. Jis reagavo 
ramiai ir šaltai. Bet toks jau tas Vorenas. Labai apgalvojantis, protingas. 
Niekada dėl nieko nesisielojo. Jis elgdavosi beveik... — Kanas stabtelė- 
jo. — Mechaniškai. 

— Ką jūs matėte? Ką jis darė laboratorijoje? 

Kanas padavė Murui segtuvą. 

— Čia viskas parašyta. Visus tuos metus laikiau įsegęs, jeigu 
kartais Vorenas sumanytų imtis kokių nors teisinių žygių. Žinote, šiais 
laikais studentai gali iškelti tau bylą beveik dėl visko. Jeigu bandytų dar 
kartą stoti į šį universitetą, norėjau turėti paruoštą atsakymą. 

Muras paėmė segtuvą. Ant jo buvo paprastas užrašas: „Hoitas, Vo- 
renas . Viduje — trys išspausdinti lapai. 

— Vorenui buvo paskirtas moters lavonas, — kalbėjo toliau Ka- 
nas. — Jis su savo laboratorijos partneriais buvo pradėję dubens disek- 
ciją, atidengė šlapimo pūslę ir gimdą. Organai turėjo likti vietoje, juos 
tereikėjo atidengti. Tą sekmadienio naktį Vorenas atėjo užbaigti darbo. 
Tačiau užuot atsargiai atlikęs disekciją, jis viską sudarkė. Tarytum būtų 
pametęs galvą, kai palietė skalpelį. Jam nepakako vien atidengti organų. 
Jis juos išpjovė iš kūno. Pirmiausia atkirto šlapimo pūslę ir paliko ją 
gulėti lavonui tarp kojų. Paskui ištraukė gimdą. Ir dirbo be pirštinių, lyg, 


būtų norėjęs plikais pirštais jausti tuos organus. Šitaip jį ir radau. Vie- 

noje rankoje jis laikė varvantį organą. O kitoje... — iš pasišlykštėjimo 
Kanas neužbaigė sakinio. 

Tai, ko Kanas neprisivertė pasakyti, buvo išspausdinta lape, kurį 
Muras dabar ir skaitė. Muras užbaigė sakinį: 

— Jis masturbavosi. 

Kanas nuėjo prie stalo ir susmuko kėdėje. 

— Štai kodėl aš negalėjau leisti jam baigti mokslų. Viešpatie, koks 
iš jo būtų buvęs gydytojas? Jeigu jis taip darė lavonui, ką jis būtų daręs 
gyvai pacientei? 

Aš žinau, ką jis daro. Mačiau jo darbą savomis akimis. 

Muras atsivertė trečią segtuvo puslapį ir perskaitė paskutinę Kano 
parašytą pastraipą: 


Ponas Hoitas sutinka savo noru pasišalinti iš universiteto rytoj nuo 
8 valandos ryto. Savo ruožtu aš laikysiu $ incidentą paslaptyje. 
Kadangi lavonas buvo sugadintas, jo laboratorijos partneriai, dirbę 
prie to paties 19-ojo stalo, bus paskirti prie kitos grupės, atliekant šį 
disekcijos etapą. 


Laboratorijos partneriai. 

Muras pažiūrėjo į Kaną. 

— Kiek Vorenas turėjo laboratorijos partnerių? 

— Keturi studentai prie vieno stalo. 

— Kas buvo kiti trys? 

Kanas suraukė kaktą. 

— Neprisimenu. Praėjo septyneri metai. 

— Neišsaugote tokių paskirstymų registracijos? 

— Ne, — jis parylėjo. — Tačiau vieną prisimenu. Merginą. 

Jis atsisuko į kompiuterį ir susirado studentų medikų sąrašų failus. 
Ekrane pasirodė Voreno Hoito laidos pirmakursių sąrašas. Kanas ilgai 
netruko permesti akimis pavardes. 

— Štai ji, — pasakė jis. — Emilė Džonstoun. Prisimenu ją. 


— Kodėl? 

— Na, pirmiausia dėl to, kad ji buvo tikrai gražutė. Meg Rian pro- 
totipas. Antra, kai Vorenas išėjo, ji panoro sužinoti priežastį. Aš neno- 
rėjau jai sakyti. Tuomet ji tiesiai šviesiai paklausė, ar tai nesusiję su mo- 
terimis. Pasirodo, Vorenas sekiojo Emilę universitete ir jai jau drebėjo 
kinkos. Nereikia nė sakyti, kad ji lengviau atsikvėpė, kai jis pasišalino. 

— Ar jūs nemanote, kad ji galėtų prisiminti kitus du studentus, 
kurie dirbo prie to paties stalo? 

— Visko gali būti, — Kanas pakėlė ragelį ir paskambino į Studen- 
tų reikalų kabinetą. — Klausykite, Vini? Ar neturite Emilės Džonstoun 
telefono numerio? — Jis pasiėmė tušinuką, brūkštelėjo numerį ir padėjo 
ragelį. — Ji užsiima privačia praktika Hiustone, — tarė jis, vėl rinkda- 
mas numerį. — Ten dabar vienuolikta valanda, tad ji turėtų būti... Alio, 
Emilė?.. Čia aidi balsas iš tavo praeities. Daktaras Kanas iš Emorio... 
Teisingai, anatomijos laboratorija. Antikos laikai, ei? 

Muro širdis suspurdėjo. Jis palinko į priekį. 

Kai Kanas pagaliau padėjo ragelį ir pažvelgė į jį, Muras jau per- 
skaitė atsakymą jo akyse. 

— Ji tikrai prisimena kitus du studentus, dirbusius prie to paties 
stalo, — pasakė Kanas. — Viena buvo Barba Lipman. O kitas... 

— Kapra? 

Kanas linktelėjo. 

— Ketvirtasis buvo Endrius Kapra. 


Žž 


Katerina stabtelėjo Piterio kabineto tarpduryje. Jis sėdėjo prie savo 
rašomojo stalo neįtardamas, kad jį stebi, ir kažką rašė ligos kortelėje. 
Jai dar niekada neteko kaip reikiant pažiūrėti į jį iš šono, ir tai, ką da- 
bar pamatė, sukėlė šypsenėlę. Jis dirbo didžiai susikoncentravęs, grynų 
gryniausias atsidavęs gydytojas, jeigu nepaisysi vienos užgaidžios smulk- 
menėlės: ant grindų gulėjo popierinis lėktuvėlis. Piteris su savo kvailais 
skraidančiais aparatais. 

viršų, aiškiai nustebęs, kad ten — ji. 

— Ar galiu pašnekinti tave? — paklausė ji. 

— Žinoma. Užeik. 

Katerina atsisėdo ant kėdės priešais jo stalą. Jis tylėjo, kantriai 
laukdamas, kol ji prabils. Jai susidarė įspūdis, jog kad ir kiek ji tylėtų, 
jis sėdėtų ir lauktų. 

— Mūsų santykiai... buvo šiek tiek įtempti, — pradėjo ji. 

Jis linktelėjo. 

— Žinau, kad mums abiem tai kelia nerimą. O aš ypač nerimauju. 
Nes visada patikai man, Piteri. Gal taip ir neatrodo, tačiau taip yra, — ji 
įkvėpė, stengdamasi tinkamai išsireikšti. — Tos problemos tarp mūsų, 
jos neturi nieko bendra su tavimi. Viskas dėl manęs. Dabar tiek daug 


visko vyksta mano gyvenime. Man sunku paaiškinti. 

— Tau ir nereikia aiškinti. 

— Bet aš matau, kaip mes tolstame vienas nuo kito. Irsta ne tik 
mūsų partnerystė darbe, bet ir mūsų draugystė. Keista, kad niekada ne- 
suvokiau, jog visa tai buvo tarp mūsų. Nesuvokiau, kiek daug tai reiškė 
man, kol nepajutau, jog viskas tirpsta, — ji atsistojo. — Šiaip ar taip, aš 
atsiprašau. Aš tai ir atėjau pasakyti, — ji pasuko durų link. 

— Katerina, — tyliai ištarė jis. — Aš žinau apie Savaną. 

Katerina atsigręžė ir įdėmiai pažiūrėjo. Jo žvilgsnis buvo visiškai 
ramus. 

— Man pasakė detektyvas Krovis, — paaiškino jis. 

— Kada? 

— Prieš kelias dienas, kai kalbėjausi su juo apie tą įsiveržimą čia. 
Jis manė, kad aš jau žinojau. 

— Tu nieko nesakei. 

— Neturiu teisės kištis. Laukiau, kol tu būsi pasirengusi pati man 
papasakoti. Supratau, kad tau reikėjo laiko, ir buvau nusiteikęs laukti 
tiek, kiek prireiks, kad pasitikėtum manimi. 

Ji šiurkščiai įkvėpė. 

— Tuomet gerai. Dabar žinai apie mane patį blogiausią dalyką. 

— Ne, Katerina, — jis atsistojo žiūrėdamas į ją. — Aš žinau patį 
geriausią dalyką apie tave! Žinau, kokia tu stipri, kokia drąsi. Visą šį lai- 
ką nesusigaudžiau, kas tau kėlė nerimą. Turėjai pasisakyti man. Turėjai 
pasitikėti. 

— Galvojau, kad tuomet viskas tarp mūsų pasikeis. 

— Kaipgi galėjo pasikeisti? 

— Aš nenoriu, kad gailėtumeisi manęs. Nenoriu maryti užuo- 
jautos. 

— Užuojautos, dėl ko? Dėl to, kad priešinaisi? Kad išlikai gyva, kai 
faktiškai nebuvo šanso? Kodėl, po perkūnais, turėčiau tave užjausti? 

Ji sumirksėjo, sulaikydama ašaras. 

— Kiti vyrai taip darytų. 


— Tuomet jie tavęs gerai nepažįsta. Bent jau ne taip kaip aš, — jis 

išėjo iš už stalo, kad tarp jų nebeliktų užtvaros. — Ar prisimeni tą dieną, 
kai mudu susitikome? 

— Kai atėjau į pokalbį. 

— Ką prisimeni? 

Sumišusi ji papurtė galvą. 

— Mes kalbėjome apie pačią praktiką. Apie tai, kaip aš čia tikčiau. 

— Vadinasi, pameni tiktai kaip darbinį susitikimą. 

— Toks jis ir buvo. 

— Keista. Aš visiškai kitaip jį regiu. Vargiai prisimenu, ko tavęs 
klausiau ar ką tu atsakei. Prisimenu, kaip pakėliau akis nuo stalo ir pa- 
mačiau tave, įeinančią į mano kabinetą. Aš buvau pritrenktas. Bijojau 
ką nors ištarti, kad neatrodytų banalu, kvaila ar absoliučiai kasdieniška. 
Nenorėjau pasirodyti prieš tave neidomus. Galvojau: „Štai moteris, ku- 
riai nieko netrūksta. Daili, graži. Ir ji stovi tiesiai priešais mane“. 

— O Dieve, kaip tu klydai. Aš niekada tokia nebuvau, — ji vėl 
sumirksėjo, nugindama ašaras. — Ir nesu. Aš vos laikausi... 

Jis apglėbė ją netardamas nė žodžio. Taip paprastai, natūraliai, be 
jokio nerangumo, koks būna apkabinant pirmąjį kartą. Jis paprasčiau- 
siai glaudė ją ir nieko nereikalavo. Draugas ramina draugą. 

— Pasakyk, ką turėčiau padaryti, kad padėčiau tau, — pasakė 
jis. — Bet kuo. 

Ji atsiduso. 

— Aš esu tokia pavargusi, Piteri. Gal galėtum tiesiog palydėti m- 
ne iki automobilio? 

— Tik tiek? 

— Dabar man tikrai to reikia. Kad kažkas, kuo pasitikiu, eitų šalia. 

Jis atsitraukė ir nusišypsojo. 

— Tuomet aš esu kaip tik tau tinkamas žmogus. 

Penktajame ligoninės automobilių garažo aukšte nebuvo nė gyvos 
dvasios, jų žingsniai aidėjo atsimušdami į mūro sienas, tarsi iš paskos 
vilktųsi šmėklos. Jeigu ji būtų ėjusi viena, visą kelią būtų žvalgiusis per 


petį. Tačiau šalia — Piteris, ir ji nebejautė jokios baimės. Jiedu priėjo 

prie jos mersedeso. Jis palaukė, kol ji atsisėdo prie vairo. Tada uždarė 
dureles ir parodė į užraktą. 

Ji linktelėjo, nuspaudė mygtuką ir visose durelėse išgirdo ramina- 
mą spragtelėjimą. 

— Aš tau paskambinsiu vėliau, — pasakė jis. 

Nuvažiuodama užpakalinio vaizdo veidrodėlyje Katerina pamatė, 
kaip jis pamojavo ranka. Paskui ji nusileido rampa žemyn ir jo nebesi- 
matė. 

Kelyje namo į Bek Bėjų ji nutvėrė save besišypsančią. 

Kai kuriais vyrais verta pasitikėti, — sakė Muras. 

Taip, bet kuriais? Aš taip ir nežinau. 

Kai būtinai reikės, suprasi. Tik jis liks stovėti šalia. 

Piteris ir bus toks vyras, nesvarbu, ar būtų draugas, ar mylimasis. 

Ties Tautų Sandraugos aveniu ji pristabdė ir įsuko į keliuką, 
vedantį prie jos namo, tada nuspaudė nuotolinio valdymo pultelį ir 
atidarė garažo vartus, pro kuriuos įvažiavo. Veidrodėlyje pamatė, kaip 
už jos užsivėrė vartai. Tiktai tada Katerina pasuko į savo vietą. Atsar- 
gumas buvo tapęs antruoju prigimimu, ji niekada nepamiršdavo savo 
ritualų. Prieš įlipdama į liftą, pirmiausia jį patikrindavo. Prieš išlipda- 
ma, atidžiai nužvelgdavo koridorių. Įėjusi į butą iš karto užšaudavo 
visas spynas. Tvirtovė saugi ir patikima. Tiktai tada įrampa galutinai 
atslūgdavo. 

Ji stovėjo prie lango ir gurkšnojo šaltą arbatą, mėgaudamasi buto 
vėsa. Apačioje, gatvėje, ėjo žmonės nuo prakaito išrasojusiomis kak- 
tomis. Per praėjusias trisdešimt šešias valandas ji numigo vos tris. Aš 
nusipelniau šios jaukios akimirkos, galvojo ji, glausdama prie skruosto 
ledinę stiklinę. Nusipelniau, kad iš karto smukčiau į lovą, kad nė pirš- 
telio nepajudinčiau per visą savaitgalį. Ji negalvos apie Murą. Neleis 
įsibrauti skausmui. 

Katerina išgėrė paskutinius lašus. Ji vos spėjo padėti stiklinę ant 
virtuvės stalviršio, kai supypsėjo pranešimų gaviklis. Tik to ir betrū- 
ko — ligoninė. Vos valdė susierzinimą, skambindama Piligrimų ligo- 
ninės operatorei. 


286 


— Čia daktarė Kordel. Ką tik gavau jūsų signalą, tačiau šiąnakt aš 
nebudžiu. Faktiškai tučtuojau išjungsiu savo pranešimų gaviklį. 

— Atleiskite, kad trukdau, daktare Kordel, tačiau skambino Her- 
mano Gvadovskio sūnus. Jis reikalauja, kad jūs priimtumėte jį šiandien 
po pietų. 

— Nieko nebus. Aš jau namie. 

— Taip, aš jam sakiau, kad jūs jau išvykote savaitgaliui. Tačiau jis 
aiškino, kad šiandien jo paskutinė diena mieste. Jis nori su jumis susi- 
tikti, prieš eidamas pas savo advokatą. 

Advokatą? 

Katerina atsišliejo į virtuvės barą. Dieve, ji nebeturėjo jėgų su juo 
kalbėtis. O ypač dabar, kai taip išsekusi, jog vos begali aiškiai mąstyti. 

— Daktare Kordel? 

— Ar ponas Gvadovskis sakė, kada nori susitikti? 

— Sakė, kad lauks ligoninės užkandinėje iki šešių. 

— Ačiū, — Katerina padėjo ragelį ir sustingusi spoksojo į švytin- 
čias virtuvės plyteles. Su kokiu skrupulingumu ji trynė tas plyteles! Ta- 
čiau kad ir kaip stipriai šveitė, kad ir kaip kruopščiai tvarkėsi visus savo 
gyvenimo kampelius, tokių ivanų gvadovskių ji negalėjo numatyti. 

Ji pasiėmė rankinuką, automobilio raktelius ir vėl paliko savo prie- 
globstį. 

Jau lifte dirstelėjo į laikroduką ir sunerimo, pamačiusi, kad iki še- 
šių beliko vos penkiolika minučių. Jokiu būdu nesuspės laiku į ligoninę, 
ir ponas Gvadovskis pamanys, kad ji sąmoningai neatvyko. 

Tik įsėdusi į mersedesą, ji pakėlė automobilio radijo telefoną ir 
paskambino Piligrimų operatorei. 

— Čia vėl daktarė Kordel. Turiu susisiekti su ponu Gvadovskiu, 
kad praneščiau, jog vėluosiu. Ar žinote, kokiu vidaus telefonu jis skam- 
bino? 

— Tuojau parikrinsiu... Štai. Jis skambino ne iš ligoninės. 

— Tuomet iš mobiliojo? 


Tyla. 

— Labai keista. 

— Kas keista? 

— Jis skambino iš to paties numerio, iš kurio dabar kalbate jūs. 

Katerina apmirė. Per nugarą plūstelėjo baimės šuoras. J“ mano 
automobilio. Jis skambino iš mano automobilio. 

— Daktare Kordel? 

Ir ji pamatė jį, kylantį lyg kobrą, užpakalinio vaizdo veidrodėlyje. 
Ji žiojosi klykti, tačiau gerklę nudegino chloroformo šutas. 


Telefonas išslydo iš rankos. 


Džeris Sliperis laukė Muro prie šaligatvio krašto, vos tik šis išėjo iš oro 
uosto bagažo atsiėmimo salės. Muras nusviedė savo kelioninį krepšį ant 
užpakalinės sėdynės ir atsisėdo, garsiai užtrenkdamas dureles. 

— Ar radai ją? — toks buvo pirmas Muro klausimas. 

— Dar ne, — atsakė Sliperis, atsitrrauukdamas nuo kelkraščio. — 
Jos mersedesas dingęs, bute nesimato jokios netvarkos. Kad ir kas įvyko, 
įvyko greitai ir arba pačiame jos automobilyje, arba šalia jo. Paskutinis 
ją matė Piteris Falkas maždaug penkiolika minučių po penkių ligoninės 
garaže. Apytikriai po pusvalandžio Piligrimų operatorė nusiuntė Kordel 
signalą į pranešimų gaviklį ir kalbėjosi su ja telefonu. Kordel paskambi- 
no jai dar kartą jau iš savo automobilio. Tas pokalbis staigiai nutrūko. 
Operatorė teigia, kad pirmiausia jai skambino Hermano Gvadovskio 
sūnus į ligoninės komutatorių. 

— Patvirtinta? 

— Vidurdienį, dvyliktą valandą, Ivanas Gvadovskis jau skrido į Ka- 
liforniją. Jis tikrai neskambino. 

Net nereikėjo sakyti, kas skambino į komutatorių. Abudu puikiai 
žinojo. Sunerimęs Muras spoksojo į daugybę užpakalinių žibintų, kurie 
naktyje atrodė tarsi suverti skaisčiai raudoni karoliukai. 

Jis laiko ją nuo šeštos valandos vakaro. Ką jis padarė per tas keturias 
valandas? 

— Noriu pamatyti, kur gyvena Vorenas Hoitas, — pasakė Muras. 

— Mes ten ir traukiame. Žinome, kad jis baigė savo pamainą 
Tarpklinikinėse laboratorijose šį rytą apie septintą valandą. Dešimtą 
ryto jis paskambino savo viršininkui ir pasakė, kad kažkas atsitiko jo 
šeimoje ir jis nebūsiąs darbe bent savaitę. Nuo to laiko niekas jo nematė. 
Nei jo bute, nei laboratorijoje. 

— O kas atsitiko jo šeimoje? 

— Jis neturi šeimos. Vienintelė jo teta mirė vasario mėnesį. 

Užpakalinių švieselių eilė susiliejo į raudoną juostą. Muras sumirk- 
čiojo ir nusisuko, kad Sliperis nepamatytų jo ašarų. 

Vorenas Hoitas gyveno Nort Ende, savitame siaurų gatvelių ir rau- 
donplyčių namų labirinte. Natūralu, kad ten buvo seniausias Bostono 
rajonas. Dėl sargių vietinių italų, kurie čia turėjo daugybę firmelių, jis 
buvo laikomas saugiausia miesto dalimi. Čia, kur gatvėmis ramiai vaikš- 
čiojo turistai ir gyventojai, gyveno monstras. 

Hoito butas buvo trečiame belifčio pastato aukšte. Prieš kelias va- 
landas grupė jau iššukavo butą ieškodama pėdsakų, o kai Muras įžengė 
į jį ir išvydo vos kelis baldus, beveik tuščias lentynas, jam pasirodė, kad 
jis stovi kamabryje, kuriame jau sunaikinta jo dvasia. Kad jis jau neberas 
nieko atskleidžiančio, kas ar koks buvo Vorenas Hoitas. 

Iš miegamojo išėjo daktaras Zukeris ir pasakė Murui: 

— Kažkas čia negerai. 

— Ar Hoitas mūsų veikėjas, ar ne? 

— Nežinau. 

— Tad 44 turime? — paklausė Muras Krovio, kuris pasitiko juos 
prie durų. 

— Pavyko rasti bato dydį. Aštuntas su puse, atitinka pėdsakus, 
paliktus Ortiz nužudymo vietoje. Ant pagalvės radome keletą plauke- 
lių — trumpų, šviesiai rudų. Regis, ir tie atitinka. Be to, vonioje ant 
grindų buvo ilgas juodas plaukas. Pečių ilgio. 

Muras susiraukė. 


— Čia buvo moteris? 

— Gal kokia draugė. 

— Arba kita auka, — pastebėjo Zukeris. — Apie EaE5 dar ne- 
girdėjome. 

— Aš kalbėjau su namo savininke, kuri gyvena apačioje, — pasakė 
Krovis. — Ji paskutinį kartą matė Hoitą šį rytą, kai jis grįžo iš darbo. Ji 
nenutuokia, kur jis galėtų dabar būti. Tačiau nesunku numanyti, kaip ji 


atsiliepia apie jį. Geras nuomininkas. Tykus vyras, niekada nebuvo jokios 
bėdos. 

— Ką tu turėjai galvoje kas kad čia kažkas negerai? 

— Nėra jokių žudymo įrankių. Jokių instrumentų. Jo automobilis 
stovi lauke, ten nėra jokio instrumentų komplekto, — Zukeris mostelė- 
jo į beveik tuščią svetainę. — Vargiai ar pasakytum, kad šiame bute kas 
nors gyveno. Šaldyruve — vos keli produktai. Vonioje — muilas, dantų 
šepetėlis, skustuvas. Tarsi koks viešbučio numeris. Vieta permiegoti, 
daugiau nieko. Ne čia veši jo fantazijos. 

— Ber čia jis gyvena, — nepasidavė Krovis. — Čia ateina visa 
korespondencija. Čia jo drabužiai. 

— Tačiau nėra paties svarbiausio dalyko, — prieštaravo Zuke- 
ris. — Jo trofėjų. Nėra trofėjų. 

Murą nusmelkė kraupi baimė. Zukeris teisus. Iš kiekvienos savo 
aukos Chirurgas išpjaudavo anatominį trofėjų. Jis turėtų laikyti juos po 
ranka, kad primintų apie žudymus. Padėtų išgyventi tarp žudynių. + 

— Mes dar nematome viso vaizdo, — pasakė Zukeris ir atsisuko 
į Murą. — Turiu pamatyti, kur Vorenas Hoitas dirbo. Turiu pamatyti 
laboratoriją. 


Baris Frostas atsisėdo prie kompiuterio ir įvedė pacientės vardą ir pa- 
vardę: „Nina Peiton“. Ekranas prisipildė duomenų. 
— Šitas terminalas yra jo žvejybos eketė, — pasakė Frostas. — Čia 


jis suranda sau aukas. 

Muras sustingęs žiūrėjo į monitorių. Visoje laboratorijoje dūzgė 
įrengimai, skambėjo telefonai, laborantai darbavosi barškindami stovus, 
kuriuose stovėjo mėgintuvėliai su krauju. Šiame antiseptiniame nerū- 
dijančio plieno ir baltų chalatų pasaulyje, skirtame gydomiesiems tik- 
slams, Chirurgas tyliai medžiojo grobį. Sėdėdamas prie šio kompiuterio 
terminalo, jis galėjo susirasti kiekvieną moterį, kurios kraujas ar kūno 
Huidai buvo tiriami Tarpklinikinėse patologijos laboratorijose. 

— Tai pagrindinė miesto diagnostinė laboratorija, — pasakė Fros- 
tas. — Labai gali būti, kad kraujas, paimtas bet kurio Bostono gydytojo 
kabinete ar bet kurioje poliklinikoje, atsidurs čia ištirti. 

Čia, pas Voreną Hoitą. 

— Jis turėjo jos namų adresą, — kalbėjo Muras, žiūrėdamas ekra- 
ne į informaciją apie Niną Peiton. — Jos darbovietės pavadinimą. Jos 
amžių, šeimyninę padėtį... 

— Ir jos diagnozę, — įsiterpė Zukeris, rodydamas į du žodžius 
ekrane: seksualinis smurtas. — Štai ko konkrečiai ieško Chirurgas. Štai 
kas jį patraukia. Emociškai palaužtos moterys. Moterys, paženklintos 
seksualinio smurto. 

Muras Zukerio balse nugirdo smagų susijaudinimą. Zukerį žavėjo 
pats žaidimas, protų varžybos. Pagaliau jis pamatė savo oponento ėji- 
mus, galėjo įvertinti, koks genijus slypi už jų. 

— Štai kur jis buvo, — kalbėjo Zukeris. — Laikė rankose jų krau- 
ją. Žinojo jų gėdingiausias paslaptis, — jis atsitiesė ir apžvelgė labora- 
toriją, tarsi matydamas ją pirmą kartą. — Ar jūs kada nors pamąstėte, 
ką medicinos laboratorija žino apie jus? — tęsė jis. — Visą asmeninę 
informaciją, kurią suteikiate jiems, ištiesdami ranką ir leisdami įdurti 
į savo veną adatą? Jūsų kraujas atskleidžia pačias intymiausias jūsų pa- 
slaptis. Ar mirštate nuo leukozės, ar nuo AIDS? Ar per kelias pastarąsias 
valandas surūkėte cigaretę, ar išgėrėte vyno? Ar geriate prozaką nuo 
depresijos, o gal viagrą, nes nebepavyksta atlikti lytinio akto? Jis laikė 
rankose pačią tų moterų esmę. Jis galėjo tyrinėti jų kraują, liesti jį, uos- 
tyti. O jos nieko nežinojo. Niekada neįtarė, jog kažkoks nepažįstamas 
vyras glamonėjo jų kūno dalį. 

— Tos aukos visiškai jo nepažinojo, — pasakė Muras. — Niekada 
nebuvo jo sutikusios. 

— Užtat Chirurgas jas pažinojo. Ir kuo intymiausiai, — Zukerio 
akys karštligiškai žiburiavo. — Šitas Chirurgas ne taip medžioja kaip 
bet kuris serijinis žudikas, su kuriais man teko susidurti. Jis — unika- 
lus. Jis tūno pasislėpęs, kadangi pasirenka grobį lyg katę maiše, — jis 
medžioklės plotas. Štai kaip jis jas suranda. Pagal jų kraują. Pagal jų 
skausmą. 


Kai Muras išėjo iš medicinos centro, naktis atrodė vėsesnė, gaives- 
nė, — tokios nebuvo jau kelias savaites. Visame Bostono mieste bus 
palikta mažiau atvirų langų, miegos mažiau moterų, kurioms galėtų 
grėsti užpuolimas. 

Tačiau šią naktį Chbirurgas nesileis į medžioklę. Šią naktį jis gėrėsis 
savo paskutiniuoju laimikiu. 

Priėjęs prie savo automobilio Muras staiga sustojo ir stovėjo para- 
lyžiuotas nevilties. Netgi šią minutę Vorenas Hoitas galėjo tiesti ranką į 
skalpelį. Netgi šią minutę... 

Pasigirdo žingsniai. Jis sukaupė visas jėgas, kad kilstelėtų galvą ir 
pažiūrėtų į vyrą, stovintį už kelių pėdų šešėlyje. 

— Jis nutvėrė ją ar ne? — paklausė Piteris Falkas. 

Muras linktelėjo. 

— Dieve. O Dieve! — Falkas sielvartingai pakėlė akis į nakties 
dangų. — Aš palydėjau ją iki automobilio. Ji buvo su manimi, o aš lei- 
dau jai važiuoti namo. Leidau nuvažiuoti... 

— Mes darome viską, ką galime, kad rastume ją. 

Standartinė frazė. Tardamas ją Muras pats girdėjo tų žodžių tuš- 
tumą. Taip visada sakoma liūdnomis aplinkybėmis, kai netgi pačios 
didžiausios pastangos gali atsimušti į sieną. 


— Ką jūs darote? 

— Mes žinome, kas jis. 

— Tačiau nežinote, kur jis nusivežė ją. 

— Reikia laiko, kol suseksime. 

— Pasakykite, ką aš galėčiau padaryti. Bet ką. 

Muras tvardėsi, kad balsas išliktų ramus, kad nuslėptų savo nuo- 
gąstavimus ir baimę. 

— Aš suprantu, kaip yra sunku stovėti nuošalyje ir žiūrėti, kai kiti 
triūsia. Tačiau mes esame paruošti tokiam darbui. 

— O taip, js esate profesionalai! Tai kas, po velnių, pasidarė? 

Muras neturėjo ką atsakyti. 

Sudirgęs Falkas paėjo Muro link ir sustojo po aikštelės lempa. Švie- 
sa krito tiesiai ant jo veido, išsekusio nuo nerimo. 

— Aš nežinau, kas tarp jūsų abiejų atsitiko, — pasakė jis. — Bet 
žinau, kad ji pasitikėjo jumis. Dėl Dievo meilės, tikiuosi, kad tai ką nors 
jums sako. Tikiuosi, kad ji reiškia daugiau negu dar viena kokia nors 
moteriškaitė. Dar vienas vardas sąraše. 

— Daugiau, — ištarė Muras. 

Vyrai surėmė žvilgsnius, tylomis pripažindami, ką abu žinojo. Ką 
abu jautė. 

— Ji man rūpi labiau, negu jūs kada nors suprasite, — pasakė 
Muras. 

Ir Falkas cyliai ištarė: 


— Ir man taip pat. 

— Kurį laiką jis laikys ją gyvą, — pareiškė daktaras Zukeris. — Taip, 
kaip laikė Niną Peiton gyvą visą dieną. Dabar jis absoliučiai valdo si- 
tuaciją. Jis gali skirti tiek laiko, kiek panorės. 

Ricoli nusipurtė, įsivaizduodama, ką tai reiškia. Tiek laiko, kiek 
panorės. Ji svarstė, kiek žmogaus kūne yra jautrių nervų galiukų ir kiek 
skausmo įmanoma iškęsti, kol mirtis pasigailės. Pažiūrėjo į kitą posėdžių 
salės galą ir pamatė, kaip Muras užsikniaubė rankomis galvą. Jis atrodė 
liguistas, išsekęs. Jau buvo po vidurnakčio. Sėdėjusiųjų aplink posėdžių 
stalą veidai atrodė išgeltę, prislėgti. Ricoli nebuvo tarp jų, ji stovėjo per- 
sikreipusi, atsišliejusi nugara į sieną. Nepastebima moteris, kurios niekas 
nepripažino, kuriai leidžiama klausytis, bet ne dalyvauti. Įsprausta į ad- 
ministracines pareigas, praradusi savo tarnybinį ginklą, dabar ji tebuvo 
tos bylos stebėtoja, nors žinojo daugiau negu bet kuris iš čia esančiųjų. 

Muro žvilgsnis nukrypo į ją, tačiau jis žiūrėjo kažkur kiaurai ją. 
Tarsi nenorėjo jos matyti. 

Daktaras Zukeris apibendrino, ką jie visi sužinojo apie Voreną 
Hoitą. Chirurgą. 

— Jis ilgai keliavo šio vienintelio tikslo link, — kalbėjo Zukeris. — 
Dabar, jį pasiekęs, jis stengsis kaip galėdamas ilgiau pratęsti malonumą. 

— Vadinasi, Kordel visuomet buvo jo tikslas? — paklausė Fros- 


tas. — O kitos aukos — tiesiog praktikavimasis? 

— Ne, ir anos jam teikė malonumą. Įaistrindavo, padėdavo atpa- 
laiduoti seksualinę įtampą, o jis tuo metu artėjo prie šio savo geidžia- 
mo laimikio. Kiekvienos tokios medžioklės metu šis plėšrūnas patiria 
didžiausią malonumą, kai persekioja sunkiausiai pasiekiamą grobį. Ko 
gero, Kordel buvo vienintelė moteris, kurios jis neįstengė lengvai pasiek- 
ti. Ji visą laiką buvo budri, visada rūpinosi saugumu. Ji buvo užsibarika- 
davusi signalizacijomis ir užraktais. Vengė artimų santykių. Retai kada 
išeidavo iš namų naktį, aišku, išskyrus darbą ligoninėje. Ji buvo labiau- 
siai masinantis grobis, kurį jis galėjo persekioti ir kurio labiausiai geidė. 
Jis apsunkino savo persekiojimą, leisdamas jai žinoti, kad ji yra grobis. 
Siaubas — jo žaidimo dalis. Jis norėjo, kad ji jaustų, kaip jis artėja. Kitos 
moterys tereiškė jėgų kaupimą. Kordel buvo svarbiausia. 

— Yra, — pataisė Muras piktu balsu. — Ji dar nemirusi. 

Visi staiga nuščiuvo ir nukreipė nuo Muro akis. 

Zukeris linktelėjo, tačiau ta pastaba nepakenkė jo ledinei ramybei. 

— Ačiū už pataisymą. 

Marketis paklausė: 

— Tu skaitei jo biografijos duomenis? 

— Taip, — atsakė Zukeris. — Vorenas buvo vienintelis vaikas 
šeimoje. Gimė Hiustone. Matyt, kad buvo dievinamas kūdikis. Tė- 
vas — raketinės technikos mokslininkas, aš nejuokauju. Motina kilusi 
iš senos naftos verslininkų šeimos. Abu jau mirę. Taigi Vorenas buvo 
apdovanotas kietais genais ir šeimos turtais. Vaikystėje už nusikalstamą 
elgesį nebaustas. Nebuvo areštų, baudų už eismo pažeidimus, — nie- 
ko, kas verstų skambinti pavojaus varpais. Išskyrus tą vieną incidentą 
medicinos koledže, anatomijos laboratorijoje, nerandu jokių įspėjamųjų 
signalų. Jokių ženklų, kurie nurodytų man, jog jam buvo lemta tapti 
grobuonimi. Visais atžvilgiais jis buvo absoliučiai normalus vaikinukas. 
Mandagus ir patikimas. 

— Vidutinybė, — tyliai ištarė Muras. 

Zukeris linktelėjo. 


— Šitas vaikinukas niekada neišsišokdavo, niekada niekam nesu- 

kėlė nerimo. Toks žudikas pats baisiausias, nes nėra jokios akivaizdžios 
patologijos, jokios psichiatro diagnozės. Jis toks pat, kaip ir Tedas 
Bandis. Protingas, organizuotas ir atrodo gana praktiškas. Tačiau šioje 
asmenybėje yra viena keistybė: jis mėgaujasi kankindamas moteris. Tai 
toks žmogus, su kuriuo gali kasdien sėdėti darbe ir neįtarti, kad jis žiū- 
rėdamas tau į akis ir šypsodamasis rezga naują, išmoningesnį būdą, kaip 
tau išrėžti žarnas. 

Pašiurpusi nuo Zukerio šnypščiančio balso, Ricoli apsidairė. Tai, 
ką jis sako, — tiesa. Kiekvieną dieną matau Barį Frostą. Atrodo lyg ir ma- 
lonus vyrukas. Vedęs, laiminga pora. Niekada nebūna bjaurios nuotaikos. 
Tačiau nenutuokiu, ką jis iš tiesų galvoja. 

Frostas sugavo jos žvilgsnį ir paraudo. 

Zukeris tęsė: 

— Poto incidento medicinos koledže Hoitas buvo priverstas pasi-4 
šalinti. Jis įsitraukė į medicinos technologijos programą ir nusekė paskui 
Endrių Kaprą į Savaną. Pasirodo, jų bendradarbiavimas tęsėsi kelerius 
metus. Avialinijų ir kreditinių kortelių duomenys rodo, kad jiedu dažnai 
keliavo drauge. Į Graikiją ir Italiją. Į Meksiką, kur abu dirbo savanoriais 
kaimo ligoninėje. Tai buvo dviejų medžiotojų susivienijimas. Kraujo 
broliai, kurie turėjo vienodas smurto fantazijas. 

— Kerguto siūlai, — pratarė Ricoli. 

Zukeris sumišo: 

— Kas? 

— Trečiojo pasaulio šalyse operacijoms vis dar naudojamas ketrgu- 
tas. Štai kur jis apsirūpino siūlais. 

Marketis palinksėjo: 

— Ji gali būti teisi. 

Aš ir esu teisi, pagalvojo Ricoli nerverdama apmaudu. 

— Nušovusi Endrių Kaprą, — tęsė Zukeris, — Kordel suardė 
idealią žmogžudžių komandą. Ji atėmė iš Hoito vienintelį artimiausią 
žmogų. Dėl to ji ir tapo jo pagrindiniu tikslu. Jo svarbiausia auka. 

— Jeigu naktį, kai mirė Kapra, Hoitas buvo tame name, kodėl jis 
iš-karto jos nenužudė? — paklausė Marketis. 


296 


— Nežinau. Vienas Vorenas Hoitas težino viską, kas vyko tą nak- 
tį Savanoje. Mums žinoma tik tiek, kad jis atsikraustė į Bostoną prieš 
dvejus metus, netrukus po to, kai čionai atvyko Katerina Kordel. O po 
metų jau mirė Diana Sterling. 

Pagaliau Muras prabilo persimainiusiu balsu: 

— Kaip jį surasti? 

— Galite sekti jo butą, tačiau nemanau, kad jis greitai grįžtų. Jo 
irštva ne ten. Ne ten jis atsiduoda savo fantazijoms, — Zukeris atsilošė 
kėdėje. | 

Jis nežiūrėjo nė į vieną iš jų. Viską, ką žinojo apie Voreną Hoitą, 
perteikė žodžiais ir vaizdiniais: 

— Jo tikroji irštva yra vieta, izoliuota nuo jo kasdienio gyvenimo. 
Vieta, į kurią pasitraukia anonimiškai, ji, ko gero, gana toli nuo jo buto. 
Gali nuomotis ją pasivadinęs išgalvotu vardu. 

— Jeigu nuomojiesi, turi ir mokėti, — įsiterpė Frostas. — Reikia 
pasekti jo pinigus. 

Zukeris linktelėjo. 

— Kai rasite tą vietą, iš karto suprasite, kad tai jo irštva, nes ten 
bus visi jo trofėjai. Suvenyrai, kuriuos pasiima iš žudynių vietos. Gali 
būti, kad jis netgi atsiveža aukas į savo irštvą. Paverčia ją paskutine kan- 
kinimo kamera. Tai vieta, kur garantuotas nuošalumas, kur jam niekas 
nesutrukdys. Atskirai, nuošaliai stovintis pastatas. Arba butas, kurio 
sienos nelaidžios garsui. 

Kad niekas negirdėtų Kordel klyksmų, pagalvojo Ricoli. 

— Šioje vietoje jis pagaliau tampa tokiu padaru, koks yra iš tik- 
rųjų. Jaučiasi atsipalaidavęs ir nevaržomas. Jis niekada nė vienoje nu- 
sikaltimo vietoje nepaliko spermos, vadinasi, sugeba atidėti seksualinį 
pasitenkinimą, kol atsiduria saugioje vietoje. Ta irštva ir yra tokia vieta. 
Turbūt jis retkarčiais joje lankosi, kad iš naujo patirtų žudynių virpulį. 
Kad išrvertų periodą tarp skerdynių, — Zukeris visus apžvelgė. — Ten 


jis ir nusivežė Kateriną Kordel. 

Graikai vadina tai „dere“, tai reiškia kaklo priekį, arba gerklę, o tai pati 
gražiausia, pati pažeidžiamiausia moters anatomijos dalis. Gerklėje pul- 
suoja gyvybė ir kvėpavimas, ir po šia Ifigenijos pieno baltumo oda turėjo 
mvinkčioti mėlynos venos, kai prisilietė jos tėvo peilio galiukas. Kažin, kai 
Ifigenija gulėjo ant altoriaus, ar Agamemnonas stabtelėjo pasigrožėti de- 
likačiomis savo dukters kaklo linijomis? O gal jis tyrinėjo jį, ieškodamas 
tinkamiausio taško, kur įsmeigti ašmenis? Nors šis aukojimas buvo kupinas 
kančios, ar jis nepajuto bent menkiausio virpulio savo slėpsnose tą akimir- 
ką, kai kyštelėjo peilį, ar nesupurtė seksualinis pasitenkinimas, kai grūste- 
lėjo ašmenis į jos odą? 

Netgi senovės graikai su savo šlykščiomis pasakomis apie tėvus, kurie 
sunaikina atžalą, ir apie sūnus, kurie poruojasi su motinomis, nemini tokių 
virkavimo detalių. Jiems ir nebūtina minėti: tai viena tų slaptingų tiesų, 
kurias suprantame ir be žodžių. O tie kariūnai, kurie stovėjo sustingusiais 
veidais ir suakmenėjusiomis širdimis, besiklausydami mergelės klyksmų, 
kurie stebėjo, kaip Ifigeniją išrengė ir apnuogino jos gulbės kaklą, paruošda- 
mi peiliui? Kiek tų kariautojų jautė netikėtą malonumo karštį, plūstantį į 
kirkšnis? Jautė, kaip sukietėja jų varpos? 

Kiek jų netrokštų perpjauti moteriai gerklę, kada tik pažiūrėtų į ją? 


Jos kaklas turbūt tokio pat blyškumo kaip ir Ifigenijos. Kaip ir visos ruda- 
plaukės, ir ji dangstėsi nuo saulės: alebastro baltumo odą gadina vos kelios 
Man patinka. 

Aš kantriai laukiau, kol ji atgaus sąmonę. Žinau, kad ji dabar pa- 
budo, kad jaučia mane, nes jau padažnėjo pulsas. Aš paliečiu jos gerklę, tą 
duobelę virš krūtinkaulio, ir ji šaižiai įkvepia. Bet neiškvepia, kai braukiu 
per kaklo šoną, čiuopdamas miego arteriją. Pulsas tvinkčioja, ritmingai 
kilnodamas odą. Po pirštu jaučiu jos prakaito blizgesį. Jis aptraukė jos odą 
lyg kokia migla, o veidas net spindi nuo to žvilgesio. Kai jau kylu prie par 


žandikaulio, ji pagaliau iškvepia, tiksliau, suunkščioja pro juostą, kuri už- 

klijuota jai ant burnos. Manoji Katerina neturėtų unkščioti. Kitos buvo 
apdujusios gazelės, o Katerina — tigrė, vienintelė, kirtusi atsakomąjį smūgį 
ir paliejusi kraują. 

Ji atsimerkia ir žiūri į mane. Matau, kad ji supranta. Pagaliau aš 
laimėjau. Ji, verčiausia iš visų, jau įveikta. 

Aš išdėstau savo instrumentus. Taip maloniai skimbčioja, kai dėlioju 
juos ant metalinio padėklo prie lovos. Jaučiu, kaip ji stebi mane, ir žinau, 
kad jos žvilgsnį patraukia ryškus nerūdijančio plieno atšvaitas. Ji žino, kam 
reikalingas kiekvienas daikčiukas, nes pati daugybę kartų naudojo tokius 
instrumentus. Retraktorius reikalingas pjūvio kraštams praplėsti. EHlemosta- 
tas — audiniams ir kraujagyslėms suspausti. O skalpelis — na, mudu abu 
žinome, kam naudojamas skalpelis. 

Aš dedu padėklą arti jos galvos, kad galėtų matyti ir svarstyti, kas 
bus toliau. Man nebūtina ištarti nė žodelio: instrumentų žėrėjimas pasako 
viską. 

Aš paliečiu jos nuogą pilvą — raumenys kaipmat įsitempia. Šitas 
pilvukas nepaliestas, lygaus paviršiaus negadina joks randelis. Ašmenys slys 
per odą lyg per sviestą. 

Paimu skalpelį ir prispaudžiu jo galiuką prie jos pilvo. Ji žiopteli, akys 
išsiplečia. 

Kažkada mačiau nuotrauką: zebras nufotografuotas kaip tik tuo mo- 
mentu, kai į jo gerklę įsminga liūto iltys, ir zebro akys išsiverčia nuo mirtino 
siaubo. Kaip tik tokią išraišką dabar matau Katerinos akyse. 


O Dieve, o Dieve, o Dieve. 

Katerina kriokdama gaudė kvapą, kai pajuto skalpelio bakstelėji- 
mą į odą. Visa buvo permirkusi prakaitu. Ji užsimerkė, išsigandusi, koks 
laukė skausmas. Gerklėje užstrigo rauda, šūksmas dievų pagalbos, netgi 
greitos mirties, bet tik ne šito. Ne kūno pjaustymo. 

Skalpelis atsitraukė. 


Atsimerkusi ji pažiūrėjo jam į veidą. Toks paprastas, toks neįsimin- 

tinas. Žmogus, kurį gal teko matyti daugybę kartų ir visiškai neįstrigo 
į atmintį. Tačiau jis pažino ją. Jis slankiojo jos pasaulėlio pakraščiais, 
pastatė ją pačiame savo visatos centre ir paskui suko ratus aplinkui ap- 
sislautęs tamsa. 

O aš nė nežinojau, kad jis egzistavo. 

Jis padėjo skalpelį ant padėklo. Ir šypsodamasis pasakė: 

— Dar ne. 

Tiktai kada jis išėjo iš kambario, ji suprato, kad kankynė atidėta, ir 
su palengvėjimu šiurkščiai sugargė. 

Vadinasi, tokia buvo jo užmačia. Pailginti siaubą, pratęsti malonu- 
mą. Kol kas jis nelies jos, duos jai laiko svarstyti, kas bus toliau. 

Kol esu gyva, kiekviena minutė reiškia išsigelbėjimą. 

Chloroformo poveikis išsisklaidė, ji visiškai atsigavo, mintys skrie- 
jo genamos panikos. Gulėjo ištiestomis rankomis ir kojomis, pririšta 
lovoje su geležiniais galais. Drabužiai nuplėšti; riešai ir kulkšnys pritvir- 
tinti prie lovos plačia lipniąja juosta. Ji tampėsi, daužėsi, kol paskaudo 
raumenis, tačiau išsilaisvinti nepavyko. Prieš dvejus metus Savanoje 
Kapra buvo pririšęs rankas nailonine virve, ir jai pavyko ištraukti vieną 
ranką. Chirurgas tokios klaidos nepakartos. 

Permirkusi prakaitu, išsekusi nuo tampymosi, Katerina pradėjo 
dairytis aplinkui. 

Virš lovos kabojo plika lemputė. Sprendžiant iš žemės ir drėgno 
akmens kvapo, ji buvo rūsyje. Pasukusi galvą, apšviesto rato pakraštyje 

Virš galvos sugirgždėjo žingsniai, brūžtelėjo kėdės kojos. Grindys 
medinės. Namas senas. Viršuje pasigirdo televizoriaus garsai: Ji neprisi- 
minė, nei kaip atsidūrė šioje patalpoje, nei kiek laiko ją vežė. Gal už šim- 
tų mylių nuo Bostono, tokioje vietoje, kur niekas nė nesugalvos ieškoti. 

Akį patraukė padėklo blizgesys. Ji žiūrėjo į tvarkingai išdėstytus 
instrumentus, jau paruoštus būsimai procedūrai. Šitiek kartų jie laikyti 
rankose, galvota apie juos kaip apie išgydymo priemones. Su skalpeliais 


ir spaustuvais šalinti piktybiniai augliai ir kulkos, iš arterijų stabdytos 


300 


kraujosruvos, drenuotos kraujyje skęstančios krūtinių ląstos. Dabar žiū- 
rėdama į tuos instrumentus, naudotus gelbstint gyvybes, ji matė įran- 
kius, kurie atims gyvybę jai pačiai. Jis padėjo juos arti lovos, kad ji galėtų 
į juos žiūrėti ir mąstyti apie skustuvo aštrumo skalpelį, apie metalinius 
hemostatų dantis. 

Nepanikuok. Galvok. Galvok. 

Ji užsimerkė. Baimė lyg koks gyvas padaras stvėrė savo čiuptuvais 
už gerklės. 

Prieš tai tu jas mušei. Gali būti, kad ir vėl tą patį darysi. 

Ji juto, kaip prakaitas slysta krūtine ir teka į jau sudrėkusį čiužinį. 
Kažkokia išeitis buvo. Turėjo būti, kažkaip reikėjo priešintis. Antraip 
baisu ir pagalvoti, kas laukė. 

Atsimerkė ir įsmeigė akis į viršuje degančią lemputę — susikon- 
centravo mėgindama ieškoti išeities. Prisiminė, ką sakė Muras: Chirur- 
gas mito siaubu. Atakavo sužalotas moteris, nukentėjėles. Moteris, prieš 
kurias jis jautėsi viršesnis. 

Jis tol nežudys mangs, kol neįveiks. 

Ji giliai įkvėpė, jau supratusi, kaip reikės elgtis. Grumkis su baime. 
Puoselėk įsiūtį. Parodyk jam, jog kad ir ką jis darytų, tavęs neįveiks. 

Netgi mirtimi. 

Ricoli mėšlungiškai sukrūpčiojo ir prabudo. Skausmas lyg peilis rėžė 
į kaklą. O Dieve, nejaugi ir vėl patemptas raumuo, pagalvojo ji iš lėto 
keldama galvą ir mirkčiodama nuo akinančios saulės, plūstančios pro 
kabineto langą. Visi kiti stalai tušti, tik ji viena likusi sėdėti. Maždaug 
apie šeštą valandą ji nebeatlaikė ir išsekusi užsikvempė ant stalo, pasi- 
žadėdama nusnūsti tik minutėlę. Dabar laikrodis rodė pusę dešimtos. 
Spausdintos medžiagos krūva, kuria ji panaudojo kaip pagalve, buvo 
apseiliota. 

Ji dirstelėjo į Frosto stalą: ant kėdės kabojo jo švarkas. Ant Krovio 
stalo gulėjo spurgų maišelis. Vadinasi, jie visi grįžo, kol ji parpė, ir dar 
pamatė išsižiojusią bei apsiseiliojusią. Labai smagus reginys. 

Ricoli atsistojo, pasirąžė, bergždžiai bandydama arpalaiduoti kak- 
lą. Dabar teks visą dieną vaikščioti perkreipta galva. 

— Eli, Ricoli. Migrtelėjai grožio miegą? 


Atsisukusi pamatė kitos grupės detektyvą, išsiviepusį už pertvaros. 


— Argi nesimato? — suurzgė ji. — Kur visi kiti? 

— Tavo komanda posėdžiavo nuo aštuntos valandos. 
— Ką? 

— Atrodo, jau baigė. 


— Nė vienas nesiteikė 222 pasakyti. 


Ji nukulniavo koridoriumi. Pyktis išvaikė paskutinius miego vo- 

ratinklius. Aha, ji puikiai numanė, kas vyko. Štai širaip jie tave guja: 
ne tiesiogiai puldami, bet pažemindami. Išmeta iš pasitarimų. Paverčia 
neišmanėle. 

Ji įėjo į posėdžių kambarį. Ten tebuvo tik Baris Frostas, nuo stalo 
rankiojantis savo popierius. Jis pakėlė akis ir raustelėjo išvydęs ją. 

— Ačiū, kad pranešei apie pasitarimą, — pasakė ji. 

— Tu atrodei tokia nusikamavusi. Pagalvojau, kad vėliau viską 
apšviesiu. 

— Kada — kitą savaitę? 

Frostas vengė jos žvilgsnio. Jiedu pakankamai ilgai išdirbo drauge, 
tad ji puikiai įžvelgė jo veide kaltę. 

— Vadinasi, aš niekam nereikalinga, — konstatavo ji. — Ar tai 
Markečio potvarkis? 

Frostas nesmagiai linktelėjo. 

— Aš bandžiau prieštarauti. Sakiau, kad mums tavęs reikia. Tačiau 
jis pasakė, kad dėl to šaudymo ir taip toliau... 

— Jis pasakė — ką? 

Frostas nenoromis užbaigė: 

— Kad tu daugiau nesi grupei naudinga. 

Nesi naudinga. Išvertus: jos karjerai — taškas. 

Frostas išėjo. Dėl miego ir maisto stygiaus jai staiga susvaigo galva. 
Ricoli susmuko į kėdę ir sėdėjo, įbedusi akis į tuščią stalą. Atmintyje 
šmėstelėjo laikai, kai ji buvo devynerių: niekinama sesuo, beviltiškai 
trokštanti būti vienu iš tų berniokų. Ji suprato, kad Pačeko mirtis nebu- 
vo vienintelė priežastis, dėl kurios ją pašalino iš grupės. Neatsakingi šū- 
viai kitiems policininkams karjeros nesugriovė. Tačiau pakako būti mo- 
terimi, — ir dar geresne už kitus, ir išdrįstančia tai parodyti, — pakako 
vienintelės klaidos, kaip atsitiko su Pačeku, ir tau užtrenktos visos durys. 

Grįžusi prie savo stalo pamatė, kad Frosto švarkas dingęs, Krovio 
spurgų maišelis — irgi. Ko gero, ir jai teks nešdintis. Faktiškai dar rei- 
kėjo nieko nelaukiant apšvarinti stalą, nes čia jau nebenusimatė jokios 


perspektyvos. 

Ji atidarė stalčių, norėdama išsiimti rankinę, ir stabtelėjo. Ant 
popierių krūvos gulėjo Elenos Ortiz autopsijos nuotrauka. /r aš esu 
auka, — pagalvojo ji. Kad ir kaip ji piktinosi savo bendradarbiais, jos 
neapleido mintis, kad ją pražudė tas pats Chirurgas. Ne kas kitas, o 
Chirurgas ją pažemino. 

Ricoli užtrenkė stalčių. Dar ne. Dar nesu pasiruošusi kapituliuoti. 
Žvilgsnis užkliuvo už Frosto darbo vietos, kur gulėjo šūsnis popierių, 
surinktų nuo posėdžio stalo. Ji apsidairė, norėdama įsitikinti, kad niekas 
jos nestebi. Kiti detektyvai sėdėjo tolesnėje sekcijoje, pačiame kambario 
gale. 

Ji stvėrė Frosto popierius ir atsinešusi ant savo stalo sėdo skaityti. 

Tai buvo Voreno Hoito finansiniai išrašai. Vadinasi, dabar vyksta 
popierių medžioklė. Sek, kur plaukiojo pinigai, ir surasi Hoitą. Tai buvo 
kreditinių kortelių nuskaitymai, banko čekiai, indėliai ir išėmimai. 
Daugybė stambių skaičių. Hoito tėvai paliko jam didelį turtą, todėl 
kiekvieną žiemą jis lepinosi kelionėmis į Karibų salas ir Meksiką. Neap- 
tikta jokių pėdsakų dėl kitos gyvenamosios vietos, jokių nuomos kvitų, 
jokių pastovių mėnesinių įmokų. 

Aišku, kad ne. Jis ne kvailas. Jeigu turėjo kokį urvą, mokėjo už jį 
grynaisiais. 

Grynaisiais. Ne visada galima numaryti, kada pritrūksi tų grynų- 
jų. Dažnai puoli prie banko kasos automatų neplanuotai arba sponta- 
niškai. 

Ji vertė banko ataskaitas, ieškodama kiekvieno pinigų išėmimo iš 
bankomato, ir užsirašinėjo ant atskiro popieriaus lapelio. Dažniausiai 
pinigai buvo imami iš bankomatų, esančių prie Hoito namų arba me- 
dicinos centro, — įprastoje jo buvimo zonoje. Tačiau ji ieškojo ko nors 
neįprasto, tokių operacijų, kurios neatitiko nusistovėjusios tvarkos. 

Ir rado. Dvi. Viena — Našua banke, Niuhampšyro valstijoje, at- 
likta birželio 26-ąją. Kita — gegužės 13 dieną prie „Hobb's FoodMart“ 
parduotuvės esančiame bankomate, Litijos mieste, Masačusetso valsti- 


joje. 


304 


Ricoli atsilošė kėdėje, svarstydama, ar Muras jau leidosi tirti tų 
dviejų operacijų. Kai tenka tikrinti tiek daug kitokių detalių, kai reikia 
pasikalbėti su Hoito bendradarbiais laboratorijoje, viena kita banko 
operacija gali atsidurti pačioje skubiausių darbų sąrašo pabaigoje. 

Pasigirdo žingsniai ir ji supanikavo, kad kas nors nenurtvertų jos 
beskaitinėjančios Erosto popierius, tačiau į patalpą įėjo tiktai laborato- 
rijos darbuotojas. Jis šyptelėjo Ricoli, numetė segtuvą ant Muro stalo ir 
vėl išėjo. 

Po minutėlės Ricoli pakilo nuo kėdės ir nupėdino prie Muro stalo 
pašnipinėti, kas tame segtuve. Pirmame puslapyje — Plaukų ir pluošto 
laboratorijos ataskaita apie šviesiai rudų plaukelių, rastų ant Voreno 
Hoito pagalvės, analizę. 

Trichborrbexis invaginata, atitinka plaukelį, rastą nužudytos Elenos 
Ortiz žaizdos pakraštyje. Valio. Patvirtinimas, kad Hoitas buvo jų ieško- 
mas asmuo. 

Ji atvertė antrą lapą. Čia taip pat buvo Plaukų ir pluošto ataskaita 
apie plauką, rastą Hoito vonios kambaryje ant grindų. Niekas nebeaiš- 
ku. Šis visiškai neatitiko. 


Ji užvertė segtuvą ir nuėjo į laboratoriją. 


Erina Volčko sėdėjo priešais gamatechnologijos prizmę, žiūrinėdama 
fotomikrografijų seriją. Kai Ricoli įėjo į laboratoriją, Erina iškėlė vieną 
nuotrauką ir šūktelėjo: 

— Greitai sakyk! Kas čia? 
atvaizdą. 

— Šlykštu. 

— Gerai, bet kas čia? 

— Gal kokia nors šlykštynė. Panašu į tarakono koją. 

— Čia elnio plaukas. Kierai, ar ne? Visiškai nepanašus į žmogaus 


plauką. 

— Ojjeigu pakalbėtume apie žmogaus plauką? — Ricoli padavė jai 
ką tik skaitytą ataskaitą. — Gal gali daugiau ką nors pasakyti apie šitą? 

— Iš Voreno Hoito buto? 

— Taigi. 

— Trumpi rudi plaukeliai ant Hoito pagalvės rodo Trichorrbexis 
invaginata. Pasirodo, jis iš tikrųjų yra jūsų veikėjas. 

— Ne, tas kitas plaukelis. Juodas, rastas jo vonioje ant grindų. 

— Tuojau parodysiu nuotrauką, — Erina pasiėmė šūsnį fotomik- 
rografijų. Brūkštelėjusi kaip per kortų malką, ištraukė vieną. — Štai tas 
plaukas iš vonios. Matai skaičiukus? 

Ricoli pažiūrėjo į lapą. Dailia Erinos rašysena buvo pažymėta: „A00- 
B00-C05-D33'. 

— Aha. Nieko nesuprantu. 

— Pirmosios žymos — A00 ir B00 — informuoja, kad plaukas 
yra tiesus ir juodas. Mikroskopas parodo daugiau detalių, — Erina pa- 
davė jai nuotrauką. — Pažiūrėk į kamieną. Storokas. Skerspjūvio forma 
beveik apvali. 

. — Vadinasi? 

— Šis požymis padeda mums atskirti rases. Pavyzdžiui, afrikiečio 
plauko kamienas yra beveik plokščias kaip kaspinas. Dabar pažiūrėk į 
pigmentaciją ir pamatysi, kad ji labai tiršta. Martai tą storą epidermį? 


Visa tai leidžia prieiti prie tos pačios išvados, — Erina pakėlė į ją 


oo- Ve 

— Kinams arba japonams. Indijos subkontinentui. Galbūt Ame- 
rikos čiabuviams. 

— Ar galima tai patvirtinti? Ar yra pakankamai plauko šaknies 
DNR tyrimams? 

— Deja, ne. Pasirodo, jis buvo nukirptas, o ne natūraliai iškritęs. 
Ant plauko nėra folikulinio audinio. Tačiau esu tikra, kad šis plaukas ne 
europiečio ir ne afrikiečio. 


Azijietė, galvojo Ricoli, grįždama į žmogžudysčių tyrimo skyrių. 

Kaip ta pateko į šį ratą? Eidama koridoriumi, kurio sienos buvo stiklinės 
ir kuris vedė į šiaurinį pastato Aygelį, ji sustojo. Žvelgdama į Roksberio 
apylinkes prisimerkė, nuvargusios akys nebeatlaikė saulės spindulių. 
Nejaugi yra dar viena auka, kurios kūną teks surasti? Ar Hoitas nukirpo 
jai plaukų kuokštelį kaip ir Katerinai Kordel? 

Ji pasisuko eiti ir krūptelėjo išvydusi Murą, žingsniuojantį pro ją 
į pietinį Aligelį. Ko gero, jis ir nebūtų jos pastebėjęs, jeigu nebūtų už- 
kalbinusi. 

Jis sustojo ir nenoromis atsisuko. 

— Tas ilgas juodas plaukas ant Hoito vonios grindų, — prabilo 
ji. — Laboratorija sako, kad jis — rytų azijietės. Gali būti, kad neap- 
tikome dar vienos aukos. 

— Mes kalbėjome apie tokią galimybę. 

— Kada? 

— Šį rytą susirinkime. 

— Po perkūnais, Murai! Nepalikite manęs už durų! 

Jo šaltas atsiribojimas tik dar labiau pakurstė ugnį. 

— Ir man jo reikia, — pratrūko ji. Iš lėto, atkakliai ji ėjo prie jo, 
kol beveik susidūrė nosimis. — Man reikia jo lygiai taip pat, kaip ir 
jums. Leiskite sugrįžti. 

— Tai ne mano sprendimas. Markečio, — jis pasuko eiti. 

— Murai? 

Jis labai nenoriai sustojo. 

— Aš negaliu viso šito pakęsti, — ištarė ji. — Tos nesantaikos tarp 
mūsų. 

— Dabar ne laikas aiškintis. 

— Klausyk, aš arsiprašau. Aš buvau užsiutusi ant tavęs dėl Pačeko. 
Žinau, kad tai šlykštus pasiteisinimas dėl to, ką padariau. Kad pasakiau 
Markečiui apie tave ir Kordel. 

Jis atsisuko į ją. 

— Kodėl taip padarei? 


— Jau sakiau kodėl. Buvau užsiutusi. 

— Ne, čia kaltas ne vien Pačekas. Kalbame apie Kateriną, ar ne? 
Tau ji nepatiko nuo pat pirmos dienos. Tu negalėjai pakęsti, kad... 

— Kad tu įsimyli ją? 

Tyla užtruko. 

Ricoli prašneko nesugebėdama nuslėpti sarkazmo: 

— Žinai ką, Murai, gali kiek nori kalbėti aukštomis frazėmis apie 
moterų n40monių gerbimą, apie žavėjimąsi moterų sugebėjimais, tačiau 
pats užkimbi lygiai už to paties kaip ir visi vyrai. Už papų ir šiknos. 

Jis net pabalo iš pykčio. 

— Vadinasi, neapkenti jos dėl išvaizdos. Ir siunti ant manęs, kad 
užkibau. Ber žinai ką, Ricoli? Koks vyras susižavės tavimi, jeigu tu pati 
savęs nemėgsti? 

Ji skaudžiai nulydėjo jį akimis. Vos prieš porą savaičių Ricoli galėjo 
garantuoti, kad Muras jokiu būdu negalėtų ištarti tokių žiaurių žodžių. 
Jo žodžiai gėlė skaudžiau, negu juos būtų ištaręs bet kuris kitas vyras. 

Ji neketino svarstyti, ar tuose žodžiuose būta tiesos. 

Apačioje, eidama vestibiuliu, ji stabtelėjo ties memorialu žuvu- 
siems Bostono policijos darbuotojams. Žuvusiųjų pavardės buvo išgra- 
viruotos sienoje chronologine tvarka. Pirmasis — Ezekelis Hodsonas, 
1854 metai. Ant granito grindų stovėjo vaza su gėlėmis. Žūk tarnybo- 
je — ir būsi didvyris. Kaip paprasta, kokia amžina šlovė. Ji visiškai nieko 
negirdėjo apie šiuos vyrus, kurių pavardės čia įamžintos. Žinojo tik tiek, 
kad kai kurie galėjo būti bjaurūs policininkai, tačiau mirtis užtušavo 
visas dėmes, išgrynino jų vardus ir reputaciją. Ji beveik pavydėjo jiems, 
stovėdama prieš tą sieną. 

Ricoli nuėjo prie savo automobilio. Pasiraususi smulkių daiktų 
skyrelyje susirado Naujosios Anglijos žemėlapį ir ištiesusi ant sėdynės 
tyrinėjo du punktus: Našua Niuhampšyro valstijoje ir Litiją Masačuset- 
se. Vorenas Hoitas naudojosi bankomatais abiejose vietose. Beliko tiktai 
spėlioti. Mesti monetą. | 1 

Ji įjungė variklį. Buvo pusė vienuoliktos — Litiją pasieks vidur- 
dienį. 

Vanduo. Tik apie jį Katerina ir tegalvojo: vėsų, gaivinantį, tekantį į bur- 
ną. Prisiminė visus fontanėlius, iš kurių teko gerti, nerūdijančio plieno 
oazes ligoninės koridoriuose, trykštančias ledinio vandens čiurkšles, tyš- 
kančias ant lūpų, smakro. Galvojo apie sutrintą ledą ir kaip pooperaci- 
nėse palatose ligoniai lyg paukščiukai tiesdavo kaklus, norėdami sugauti 
bent kelis neįkainojamus lašelius. 

Galvojo ir apie Niną Peiton, surištą miegamajame, suvokiančią, jog 
jau pasmerkta mirti, ir vis tiek įstengiančią jausti vien baisų troškulį. 

Štai kaip jis mus kankina. Kaip mus trypia. Jis nori, kad mes mal- 
dautume vandens, maldautume gyvybės. Jis nori absoliučios valdžios. Nori, 
kad mes pripažintume jo galią. 

Ji visą naktį buvo palikta žiūrėti į tą vienišą lemputę. Kelis kar- 
tus užsnūdusi, krūprelėdama pabusdavo, paširdžiuose daužėsi panika. 
Tačiau panika nebūna ilgalaikė. Slinko valandos, grumtynės nepadėjo 
išsilaisvinti iš pančių, atrodė, jog kūnas pradeda stingti. Ji sklando tenai, 
toje košmariškoje prieblandoje tarp paneigimo ir realybės, o mintis pri- 
kaustyta prie vienintelio begalinio troškimo — vandens. 

Sugirgždėjo žingsniai. Cyptelėjo atidaromos durys. 

Katerina iš karto pabudo. Širdis daužėsi lyg žvėris, bandydama iš- 
siveržti iš krūtinės. Ji įsiurbė į save drėgno šalto rūsio oro, permirkusio 
žemės ir šlapio akmens kvapu. Alsavimas vis greitėjo, klausantis laiptais 
besileidžiančių žingsnių. Ir tada virš jos išniro jis. Vienintelės lemputės 
šviesa skandino jo veidą šešėliuose, paversdama jį išsiviepusia kaukole su 
duobėmis akių vietoje. 

— Tu nori gerti, ar ne? — pasakė jis. 

Toks ramus balsas. Normalus sveiko žmogaus balsas. 

Ji negalėjo kalbėti, nes burna buvo užklijuota, tačiau jįs matė at- 
sakymą jos karščiuojančiose akyse. 

— Pažiūrėk, ką aš turiu, Katerina, — jis iškėlė stiklinę. 

Pasigirdo nuostabus ledo gabalėlių dzingsėjimas. Šalto stiklo kraš- 
tai aprasoję spindinčiais vandens lašeliais. 


— Negi nenorėtum gurkštelėti? 

Ji linktelėjo, prikausčiusi žvilgsnį ne prie jo, bet prie stiklinės. 
Troškulys varė iš proto, tačiau ji jau galvojo, kas bus po to pirmojo nuo- 
stabaus vandens gurkšnelio. Planavo, kaip veikti, svėrė galimybes. 

Jis pasukiojo vandenį, it varpeliai suskimbčiojo ledukai. 

— Tiktai jeigu elgsiesi kaip pridera. 

Elgsiuosi, — pažadėjo jos akys. Lipni juosta skaudžiai drykstelėjo 
nuo lūpų. Ji gulėjo visiškai romi, leido, kad jis įkištų į burną šiaudelį. 
Godžiai gurkštelėjo, tačiau tas lašelis nepajėgė užgesinti įsisiautėjusios 
troškulio ugnies. Ji siurbė toliau ir bemat užsikosėjo, neįkainojamas 
vanduo nuvarvėjo per burną. 

— Negaliu... negaliu gerti gulėdama, — žiopčiojo ji. — Prašau, 
leisk atsisėsti. Prašau. 

Jis padėjo stiklinę ir tyrinėjo ją tais bedugniais juodais duburiais. 
Regėjo beveik alpstančią moterį. Moterį, kurią būtina atgaivinti, jeigu 
nori patirti visą malonumą, matydamas jos siaubą. 

Jis pradėjo pjauti raištį, kuriuo jos dešinysis riešas buvo pririštas 
prie lovos rėmo. 

Katerinos širdis beprotiškai daužėsi, ji persigando, kad jis galėjo 
pastebėti, kaip kilnojasi krūtinkaulis. Dešinysis raištis atsipalaidavo. Jos 
plaštaka gulėjo suglebusi. Ji pati nekrutėjo, neįtrempė nė vieno raume- 
nėlio. 

Rodės, tyla buvo begalinė. Nagi. Išlaisvink kairiąją. Nupjauk! 

Ji per vėlai susigriebė, kad buvo sulaikiusi kvapą, ir jis tai pastebė- 
jo. Puolė į neviltį, kai išgirdo nuo ritinio plėšiamos juostos garsą. 

Dabar arba niekada. 

Katerina nežiūrėdama kyštelėjo ranką į padėklą su instrumentais. 
Vandens stiklinė nukrito. Ledukai nutarškėjo ant grindų. Pirštai su- 
gniaužė metalą. Skalpelis! 

Kai jis puolė artyn, ji smogė skalpeliu, pajusdama, kaip ašmenys 
sminga į mėsą. 

Jis atšoko, sustaugė, griebėsi už plaštakos. 

Ji pasisuko ir skalpeliu perrėžė raištį ant kairiojo riešo. Antroji 
ranka laisva! 

Ji ūmai atsisėdo, tačiau kaipmat aptemo akys. Diena be vandens 
išsekino. Stengėsi sutelkti dėmesį, nutaikyti ašmenis į raištį ant dešinio- 
sios kulkšnies. Rėžė aklai, pajuto, kaip skausmas gnybtelėjo odą. Vienas 
mostelėjimas, ir kulkšnis išsilaisvino. 

Katerina siekė paskutiniojo raiščio. 

Staiga į smilkinį stipriai smogė sunkus žaizdų plėstuvas. Akyse su- 
žaibavo. 

Antrasis smūgis pataikė į skruostą. Ji išgirdo, kaip trekštelėjo 
kaulas. 

Neprisiminė, kaip iškrito skalpelis. 

Kai atsipeikėjo, veidas tvinkčiojo, matė tiktai dešiniąja akimi. Pa- 
bandė pajudinti galūnes. Riešai ir kulkšnys buvo vėl pririšti prie lovos 
rėmo. Tačiau burna dar neužklijuota, jis dar neužčiaupė jos. 

Jis stovėjo ties ja. Ant marškinių matėsi dėmės. Jo kraujas, pagal- 
vojo Katerina su kraupiu pasitenkinimu. Jo grobis kirto atgal ir paliejo 
kraują. Manęs taip lengvai neįveiksi. Jis minta baime. Jis neišvys manyje 
nė kruopelės baimės! 

Jis paėmė nuo padėklo skalpelį ir prisiartino prie jos. Nors širdis 
daužėsi, gulėjo visiškai nekrutėdama, įsisiurbusi jam į akis. Tyčiodamasi 
iš jo, mesdama iššūkį. Dabar jai buvo aišku, kad mirtis — neišvengia- 
ma. Tas pasmerktojo drąsos pripažinimas suteikė išsilaisvinimą. Dvejus 
metus ji gūžėsi lyg besislapstantis sužeistas žvėrelis. Dvejus metus leido- 
si, kad Endriaus Kapros šmėkla valdytų jos gyvenimą. Pakaks. 

Pirmyn, skersk mane. Bet tu nelaimėsi. Nepamatysi, kad mirštu 
įveikta. 

Jis palietė ašmenimis jos pilvą. Raumenys nevalingai įsitempė. Jis 
laukė, kol jos veide išvys baimę. 

Bet matė tiktai panieką. 

— Nieko nesugebi be Endriaus, ar ne? — tarė ji. — Pats negali nė 
pastatyti. Endrius turėjo krušti. Tu tesugebėjai žiūrėti. 

Jis spustelėjo geležtę ir pradūrė odą. Netgi jausdama skausmą, 
netgi kai prasisunkė pirmieji kraujo lašai, ji nenuleido nuo jo akių, be- 


baimių akių, atimdama iš jo visą pasitenkinimą. 

— Tu negali atlikti lytinio akto, tiesa? O ne, tavo didvyris Endrius 
turėjo tai atlikti. Bet ir jis buvo nevykėlis. 

Skalpelis nebejudėjo. Pakilo. Ji matė jį, pakibusį blausioje švie- 
soje. 

Endrius. Endrius — raktas, žmogus, kurį jis dievina. Jo dievas. 

— Nevykėlis. Endrius buvo nevykėlis, — tęsė ji. — Juk žinai, 
kodėl jis atėjo pas mane tą naktį, tiesa? Jis atėjo maldauti. 

— Ne, — vos girdimas šnabždėjimas. 

— Jis prašė, kad neišmesčiau jo iš darbo. Maldavo manęs, — ji 
nusijuokė. Toks raižus ir pritrenkiantis garsas blausioje mirties zono- 
je. — Jis buvo toks apgailėtinas. Tas tavo didvyris Endrius. Maldavo 
manęs, kad padėčiau. 

Pirštai, gniaužiantys skalpelį, įsirempė. Ašmenys vėl įsmigo į pil- 
vą, vėl ištryško kraujas ir nusruveno per šoną. Barbariškai užgniaužusi 
instinktyvų virpėjimą, riksmą, ji vis šnekėjo, kalbėjo tvirtu, pasitikinčiu 
balsu, tarsi ji laikytų rankoje skalpelį. 

— Jis pasakojo man apie tave. Nežinojai, ar ne? Sakė, kad tu net 
kalbėtis sa moterimi negalėjai, toks buvai bailys. Jis turėdavo tau jų su- 
rasti. 

— Melagė. 

— "Tu buvai niekas jo akyse. Parazitas. Kirmėlė. 

— Melagė. 

Ašmenys slydo gilyn, ji nebesusilaikė, aiktelėjo. Nelaimėsi, tu niek- 
še. Nes aš jau nebebijau tavęs. Nieko nebebijau. 

jis raikė toliau. 

Ricoli stovėjo skersakiuodama į visą mišinių tortams eilę ir svarstė, kiek 
čia galėtų būti dėžučių, kuriose knibžda miltiniai vabaliukai. Toks jau tas 
„Hobbs FoodMart“, bakalėjos parduotuvė, — tamsi ir sudususi, tikra 
motušės ir tėtušio krautuvėlė, jeigu įsivaizduosi abu esant šykščius tipe- 
lius, pardavinėjančius mokinukams sugižusį pieną. „Tėtušis“ — Dinas 
Hobsas, senas jankis įtariomis akutėmis, kuris pirmiausia ištyrinėja pir- 
kėjo duodamas 25 centų monetas, o tik paskui priima apmokėjimą. Jis 
nenoromis atidavė dviejų centų grąžą ir užtrenkė kasos stalčiuką. 

— Aš neseku, kas stovi prie to bankomato, ar kaip ten jis vadina- 
si, — pareiškė jis Ricoli. — Bankas pastatė jį, kad būtų patogiau mano 
pirkėjams. Aš su juo neturiu nieko bendra. 

— Iš jo pinigus ėmė gegužės mėnesį. Du šimtus dolerių. Aš turiu 
to vyro nuotrauką, kuris... 

— Kaip jau sakiau tam valstijos policininkui, tai buvo gegužė. O 
dabar — rugpjūtis. Manote, kad prisimenu, koks ten buvo pirkėjas? 

— Čia buvo valstijos policija? 

— Šį rytą. Uždavinėjo tuos pačius klausimus. Negi jūs, policinin- 
kai, tarpusavyje nesusišnekate? 

Vadinasi, jau domėtasi ta bankomato operacija, ir domėjosi ne 
Bostono, bet valstijos policija. Šūdas, ji tuščiai gaišta laiką. 

Staiga pono Hobso akys nukrypo į paaugliuką, tyrinėjantį saldai- 
nių rinkinį. 

— Ei, ar žadi sumokėti už tą „Snickers“ batonėlį? 

— Uu... aha... 

— Tai kodėl netrauki jo iš kišenės? 

Berniukas padėjo batonėlį argal ant lentynos ir nėrė pro duris. 

Dinas Hobsas subambėjo: 

— Su šituo — amžinas vargas. 

— Pažįstate tą vaiką? — pasiteiravo Ricoli. 

— Pažįstu jo namiškius. 

— O kitus pirkėjus? Turbūt daugumą pažįstate? 

— Ar dairėtės po miestą? 

— Trumpai. 

— Aba, na, ;rumpai ir užtenka, kad pamatytum Litiją. Dvylika 
šimtų gyventojų. Nedaug ką ir matysi. 

Ricoli išsiėmė Voreno Hoito nuotrauką. Dvejų metų senumo at- 
vaizdas, paimtas iš jo vairuotojo pažymėjimo, — geriausia, ką jie galėjo 
rasti. Į fotoaparatą žvelgė lieso veido vyras tvarkingai pakirprais plaukais 
ir keista šypsena. Nors Dinas Hobsas jau buvo matęs nuotrauką, Ricoli 
vis tiek ją parodė. 

— Jis vardu Vorenas Hoitas. 

— Aha, mačiau. Valstijos policija rodė. 

— Ar pažįstate jį? 

— Nepažinau šįryt, nepažįstu ir dabar. 

— Ar tikrai? 

— Ar nesigirdi iš balso? 

Taip, girdėjosi. Iš jo kalbos galėjai nutuokti, kad šis žmogus nie- 
kada apie nieką nekeičia savo nuomonės. 

Surilindžiavo durų varpeliai. Įėjo dvi paauglės. Geltonplaukės, ilgos 
kojos įdegusios, šortukai trumpi. Dinas Hobsas iš karto nulydėjo jas aki- 
mis. Jos kikendamos patraukė į tamsųjį parduotuvėlės galą. 

— Ale ir išaugo, — sumurmėjo jis nustebęs. 

— Pone Hobsai. 

— Ą? 

— Jeigu jums teks pamatyti šį vyrą, noriu, kad nedelsdamas pa- 

skambintumėte man, — ji padavė savo vizitinę kortelę. — Mane galima 
rasti visą parą. Ir mobiliuoju telefonu, ir per pranešimų gaviklį. 

— Aha, aha. 

Prie kasos priėjo tos pačios mergužėlės, nešinos bulvių traškučių 
maišeliu ir „Diet Pepsi“ šešių skardinėlių pakuote. Jos stovėjo visoje savo 
paauglystės grožybėje: be liemenėlių, speneliai pūpsojo po berankoviais 
tenisinukais. Dinui Hobsui aptemo akys. Ricoli svarstė, ar tik nebus pa- 
miršęs, kad ji dar tebestovi. 

Toks jau mano gyvenimėlis. Pasirodo gražutė panelytė — ir aš tampu 
nematoma. 

Ji išėjo pro duris ir patraukė prie savo automobilio. Užteko kelių 
minučių, ir vidus įkaito, tad ji atidarė dureles ir laukė, kol bent kiek 
prasivėdins. Pagrindinėje Litijos miestelio gatvėje nesimatė nė gyvos 
dvasios. Čia buvo degalinė, ūkinės prekės, kavinė, o žmogaus — nė 
vieno. Karštis suvijo visus į vidų. Visoje gatvelėje tik ir tesigirdėjo oro 
kondicionierių ūžesys. Netgi mažyčiuose Amerikos miesteliuose niekas 
nebesėdi lauke ir nebesivėduoja. Atsiradus oro kondicionieriams, prie- 
kinės verandos tapo nebereikalingos. 

Ji išgirdo, kaip suskimbčiojo bakalėjos parduotuvėlės durys. Abi 
mergelės tingiai išpėdino į saulę. Vienintelės krutančios būtybės. Ricoli 
pamatė, kaip joms nueinant gatve viename lange prasiskleidė užuolaida. 
Mažuose miestukuose žmonės pastebi viską. Garantuotai atkreipia dė- 
mesį į dailias paneles. 

Kažin ar pastebėtų, jeigu viena kuri pradingtų? 

Ji užtrenkė dureles ir vėl patraukė į parduotuvėlę. 

Ponas Hobsas darbavosi prie daržovių skyrelio: gudriai kišo švie- 
žias salotų galvas į galą, o į priekį tempė apvytusias. 

— Pone Hobsai? 

Jis atsisuko. 

— Jūs vėl čia? 

— Dar vienas klausimas. 

— Tai nereiškia, kad atsakysiu. 


— Ar šiame miestelyje gyvena kokios nors azijietės? 

Tokio klausimo jis tikrai nesitikėjo, todėl visiškai sutrikęs spoksojo 
į ją. 

— Ką? 

— Kokia nors kinė arba japonė. Arba Amerikos čiabuvė. 

— Yra pora juodaodžių šeimų, — pareiškė jis, tarsi ir tie būtų tikę. 

— Gali būti, kad dingo viena moteris. Ilgais juodais plaukais, vi- 
siškai tiesiais, žemiau pečių. 

— Ir sakote, kad ji — rytietė? 

— Arba Amerikos čiabuvė. 

Jis nusijuokė. 

— Velniava, nemanau, kad ji būtų viena iš tų. 

Ricoli iš karto atkuto. O jis vėl nusisuko į daržovių aruodą ir pra- 
dėjo kilnoti senas cukinijas ant naujai atvežtųjų. 

— Kas ji tokia, pone Hobsai? 

— Tikrai ne rytietė. Ir ne indėnė. 

— Jūs ją pažįstate? 

— Gal kokį kartą kitą ir mačiau čia. Ji vasarą nuomojasi senąjį 
Stedi Farmo namą. Aukšta panelė. Ne tokia jau ir graži. 

Aha, jis tai jau pastebėtų pastarąjį bruožą. 

— Kada matėte ją paskutinį kartą? 

Jis pasisuko ir riktelėjo: 

— Ei, Margareta! 

Pro užpakalines duris išlindo ponia Hobs. 

— Ką? 

— Ar praėjusią savaitę ne tu vežei produktus į Stedi Farmą? 

— Aš. 

— Ar ta panelė tau gerai atrodė? 

— Ji sumokėjo man. 

Ricoli paklausė: 

— O paskui ją dar matėte, ponia Hobs? 

— Kad nebuvo reikalo. 

— O kur yra tas Sredi Farmas? 

— Vest Forko kelyje. Paskutinis namas. 

Supypsėjo Ricoli pranešimų gaviklis. 

— Ar galiu pasinaudoti jūsų telefonu? — paprašė ji. — Mano 
mobilusis nusmigo. 

— Ar ne tarpmiestinis pokalbis? 

— Bostonas. 

Jis suniurnėjo ir grįžo dėlioti savo cukinijų. 

— Telefonas automatas lauke. 

Ricoli mintyse nusikeikė, vėl išstypino į karštį ir suradusi telefoną 
sumetė monetas. 

— Detektyvas Frostas. 

— Tu ką tik ieškojai manęs. 

— Ricoli? Ko ten nusibeldei į vakarinį Masačusetsą? 

Frostas pagal kodą nustatė, iš kur ji skambino. 

— Mažumėlę važinėjuosi. 

— Tai vis dar nepaleidi iš rankų tos bylos, ar ne? 

— Tik klausinėju šio bei to. Nieko ypatingo. 

— Šūdas, jeigu... — Frostas staiga pritildė balsą. — Jeigu Marketis 
sužinos... 

— Gal nepasakysi, ką? 

— Nė už ką. Bet greičiau grįžk. Jis ieško tavęs ir siunta. 

— Dar turiu užsukti į vieną vietą. 

— Paklausyk, ką aš tau sakau, Ricoli. Palik viską ramybėje, antraip 
prapilsi paskutinį šansą likti skyriuje. 

— Gal nesupranti? Aš jį jau prapyliau! Mane jau sušiko! — ji 
pamirksėjo, kad nuvytų ašaras, ir apmaudžiai spoksojo į tuščią garvę, 
kurioje lyg karšti pelenai skrajojo dulkės. — Tik jį vieną ir teturiu dabar. 
Tą Chirurgą. Man nieko kito nebeliko, kaip nutverti jį. 

— Valstijos farai jau tenai buvo. Grįžo tuščiomis rankomis. 

— Žinau. 

— Tai ką tu ten veiki? 

— Užduodu tokius klausimus, kokių jie neuždavė, — ji pakabino 
ragelį. 


Paskui nuėjo į automobilį ir patraukė ieškoti juodaplaukės moters. 

Stedi Farmas buvo vienintelis namas ilgo žvyrkelio gale. Senas kyšulys 
besilupančiais baltais dažais ir veranda, ties viduriu įdubusia nuo su- 
krautų malkų svorio. 

Ricoli buvo taip nuvargusi, jog kurį laiką nepajėgė išlipti iš auto- 
mobilio. Ir per daug išmušta iš vėžių: kadaise perspektyvi karjera baigėsi 
tuo, kad teko atsidurti šiame šunkelyje, sėdėti vienai ir sukti galvą, ar 
verta kopti tais laipteliais ir belstis į duris. Šnekėtis su kažkokia su- 
glumusia moteriške, kuri lyg tyčia turėjo juodus plaukus. Ji pagalvojo 
apie Edį Greigerį, kitą Bostono policininką, — jis vieną dieną irgi pa- 
statė savo automobilį gruntkelyje ir nutarė, kad sulaukęs keturiasdešimt 
devynerių iš tikrųjų priėjo liepto galą. Ricoli buvo pirmoji detektyvė, 
prisistačiusi į įvykio vietą. Kai vėliau kiti policininkai būrėsi aplinkui tą 
automobilį su krauju aptaškytu priekiniu langu ir kraipė galvas, liūdnai 
murmėdami apie vargšą Edį, Ricoli menkai teužjautė tokį policininką, 
kuris galėjo šitaip niekingai ištaškyti sau smegenis. 

Labai paprasta, — pagalvojo ji, staiga pajutusi prie šono savo 
pistoletą. Ne darbinį ginklą, kurį atidavė Markečiui, bet asmeninį, pasi- 
imtą iš namų. Ginklas gali būti tavo geriausias draugas arba pikčiausias 
priešas. Kartais ir vienas, ir kitas tuo pačiu metu. 

Tačiau ji — ne Edis Greigeris, ne pralaimėtoja, apžiojanti pistole- 


tą. Ji išjungė variklį ir nenoromis išlipo atlikti savo darbo. 

Ricoli pragyveno mieste visą gyvenimą, todėl ši tyla jai buvo nyki. 
Lipant verandos laipteliais kiekvienas pakopos girgžtelėjimas atrodė 
garsesnis, negu turėtų būti. Aplink galvą zvimbė musės. Ji pabeldė į 
duris ir laukė. Dėl viso pikto pasuko rankenos bumbulą, — užrakinta. 
Pabeldė dar kartą ir šūktelėjo, staiga išsigandusi, kad balsas nuskambėjo 
per garsiai: 

— Alio? 

Dabar ją aptiko ir uodai. Pliaukštelėjo sau per veidą — ant delno 
liko tamsi kraujo dėmelė. Tegu jį velniai, tą kaimo gyvenimą, mieste 
bent jau kraugeriai būna dvikojai ir gali iš tolo pamatyti juos besiarti- 
nant. 

Ji dar kelis kartus jau smarkiau patrankė į duris, nudėjo dar kelis 
uodus ir pasidavė. Regis, namuose nieko nėra. 

Ricoli nuėjo už namo, žiūrinėdama, ar nėra kokių nors įsilaužimo 
žymių — langai uždarinėti, visi tinkleliai savo vietose. Langai taip aukš- 
tai, jog įsilaužėliui tektų ropštis kopėčiomis, nes namas turėjo geroką 
akmeninį pamatą. 

Ji atsisuko į kiemą už namo. Sena daržinė ir kūdra, apėjusi žaliais 
maurais. Joje liūdnai plūduriavo vienišas gaigalas — matyt, savasis 
pulkas jį išbrokavo. Nesimatė, kad kas nors būtų sode pajudinęs pirš- 
tą — iki kelių vien piktžolės. Ir dar daugiau uodų. Milijonai! 

Provėžos vedė į daržinę. Kur pravažiavo automobilis, žolė buvo 
išguldyta. 

Paskutinis punktas, kurį reikėjo ištirti. 

Ji pėdino sumaigytos žolės ruožu ir staiga sudvejojo — juk neturi 
kratos orderio. Tačiau kas čia sužinos? Ji tik dirstelės, kad įsitikintų, jog 
viduje nėra automobilio. 

Srvėrė už rankenų ir atplėšė sunkias duris. 

Saulės spinduliai įsiveržė į vidų, perskrosdami tamsą; iš lauko 
siūbtelėjus orui, pakilo dulkelių sūkurys. Ji sustingo žiūrėdama į auto- 
mobilį. 


Geltonas mersedesas. 

Veidu nuvarvėjo lediniai prakaito lašeliai. Taip tyku, tiktai kažkur 
patamsiuose zvimbė musė. Perkūniškai tyku. 

Ricoli neprisiminė, kaip atsisegė dėklą ir išsitraukė pistoletą. Jis 
tiesiog pats atsidūrė rankoje, kai ji pradėjo sėlinti prie automobilio. 
Dirstelėjo į vairuotojo pusės langelį — norėjo įsitikinti, jog ten tuščia. 
Paskui dirstelėjo dar kartą. Žvilgsnis užtruko ilgiau, apmesdamas salo- 
ną. Akys užkliuvo už kažkokio tamsaus kuokšto, pūpsančio ant prieki- 
nės keleivio sėdynės. Perukas. 

Iš kur gaunami plaukai daugumai juodų perukų? Rytietė. 

Juodaplaukė moteris. 

Ji prisiminė ligoninės kameros vaizdo įrašą tą dieną, kai buvo nu- 
žudyta Nina Peiton. Nė viename įraše nesimatė, kad Vorenas Hoitas 
būtų pasirodęs Penktajame vakariniame korpuse. 

Nes jis įėjo į chirurginį skyrių kaip moteris, o išėjo — kaip vyras. 

Klyksmas. 

Besidaužančia širdimi ji atsisuko į namą. Korde/? 

Ricoli išlėkė iš daržinės ir lyg kulka nuskrido per kelius siekiančią 
žolę tiesiai prie užpakalinių namo durų. 

Užrakintos. 

Plaučiai kilnojosi kaip dumplės, kai ji atsitraukė per žingsnį ir 
akylai apžiūrinėjo duris ir staktą. Norint išspirti duris, nebūtina turėti 
galingus raumenis, — pakanka geros adrenalino dozės. Kai Ricoli dar 
buvo naujokė ir vienintelė moteris vyrų brigadoje, būtent jai liepė iš- 
spirti įtariamojo duris. Tai buvo išbandymas, visi kiti tikėjosi, o gal ir 
vylėsi, kad ji susimaus. Kol jie stovėjo ir laukė, Ricoli sukaupė ir nukrei- 
pė į tas duris visą savo apmaudą, visą įniršį. Užteko dviejų spyrių. Durys 
suskilo, ir ji prasiveržė pro jas tarsi Tasmanijos velnias. 

Toks pat adrenalinas siūbtelėjo ir dabar, kai nutaikė pistoletą į 
durų staktą ir paleido tris šūvius. Ir kirto kulnu į duris. Medis skilo. 
Ji spyrė dar kartą. Dabar kelias atsivėrė. Ricoli nėrė pritūpusi, sukio- 
damasi, akimis ir pistoletu vienu metu nušluodama kambarį. Virtuvė. 
Užuolaidos užtrauktos, tačiau šviesos pakanko įžiūrėti, kad čia nė gyvos 
dvasios. Kriauklėje neplauti indai. Šaldytuvas bimbė, burbuliavo. 

Ar jis čia? O gal kitame kambaryje laukia manęs? 

Jėzau, derėjo užsivilkti liemenę. Tačiau ji nesitikėjo nieko panašaus. 

Prakaitas varvėjo tarp krūtų, susigerdamas į sportinę liemenėlę. 
Ant sienos — telefonas. Ji prislinko prie jo ir pakėlė ragelį. Jokio signa- 
lo. Pagalbos neprisišauksi. 

Paliko ragelį kabėti ant laido ir šonu prisėlino prie tarpdurio. Dirs- 
telėjusi išvydo svetainę, aptriušusią sofą, keletą kėdžių. 

Kur Hoitas? Kur? 

Ji pradėjo slinkti į tą kambarį ir vos nesukliko iš baimės, kai suvib- 
ravo pranešimų gaviklis. Velnias. Išjungė jį ir nuslinko per kambarį. 

Prieškambaryje sustojo išsproginusi akis. 

Paradinės durys plačiai atvertos. 

Jis dingo iš namo. 

Ricoli įžengė į verandą. Aplink galvą vėl zyzė uodai. Permetė aki- 
mis priekinį kiemelį, žvyruotą keliuką, už kurio stovėjo jos automobilis, 
aukštą žolę ir netoliese esantį miško pakraštį, išrantytą jaunais medeliais. 
Daugybė vietų pasislėpti. Kol ji lyg apdujęs bulius daužė užpakalines 
duris, jis spruko pro paradines ir nėrė į mišką. 

Name yra Kordel. Surask ją. 

Ji įlėkė atgal į namą ir užbėgo laiptais aukštyn. Viršuje buvo karšta 
ir tvanku, prakaitas jau žliaugė upeliais, kol apžiūrėjo tris miegamuo- 
sius, vonią ir sienines spintas. Kordel nebuvo. 

Jėzau, čia galima uždusti. 

Nulipo žemyn. Aplinkui tvyrojo tokia tyla, jog šiaušėsi plaukai. Iš 
karto suprato, kad Kordel nebegyva. Tai, ką girdėjo stovėdama daržinėje, 
buvo mirštančiojo šauksmas, paskutinis garsas iš gęstančios krūtinės. 

Ji grįžo į virtuvę. Pro viršum kriauklės esantį langą puikiausiai 
matėsi daržinė. 

Jis matė, kaip ėjau per žolę į daržinę. Matė, kaip atidariau duris. 
Žinojo, kad rasiu mersedesą. Suprato, kad jo laikas baigėsi. 

Ir užbaigė viską. Ir pabėgo. 

Šaldytuvas keletą kartų sutrinksėjo ir nutilo. Girdėjosi tik jos pa- 

čios širdies dunksėjimas — tarsi kokio būgnelio su stygomis. Pasisukusi 
pamatė rūsio duris. Vienintelė neapieškota vieta. 

Ji pravėrė duris — apačioje žiojėjo tamsa. 

Tegu jį velniai, kaip ji neapkentė to lipimo į tamsą, kur jos ne- 
abejotinai laukė siaubingas vaizdas. Labai nenorėjo leistis tais laipteliais, 
tačiau žinojo, kad ten, apačioje, turėjo būti Kordel. 

Ricoli išsiėmė iš kišenės mažytį „Maglite“ žibintuvėlį. Pasišviesda- 
ma siauru spindulėliu, žengė ant vieno laiptelio, ant kito. Oras čia buvo 
vėsesnis, drėgnesnis. 

Ji užuodė kraują. 

Kažkas brūkštelėjo jai per veidą, ir ji persigandusi atšoko, tačiau 
tuoj pat lengviau atsikvėpė, supratusi, jog tai tebuvo virvė šviesai uždeg- 
ti. Ji ir suposi virš laiptų. Ricoli ištiesė ranką ir timprelėjo. Nieko. 

Reikėjo pasitenkinti menku žibintuvėliu. 

Ji nukreipė švieselę į laiptelius, pasišviesdama kelią į apačią. Ginklą 
laikė arti savęs. Po troškaus karščio viršuje, čia oras buvo beveik ledinis, 
stingdantis ant kūno prakaitą. 

Nulipusi nuo paskutinio laiptelio, po kojomis pajuto suplūktą 
žemę. Buvo dar vėsiau, kraujo kvapas dar stipresnis. Oras sunkus ir 
drėgnas. Tylu. Taip tylu. Mirties tyluma. Vienintelis garsas — jos pačios 
alsavimas: įkvėpimas — iškvėpimas. 

Ji apvedė žibintuvėlį lanku ir vos nesuklykė, išvydusi savo pačios 
atvaizdą. Stovėjo atstačiusi pistoletą ir plazdančia širdimi žiūrėjo, nuo 
ko atsispindėjo šviesa. 

Stikliniai indai. Didžiuliai vaistinės stiklainiai, išrikiuoti ant len- 
tynos. Jai nereikėjo žiūrėti, kas juose plaukiojo, nes ir taip suprato, kas 
ten. 

Jo suvenyrai. 

Šeši stiklainiai, ant kiekvieno — etiketė su vardu. Daugiau aukų, 
negu jie iki šiol žinojo. 

Paskutinis buvo tuščias, tačiau vardas ant etiketės jau užrašytas. 


Stiklainis paruoštas laukė savo trofėjaus. Paties geriausio trofėjaus. 

Katerinos Kordel. 

Ricoli staigiai apsisuko, pašvytravo „Maglite“ žibintuvėliu po rūsį, 
užgriebdama masyvius statramsčius ir pamato akmenis, ir akimirksniu 
stabtelėjo ties tolimiausiu kampu. Ant sienos matėsi kažkokios juodos 
dėmės. 

Kraujas. 

Ji pakreipė šviesos spindulį ir pataikė tiesiai ant Kordel kūno. Rie- 
šai ir kulkšnys pritvirtinti prie lovos plačiomis lipniosiomis juostomis. 
Ant šono blizgėjo šviežias šlapias kraujas. Ant vienos baltos šlaunies ma- 
tėsi vienintelis tamsiai raudonas rankos atspaudas, kur Chirurgas buvo 
prispaudęs savo pirštinę, tarsi pasižymėdamas. Prie lovos tebestovėjo 
padėklas su chirurginiais instrumentais. Budelio įrankių komplektas. 

O Viešpatie. Taip nedaug trūko, kad tave išgelbėčiau... 

Nuo įniršio ją supykino. Ji nukreipė švieselę į krauju aptaškytą 
Kordel liemenį ir sustojo ties kaklu. Nesimatė jokios žaizdos, coup de 
grūce neatliktas. 

Staiga švieselė suplazdėjo. Ne, tai ne švieselė — judėjo Kordel 
krūtinė! 

Ji dar kvėpuoja. 

Ricoli nuplėšė juostą nuo Kordel burnos ir pajuto ant savo rankos 
dvelkiančią šilumą. Kordel vokai suvirpėjo. 

Valio! 

Neišpasakytą džiugesį atmiešė įkyrus jausmas, kad čia buvo kažkas 
siaubingai blogai. Bet nebuvo kada apie tai galvoti. Reikėjo kuo grei- 
čiausiai išnešti Kordel. 

Įsikandusi „Maglite“ ji greitai išlaisvino Kordel riešus ir kojas ir 
patikrino pulsą. Surado. Silpną, bet surado. 

Tačiau niekaip negalėjo atsikratyti jausmo, kad vis tiek kažkas 
negerai. Netgi tada, kai pjovė juostą nuo Kordel dešiniosios kulkšnies, 
netgi kai perėjo prie kairiosios, galvoje aidėjo pavojaus signalai. Ir staiga 
suprato kodėl. 


Tas riksmas. Kordel riksmas pasiekė net daržinę. 

O ji rado ją užklijuota burna. 

Jis buvo nuėmęs juostą. Norėjo, kad ji klyktų. Norėjo, kad aš išgirsčiau. 

Spąstai. 

Tą pačią sekundę ji ištiesė ranką, siekdama pistoleto, kurį buvo 
pasidėjusi ant lovos. Ir nesuspėjo. 

Į smilkinį kirto kokių 2x4 colių storio pagalys. Kirto taip, kad ji 
išsitiesė kniūbsčia ant suplūktos žemės. Puolė keturpėsčia keltis. 

Tašas vėl sušvilpė ir smogė jai į pašonę. Ji išgirdo, kaip trakštelėjo 
šonkauliai, kaip iš krūtinės išsiveržė oras. Apsivertė aukštielninka; skaus- 
mas buvo toks stiprus, kad ji nebegalėjo net įkvėpti. 

Blykstelėjo šviesa — kažkur virš galvos užsidegė vienintelė lem- 
putė. 

Jis stovėjo prie jos. Apšviestas menko spindulių pluošto tas veidas 
atrodė lyg juodas ovalas. Chirurgas rijo akimis savo naują laimikį. 

Ji pasivertė ant sveikojo šono ir pabandė pasikelti nuo žemės. 

Jis išspyrė iš po jos ranką, ir ji vėl nukrito ant nugaros. Skausmas 
pervėrė sulaužytus šonkaulius. Ji klyktelėjo nuo nepakeliamos kančios ir 
jau nebegalėjo pakrutėti. Netgi tada, kai jis priėjo arčiau. Netgi tada, kai 
pamatė virš galvos dunksantį pagalį. 

Jo batas nusileido ant riešo ir įmynė jį į žemę. 

Ji suklykė. 

Jis ištiesė ranką į padėklą ir pasiėmė vieną skalpelį. 

Ne. Dieve, ne. 

Jis atsitūpė, nenukeldamas nuo riešo kojos, ir iškėlė skalpelį. Žiau- 
riai užsimojęs, smeigė į atkištą jos ranką. 

Dabar ji suspiegė, nes ašmenys perskrodė plaštaką ir prismeigė ją 
prie žemės. 

Jis pasiėmė nuo padėklo kitą skalpelį. Nutvėrė dešinę plaštaką ir pa- 
traukė, ištiesdamas visą ranką. Riešą užmynė batu. Ir vėl iškėlė skalpelį. Ir 
vėl smogė kiaurai per ranką, prismeigdamas ją prie žemės. 

Ši kartą ji klyktelėjo silpniau. Įveikta. 

Jis pakilo ir stovėjo žiūrėdamas į ją lyg koks kolekcionierius, besi- 
gėrintis nuostabiu nauju drugeliu, kurį ką tik prismeigė prie lentelės. 

Nuėjęs prie instrumentų padėklo, pasiėmė trečiąjį skalpelį. Gulė- 
dama išskėstomis rankomis, prie žemės prikaltomis plaštakomis, Ricoli 
tesugebėjo sekti jį akimis ir laukti paskutinio veiksmo. Jis atsitūpė už 
jos. Nustvėręs už pakaušio plaukų, skaudžiai trūktelėjo galvą, atideng- 
damas kaklą. Dabar ji žvelgė tiesiai į jį, tačiau vis tiek tematė tamsų ova- 
lą. Juodą skylę, susiurbiančią visą šviesą. Jautė, kaip kakle pulsavo miego 
arterijos, atkartodamos širdies dūžius. Kraujas — gyvenimas, tekantis 
jos arterijomis ir venomis. Ji bandė nuspėti, kiek laiko išliks sąmonė, 
kai ašmenys atliks savo darbą. Ar mirtis gesins ją pamažu iki pat juodos 
nebūties. Suprato, kad tai neišvengiama. Visą gyvenimą kovojo, visą 
gyvenimą įnirtingai priešinosi pralaimėjimui, o dabar turi pasiduoti. 
Kaklas išriestas, gerklė apnuoginta. Prieš akis sublyksėjo ašmenys, o kai 
jis bakstelėjo į odą, ji užsimerkė. 

Viešpatie, kad tik greičiau. 

Ji išgirdo, kaip jis pasiruošdamas įkvėpė, pajuto stipriau sugniau- 
žiamus plaukus. 

Šūvio garsas ją supurtė. 

Akys pačios atsimerkė. Jis tebetupėjo prie jos, tačiau gniaužtai 
atsileido. Skalpelis iškrito iš rankų. Kažkas šiltas nutiško jai ant veido. 
Kraujas. 

Ne jos — jo. 

Jis atsilošė ir dingo jai iš akių. 

Ricoli, jau susitaikiusi su mirtimi, dabar gulėjo apstulbusi, kad ir 
vėl atsirado viltis išgyventi. Ji stengėsi vienu metu aprėpti visas detales. 
Ant virvutės lyg ryškus mėnulis suposi lemputė. Ant sienos krutėjo še- 
šėliai. Pasukusi galvą pamatė, kaip Katerinos Kordel ranka nusviro ant 
lovos. 

Kaip iš Kordel pirštų išslydo pistoletas ir dunkstelėjo ant žemės. 


Tolumoje vaitojo sirena. 

Ricoli sėdėjo ligoninės lovoje, piktai šnairuodama į televizorių. Tvars- 
čiais apmuturiuotos plaštakos atrodė tarsi bokso pirštinės. Vienoje 
galvos pusėje nuskustas didžiulis plaukų pluoštas — gydytojai susiuvo 
plėštinę žaizdą. Ji krapštėsi prie nuotolinio valdymo pultelio ir iš pradžių 
nepastebėjo tarpduryje stovinčio Muro. Tada jis pabeldė. Kai ji atsisuko, 
jis spėjo pamatyti tik sekundėlę blykstelėjusį bejėgiškumą. Jį tuojau pat 
pakeitė gynyba — čia vėl buvo anoji Ricoli, nepatikliai sekanti įeinantį 
Murą, kuris jau nešėsi prie jos lovos kėdę. 

Iš televizoriaus sklido erzinantis verkšlenimas, kažkokios muilo 
operos atgarsiai. 

— Gal gali išjungti tą nesąmonę? — išpyškino ji susinervinusi ir 
parodė sutvarstyta letena į pultelį. — Negaliu paspausti nė vieno myg- 
tuko. Gal jie mano, kad moku darbuotis nosimi? 

Jis paėmė pultelį ir išjungė televizorių. 

— Labai 2č/4, — išdidžiai tarė ji. Ir čia pat susiraukė iš skaus- 
mo — nudiegė trys sulaužyti šonkauliai. 

Išjungus televizorių tyla užsitęsė. Pro atviras duris girdėjosi, kaip 
garsiakalbyje nuskambėjo kviečiamo gydytojo pavardė, kaip koridoriu- 
mi nudardėjo vežimėlis su išvežiojamu maistu. 

— Čia gerai tavimi rūpinasi? — paklausė jis. 


— Kaip kaimo ligoninėje — gerai. Gal net geriau negu mieste. 

Kadangi Katerinos ir Hoito žaizdos buvo rimtesnės, jie buvo nu-' 
skraidinti į Piligrimų medicinos centrą Bostone, o Ricoli greitoji pa- 
galba atvežė į šią mažą rajono ligoninę. Nepaisant atstumo, beveik visi 
Bostono žmogžudysčių tyrimo skyriaus detektyvai jau buvo atvykę jos 
aplankyti. 

Ir visi — su gėlėmis. Muro rožių puokštė beveik pranyko daugy- 
bėje kitų, išrikiuotų ant stalų padėklams ir naktinio staliuko, netgi ant 
grindų. 

— Oho, — pasakė jis, — prisikaupei daugybę gerbėjų. 

— Aha. Ar gali patikėti? Netgi Krovis atsiuntė gėlių. Štai ten, 
anos lelijos. Manau, kad jis bando kažką man pasakyti. Ar tau ji ne- 
primena laidotuvių puokštės? Matai tas baltas orchidėjas? Jas Frostas 
atnešė. Po perkūnais, juk aš turėjau nusiųsti jam gėlių, kad išgelbėjo 
mano šikną. 

Tai Frostas paskambino valstijos policijai. Kai Ricoli neatsiliepė į 
jo kvietimo signalus, jis susisiekė su Dinu Hobsu „FoodMart“ parduo- 
tuvėlėje, norėdamas aptikti jos pėdsakus, ir sužinojo, kad ji nuvažiavo į 
Stedi Farmą pasikalbėti su juodaplauke moterimi. 

Ricoli tęsė savo puokščių inventorizaciją: 

— Ana didžiulė vaza su tropiniais augalais — nuo Elenos Ortiz 
šeimos. Gvazdikai — nuo šykštuolio Markečio. O Sliperio žmona ar- 
nešė tą dedešvą. 

Muras kraipė galvą nepatikėdamas: 

— Ir tu viską prisimeni? 

— Taigi, na, niekas man nėra nešęs gėlių. Užtat dabar ir užhiksavau 
atmintyje tokį įvykį. 

Jis vėl pastebėjo, kaip pro narsumo kaukę pasimatė silpnumo 
kraštelis. Ir dar kai ką, ko niekada neteko matyti: jos tamsių akių spin- 
desį. Ji buvo sudaužyta, sutvarstyta, ant galvos švietė bjaurus plikas 
lopas. Tačiau jeigu nežiūrėtum į tuos jos veido trūkumus, kampuotą 


smakrą, dėžutės formos kaktą, išvystum, kad Džeinės Ricoli gražios 


akys. 


327 


— Aš ką tik kalbėjausi su Frostu. Jis Piligrimuose, — pasakė Mu- 
ras. — Sakė, kad Vorenas Hoitas atsigaus. 

Ji tylėjo. 

— Šį rytą iš Hoito gerklės jau išėmė kvėpavimo vamzdelį. Tačiau 
krūtinėje dar vienas liko — dėl subliūškusio plaučio. Bet kvėpuoja pars. 

— Ar jau atsibudo? 

— Taip. 

— Kalba? 

— Ne su mumis. Su savo advokatu. 

— Jėzau, jeigu būčiau turėjusi šansą pribaigti šitą šunsnukį... 

— Nebūtum pribaigusi. 

— Manai, kad ne? 

— Manau, kad esi per gera farė, kad pakartotum tą pačią klaidą. 

Ji pažvelgė tiesiai jam į akis. 

— Niekada negali žinoti. 

Nežinai ir tu. Sužinome tik tada, kai atsiduriame tam tikroje si- 
tuacijoje. 

— Aš tik pagalvojau, kad tau reikėtų tai žinoti, — pasakė jis ir 
pakilo eiti. 

— Klausyk, Murai. 

— Taip? 

— Tu nieko nesakei apie Kordel. 

Jis sąmoningai vengė tos temos. Katerina buvo pagrindinė kon- 
Aikto tarp Ricoli ir jo priežastis — neužgydyta žaizda, kuri pakenkė jų 
partnerystei. 

— Girdėjau, kad ji laikosi gerai, — pasakė Ricoli. 

— Operaciją atlaikė. 

— Arjis... ar Hoitas... 

— Ne. Jis neužbaigė egzekucijos. Jis nebespėjo, nes tu pasirodei. 

Ji atsilošė. Atrodė, kad jai palengvėjo. 

—- Dabar važiuosiu į Piligrimus jos aplankyti, — pasakė Muras. 


— O kas paskui? 

— Paskui sugrąžinsime tave į darbą, kad galėtum pradėti atsakinė- 
ti, kai suskambės tas tavo prakeiktas telefonas. 

— Ne, turiu galvoje, kas bus su tavim ir Kordel? 

Jis parylėjo. Žvilgsnis nukrypo į langą, pro kurį pasipylę saulės 
spinduliai vazoje nurausvino lelijų žiedus. 

— Nežinau. 

— Marketis vis dar kelia dėl to vėją? 

— Jis įspėjo, kad neįsipainiočiau su ja. Ir jis teisus. Neturėjau įsi- 
painioti. Ber nieko negalėjau padaryti. Nebežinau ar... 

— Vadinasi, nesi Šventasis Tomas? 

Jis liūdnai nusijuokė ir linktelėjo. 

— Nieko nėra nuobodesnio už tobulumą, Murai. 

Jis atsiduso. 

— Kartais tenka rinktis kelią. Ir nebūna lengva. 

— Svarbiam pasirinkimui visada reikalingos pastangos. 

Jis minutėlę pamąstė. 

— Gal tai visiškai ne mano pasirinkimas, o jos, — pasakė jis. 

Jis jau buvo prie durų, kai Ricoli šūktelėjo: 

— Kai pamatysi Kordel, perduok kai ką nuo manęs, gerai? 

— Ką jai pasakyti? 

— Kitą kartą taikyk aukščiau. 


Aš nežinau, kas bus toliau. 

Jis važiavo į rytus Bostono link. Pro atvirą langą plūdo jau vė- 
sesnis oras negu pastarosiomis savaitėmis. Naktį įsiveržė kanadietiško 
oro frontas, ir šį gaivų rytą miestas dvelkė švarumu, beveik tyrumu. Jis 
galvojo apie Merę, savo mieląją Merę, ir visus tuos saitus, kurie amžinai 
juodu sies. Dvidešimt metų nugyventa santuokoje. Begalė atsiminimų. 
Šnabždesiai vėlyvą naktį, tik jų vienų pokštai, visa gyvenimo istorija. 
Taip, istorija. Santuoka susideda iš tokių smulkmenų kaip prisvilusios 


vakarienės ir plaukiojimai vidurnaktį, ir būtent tos smulkmenos susieja 

du gyvenimus ir iš jų padaro vieną. Drauge praleista jaunystė, drauge 
pasiektas brandos amžius. Jo praeitis priklausė tik Merei, jokiai kitai 
moteriai. 

Tiktai į jo ateitį niekas nepretendavo. 

Aš nežinau, kas bus toliau. Tačiau tikrai žinau, kas padarytų mane 
laimingą. Manau, kad ir aš padaryčiau ją laimingą. Šiuo mūsų gyvenimo 
tarpsniu argi galėtume melsti didesnės palaimos? 

Sulig kiekviena nuvažiuota mylia jis nusimetė po sluoksnį ne- 
tikrumo. Kai pagaliau išlipo iš automobilio prie Piligrimų ligoninės, 
ėjo tokiu užtikrintu žingsniu, kokiu eina žmogus, žinantis, kad priėmė 
teisingą sprendimą. 

Jis pakilo liftu į penktą aukštą, prisistatė seselių kambaryje ir nuėjo 
ilgu koridoriumi į 523-iąją palatą. Tyliai pasibeldęs įėjo į vidų. 

Prie Katerinos lovos sėdėjo Piteris Falkas. 

Kaip ir Ricoli palata, ši taip pat kvepėjo gėlėmis. Ryto šviesa plūdo 
pro Katerinos langą, užliedama auksiniu spindesiu lovą ir moterį, kuri 
joje gulėjo. Ji miegojo. Prie lovos kabojo lašelinė, iš jos tekėjo fiziologi- 
nis tirpalas, žėrėdamas tarsi suskystinti deimantai. 

Muras stovėjo atokiai nuo Falko. Vyrai ilgai nepratarė nė žodžio. 

Falkas pasilenkė ir pabučiavo Kateriną į kaktą. Paskui atsistojo ir 
sutiko Muro žvilgsnį. 

— Rūpinkis ja. 

— Rūpinsiuos. 

— O aš žiūrėsiu, ar gerai rūpiniesi, — pasakė Falkas ir išėjo iš pa- 
latos. 

Muras atsisėdo į jo vietą prie Katerinos lovos ir paėmė jos ranką. 
Pagarbiai prispaudęs ją prie lūpų, tyliai pakartojo: 

— Rūpinsiuos. 

Tomas Muras buvo toks žmogus, kuris tesėdavo pažadus. Jis tesės 


ir Šį. 


Epilogas || 


Mano kameroje šalta. Lauke pučia šaižūs vasario vėjai, ir man sakė, kad 
vėl pradėjo snigti. Sėdžiu ant savo gulto, užsisupęs ant pečių antklodę, ir 
prisimenu, kokia maloni šiluma mus gaubė lyg apsiaustas tą dieną, kai 
vaikščiojome Levadijos gatvėmis. Į šiaurę nuo to Graikijos miestelio yra du 
šaltiniai, kurie senovėje buvo žinomi kaip Leta ir Mnemosinė. Užmarštis 
ir Atmintis. Mudu atsigėrėme iš abiejų šaltinių, — tu ir aš, — ir po to už- 
migome dėmėtoje alyvmedžių giraitės paunksnėje. 

Dabar galvoju apie tai, nes man nepatinka šitas šaltis. Nuo jo mano 
oda pasidarė sausa ir suskilinėjo, o aš negaliu užtepti tiek kremo, kad at- 
remčiau žiemos padarinius. Dabar mane guodžia tiktai žavūs prisimini- 
mai apie tą kaitrą, apie mudviejų vaikščiojimą po Levadiją, apie saulėje 
iškepintus akmenis, kurie šildė mūsų sandalus. 

Čia dienos slenka lėtai. Aš sėdžiu vienas savo kameroje, atskirtas 
nuo kitų kalinių, nes esu pagarsėjęs. Su manimi kalba tiktai psichiatrai, 
bet jų susidomėjimas nyksta, nes negaliu pateikti jiems jokio sukrečiančio 
patologijos blykstelėjimo. Kai buvau vaikas, aš nekankinau žvėrelių, nepa- 
deginėjau, netgi nesišlapinau į lovą. Ėjau į bažnyčią. Mandagiai elgiausi 
su vyresniaisiais. 

Tepiausi, kad nenudegčiau saulėje. 


Esu tokio pat sveiko proto kaip ir jie, ir jie tai žino. 

Mane išskiria tiktai mano fantazijos, kurios atvedė į šitą šaltą kamerą 
šiame šaltame mieste, kur pučia nuo sniego pabalę vėjai. 

Aš tvirčiau susisiaučiu ant pečių antklodę. Sunku patikėti, kad pasau- 
lyje esama vietų, kur auksaspalviai kūnai guli ant šilto smėlio, blizgėdami 
nuo prakaito, o vėjelyje plazda paplūdimio skėčiai. Bet būtent į tokią vietą 
ji ir nuvyko. 

Pakišu ranką po čiužiniu ir ištraukiu skiautę, kurią išplėšiau iš šian- 
dienio niekam nereikalingo laikraščio — sargas mielai kyštelėjo jį man ne 
už dyką. 

Tai pranešimas apie vestuvės. Vasario I$ dieną 15 valandą daktarėKa- 
terina Kordel susituokė su Tomu Murv. 

Nuotaką perdavė jaunikiui jos tėvas, pulkininkas Robertas Kordelis. 
Ji buvo apsirengusi dramblio kaulo spalvos karoliukais išsiuvinėta ilga su- 
knele su ampyro stiliaus juosmeniu. Jaunasis buvo apsirengęs juodai. 

Paskui vyko svečių priėmimas Bek Bėjaus „Copley Plaza“ viešbutyje. 
Kai grįš po ilgos povestuvinės kelionės Karibuose, pora gyvens Bostone. 

Aš sulankstau tą laikraščio skiautelę ir pakišu ją po čiužiniu, kur ji 
bus saugi. 

Ilga povestuvinė kelionė Karibuose. 

Dabar ji tenai. 

Matau, kaip ji guli užsimerkusi paplūdimyje, ant jos odos blyksi 
smėlio kruopelės. Plaukai lyg raudonas šilkas pasiskleidę ant rankšluosčio. Ji 
snūduriuoja karštyje, rankos suglebusios, atsipalaidavusios. 

Paskui ji staiga krūpteli ir prabunda. Akys plačiai atsimerkia, širdis 
plazda. Iš baimės ji skęsta šaltame prakaite. 

Ji galvoja apie mane. Kaip ir aš kad galvoju apie ją. 

Mes sujungti amžiams — intymiai kaip du mylimieji. Ji jaučia, 
kaip mano fantazijų gijos vejasi apie ją. Jai niekada nepavyks sutraukyti 
tų saitų. 

Mano kameroje užgęsta šviesa: prasideda ilga naktis su visais aidais, 
atsklindančiais iš kamerų, kur miega vyrai. Jų knarkimas, kosuliai, al- 


savimai. Vapėjimai per miegus. Bet kai naktis aptyksta, galvoju ne apie 

Kateriną Kordel, o apie tave. Tave, kuris esi mano giliausio skausmo iš- 
taka. 

Dėl šito aš godžiai gerčiau iš Letos šaltinio, tos užmaršties versmės, 
vien tam, kad visiškai ištrinčiau mūsų paskutinės nakties Savanoje atsi- 
minimus. Kai paskutinį kartą mačiau tave gyvą. 

Žiūriu į savo kameros tamsą, o vaizdiniai sklando prieš mane, lenda 
gilyn į tinklaines. 

Regiu tavo pečius ir gėriuosi, kaip švyti tavo oda, — kur kas tamsesnė 
negu jos, — kaip susitraukinėja tavo nugaros raumenys, kai tu atlieki lytinį 
aktą. Stebiu, kaip tu tą naktį ją paimi — lygiai taip, kaip paimdavai ir 
kitas prieš ją. O kai užbaigi, kai išlieji sėklą joje, tu pažiūri į mane ir nu- 
siŠypsai. 

Ir pasakai: „Na štai. Imk. Ji paruošta tau.“ 

Tačiau tas vaistas vis dar tebeveikia, ir kai prispaudžiu ašmenis prie 
jos pilvo, ji vos tesuvirpa. 

Nėra skausmo — nėra malonumo. 

„Mums visa naktis prieš akis, — sakai tu. — Dar palauk.“ 

Mano gerklė perdžiūvusi, todėl abu nueiname į virtuvę, kur aš prisi- 
pilu vandens stiklinę. Naktis ką tik prasidėjo, mano rankos dreba iš jau- 
dulio. Galvoje tvinksta mintis, kas bus toliau, tad gurkšnodamas vandenį 
primenu sau, kad reikia pratęsti malonumą. Prieš akis visa naktis, ir mes 
norime, kad ji užtruktų kuo ilgiau. 

Nužiūrėk kurią, sutvarkyk, pamokyk, sakai tu man. Šią naktį tu pa- 
žadėjai, kad skalpelis priklauso man. 

Bet mane troškina, aš užtrunku virtuvėje, o tu nueini pažiūrėti, ar ji 
dar neatsibudusi. Aš vis dar stoviu prie kriauklės, kai pasigirsta šūvis. 

Laikas staiga sustoja. Aš prisimenu tą tylą. Virtuvės laikrodžio tiksėji- 
mą. Ausyse besitrankančius savo širdies dūžius. Aš įsitempęs klausausi, kada 
pasigirs tavo žingsniai. Kada tu pasakysi, kad metas dingti, ir kuo greičiau. 
Aš bijau pakrutėti. 

Pagaliau prisiverčiu nueiti koridoriumi į miegamąjį. Tarpduryje su- 


stoju. 

Ne iš karto suvokiu tą siaubą. 

Ji guli, persisvėrusi per lovos kraštą, ir iš paskutiniųjų stengiasi už- 
šliaužti atgal ant čiužinio. Pistoletas iškritęs iš jos rankos. Aš puolu prie lo- 
vos, čiumpu nuo stalelio chirurginį žaizdų plėstuvą ir trenkiu jai į smilkinį. 
Ji susmunka ir nebekruta. 

Aš atsisuku į tave. 

Tų atsimerkęs, guli aukštielninkas ir žiūri į mane. Aplinkui plečiasi 
kraujo klanas. Tavo lūpos kruta, tačiau aš negirdžiu nė vieno žodžio. Tavo 
kojos nejuda, ir aš suvokiu, kad kulka tau sužeidė stuburo smegenis. Ir vėl 
bandai kalbėti, ir šį kartą suprantu, ką sakai: „Sutvarkyk. Užbaik“. 

Tu kalbi ne apie ją, 0 apie save. Aš purtau galvą, pritrenktas tų žo- 
džių. Aš negaliu taip pasielgti. Prašau, nereikalauk, kad tai padaryčiau! Aš 
stoviu įstrigęs tarp tavo baisiausio prašymo ir savo paniško noro lėkti iš čia. 

Tuojau pat sutvarkyk, maldauja tavo akys. Kol jie nepasirodė. 

Aš pažiūriu į tavo kojas — išsiskėtojusias, niekam nebetikusias. Įsi- 
vaizduoju, kas lauktų tavęs, jeigu gyventum. Aš galėčiau išgelbėti tave nuo 
viso to siaubo. 

„Prašau.“ 

Pažiūriu į tą moterį. Ji nejuda, nenutuokia, kad aš čia. Norėčiau 
stverti tą galvą už plaukų, išriesti kaklą ir kuo greičiau panardinti į gerklę 
ašmenis, — už tai, ką ji tau padarė. Bet jie privalo rasti ją gyvą. Tiktai tuo 
atveju, jeigu ji bus gyva, aš galėsiu pasitraukti ir niekas manęs nepersekios. 

Mano rankos latekso pirštinėse šlapios nuo prakaito. Kai pakeliu pis- 
toletą, jis atrodo toks gremėzdiškas, toks svetimas daiktas mano saujoje. 

Stoviu kraujo klano pakraštyje ir žiūriu į tave. Galvoju apie tą 
stebuklingą vakarą, kai mes klajojome po Artemidės šventyklą. Viskas 
apsitraukė migla. Tirštėjančioje prieblandoje sekiau, kaip šmėkščioji tarp 
medžių. Staiga tu sustojai ir nusišypsojai man pro sutemą. Ir atrodė, kad 
mūsų žvilgsniai susitinka ties ta didžiule praraja, kuri plyti tarp gyvųjų ir 
mirusiųjų pasaulįo. 

Aš žvelgiu dabar per tą prarają ir jaučiu, kaip susitinka mūsų 


žvilgsniai. 

Viskas tik dėl tavęs, Endriau, galvoju aš. Aš darau tai dėl tavęs. 

Matau dėkingumą tavo akyse. Jis nepradingsta, kai drebančiomis 
rankomis paimu pistoletą. Kai paspaudžiu gaiduką. 

Tavo kraujas užtrykšta man ant veido, — toks šiltas kaip ašaros. 

Aš pasisuku į moterį, kuri be sąmonės drykso ant lovos krašto. Padedu 
pistoletą prie jos rankos. Čiumpu ją už plaukų ir skalpeliu nurėžiu garbaną 
nuo sprando, kur niekas nepastebės. Turėdamas tą garbaną, aš prisiminsiu 
ją. Tas aromatas primins man jos baimę, kurios kvapas toks pat svaiginan- 
tis, kaip ir kraujo. Jis padės man ištverti, kol vėl ją susitiksiu. 


Ir išeinu pro užpakalines duris į naktį. 


Aš jau nebeturiu tos brangios plaukų garbanos. Bet man jos dabar ir nerei- 
kia, nes žinau jos kvapą, kaip ir savo paties. Žinau jos kraujo skonį. Žinau 
šilkinį prakaito blizgesį ant jos odos. Aš visa tai nešiojuosi savo svajonėse, 
kur malonumas klykia lyg moteris ir vaikščioja, palikdamas kraujuotus 
pėdsakus. Ne visus suvenyrus galima laikyti savo rankoje ar myluoti lie- 
čiant. Kai kuriuos tegalime saugoti giliausioje savo smegenų kertelėje, savo 
reptiliškame branduolyje, iš kurio visi esame išdygę. 

Tokia kertelė yra visuose mumyse, nors tiek daug kas iš mūsų tai pa- 
neigtų. Aš pripažįstu savo esminę prigimtį, aš priimu ją. Aš esu toks, kokį 
mane sukūrė Dievas, kokius mus visus sukūrė Dievas. 

Kaip avinėlis yra palaimintas, taip ir liūtas yra palaimintas. 

Taip ir medžiotojas. 

goninės priimamajame patirtį. 
= Tačiau jos interesai aprėpia ne vien medicinos sritį. 
Studijuodama antropologiją Stenfordo universitete, pasku- 
tiniame kurse ji katalogavo šimtmečių senumo žmonių pa- 
laikus, o dabar nuolat keliauja po pasaulį ir žavisi senosiomis 
kultūromis, 

Šiuo metu Tesa Geritsen atsidėjusi vien romanų kūrybai. 


Jeigu dar niekada nesate skaitę Tess Gerritsen, pirmą kartą 
pirkdami jos romaną, numatykite išlaidas ir už elektrą, nes, vai- 
keli, akių nesudėsite visą naktį. —- sTEPHEN KING 


Šiame romane yra viskas, ko aš negaliu pakęsti: smurtas, Žiau- 
rumas, medikų darbo subtilybės. Bet jis taip pat yra ir vienas iš 
labiausiai intriguojančių romanų, kokius man teko skaityti... Aš 
negalėjau atsitraukti nuo jo, — HULL DAILY MAIL 


Jeigu esi namuose vienas, nerizikuok dirstelėti net . pirmąjį 
sakinį. Pradėjus skaityti šią knygą, nepavyks pataupyti jos kitam 
kartui. —- MO HAYDER 

j 

Neįmanoma paleisti iš rankų. Romanas, kurį perskaitai vienu 
prisėdimu. Kažin, ar toks iš viso kada nors buvo pasirodęs... Pui- 
kus trileris, šokantis tiesiai į mano sąrašo viršų. — INDEPENDENT 

Priminkite man, kad artimiausiu laiku nekelčiau kojos į li- 


goninę. „Chirurgas“ stvėrė man už gerklės ir nepaleido iki-pat | 


šiurpinančios pabaigos. Romanas gilus, tamsus ir keliantis E 
nerimą. — TAMI HOAG 

